
Predgovor 


»Milosrđe svoje Otac je očitovao pomirujući sa sobom svijet u 
Kristu: po krvi križa njegova pomirio je sve, i na zemlji i na nebesi¬ 
ma. (Usp. 2. Kor 5,18). Grijeh je uvreda Bogu nanesena koja raskida 
s njime prijateljstvo. Stoga pokora »u konačnici smjera tome da Boga 
uzljubimo te mu se posve povjerimo.« (Papa Pavao VI). Grešnik, dakle, 
koji se po milosti milosrdnoga Boga daje na put pokore, vraća se Ocu 
koji nas »prije uzljubi«, Kristu koji sama sebe za nas preda, i Duhu 
Svetomu koji je obilno u nas uliven.« 

To su riječi iz Rimskog Obrednika (Red Pokore — Prethodne na¬ 
pomene: 1,5). Ova knjižica nema svrhu da nešto pridoda obilju znan¬ 
stvenih, teoloških radova o Ispovijedi, nego samo da pridoda svjedo¬ 
čanstva o ljubavi Oca i Sina i Duha Svetoga prema čovjeku grešniku. 
Isto tako da svjedoči o potrebi palog vjernika, da po Sakramentu po¬ 
mirenja, očišćene savjesti »uzljubi Boga i posve mu se povjeri«, kako 
čitamo u napomeni. 

Knjiga je tako i sročena. Nakon prvih stranica koje govore o grije¬ 
hu kao najvećem zlu, ne sa teološkog, nego znanstvenog aspekta, slijede 
mjesta iz sv. Pisma, koja govore o Božjem milosrđu i ljubavi prema 
čovjeku u grijehu. Tu su izreke proroka, nauka Gospodina Isusa, nje¬ 
gov postupak prema grešnicima i svjedočanstva pisaca Novoga Saveza. 

Brojne izreke o vrijednosti ispovijedi, važnosti ispovjednika, nje¬ 
govoj prikladnosti, sakupljene su iz spisa crkvenih otaca, svetaca, duhov¬ 
nih pisaca, kao i od snažnih duhova koji su ostavili duboke tragove u 
ljudskoj zajednici. 

Posebno mjesto zauzimaju u knjizi brojni primjeri, svjedočanstva, 
kao i ona mjesta u sv. Pismu, koja govore o potrebi iskrenog prizna¬ 
nja grijeha, pravog pokajanja za njih i čvrste odluke, kao trima uvjeti¬ 
ma bez kojih ispovijed ne može biti niti valjana niti donijeti ikakove 
koristi. Mnoštvo primjera svih vrsta, imaju svrhu da svećenicima olakša¬ 
ju propovijedi o sakramentu pokore, a vjernicima pruže korisno štivo 
za duhovno čitanje, razmatranje i pripravu za svetu ispovijed. 

Navodimo u knjizi izjave moralista, svetaca, misionara koji naj¬ 
ozbiljnije govore o uzrocima i posljedicama nevaljanih, svetogrdnih 
ispovijedi. Među ostalima sv. Ivana Don Bosca i sv. Alfonza Liguorija, 
Učitelja Crkve. Ovaj posljednji potiče svećenike da »o ispovijedi često 
govore i služe se obilno primjerima«. Svećenici koji su proveli mnoge 
godine u ispovjedaonici, naglašavaju da se pravi pokornici često pozi¬ 
vaju na koji ozbiljni primjer, koji ih je doveo u ispovjedaonicu i po 
ispovijedi u život prijateljstva s Bogom. 


5 



Na kraju su obrađene ukratko Božje zapovijedi, kao pomoć pri 
ispitu savjesti i kao podloga za razmišljanje o grijehu — najvećoj ne¬ 
sreći za čovjeka. Nadam se da će ovo djelce donijeti svećenicima i 
vjernicima duhovne koristi, kako u dijeljenju, tako i primanju Sakra¬ 
menta pomirenja. 

Bolest duše 


Početkom prošlog desetljeća, Werner Keller, napisao je u jednom 
svom djelu: »Prirodne su znanosti uspjele na području istraživanja i 
tehnike bilježiti uspjeh za uspjehom, triumf za triumfom. U tehničkom 
se pogledu ništa više ne čini nemogućim. Svaki se čin može polučiti 
pa bio on ne znam kako fantastičan... Međutim, unatoč svim tim teko¬ 
vinama, unatoč svem tom napretku, mnoge je ljude zahvatila neka 
neshvatljiva bojazan, pa se broj psihosomatskih bolesti jednako pove¬ 
ćava, kao i broj samoubojstava...« 

Ovi porazni podaci, doneseni su prije petnaestak godina. Ističe se 
s jedne strane silan uspjeh prirodnih znanosti i tehnike, a druge strane 
katastrofalno stanje, kako ćemo kasnije vidjeti, upravo u onim zemlja¬ 
ma gdje je postignut najveći uspjeh u znanstvenim istraživanjima, teh¬ 
nici i ekonomici. 

Kako stvari stoje danas? Pod naslovom »Brojniji psihijatrijski pa¬ 
cijenti«, jedne naše novine donose slijedeći izvještaj: »Prema podacima 
Svjetske zdravstvene organizacije (SZO) oko četrdeset milijuna ljudi 
u svijetu pati od 'izraženih’ mentalnih poremećaja, više od osamdeset 
mili juna su 'ozbiljno oštećeni’ neumjerenom upotrebom lijekova, droga 
i alkohola, dok je čak dvjesto milijuna označeno pojavama 'manjih' 
mentalnih poremećaja, ali s uočljivim poteškoćama. Shodno podacima 
SZO u ekonomski razvijenim zemljama, jedan od tri bolesnička kreveta 
namjenjen je psihijatrijskim pacijentima, dok u zemljama u razvoju, 
jedna petina od svih koji traže liječničku pomoć boluje od mentalnih 
poremećaja.« 

U jednom TV izvještaju smo mogli čuti da sto milijuna ljudi pati 
od depresije, a taj se broj može pridodati već navedenom broju men¬ 
talno poremećenih pacijenata. Koliko, pak, bolesnika ne dođe nikada u 
doticaj s liječnikom i koliko to, po računu vjerojatnosti, povećava broj 
oboljelih, možemo samo pretpostavljati. 

Jedan izvještaj iz 1987. godine, govori o toj temi slijedeće: »Svaki 
četvrti radnik ili radnica u razvijenim zemljama može oboljeti od neke 
mentalne bolesti u toku radnog vijeka. »To je tvrdnja Međunarodne 
organizacije za rad (ILO) u Zenevi, u čijem se nastavku kaže: »Emo- 


7 



cionalni poremećaji izazvani stresom na poslu ili u svakodnevnom ži¬ 
votu, jedan su od najozbiljnijih društvenih i zdravstvenih problema s 
kojima se suočavaju razvijene žemlje.« 

Ako sažmemo te sve izvještaje unatrag petnaestak godina, dobiva- 
mo jednu veoma žalosnu sliku, obzirom na mentalno zdravlje pučan¬ 
stva. I to baš kako se stalno naglašuje, u najrazvijenijim zemljama 
svijeta. Navedene bolesti su učinile, da je psihijatrija postala 'naj¬ 
razvijenija grana medicine’, a čak svaki treći bolesnik u najrazvijenijim 
zemljama, spada na psihijatriju. Nažalost, nevolja tu ne prestaje. Jedan 
je liječnik ovih godina napisao u uvodu svoje knjige »Kućni liječnik«: 
»Kada je pacijent bolestan tjelesno, pati i duša; kada je, pak, bolestan 
duševno, pati i tijelo.« Keller piše u svojoj knjizi o »psihosomatskim« 
bolestima. Tu ubrajaju čir na želucu, dvanaestniku, šećernu bolest, 
visoki tlak, a neki čak u zadnje vrijeme i rak. Sama bi riječ psiho¬ 
somatski, doslovno prevedena značila: duševno-tjelesni. Čovjek dvade¬ 
setog stoljeća, kojemu je nauka, tehnika, ekonomika, pružila neviđene 
mogućnosti za lakši, ugodniji i sretniji život, postao je duševno-tjelesni 
bolesnik. Zahvaćen je, dakle, u cjelini. I tu nesreći nije kraj. 


Keller piše u svojoj knjizi da raste broj samoubojstava. Opet u 
najrazvijenijim zemljama. U veljači 1987. godine, dnevni tisak je za¬ 
bilježio: »Broj samoubojica među omladinom u SAD između 15 i 24 
godina, udvostručio se između 1970. i 1980. godine, prema prethodnom 
desetljeću. »Prema nedavno objavljenoj anketi u istom razdoblju broj 
samoubojstava mladih porastao je za 40 posto. U proučavanom razdoblju, 
ukupno je 49.496. mladih oduzelo sebi život. Kao uzrok se navodi: kriza 
porodice, broj rastava brakova, dostupnost oružju. U Japanu, unatoč 
silnom tehničkom razvoju i materijalnom prosperitetu, vlada prava epi¬ 
demija samoubojstava. Problem već postoji i kod nas, mada ne u tak¬ 
vom omjeru. U Evropi se spominju zemlje gdje mladi, već od deset 
godina nadalje počinjaju samoubojstvo, a među mladima i starima je 
mnogo veći broj onih, koji su pokušali sebi oduzeti život, pa su u tom 
spriječeni. Oni koji bi se morali radovati životu pred kojim se tek na¬ 
laze, i puni životne radosti sanjati svoje mladenačke snove, polaze u 
smrt i ostavljaju iza sebe strašan dojam očaja i beznađa, kakav nikada 
do našeg vremena, nije bio svojstven mladima. 

Koji je tome razlog? W. Keller, među ostalim navodi riječi poznatog 
engleskog političara W. Churcilla, koje danas zvuče proročanski jer su 
napisane prije tridesetak i više godina, u vrijeme kada se je svijet s 
mukom oporavljao od posljedica strašnog rata. »Naši će se neposredni 
potomci«, piše on, »baviti projektima, o kojima bivša pokoljenja nisu 
mogla niti sanjati. U obilju će ih zasipati komfor, zaposlenja, olakša¬ 
nja i zabave. Međutim, srca će ih boljeti, život će im biti prazan ne 
budu li se ogledali tražeći nešto što premašuje fizikalnost. »Fizikalno« 

znači materijalno, pa, kako ćemo u daljnjem razmatranju vidjeti, isto 
tako misle izvanredno snažni duhovi našega vremena, ljudi sa područja 
raznih grana znanosti. Čovjek je zapao u krizu, koja rađa teškim bole¬ 
stima duševnim i tjelesnim, jer se podao trci za materijalnim dobrima, 
a zanemario ono što je najvrijednije kod čovjeka, ljudski duh i duhov¬ 
ne vrijednote, koje je jedino čovjek sposoban shvatiti, za njima težiti 
i tako postići smisao svojeg ljudskog određenja. Čovjek je u najbogatijim 
zemljama došao u materijalnom pogledu do fantastičnih uspjeha, a ostao 
je u svojoj duši tako prazan, da mu je duša oboljela, da tako kažemo, 
atrofirala, pa u tom stanju zakržljalosti i sama boluje i ranjava tijelo 
s kojim je, Božjom stvaralačkom voljom, združena. O tome piše veliki 
francuski filozof Bergson. On koji je dugo tvrdio da čovjek nema duše, 
i tako dobio naziv »čovjek bez duše«, tvrdi nakon mnogo razmišljanja, 
da je »držeći se metode znanosti i iskustvenih rezultata« otkrio dušu. 
Ili kako sam veli: našao se pred dušom. 

Kao znanstvenik, filozof, po principima eksperimentalne, znanstve¬ 
ne metode, otkriva opstojnost duše, o kojoj piše: »U naše doba mehani¬ 
ka je nerazmjerno povećala tijelo, a duša je ostala ona koja je i bila. 
Zato je sada premalena da ispuni to tijelo i preslaba da njime uprav¬ 
lja.« Čovjeku pada na pamet slika iz djetinjstva. Dijete od tri ili četiri 
godine, navlači goleme čizme svojega oca, i dakako-pada, ranjava se. 
Nerazmjer između povećanog tijela i slabe duše, prema tumačenju ve¬ 
likog Bergsona, kriv je što su nastali »strašni problemi: socijalni, na¬ 
cionalni i internacionalni.«»Umro je 1941. godine i nije doživio sve stra- 
ote drugog svjetskog rata i patnje u koje je upalo čovječanstvo tog 
vremena. On pronalazi u svojim razmišljanjima riješenje da se nastaja¬ 
nje tih problema spriječi ili izliječi: »Povećano tijelo traži nadopunu 
duše, mehanika traži mistiku. Ljudski rod koji je mehanika svinula pre¬ 
ma zemlji, mora se ispraviti i gledati prema nebu.« 

Nikada čovjek nije tako čvrsto kročio po zemlji i sam uzeo svoju 
sudbinu u svoje ruke, pa da onda osjeti, kako ta zemlja ne može do¬ 
nijeti željenu sreću, ni mir, niti ispuniti njegove najdublje težnje. Isto 
kao i Bergson, misle i mnogi drugi u našem vremenu, među njim sir 
A. Eddington, zvjezdoznanac, i prirodoslovac sir J. Jeans, obojica nagra¬ 
đeni najvišim priznanjima za svoj doprinos znanosti. 

Obojica tvrde da je »svijet poznat fizici«, samo jedan »isječak 
stvarnosti« odnosno da »Fizički svijet nije jedini.« Dakle ne postoji samo 
materijalni svijet; on je samo isječak, znači manji dio, a »Duh Božji 
očituje se kao tvorac i gospodar carstva materije.« 

Taj Duh Božji, tvorac mrtve materije, postavio je na vrhunac svoga 

stvaranja u vidljivom svijetu-čovjeka. Biblija ga slavi: »Stvorio si 
čovjeka malo manjim od anđela, okrunio si ga slavom i čašću i postavio 
si ga nad sva djela svojih ruku.« »Prva stranica sv. Pisma veli:« ’I 

reče Bog: ’ Načinimo čovjeka na svoju sliku, sebi slična, da bude go¬ 
spodar ribama morskim, pticama nebeskim i stoci-svoj zemlji- i svim 
gmizavcima što puze po zemlji. Na svoju sliku stvori Bog čovjeka, na 
sliku Božju on ga stvori.’... (Post 1, 26-28). 

Čovjek je, dakle, slika Božja, Bogu sličan, kako se neprestano po¬ 
navlja. Jer je Bog neizmjerni Duh, jasno je da je čovjek Bogu sličan 
po svojoj duši. »Jahve, Bog, napravi čovjeka od praha zemaljskog i u 
nosnice mu udahne dah života. Tako postane čovjek duša živa.« (Post 
2,7). 

Čovjeka učinjena na njegovu sliku, Bog postavlja za gospodara svim 
živim bićima i zemlji. Čovjekova vlast i njegovo dostojanstvo izviru 
iz njegova duha kojim ga je Božji Duh obdario. Sva materijalna dobra 
su njemu podložena. Na temelju ovih svetopisamskih redaka postaje 
očito, da je uvijek iznova kroz stoljeća i danas, bila najveća tragedija 
čovjeka, koji je u jurnjavi za materijalnim dobrima, iznakazio sliku 
Božju u sebi, i umjesto gospodara tih dobara, postao njihov rob. 

To se je uvijek iznova dešavalo, kada se je čovjek okretao prema 
sebi umjesto prema Bogu, klanjajući se svojem tijelu ili svojoj osobnoj 

vrijednosti mjesto Bogu. I svaki puta iznova, kako to svjedoči i sveta 
i svjetska povijest, čovjek je postajao nesretan, upadao u razne nevolje 
da bi kad tad shvatio da je najveća nesreća za njega dioba od Boga, 
od kojega je izašao kojemu se vraća, i izvan kojega mu nema mira 
niti sreće. »Nema mira u srcu bezbožnika«, čitamo u Bibliji. Tu se ne 
misli u prvom redu na bezvjerca, nego na čovjeka koji živi bez Boga. 


Toga mira, vidimo, nema niti danas čovjek. Mentalne bolesti raz¬ 
nih vrsta, sama riječ kaže — duševne bolesti — nisu ništa drugo nego 
duševni nemir iz kojega proizlaze duševno-tjelesne bolesti, čak i samou¬ 
ništenje. Veliki bi sveti Augustin rekao: »Nemirno je srce naše, o Bože, 
dok se ne smiri u tebi jer si nas za sebe stvorio.« 

Tako misli o duševnom nemiru, poteškoćama i bolestima i moderna 
psihologija, nauka koja se bavi proučavanjem duševnog života čovjekova. 
Christa Meves, priznata radnica na polju psihologije tvrdi: »Već sam 
na početku studija psihologije primjetila da sve duševne teškoće konač¬ 
no proizlaze iz čovjekova neposluha Božjim zapovijedima.« Neposluh 
Božjim zapovijedima u vjerskoj terminologiji, zove se grijeh. A defini¬ 
cija grijeha: Odvratiti se od Boga, i prikloniti se stvorenju. Opet, no¬ 
vac, jelo, piće, tijelo. Tko to čini, krši zapovijedi Božje, kida veze s 
Bogom, i zato je u duši nemiran, bolestan i prisiljen da traži pomoć. 
Ili kod psihologa ili kod psihijatra, što označuje znanstveno bavljenje 
ljudskom dušom, posebno bolesnom ili traži lijeka povratkom Bogu. 
Liječi dušu tako, da se' odvraća od stvorenja i vraća svojem Stvoritelju. 

Nitko to ne potvrđuje tako uspješno i s toliko umješnosti, kao 
psiholog i psihijatar svjetskog glasa, osnivač vlastite psihoanalitičke 
škole, K.G. Jung. Njegova je tvrdnja potresna i znakovita: »Zadnjih 
tridesetak godina dolazili su mi ljudi iz svih civiliziranih zemalja da se 
sa mnom posavjetuju. Liječio sam na stotine pacijenata, najviše prote¬ 
stanata manje Zidova, a pet ili šest katolika... Mogu ustvrditi, da su 
svi oboljeli zato, što su izgubili ono što svaka religija u dotičnoj dobi 
pruža svojim članovima i da nijedan nije ozdravio, koji se nije vratio 
svojim religioznim mislima.« »Religija znači vezu s Bogom. Dakle čovjek 
koji tu vezu kida, duševno oboli. Taj čovjek svjetskog glasa tvrdi da 
nije susreo pacijenta koji je duševno ozdravio, ako nije tu vezu s Bo¬ 
gom obnovio, nakon što ju je prekinuo »gubitkom onoga što svaka re¬ 
ligija pruža!«. 

Već spomenuta Christa Meves tvrdi baš isto i jednako snažno: 
»Sve duševne teškoće konačno proizlaze iz čovjekova neposluha Božjim 
zapovijedima«. I ta liječnica duša nema drugog do već spomenutog 
Jungova recepta za ozdravljenje: »Ponovno vezivanje uz Boga kao pret¬ 
postavka za stabilno duševno zdravlje.« 


Psihijatrija Isusa Krista 

»Ne trebaju liječnika zdravi nego bolesni.« (Mt 9,12). 

Na kakove je to bolesnike Isus mislio, vidi se iz nastavka koji 
slijedi odmah iza ovih riječi: »Ja, naime, nisam došao da pozovem pra¬ 
vednike, nego grešnike.« (Mt 9,13). Isus uzima baš taj izraz — liječe¬ 
nje kada govori o grešnicima. Samo zato je došao da pozove grešnike, 
»da traži izgubljene ovce stada Izraelova. »Opraštaju ti se grijesi«, rekao 
je bludnici u gradu, koja je ležeći pred njegovim nogama plakala u teš¬ 
kom duševnom nemiru. »Sinko praštaju ti se grijesi, rekao je uzetom 
mladiću, a onda tek: Ustani, uzmi svoju postelju i hodi.« »To je bio 
izgleda psihosomatski, duševno : — tjelesni bolesnik. I uzetom kod ribnja¬ 
ka Siloe je vratio zdravlje, ali mu je dodao: »Ne griješi više, da ti 
se što gore ne dogodi.« I tu je zahvaćen cio čovjek — tjelesno, ali i 
duševno bolestan. Recept za ozdravljenje, kao da je moderna nauka 
uzela od njega. Ne vraćaj se grijehu jer ćeš još teže duševno i tjeles¬ 
no oboliti. 

Nemir radi učinjenog grijeha je natjerao Adama i Evu u grmlje, 
a tjelesno patnje su slijedile duhovni pad. Kain nije našao više nigdje 
ni mira ni pokoja, jer je nakon grijeha bježao ispred lica Gospodnjeg, 
umjesto da obnovi vezu s Bogom. Prvi psihopate, prvi duševno tjelesni 
patnici. Apostol kratko kaže: »Po čovjeku dođe na svijet grijeh, a po 
grijehu smrt.« Tako počinju sve patnje duševne i tjelesne i nastavljaju 
se do danas — jedini je lijek — obnoviti veze s Bogom, prihvatiti 

Božje zapovijedi nakon napuštanja grijeha i zadobiti »stabilno duševno 
zdravlje«, kako to i nauka danas potvrđuje. 

Taj povratak Bogu propovijedao je Gospodin, i to odmah od početka. 
Evanđelista Matej piše: »Od toga časa Isus poče propovijedati: Obrati¬ 
te se jer je blizu kraljevstvo nebesko.« (Mt 4,17). Svi su proroci po¬ 
navljali kroz stoljeća kao glavnu poruku: »Obratite se!« Izaija, Jere- 
mija, pa tako sve do Ivana Krstitelja. »Obratite se — govorio je — 
jer je blizu kraljevstvo nebesko!« Tako viče zadnji prorok u pustinji. 
A prva propovijed Isusova, opet ista poruka. I kao što je Ivan zaprijetio 
onima koji ne slušaju poziv na obraćenje: »Već je položena sjekira na 
korijen stablima: svako će, dakle, stablo koje ne daje dobra roda biti 
posječeno i bačeno u oganj« (Mt 3,10), tako prijeti i Isus. Kada su mu 
javili da je Pilat potukao neke od Zidova, Isus spominje i još neke 
koji su poginuli pod ruševinama kule. Dodaje da će i oni tako proći 
ako ne budu pokoru činili. Opet: nemir i zlo onima koji se ne obra¬ 
ćaju. Okorjelim farizejima govori još oštrije: »Tražiti ćete me, ali me 
nećete naći. Umrijećete u grijesima svojim.« 

Dr Arnold Toynbee, za kojega tvrdi jedan naš sveučilišni profesor 
marksista, da je njegovo djelo »Studija o historiji čovječanstva« u 
10 knjiga, najveće djelo te vrste od francuske revolucije, napisao je 
preko pedeset knjiga. U već spomenutom djelu od deset knjiga, naziva 
Boga dominantnom snagom u povijesti. Nabraja devetnaest civilizacija 
koje su propale »jer su napustili moralne zakone«. Tvrdi da i ovu našu 
civilizaciju čeka ista »teodicejska« drama. Jedini mu je izlazak-povratak 
Kristu, za kojega veli da je njegovo rođenje od Djevice Marije »cen- 
ralni fakat u historiji.« 

r To opet nije ništa drugo, doli ono što učeni psiholozi, psihijatri 
i psihoanalitičari preporučuju: Obnoviti veze s Bogom, usvojiti vrijed- 
note koje pruža religija, slušati i vršiti Božje zapovijedi, i tako ispuniti 
»pretpostavku za stabilno ljudsko zdravlje.« (Ch. Meves) 

To je uvjet bez kojega nema iscjeljenja i mira, kako za pojedinca 
tako za cijele zajednice. Izvan toga je sigurna propast fizička, moralna 
i metafizička. 

Prihvaćanje grijeha kao pravila života, uništilo je doslovno njemač¬ 
kog filozofa svjetskog glasa Friedricha Nietzsche-a. Govorio i pisao 
protiv vjere i morala. S njemačkim skladateljem Wagnerom raskinuo 
je veze radi njegove kršćanske orijentacije (Enciklopedija). »Pokušao je 
strgnut! veo moralnih normi«, kako pišu o njemu. Ne samo to. Izrugu¬ 
jući se radosnoj božićnoj poruci: »Javljam vam veliku radost: »Rodio 
vam se Spasitelj svijeta«, viče: »Javljam vam veliku radost, umro je 
Bog! Zato jedite, pijte, bludite, jer Bog je mrtav!« Kuda' ga je odveo 
taj neracionalni bunt? Umro je od spolne bolesti, razorena tijela i duše, 
dočekao kraj u ludilu. Sto povjesničar govori o propasti naroda koji su 

ostavili moralne zakone i propali, to se desilo i ovom filozofu, koji je 
»pokušao strgnuti veo moralnih normi«, propovijedao grijeh, živio grijeh 
i umro satrven od grijeha. 

Da kratko ponovimo ono što smo već naveli. Prema podacima naj¬ 
pozvanijih (Svjetska zdravstvena organizacija), 320 milijuna ljudi samo 
u najrazvijenijim krajevima svijeta, boluje od mentalnih, duševnih po¬ 
remećaja a kao razlog se navodi — grijeh: kriza obitelji, rastava bra¬ 
kova, oružje. Kriza obitelji: u nekim zemljama su uveli mogućnost ra¬ 
stave djece od roditelja. Zakonski. Pogođena je u srž obitelj koja je 
božanska ustanova. Govori se o raskoraku između mladih i starih. Stari 
zanemaruju mlade, a oni ih šalju u staračke domove, u tolikoj mjeri 
i na takav način da se piše »o sramotnoj situaciji u svijetu« — obzi¬ 
rom na to pitanje. Rastave brakova su dosegle u SAD, Engleskoj, Češ¬ 
koj već 50 posto. Samo u SAD živi trinaest milijuna djece koju su na¬ 
pustili roditelji, je su osnovali »novu bračnu zajednicu«. Djeca »u naj¬ 
boljem slučaju« pripadnu djedu, baki, stricu ili kojem srodniku, ostala 
stižu u domove, gdje im se može pružiti sve osim nenadoknadive ro¬ 
diteljske ljubavi, pa stasaju emotivno razoreni. 

Može li biti teži grijeh, od tako strašnog napadaja na svetost obi¬ 
telji i bračne veze. Za svakog plemenitog čovjeka je to zlo nad zlom, 
u kršćanskoj terminologiji najteži grijeh i pravi zločin — protiv čovjeka 
kao takvog. Nažalost, veliki broj svršava na ulici. Iz njihovih se redova 
regrutiraju mladi kriminalci, alkoholičari, drogirani i oni koji će pasti 
u mrežu organizirane prosti: tc ; je. 

Uzevši u obzir te sve podatke o teškoj situaciji u svijetu, pogotovo 
onom razvijenom, i konfrontirajući materijalno bogatstvo i beskonačnu 
bijedu pojedinaca i mnoštva, upravo se nameće Kristov povilc »Sto ti 
koristi čovječe, ako cijeli svijet dobiješ, a sama sebe izgubiš.« Stari 
prijevod veli: a dušu svoju izgubiš. Jedno i drugo savršeno isto, jer 
čovjek je duša u prvom redu, po kojoj je slika Boga živoga. Njega 
napustiti i njegove zapovijedi, tvrdi i vjera i nauka, znači sebe napu¬ 
stiti, izgubiti. 

Isus je došao da pozove grešnike. 

Iako je čovjek našeg vremena ogrezao u grijehu i pao u mnoge teš¬ 
ke nevolje, nema ni najmanje razloga da gubi nadu ili čak očajava. 
Jer Bog je već kod prvog grijeha praroditelja, uz pravednu kaznu, dao 
i veliko obećanje: doći će Spasitelj, koji će čovjeka spasiti. Od čega? 
Od onoga radi čega je i obećan. Spasiti će palog čovjeka od grijeha. 
To obećanje daje Gospodin patrijarsima, a proroci kroz stoljeća to obe¬ 
ćanje ponavljaju. 

Izaija veli: »Za naše grijehe probodoše njega, za opačine naše nje¬ 
ga satriješe. Na njega pade kazna radi našeg mira, njegovo nas rane 
iscijeliše.« Opet čujemo poruku o miru, koji je izgubljen radi grijeha, 

a koji će se vratiti čovjeku po žrtvi velikoga Patnika: »Sam se po¬ 
nudio na smrt i među zlikovce bio ubrojen, da grijehe mnogih ponese 
na sebi i da se zauzme za zločince.« (Iz 53,10-12). 

Kada je došlo vrijeme da se ispuni obećanje o Spasitelju, Bog 
gtkriva, sada potpuno otvoreno, da je došlo vrijeme otkupljenja od 
grijeha, od zla u koje je upao cijeli ljudski rod. 


Marija začela po Duhu Svetom. Josip to ne razumije, pa mu Bog 
preko anđela otkriva veliku tajnu: »Josipe, sine Davidov, nemoj se bo¬ 
jati uzeti svoju ženu Mariju, jer što je ona začela, potječe od Duha 
Svetoga. Rodit će sina, i ti mu nadjeni ime Isus, jer će on spasiti svoj 
narod od njegovih grijeha.« (Mt 1,20-21). 

Isus znači na hebrejskom »Bog spasava«. Anđeo tumači od čega. 
Svoj narod od njegovih grijeha. Kao da je to nagovještaj onoga što će 
Isus reći: »Nisam došao zvati pravednike, nego grešnike.« 

To isto govori pri navještenju Mariji Gabrijel: »Začeti ćeš i roditi 
Sina, kome ćeš nadjenuti ime Isus. On će biti velik i zvat će se Sin 
Svevišnjega.« I Marija je znala da Isus znači »Bog spasava«, a sada je 
čula da će to dijete biti Sin Svevišnjega. 

Pastiri i anđeli. Preplašeni pastiri gledaju anđela koji im govori 
»Ne bojte se, jer vam, evo, donosim radosnu vijest o velikom veselju 
za sav narod: Danas vam se u Davidovu gradu rodio Spasitelj, Krist 
Gospodin.« (Lk 2,9-12). Okolnosti Isusova rođenja: staja, pelene, jasle, 
slama, siromašni pastiri, očito govore o kakovom se Spasitelju radi. Ni 
novac ni ugled, ni ljudska sila, ne stoji iza ovoga djeteta, nego anđeli 
pj eva j u ° miru za miljenike Božje. Koji daju slavu Bogu na visinama. 
Opet se obećaje mir, ah onaj i onakav za kojega će Isus reći: mir vam 
svoj ostavljam, mir vam svoj dajem, mir kojega vam svijet ne može 
dati. Mir koji proizlazi od Boga kao nagrada onima koji ga slave. 

Svjedočanstvo Ivana Krstitelja. »Kada ugleda Isusa gdje dolazi 
reče: »Evo Jaganjca Božjeg koji uzima grijehe svijeta.« (Iv 1,29). 
Egzegeti — tumači sv. Pisma, vele: »Jaganjac je slika najuže vezana s 
Kristovim otkupiteljskim poslanjem, koje će završiti žrtvom na križu.« 
Pa opet: Kao što je nekoć krv pashalnih jaganjaca oslobodila židovski 
narod od egipatskog ropstva, tako je sada Isusova krv pribavila otkup i 
spasenje od ropstva grijeha ne samo Izraelu, nego svim ljudima.« (Lj. 
Rupčić: Novi Zavjet, str. 304). 

Svjedočanstvo Isusovo. Ponavljamo Isusov odgovor farizejima, koji 
su mu predbacili što se druži s grešnicima: »Nisam došao pozvati pra¬ 
vednike nego grešnike.« Čovjeka u grijehu označuje kao bolesnika, ko¬ 
jega on ne samo .sažaljeva, nego je došao da ga pozove i izliječi.« Ta 
ne trebaju liječnika zdravi, nego bolesni. 

Draga božična pjesma to naglašava kratko, ali duboko: »S neba 
siđe dolje radi grešnika, rodi se u štali radi čovjeka.« Kako će on spa¬ 
siti grešnike, tumači Gospodin Nikodemu: »Tako je Bog ljubio svijet, 
da je dao svoga Jedinorođenoga Sina, da ne pogine nijedan koji u njega 
vjeruje, nego da ima život vječni.« (Iv 2,16). Kao da iz tih riječi iz¬ 
bija neka božanska melankolija. Eto, moj Otac nebeski, vas ljude tako 
ljubi, da predaje mene svoga Jedinorođenog da vi ne poginete, nego da 
imate život, i to vječni život. Grijeh razara mir u duši, Isus donosi 
mir, uzrokuje bolesti, Isus ih liječi, donosi često smrt tjelesnu, Isus 
uskrisuje i mrtve, grijeh donosi vječnu kaznu u kojoj je čovjek mrtav 
za Boga zauvijek, Isus čovjeka i od te smrti izbavlja. »Svojom smrću, 
Isus je uništio našu smrt«, molimo u Križnom putu. Isus to ističe: 
»Ta Bog nije poslao Sina na svijet da on osudi svijet, nego da se svijet 
spasi po njemu.« (Iv 2,17). Ipak, biti će osuđeni, ah samo oni »koji 
su više ljubili tamu nego svijetlost, jer su im djela bila zla.« Ovdje 
Isus tumači: grešnicima nema pomoći i kraj njegove otkupiteljske žrtve. 
To su oni koji »ljube tamu«, koji žive svoj grijeh i ne napuštaju ga 
svjesno. Na taj način postaju sami krivi za svoju smrt tjelesnu i duhov¬ 
nu kao i osudu koja ih čeka. U tom smislu Isus kaže: »Ta nisam došao 
da sudim svijetu, nego da svijet spasim.« Ah sud i osuda ipak postoji 
za neke: »Onaj koji mene zabacuje i riječi mojih ne sluša, taj ima 
svoga suca. (Iv 12,48). 

Isus govori o spasenju svijeta, svih ljudi. Najjasnije je to izrekao 
na posljednjoj večeri: »Zatim uze kruh, zahvah i prelomi ga pa im ga 
da govoreći: ’Ovo je tijelo moje koje se za vas predaje.’ To je ispunje¬ 
nje onoga što je Izaija prorekao: »Za naše grijehe probodoše njega, za 
opačine naše njega satrše.« 

Zatim uze kalež te zahvah i dade ga veleći: »Pijte iz njega svi, 
jer ovo je krv moja, krv Saveza, koja se prelijeva za sve za oprošte- 
nje grijeha.« (Mt 26,28). Dvije su stvari očite. Krist prohjeva krv za 
sve i to za oproštenje grijeha. 

Svjedočanstva apostola. Sveti Petar, pun Duha Svetoga, kako ističe 
sveti pisac u Djehma Apostolskim, drži prvu propovijed na Duhove, 
koju završava: »Neka se svaki od vas krsti, u ime Isusa Krista, za 
oproštenje grijeha.« (Dap 2,38). To savjetuje onima koji su ga slušah, 
nakon što ih je poučio da je »Isus predan (na smrt) po nepromjenlji¬ 
voj odluci i predznanju Božjem«. U prvoj propovijedi pred poganinom 
Kornehjem, ističe kako je Isus Krist ubijen na križu i nastavlja: Bog 
njega uskrisi treći dan i dade mu da se pokaže pred njima od Boga 
izabranim svjedocima... i naredi im da propovijedaju da ga je Bog 
postavio za suca živima i mrtvima, ah onda nadodaje ono što je naj¬ 
važnije: »Za njega svjedoče svi proroci da po njegovu imenu prima 
oproštenje grijeha svaki koji u njega vjeruje.« (Dap 10,43). 

To tvrdi neustrašivo i pred Velikim vijećem: »Bog naših otaca 
uskrisio je Isusa koga ste vi, vješajući ga na križ ubili. Njega je Bog 
uzvisio za vođu i Spasitelja, da dade Izraelu obraćenje i oproštenje 
grijeha.« (Dap 5, 30-32). Tada još doda: »Za ove stvari svjedočimo mi 
i Duh Sveti.« Za najvažnije stvari'u djelu otkupljenja: raspet, umro, 
uskrsnuo za obraćenje i oproštenje grijeha. Te misli prvak apostolski 
uporno ponavlja u svim propovijedima. 

Apostol Pavao. »Krist je suglasno pismima umro za naše grijehe, 
pokopan i treći dan sukladno Pismima uskrsnuo.« (Kor 15,3-5). Ovdje 
Apostol ističe da je u Pismima prorečena Kristova smrt, pokop i uskr¬ 
snuće, a sve to za naše grijehe — grijehe svih ljudi. 

»On nas istrgnu iz vlasti tame i prenese u kraljevstvo svoga ljublje¬ 
noga Sina u kome imamo otkupljenje, oproštenje grijeha. (Kol 1,13-4) 
»Oprosti nam dobrohotno sve prekršaje, Izbrisa zadužnicu koja je svojim 
odredbama bila nama protivna; ukloni je prikovavši je na križ.« (Kol 
2,14-15). U oba citata Pavao apostol spominje oproštenje grijeha koje 
smo zadobili po Isusu. Cijena je — križ. 

Krist Isus dođe na svijet da spasi grešnike. Od njih sam prvi ja.« 
(Tim 1,15). Neprestano se ponavlja — došao na svijet radi grešnika, 
radi njihova spasenja. 

»On (Krist) se samo jedanput pojavio zauvijek da svojom smrću 
uništi grijeh.« (Hebr 9,26). Pa opet u istoj poslanici: »Krist pošto je 
prinio samo jednu žrtvu za grijehe, zauvijek sjede Bogu s desne strane. 
(Hebr 10,12)... Zato je i Isus trpio izvan vrata da posveti narod svojom 
vlastitom krvi.« (Hebr 13,12). 

U svim se Pavlovim poslanicama provlači kao zlatna nit poruka o 
Isusovoj žrtvi na križu, kojom su uništeni grijesi, koji su najveća nesre¬ 
ća za čovjeka. 

Petrove poslanice. »Znajte da niste otkupljeni nečim raspadljivim 
srebrom ili zlatom — od svog bezvrijednog, od otaca baštinjenog načina 
života, nego skupocjenom krvi Krista nevinog i bez mane Janjeta.« 
(1 Pt 1,18). Apostol spominje cijenu našeg otkupa plaćenu da se izbavi¬ 
mo od grijeha. 


»On (Krist) koji »osobno« u svojem tijelu naše »grijehe uznese na 
križ«, da mi umrijevši svojim grijesima, živimo pravednosti, on, čijim 
ste modricama izliječeni..« »Lutali« ste naime »kao ovce«, ali sada 
ste se povratili pastiru i čuvaru svojih duša.« (1 Pt 2,24-25). I ovdje 
ie govor o liiečenju, ali se jasno kaže od grijeha. »Njegovim smo mo- 
dricama izliječeni.« Egzegeta napominje: »Nov i čudan način liječenja. 
Liječnik trpi štetu, a bolesnik prima zdravlje.« (Teodoret). Sve su to 
primjeri božanske »psihoterapije«. Petar apostol govori s toplinom o 

ovcama koje lutaju, sjećajući se Isusove priče o izgubljenoj ovci i do¬ 
brom pastiru. Pastiru i čuvaru naših duša. 

»Krist je jedanput umro zbog grijeha da nas privede Bogu, on pra¬ 
vedan za nepravedne; on koji je bio ubijen obzirom na tijelo i oživio 
obzirom na duh.« (1 Pt 3,18). Egzegeta zove to hvalospjevom Kristu. 
Grijeh je odvraćanje od Boga, a Krist je bio ubijen, da nas »privede 
Bogu.« 

Poslanice Ivana apostola. »Dječice moja, ovo vam pišem da ne po¬ 
činite grijeha. Ali ako tko i počini grijeh, imamo zagovornika kod Oca: 
Isusa Krista, pravednika. On je okajna žrtva za naše grijehe; ne samo 
naše, nego za grijehe cijelog svijeta.« (1 Iv 2, 1-3). Ivan koji je na 
zadnjoj večeri »bio uz grudi Isusu«, dobro je zapamtio Isusove riječi 
o krvi, koja se prolijeva za sve ljude, i to za oproštenje grijeha. Zato 
daje uputu kako izbjeći grijehu: 

»Ako tko ljubi svijet, u njemu nema ljubavi Očeve, jer ništa od 
onoga što je u svijetu — požuda tijela, požuda očiju, oholost zbog imet¬ 
ka — ne dolazi od Oca nego od svijeta. A svijet sa svojom zlom po¬ 
žudom prolazi; a tko vrši volju Očevu ostaje zauvijek.« (1 Iv 2,17). 

Ovom Ivanovom opomenom, završavamo razmatranje o težini grije¬ 
ha, po kojem se čovjek odvraća od Boga, priklanja stvorenju, svijetu. 
Međutim, Apostol podsjeća da svijet, — materijalni — prolazi, a tko 
vrši volju, zapovijedi Božje, ostaje zauvijek. Opet toliko ponovljeni po¬ 
ziv na obraćenje, povratak Bogu, obnavljajne veza s Bogom, što nam je 
sve omogućio Krist »koji je žrtva za naše grijehe i za grijehe cijeloga 
svijeta.« Kakogod grijeh bio veliko zlo, mnogo je veća ljubav Isusova, 
koji je radi grijeha i sišao s neba. Kako to moli majka Crkva: »Koji 
je poradi nas ljudi i poradi našega spasenja sišao s nebesa.« Ili kako 
Apostol radosno nagovješta: »Gdje je obilovao grijeh daleko više je 
obilovala milost.« 

Ljubav Očeva prema grešnicima. 

Bog učini čovjeka na svoju sliku, sebi slična Radi toga Bog ne 
može odnemariti biće u koje je utisnuo svoj lik. To je pokazao i onda 
kada je prvi čovjek sa ženom učinio teški grijeh. Njima se Bog odmah 
obraća, opominje ih i kažnjava, ali im u isti mah obećava Spasitelja. 
To ponavlja preko proroka. Kada je, pak, došao obećani Spasitelj, on 
svjedoči o izvanrednoj ljubavi Očevoj prema palom čovjeku. Nikodemu 
kaže da je »Bog tako ljubio svijet, da je svoga Jedinorođenca predao, 
da nijedan koji vjeruje u njega ne umre, nego ima život vječni.« 
Tu se svakako ne govori o tjelesnoj smrti i trajnom životu na zemlji, 
nego o vječnom životu u Bogu. Ako je veliko svjedočanstvo ljubavi Sina 
Božjega, koji veli za sebe da je pastir koji polaže život svoj za svoje 
ovce, i opetovano proriče svoju muku i smrt, ništa manje nije svjedo¬ 
čanstvo o ljubavi Očevoj, koji žrtvuje svoga Jedinorođenca za bijedno 

stvorenje koje je iz praha sazdao. Kako to Crkva s ganućem pjeva u 
Vel. Tjednu: »Da roba otkupiš, Sina si predao.« Poznato je iz povijesti, 
literature, svakodnevnog zbivanja, da majka ili otac daju život za svoju 
djecu, djeca za roditelje, brat za brat i prijatelj za prijatelja, ali 
gdje možemo naći primjer, da bi neki otac doveo pod vješala svojega 
jedinca i ponudio da ga smaknu umjesto kakova zločinca? To se, eto, 
zbilo, kada je Otac nebeski »predao« svojega Sina. 

Onaj koji je gledao duševne patnje pravednog Abrahama, spremnog 
da žrtvuje svojega jedinca, te se smilovao i njemu i njegovom sinu, nije 
to isto pokazao prema svojem Sinu. I dok se duševne patnje njegova 
Sina utjelovljuju u vapaj: »Oče moj, ako je moguće, neka me mimoiđe 
ova čaša« i to ponavlja tri puta, Otac na tu sinovljevu molbu šuti. Cak 
mu se i ne javlja. Tek mu šalje anđela koji ga okrijepi. A učinio je 
to onaj, komu je sve moguće. Kada na križu Sin Očev vapije: »Bože 
moj, Bože moj, zašto si me ostavio, nitko nije ništa čuo, osim ruganja 
onih koji su stajali pod križem: ovaj zove Iliju. Jedini razlog tomu 
je: Jer je tako ljubio svijet da je predao svoga Jedinorođenca... Sto o 
tome vele sveti pisci? 

Pavao apostol. »Ah Bog je pokazao svoju ljubav prema nama time 
što je Krist, dok smo još bili grešnici, umro za nas... Jer ako smo, dak¬ 
le, izmireni s Bogom smrću njegova Sina, dok smo još bili neprijatelji, 
mnogo ćemo se sigurnije, već izmireni, spasiti njegovim životom.« 
(Rim 5, 8-11) Apostol govori o ljubavi Očevoj koju je pokazao prema 
nama — neprijateljima po grijehu — tako što se je pomirio s nama 
po smrti svoga Sina. 

»Ako je Bog za nas, tko će protiv nas? On koji čak nije poštedio 
vlastitog Sina, već ga predao za sve nas, kako nam neće dati sve osta¬ 
lo?« (Rim 8,31 +33) Da je Bog »za nas«, da nas voli i koliko nas voli, 
Apostol pojašnjava riječima: nije poštedio vlastitog Sina, već ga je pre¬ 
dao za nas. »On (Isus) u vrijeme svoga zemaljskog života prikaza mo¬ 
litve i prošnje s jakim vapajima i suzama onomu koji ga je mogao 
spasiti od smrti.« (Hebr 5,7). Apostol podsjeća na Isusovu molitvu u 
Maslinskom vrtu. No onaj koji ga je mogao spasiti, nije ga spasio, da 
mi budemo spašeni njegovim patnjama. 

. • 

Ivan apostol. »U ,tom nam se očitovala Božja ljubav, što je Bog 
poslao na svijet svoga Jedinorođenoga Sina, da živimo po njemu. U 
ovom se sastoji ljubav: Nismo mi ljubili Boga, nego je on ljubio nas 
i poslao svoga Sina kao okajnu žrtvu za naše grijehe.« (1 Iv 4,9-11). 
I Ivan, kao i njegov Učitelj naglašuje da je Bog poslao svojega jedino¬ 
ga Sina i da se njegova izvanredna ljubav prema čovjeku u tome sastoji, 
što je Sina dao kao okajnu žrtvu za grijehe sviju. 

Ljubav Duha Svetoga prema grešnicima. 

Duha Svetoga zovemo Posvetitelj. Jer je volja Božja naše posveće¬ 
nje, kako čitamo u sv. Pismu B og Duh Sve t i p rebiva u nama i djeluje 
u nama »uzdišući neizreciv im uzdisa jima, moleći za svete.« Tumač 
toga mjesta veli da je to djelovanje znak da smo određeni za spasenje. 
Zato ćemo s druge strane shvatiti da svaki grijeh Posvetitelj a posebno 
vrijeđa, jer je uzrokom gubitka posvetne milosti — kada se radi o 
teškom grijehu. No i čovjeka u stanju grijeha Duh Sveti ne prepušta 
njegovoj bijedi. On je govorio po prorocima, a glavna misija proroka 
se sastoji baš u tome što kroz stoljeća pozivaju na obraćenje: Obratite 
se Gospodinu Bogu svojemu. Tako sve do dolaska Krista Gospodina, 
koji počinje pripovijedati »pomazan Duhom Svetim«, a prva njegova 
propovijed je poziv: »Obratite se i vjerujte evanđelju.« 

Kada je došlo vrijeme da Spasitelj dođe na svijet, anđeo Gabrijel 
se javlja Mariji i kaže joj da će začeti po Duhu Svetom. Duh Sveti 
je, dakle, stvorio početak tjelesnog života Sina Božjega. To tijelo začeto 
po Duhu Svetom je njegovo najuzvišenije stvaralačko djelo. No Krist 
je uzeo to tijelo da ga žrtvuje za obraćenje i spas paloga čovjeka. 
Žrtvuje Duh Sveti to svoje divno djelo, zajedno s Ocem. 

Pavao apostol u poslanici Hebrejima piše: »Krist pošto se pojavio 
kao veliki svećenik budućih dobara... ušao je jedanput zauvijek u Sve¬ 
tinju nad svetinjama... vlastitom krvi i pribavio nam otkup.« Apostol 
govori o krvi starozavjetnih žrtava kojom su se okaljani škropili da se 
očiste od grijeha i zaključuje: »Koliko će više krv Krista — koji je po 
vjepnom Duhu prinio sam sebe Bogu kao žrtvu bez mane — očistiti 
našu savjest od mrtvih djela da služimo živom Bogu?« (Hebr. 9,11-14). 

Apostol opet i opet spominje Kristovu žrtvu, njegovu krv prinese- 
nu za naše očišćenje, ali sada naglašava, da je to Isus učinio »po vječ¬ 
nom Duhu«. 

Sve ono što se spominje u Starom i u Novom Savezu: patnje, 
muka i smrt, a što je dragovoljno prihvatio Sin Božji, učinio je on da 
oslobodi čovjeka prijestupa, grijeha, bezakonja, koji rađaju duševnim 
nemirom, tjelesnim i duševnim patnjama, često tjelesnom smrću i, ako 
se ne obrati vječnom propašću. To ne tumači samo sveto Pismo, nego 
izlaže i moderna nauka koja se bavi proučavanjem čovjekova duševnog 
života. Zato nas, da opet ponovimo^ ne čudi tvrdnja Junga i Chr. Me- 
ves da mentalni bolesnik boluje od toga što je izgubio ono što mu re¬ 
ligija daje, pa da se ne može izliječiti ako nije uspostavio svoj religioz¬ 
ni stav. Ili drugo-a, istovjetno mišljenje, da duševne patnje proizlaze 
iz čovjekova neposluha Božjim zapovijedima, a da se duševno zdravlje 
može steći samo ako se bolesnik — mentalni, ponovo veže za Boga. 
Baš to je srž biblijske poruke: grešnik se mora vratiti Bogu da stekne 
mir, izliječi rane duše i spasi vječni život. Odazivajući se tom pozivu, 

ohrabruje nas saznanje da nas grešnike ljubi i Otac i Sin i Duh Sveti 
i da se moramo vođeni Božjim pozivom obratiti Gospodinu Bogu svoje¬ 
mu. To, koliko nas Bog ljubi i čeka da mu se vratimo, Gospodin Isus 
tumači i dokazuje svojim prispodobama o grešnicima, ali još više svojim 
postupkom prema njima. 


Isusove prispodobe 

Izgubljeni sin. Ta nam je priča dobro poznata. Ćuli smo je mnogo 
puta. U njoj je opričana tragedija svakoga čovjeka koji se po grijehu 
dijeli od Boga svojega dobrog Oca i dolazi u bijedno stanje lišen svih 
dobara. Ne nalazi mira, dok se ne vrati kući, prizna svoj grijeh, za¬ 
moli i dobije od Oca oproštenje. 

Neke nam se stvari naprosto nameću na pamet, koje mogu i nama 
biti u danim trenucima na veliku korist i utjehu. Sin je zatražio i do¬ 
bio svoj dio. Ubrzo ga je u dalekoj zemlji rasuo, živeći razbludno. 
Postao tuđi svinjar, i želio hrane što su je bacali svinjama, ali je za 
njega nije bilo. Sada se sjeti oca, njegove kuće i obilja koje je uživao. 
Odluči da će se vratiti ocu, priznati grijeh i zamoliti ga za oproštenje. 
Ni ne misli da ga otac primi kao sina, nego kao slugu. Da makar iz¬ 
daleka može gledati svoga dobrog oca. Ustane i pođe kući. Otac željno 
čeka povratak sina, i kada ga ugleda, Isus veli: ganu se, potrča, zagrli 
ga i izljubi. Obiljem riječi Isus opisuje doček koji je otac priredio ra- 
skajanom sinu. I dok sin priznaje da je sagriješio i nebu i ocu, rado¬ 
stan otac naređuje da sinu donesu najbolju haljinu, zlatan prsten, novu 
obuću i zakolju ugojeno tele. Opet cijelom bujicom riječi, opisuju se 
bogati darovi, kao znak očeve radosti. No tako ne misli njegov stariji 
brat, »koji nije nikada prepustio Očeve zapovijedi«. Toliko je ljut da 
neće u kuću gdje se odvija raskošna gozba u čast izgubljenom sinu. 
On to ocu i kaže crven od bjesa. Duboko je povrijeđen, jer otac nje¬ 
mu nije dosada nikada dao niti jareta da se proveseli sa svojim pri¬ 
jateljima, a ovomu, koji je »prožđro imetak s bludnicama«, zakla ugoje¬ 
no tele. Otac mu daje priznanje za njegov život, i otkriva ono što nosi 
u srcu za njega, koji je dijelio s njime sve napore i tegobe, ali ga moli 
da uđe i pridruži se veselju, jer: ovaj brat tvoj bijaše mrtav i oživje, 
bijaše izgubljen i nađe se. 

U postupku sina vidi se jaki osjećaj pravde. Otac ga je umirio ri¬ 
ječima da je sve dobro koje je umnožio i sačuvao, vlasništvo vjernog 
suradnika. No u očevu postupku otkriva se najdublji osjećaj ljubavi 
prema sinu koji se vraća iz zla u dobro, iz grijeha u čestiti život, iz 
lutanja zlim putevima u kuću očevu. 


U priči o izgubljenoj ovd odražava se ta ista radost. Pastir koji 
ima sto ovaca, ostavlja devedeset i devet i pođe tražiti izgubljenu »dok 

je ne nađe«. Kada je nađe »sav radostan« stavlja je na ramena, i kada 

se vrati kući, sazove sve prijatelje i susjede govoreći: »Veselite se 
zajedno sa mnom, nađoh svoju izgubljenu ovcu. »Završetak priče je^ na 
izgled kontradiktoran u sebi i teško shvatljiv na prvi mah. »Kažem 
vam da će tako na nebu biti veća radost zbog jednog grešnika, koji se 
obrati na pokoru, negoli zbog devedeset devet pravednika, kojima ne 
treba pokore. »Slično završava i priča o izgubljenoj drahmi, u kojoj 
se žena zajedno sa susjedima raduje što je našla izgubljeni novac: 
»Veselite se zajedno sa mnom, jer nađoh drahmu koju sam izgubila.« 
Isus opet dodaje: »Tako će, kažem vam, biti radost pred anđelima 
Božjim zbog jednog grešnika koji se obrati na pokoru.« 

To nisu mudrovanja ili lijepe priče umnika, ili pobožnog pisca 
nego riječi Božjeg Sina, koji svjedoči o ljubavi Očevoj i svojoj prema 
grešniku koji čini pokoru, vraća se u kuću Očevu, u svoj ovčinjak. Tek, 
malo je čudno što se radost nad povratkom grešnika čini veća negoli 
nad pravednicima, »koji su ionako Božji.« 

Možda će jedna priča iz života pomoći da razumijemo priču Isusovu. 
Bilo je to u vrijeme kada su dečki služili vojsku skoro dvije godine. 

Sin otišao od kuće, i nije dolazio kući skoro godinu i pol. Daleko slu¬ 
žio, skup put, pa niti roditelji sinu, ni sin roditeljima. Konačno, do¬ 
bije dopust i stigne na očinski prag. Majka ga grli i ljubi i kroz su¬ 
ze protiskuje! sine moj, dijete moje. To gleda iz -prikrajka najmlađi u 
kući, dječačić od pet godina. U jedan mah brižne u plač uz dreku: 
»Samo njega grliš, samo njega ljubiš, a mene i ne gledaš.« Majka ga 
privuče k sebi i bratu, pa mu sa smješkom reče: »Ludice mala! Pa 
ti si neprestano uz mamu. Svaki dan te gledam i svaki dan si mi u 
krilu. A ovaj tvoj brat nije bio dugo, jako dugo uz mamu, i zato mu 
se toliko radujem. No zato tebe tvoja mama išta manje ne voli.« 

Umro u selu jedan vjernik. Po imenu samo. U crkvu gotovo nikada. 
Ispovijedio se tko zna kada. Župnik ga je pohađao, i na koncu pozvao 
da primi svete sakramente. Bolesnik je vidio da mu je sve gorje, pa je 
prihvatio župnikovu ponudu. Ali to je bila ispovijed. Rekao je svojem 
župniku: Lud sam bio što sam vjerovao u Boga, a psovao ga cijeli 
život; lud sam bio što nisam išao u crkvu, a već sam u prvom razredu 
osnovne škole naučio što je sveta misa; lud sam bio što sam se opijao 
i bio zlotvor svoje žene i djece. Mi Slavonci imamo jedno ili dvoje, 
i često ništa ne svrše, a naši doseljenici imaju petero i šestero, pa sve 
doktori i ljudi koji nešto znače. Svako je lud tko nema barem četvero 
djece. Govorio je s osjećajem, a iako nije plakao, vidjelo se da je du¬ 
boko raskajan. 

Dakako da sam išao na ukop. Netko reče: nije pravo da je dobio 
ukop kao oni koji cijeli život idu u crkvu svake nedjelje i blagdana. 
Ima nešto u tome istine, kao u prigovoru čestitog brata, rasipnom si- 

nu. To je osjećaj za pravdu. No ja sam bio miran. Mislio sam da niti 
razbojnik na križu ljudski sudeći nije zaslužio veliko bećanje: još da¬ 
nas ćeš biti sa mnom u raju. A ipak on ga je dobio od onoga koji 
zna sve tajne ljudskih srdaca. Stojeći na grobu pokojnika od srca sam 
molio završnu molitvu »da ga Gospodin u nebu pridruži mnoštvu vjer¬ 
nika«. A bio sam pun radosti, što se tako svim srcem vratio Ocu na¬ 
kon dugog lutanja. Nitko to nije znao osim Oca nebeskog, pokojnika i 
njegova ispovjednika. 

Tako život, uvijek iznova opravdava i potvrđuje poruke iz Isusovih 
parabola i pouke o čovjekovim padovima i Božjem praštanju. 


Isusovi susreti s grešnicima 

Mnogo više od Gospodinovih prispodoba, govori nam Gospodinov 
postupak pri susretu s grešnicima. Koliko ljubavi i ohrabrenja nalazi- 
mo u njegovim riječima uzetom mladiću: Uzdaj se, sinko, praštaju ti 
se grijesi. Cariniku Zakeju koji priznaje da je znao i prevariti kaže: 
Danas dođe spasenje ovoj kući. Mariji Magdaleni, koja leži u suzama 
pred njegovim nogama u dubokoj boli radi opakog života kratko kaže: 
Oprošteni su ti grijesi. Kao odgovor onima koji su govorili: Tko je ovaj 
da i grijehe prašta, obraća se grešnici i kaže »Vjera te je tvoja spasila, 
idi u miru!« 

Ženu koju su uhvatili u preljubu, dovukli su pred Isusa i ona 
sva u očaju radi strašne smrti koja joj prijeti, trebala je biti kameno¬ 
vana, leži osramoćena na zemlji. Nije branio njezin grijeh, nego jedno¬ 
stavno postavio pitanje: tko je od vas bez grijeha, neka se prvi baci 
kamenom na nju. »Odlazili su jedan za drugim, i na koncu osta sam 
Isus s grešnicom.« Ženo, nitko te ne osudi! « Kaže joj blago. »Nitko, 
Gospodine«, odgovara ona puna nade da će spasiti život. On joj pun 
milosrđa kaže: »Ni ja te neću. Ali idi i ne griješi više.« Koliko milo¬ 
srđa, ali ništa manje odlučnosti da ju usmjeri na častan život. 

Pa i zadnje trenutke svoga zemaljskog života upotrebljava da još 
jednom, pred mnoštvom na Golgoti, zasvjedoči svoju božansku dobrotu 
prema grešnicima. Razbojnik pred svima priznaje svoja zlodjela i pra¬ 
vednost kazne koja ga je stigla, a od Isusa moli samo da ga se »sjeti 
u svojem kraljevstvu«, Isus njemu očituje svoje milosrđe na način ka¬ 
kav nijedan grešnik dotada nije doživio. »Zaista ti kažem, još danas 
ćeš biti sa mnom u raju.« Najuzvišenija potvrda onoga što je najavio 
na početku svojega javnog djelovanja: »Nisam došao pozvati na obraće¬ 
nje pravednika, nego grešnike« Zašto? Da im osigura ulazak u kraljev¬ 
stvo za kojim čezne i razbojnik. Sto je molio, to je i primio. U taj 
zbor spadaju i svi oni koji su znali kao Magdalena i Petar gorko pla¬ 
kati ili kao razbojnik na križu čak i smrt kao okajanje za grijehe pri¬ 
hvatiti. Svima, pak, onima, koji su se sablažnjavali nad njegovim riječi- 

ma oproštenja, povikati će u pravednom gnjevu: »Carinici i bludnice 
ulaze prije vas u kraljevstvo nebesko.« 


Isus, svi to ističu, čak i povjesničari bez vjere, pokazuje veliko 
razumjevanje za raskajane grešnike. Najveći je njegov dar koji im 
kao uzvrat za njihovo pokajanje poklanja, mir duše. »Idi u miru, 
oprošteni su ti tvoji grijesi.« A baš taj mir danas gube stotine milijuna 
ljudi, i to prema svjedočenju znanstvenika, psihijatara, psihoanalitičara, 
oni koji se osjećaju krivi, jer su učinili nešto zlo, neki grijeh. Već 
smo više puta spomenuli da se radi o najbogatijim zemljama. Za sta¬ 
novnike SAD vele da je svaki četvrti psihopata. Traže pomoć kod psi¬ 
hijatara, koji im pomažu, zaranjajući u dubinu njihovih duša optereće¬ 
nih osjećajem krivice. Za takovo djelovanje i terapiju veli moderni 
psihijatar: 

»Kada pomažemo mentalno bolesnom pacijentima, radimo nesvjesno 
religiozno u duhu i prema strukturi spasenja, a djelovanje terapeuta, 
makar i ne bilo religiozan čin, ima oznake, karakter religiozni, jer ra¬ 
đa plodovima koji proističu iz vjere.« 


Psihijatar govori o spasenju. Sto to oni čine? Oni- koji su izgubili 
mir, san, često i volju za život polaze na psihijatrijske seanse, gdje 
moraju ispričati u tančine sve zlo koje su učinili i koje ih uznemiruje 
i pritište. Spomenuh smo krizu obitelji, rastave brakova, alkoholizam, 
dostupnost oružju. Klasični zapadnjački film ima često temu o preljubu, 
rastavi, nesreći napuštene djece, veze sa podzemljem, nečasne finan¬ 
cijske i političke transakcije, čak i veze čuvara reda sa podzemljem. 
Čovjek to može neko vrijeme prigušiti u sebi, ali prije ili poslije rađa 
se u duši nemir, osjećaj krivnje i straha. Sto im daje psihijatar? 

Obveže, n.pr. muža koji je napustio ženu i djecu, da ih potraži i 
materijalno pomogne, popravi zlo koje je učinio. Ako su nečasno stekli 
imetak, da obilatim doprinosimo socijalnim ustanovama umire savjest. 
I tome slično. Svakako izvanredno plemenito djelovanje. Kako Chr. 
Meves kaže, djelovanje s oznakom religioznoga. No potpuno je sigurno 
da nijedan psihijatar ne može reći ono što je Gospodin rekao: »Idi 
u miru, oprošteni su ti tvoji grijesi.« To pak može svaki katolički sve¬ 
ćenik, koji vlašću primljenom od Krista kaže onima koji dolaze na 
seanse božanske psihijatrije, na ispovijed: « Ja te odrešujem od grijeha 
tvojih...« a onda dodaje; »Gospodin ti je otpustio grijehe, idi u miru.« 
Nastojati ćemo u slijedećim recima baš to iznijeti, što sakrarrienat po¬ 
kore, ustanovljen od Krista, koji je došao »da uzme grijehe svijeta«, 
a tu vlast dao svećenicima, što taj sakramenat daje onima koji su ga 
tražili. Evo njihovih svjedočanstava. 

Koja korist od ispovijedi? 

Pruski kralj Fridrih Veliki (živio u osamnaestom stoljeću), pitao 
je jednoga dana svoga dvorskog liječnika, inače stručnjaka za duševne 
bolesti, zašto ima razmjerno manje duševnih bolesnika kod katolika, 
nego kod protestanata. Liječnik mu je odgovorio »Katolici nisu bolji 
od protestanata, ali oni u ustanovi ispovijedi olakšaju teški teret svojih 
grijeha. Protestanti su prisiljeni da. taj teški teret grijeha nose do 
konca svoga života, koji tako škodi duševnom zdravlju da se mnogi i 
ubiju.« 

Sada ćemo shvatiti zašto učenjak Jung kaže da je u tridesetak 
godina liječio mnogo protestanata, a tek pet, šest katolika. Ono pak, 
što konstatira moderna psihijatrija i pokušava pomoći, otkrio je davno 
i pružio pomoć potrebnima, Isus, božanski liječnik duša. Pa tako i na¬ 
ziva sebe. 

J.W. Goethe, najveći njemački pjesnik, za kojega naša enciklope¬ 
dija kaže: gigant duha, zadro u mnoga znanstvena područja, utjecao na 
kulturu cijele Evrope, ovako se izražava o ispovijedi: »Nekada prije 
reformacije (Martina Lutera-op.Z.P.), skidao se teret grijeha sa savjesti 
pomoću drugih ljudi, tj. svećenika, a sada mora opterećena savjest sama 
da nosi teret grijeha, i zato nema snage ni mogućnosti, da se smiri, 
Zato se tajna ispovijed nije smjela oduzeti ljudima.« (Iz knjige Ecker- 
manna »Razgovori s Goetheom). 

Taj »gigant duha«, govori o grijehu kao teretu, koji leži na savjesti 
čovjeka. Tvrdi da se savjest ne može smiriti radi toga tereta i žali 
radi toga što je ispovijed dokinuta. To je svjedočanstvo devetnaestog 
stoljeća. 

U našem stoljeću čujemo velikoga Junga, kako tvrdi da katolicima 
ne treba psihoanaliza. Njima ne treba pomoć liječnika, pa niti onih 
koji se bave liječenjem mentalnih, duševnih bolesti. On, kao i drugi, 
tvrdi da se treba vratiti religiji, onom što religija pruža, i bez čega 
nema ozdravljenja. No religija vraća čovjek mir, nakon što je uspo¬ 
stavio mir s Bogom. Meves tvrdi — bez toga nema ozdravljenja duše, 
mentalnog izliječenja. 

Sigurno su najvrijednija svjedočanstva onih, koji su po ispovijedi 
našli mir koji su dugo tražili. To je pogotovo važno, ako se radi o 
svjedočanstvu osoba čija imena mnogo znače u ljudskoj zajednici. 

Adolf Rettće piše: »Dok sam polako očitovao svoje grijehe, činilo 
mi se da je naš liječnik, Gospodin Isus prisutan, i da svojom predo¬ 
brom i zapovjedničkom rukom čisti moje grijehe sa duše i baca ih u 
prah pred moje noge. U isti čas sam osjetio, kako se moja duša koja 

je bila pritisnuta pod težinom grijeha, malo po malo uspravlja, dok nije 
postala potpuno uspravna, da konačno dade ođuška ljubavi i zahvalnosti.« 
To su riječi francuskog intelektualca, koje je zapisao u svojoj knjizi 
»Od đavla k Bogu.« Godinama je pisao protiv vjere, držao protuvjer¬ 
ska predavanja sa svom žestinom. Do vjere i nutarnje potrebe da se 
po ispovijedi pomiri s Bogom, došao je dugom osobnom borbom. Jedno 
je sigurno, sam svjedoči, da je stekao mir kada se je riješio grijeha 
po ispovijedi. U tom svom djelu piše kako mu se nakon obavljene 
ispovijedi činilo kako mu u duši zvone sva uskrsna zvona, a duša pje¬ 
va stostruki Aleluja. Dali to dožive psihijatri, psiholozi ili psihoanaliti¬ 
čari nakon, u pravilu dugotrajnog liječenja, ne znam, ali to doživi 
katolički svećenik mnogo puta u životu, i kod mlađih i kod starijih, 
a posebno kod onih koji odlaze s ovoga svijeta. Ispovjednik mnogo puta 
čuje radosno svjedočenje pokornika o miru koji nakon dugog nemira, 
u jedan tren nastupa u duši onoga koji obavi čestitu ispovijed. Koliko 
puta doživi radosno zahvaljivanje: hvala vam, neka vas Bog blagoslovi 
što ste mi vratili mir u dušu. Mnogi na samrti kažu sa savršenim mi¬ 
rom: sada mogu mirno umrijeti. Takav učinak ispovijedi kod bolesnika 
potvrđuju i mnogi liječnici, i mnogi ili bolesniku ili njegovim bliž¬ 
njim savjetuju da prime sakramenat pomirenja. A. Rettee završava svoj 
izvještaj o svojoj ispovijedi: »Plakao sam kao malo dijete od radosti, 
kada mi je svećenik rekao da su mi grijesi oprošteni u ime Božje. 

»Pitali su me zašto sam postao katolik«, svjedoči engleski pisac 
i obraćenik na katoličku vjeru Chesterton i odgovara: »Katolik sam 
postao da se oslobodim grijeha. Osim katoličke vjere nema druge vjere 
koja ima božansku vlast opraštati grijehe. Grijeh koji se "iskreno okaje, 
uklonjen je s ovoga svijeta i grešnik može početi živjeti novim životom, 
kao da nigda nije sagriješio. Katolik koji dolazi s ispovijedi, u punom 
smislu riječi slobodan opet ulazi u svjetlo jutro svoga djetinjstva, jer 
on zna da je Bog u tamnom prostoru ispovjedaonice obnovio u njemu 
svoju sliku i priliku. Prošlost njega više ne plaši. On je preporođen 
i kao da je počeo iznova živjeti, kao da ima pet minuta života.« 

Za Chestertona piše naša Enciklopedija da se borio protiv imperija¬ 
lizma i kapitalizma i za pravednu raspodjelu dobara, a da je po rođenju 
anglikanac i postao katolički obraćenik. Svakako i plemenit, i priznat 
u svijetu. Pa kada tako uman čovjek tvrdi da se u ispovijedi rađa na 
novi život, da postaje obnovljena slika i prilika Božja, kada spominje 
svijetlost kao plod te duševne terapije, zar to nije dokaz o uspješnosti 
toga načina liječenja, kojemu pripisuje božanski značaj. Ljudi stoljeći¬ 
ma traže i pronalaze putem medicine lijekove za razne bolesti. Mnoge 
su tako i iskorijenili. Ako je sakramenat pokore po svom učinku veoma 
uspješan za veoma mnoge, nije li to i razumski i praktični dokaz o 
njegovoj vrijednosti? 

Henry Hellen, engleski povjesničar: »U ispovjedaonici se nalazi 
ona stega katoličke Crkve koja je puna najjače životne snage, onaj 

izvor najjačeg dobra, što je Crkva uspjela da učini. Ovdje se čuvaju 
ključevi, ovdje gori svijetlo, iz kojega izlaze zrake koje se šire na sve 
strane crkvenog života.« 

Ovaj učenjak pripisuje sve dobro koje čini katolička Crkva i svi¬ 
jetlo koje širi — sakramentu pomirenja. Sigurno je, apsolutno, da ni¬ 
malo ne pretjeruje. U ispovijedi se naime ostavlja sve zlo, a opredjelju¬ 
je se za dobro. Ostavlja se tama, a ulazi u svijetlo. 

Sve tamo od poratnih godina, svake godine samo u SAD prijeđe 
na katoličku vjeru sto do stodvadeset tisuća odraslih iz ostalih kršćan¬ 
skih zajednica. I oni imaju Krista u Evanđelju, u Krštenju, u Očenašu, 
no oni izjavljuju, poput Chestertona i ostalih, da su postali katolici, 
jer su im nedostajala dva sakramenta: sakramenat pokore i Euharistije. 
Po sakramentu pomirenja Bog oprašta sve grijehe, a po sv. Pričesti 
Bog postaje jedno s čovjekom i očišćenu dušu podržava u kreposnom 
životu. 


Jedno svjedočanstvo iz mnoštva 

Bila je uskrsna ispovijed u povelikoj slavonskoj župi. Nekoliko 
svećenika ispovijeda sate i sate vjernike, koji su došli da se čišćenjem 
duša priprave za blagdane koji dolaze. Pred crkvom grupica onih koji 
se ispovjediše, pa čekaju da se pričeste. Kroz crkvena vrata izlazi 
čovjek srednje dobi, stane pred križem u porti i poče punim glasom: 
»Ljudi! Petnaest se godina nisam ispovjedio. Danas sam bio na ispovije¬ 
di i doživio nešto veliko. Ljudi! Meni se čini kao da su se planine 
srušile sa moje duše. Kao da sam se nanovo rodio.« 

Posebno tumačenje ovdje nije potrebno. Ne znam dali itko tako 
izlazi kroz bolnička vrata. Posebno nakon bolesti, koje se inače liječe 
dugo i teško, a koje izviru iz nutarnjeg nemira, mentalnih poremećaja, 
ali znamo da se to dešava već dvadeset stoljeća u dušama vjer nik a 
bolesnim od grijeha, a milošću Isusa Krista. 

O sudbonosnoj i spasonosnoj ulozi svećenika kao ispovjednika, kao 
i o vrijednosti ispovijedi, izvanredno pronicljivo i s najvećim poštova- 
njem govori čovjek, koga uz Descartesa i Pascala neki ubrajaju među 
najveće umove novoga vijeka. Iako je sam bio protestant, pa se prema 
tome nije niti ispovijedao, piše ovo o ispovijedi i ispovjedniku! Leibnitz. 

Leibhitz: »Ne može se zanijekati da je ispovijed djelo mudrosti Bož¬ 
je. Ozbiljna, pobožna i razborita ispovjednika smatram velikim sredstvom 
Božjim za spasenje duša. Ako se na zemlji jedva nađe vjeran prijatelj, 
koliko onda vrijedi onaj, koji se božanskom prisegom obvezao, da će čuva¬ 
ti vjeru i pomagati dušama. Ispovjednik donosi mir, čast, rasvjetljenje i 
ćudorednu slobodu. Pomisao da će se morati ispovijediti, odvrati mnoge 

od grijeha, osobito one koji još nisu otvrdnuli u grijehu. One koji su 
pali tješi pomisao da se mogu ispovijediti. Zato mislim da je razborit 
ispovjednik, veliko oruđe Božje za spasenje duša. On svjetuje kako će 
čovjek urediti svoja nagnuća, upozorava na pogreške, potiče da se iz¬ 
bjegava bližnja grešna prigoda, da se povrati što je uzeto bližnjemu, 
da se naknadi učinjena šteta. On raspršava sumnje, diže klonule duho¬ 
ve, odstranjuje ih ublažava sva duševna zla. Ako se na zemlji može 
jedva način vjeran prijatelj, kako je tek važan za nas ispovjednik, 
ako je nepovredivom svetošću božanskog sakramenta obvezan da bude 
vjeran i pomaže.« Nijedan katolički teolog ne bi mogao dublje i saže- 
tije prikazati sve ono što daje sakramenat pomirenja. Od samog pomire¬ 
nja s Bogom-mir-, preko ćudoredne slobode i zaštite protiv grijeha, 
sve do izbjegavanja bližnje grešne prigode i naknade štete nanesene 
bližnjemu. O tome će posebno biti govora u slijedećem odlomku. 


Značenje ispovijedi za pojedinca 
i zajednicu 


U vrijeme kada mnogi, pa i vjernici žele pronaći vrijednost vjere, 
ne samo kao udovoljenje razumskoj težnji za Bogom i osmišljenost vla¬ 
stitog "života, nego žele za sebe i druge otkriti praktičnu vrijednost' 
svih vjerskih sadržaja, želimo baš taj momenat istaknuti kada se radi 
o sakramentu pokore. 

Desetak godina nakon odlaska iz svoje župe, susretne župnik u 
susjednom gradu svoju bivšu župljanku. Radosno ga pozdravi, a onda 
mu s ganućem reče: »Vi ste mi, velečasni, spasili život.« »Kako?« — 
upita začuđeno svećenik. »Kratko vrijeme prije vašeg odlaska iz župe, 
za vrijeme uskrsne ispovijedi, moj se čovjek ispovijedio kod vas.« 
Tako je žena započela i nastavila: »Vratio se nakon ispovijedi kući, i 
nekako sav zbunjen mi je rekao: ’Zeno, nikada više ruku neću staviti 
na tebe! Često me je znao udariti, pa i kada nije bio pri piću. 
Ispričao mi je kako je priznao da me nekada zlostavlja, jer ste ga 
vi pitali dali je grub prema ženi. Na vaš upit, zašto tuče ženu, odgo¬ 
vorio je drsko da je njegov djed uvijek govorio kako ženu treba barem 
jedanput mjesečno nalemati, da bude dobra. Na pita nje zašto zapravo 
tuče ženu, odgovorio je: zato što ne sluša. No vi ste mu tada rekli: 
»Ti tučeš ženu što je slabija od tebe, a to je uvijek sramota. Da je 
ona jača, jeli da se ne bi usudio to i pokušati.« Rekao mi je da je 
cijelim putem o tom razmišljao, a kada je došao kući obećao mi je da 
me više nikada neće udariti, i dodao: Danas mi je župnik dokazao da 
sam ništarija. Lako je istući sla bijega, a li je to zaista sramota. »I 
održao je riječ do danas« završila je žena svoju priču. _ 

Jednoga dana, dođe u župski ured majka s djevojčicom od tri go¬ 
dine. Nakon što je obavila posao radi kojega je došla, milujući svoju 

kćerkicu, počne pripovijedati: »Ne bi je bilo danas ovdje, da nije bilo 
vaše pomoći i svete ispovijedi. Kada sam je zanijela, a muž za to saznao, 
naprosto je pobjesnio. Urlao je da mu je dosta djece. Danima me je 
tjerao da je sklonim, ali sam se ja branila. Nakon toga su uslijedili 
najstrašnije psovke, pa onda batine. Tukao me je danima kao životinju. 
Ja sam to vama plačući ispripovijedila u ispovijedi i tražila savjet. 
Rekli ste mi kako ne bi bilo dobro da ga tužim, ali da ga pokušam 
poplašiti tužbom. Odgovorila sam da ću dobiti još više batina, jer je 
veliki grubijan. Tada ste me savjetovali da mu kažem, kako ste i vi 
već čuli da očekujem dijete, pa će mu biti neugodno da me dalje zlo¬ 
stavlja. Bio je vjernik, ali tvrdoglavac koji nije naprosto mogao shvatiti 
da je pobačaj pravo ubojstvo djeteta i to vlastitog. Ja sam učinila ka¬ 
ko ste mi kazali, a on je još neko vrijeme hodao mrk i srdit po kući, 
no više me nije progonio. Dijete se rodilo, znate jer ste ga vi i krsti¬ 
li, a on je od početka malu tako zavolio, da ju je neprestano nosao, 
kada je bio kod kuće. Ljubio joj je nožice, a ja sam u šali rekla da 
to ni ja ne činim. Kratko mi je odgovorio: »To je moja kćerka.« 

Samo sam mu jednom prilikom rekla: »Vidiš, a htjeo si da je ubi¬ 
jemo.« U tren se promjenio, stisnuo šake i kriknuo: Još mi jednom to 
reci, ubit ću te. »I sama pomisao na tu strašnu mogućnost tjerala ga 
je u ludilo. Velečasni, od srca vam hvala što ste mene spasili od onog 
strašnog zlostavljanja, a još više moje dijete od nemile smrti. Ne znam 
kada odraste, hoću li imati toliko snage da joj kažem, kome može za¬ 
hvaliti svoj život.« 

Došao sam u posjete svojoj rodbini u velikom slavonskom selu. 
Neka žena iz susjedstva, kojoj je prije nekoliko mjeseci umro muž od 
raka, ušla je u kuću, pa je plačući ispričala zadnje dane svojega muža. 
Bila je satrvena. Kada se malo smirila, reče mi kako joj je jedina 
utjeha njezina najmlađa kćerka, treće dijete po redu, koja je još s 
njom u kući, jer su druga djeca otišla svojim životnim putem. Zatim 
doda: »Ne bih je sada imala, da nijesam za vrijeme uskrsne ispovijedi, 
prije osamnaest godina, »natrefila« na vas. Opomenuti ste me da dvoje 
djece nije ni pred Bogom ni pred ljudima dovoljno. Ja sam vas posluša¬ 
la. Primili smo još jedno dijete, koje mi je sada i pomoć i utjeha u 
starijim danima.« Otišla je po kćerku, osamnaestogodišnju djevojku, i 
rekla svećeniku: evo to je moja kćerka, a onda reče kćerci: Vidiš dije¬ 
te, da nije bilo jedne ispovijedi, ne bi danas gledala sunašce. Jednog 
Uskrsa sam dobio čestitku u stihovima od majke Slavonke, koja je zna¬ 
la zahvaliti za veliki dar koji je primila. I to po sakramentu pomirenja. 

U selu se šaputalo o nekim sastancima u napuštenoj zgradi, gdje 
su se sastajali maloljetni. Kako je to bila javna tajna, župnik je rekao 
o tome nekoliko riječi u crkvi, i zamolio roditelje da pripaze na djecu. 
Nakon, godinu, ili dvije, dođe jedna djevojka u župski ured, i ispriča 
župniku slijedeće: »Ne znam dali se sjećate onih događaja prije duže 

vremena, kada ste u crkvi spomenuli neke sastanke u »šupi«. Tu sam 
tada bila i ja. Nije tu bilo ništa naročito, ali nije bilo niti ništa od 
dobra. Kratko vrijeme nakon toga došla sam na ispovijed vama i krat¬ 
ko rekla: i ja sam jedna od onih iz »šupe«. Vi ste mi rekli ovako: 
Ti si već povelika, u samostan nećeš, nego će doći brzo vrijeme da 
misliš na udaju. No, tko će uzeti za ženu djevojku, koja je »prošla 
kroz selo«. Ako je to saznao župnik, saznalo je i selo, jer on to obično 
zadnji sazna. To može loše svršiti po tebe, i po tvoje dobre izglede 
za tvoju budućnost. Ti si, dijete, premlada da. te nazovu pokvarenicom, 
ali si se našla na putu koji vodi moralnom neredu. Tvoje će te selo 
obilježiti žigom sumnje, koji ti nitko neće moći skinuti.« 

Ja sam se, zaista, preplašila. Rekla sam da ja to nisam ni izdaleka 
smatrala tako ozbiljnim. Kratko ste završili: Uozbilji se, malo se povuci, 
sredi svoj život, i kao što je zapazilo selo tvoju neozbiljnost, tako će 
brzo uočiti i tvoju promjenu na dobro. Jedna baka iz susjedstva mi 
je prije par dana kazala: Dijete, dobro je da si se povukla. Gledala 
sam te kroz neko vrijeme i mislila: od toga djeteta nikada ništa. Sada 
svi, pa i ja drugačije mislimo. Neki dan reče jedan mladić za tebe. 
Dobro je to djevojče. Vrijedilo bi malo pričekati, mogla bi to biti 
dobra ženica. »Nisam baki rekla, tko me je doveo pameti, ali velečasni, 
vidim kako je dobro što sam vas poslušala. Hvala vam.« Niti selo, niti 
roditelji, niti budući mogući prosci, neće nikada saznati, kako je bila 
presudna jedna ispovijed za jednu djevojku, niti tko je »stavio u red«, 
vratio i roditeljima i zajednici jedno od brojnih mladih koji se kreću 
na skliskom putu moralnog zla. 


Pričao mi je pletač iz moje župe. Bio je »vašar« u jednom selu 
bosanske Posavine. Iz mnoštva se progura pred moju tezgu žena sred¬ 
njih godina. U rukama je držala dječju pletenu robu. Brzo stvarčicu 
baci pred mene uz riječi: »Rekao fratar da ti vratim.« Pobježe što su 
je noge nosile. Vikao sam za njom, toliko mi se sažalila, gurao sam se 
usred mnoštva, ali nje je nestalo. Mislio sam da joj poklonim robu, 
jer sam znao da to nije učinila iz obijesti, nego radi velike bijede, 
koja je u tim poratnim godinama svuda vladala.« 

I ona je čula u ispovijedi, ukradeno moraš vratiti, štetu nadokna¬ 
diti. Tek što je krivo shvatila ispovjednika, pa javno priznala svoju 
krađu i javno popravila, a mogla je to učiniti na tajni način. 

Ovo su zabilježile naše novine: »U jednu policijsku stanicu' u Chi- 
cagu, ušao je svećenik i donio pedeset tisuća dolara, s napomenom da 
taj novac vraća onaj koji je nepravedno prisvojio tu veliku svotu. Na 
sva pitanja službenika, svećenik je odgovorio — ispovjedna tajna. Lopov 
je došao na ispovijed, priznao tu krađu, pokajao se, predao novac sve¬ 
ćeniku, koji ga je vratio preko policije vlasniku. 

Piše jedan svećenik iz inozemstva. Pričala mi je jedna žena iz 
naših krajeva, koja je došla u posjete svojem mužu na radu u ino¬ 
zemstvu: »Muž mi je vani već više od petnaest godina. Ja sam ostala 
kod kuće s djecom, i obrađivala uz pomoć susjeda ono zemlje što smo 
imali. Jednoga dana vozila sam sa susjedom s livade kući sjeno. Sa sti¬ 
dom u duši moram priznati da sam sagriješila nevjerom. Nisam imala 
mira, pa sam otišla na ispovijed u samostan nedaleko mojega sela. Rek¬ 
la sam svećeniku da sam sagriješila protiv bračne vjernosti. Kao u 
neprilici, ja sam se smješkala. Ispovjednik mi ozbiljno reče: »To je 
ozbiljna stvar, nimalo za posmjeh. Vaš se muž pati u tuđini, a vi nje¬ 
mu tako vraćate; Kako bi njemu bilo da on to sazna? Nemojte ni to 
zaboraviti da ima ljudi koji za takovu stvar znaju proliti krv zavod¬ 
nika ili nevjerne žene. I onda je dodao ono, što me je najviše potreslo: 
Imao sam prilike čuti, gdje djeca idući iz škole viču za svojim malim 
drugom — eno prijatelja tvoje mame. Sto će biti ako vaša djeca saz¬ 
na ju^od drugih, na taj način za vaš grijeh?« Briznula sam u plač Tre¬ 
balo je dugo da se smirim, a onda mi svećenik ispriča o ženi preljub¬ 
nici i njezinom susretu s Isusom. Završio je riječima Isusovim: Ni ja 
te ne osuđujem, a ni dobri Bog, jer se kaješ, ali, idi i ne griješi više.« 
Njezin muž nije nikada saznao, da mu je njegovu ženu doveo u red i 
vratio njemu i djeci jedan katolički svećenik u ispovijedi. 

Odlučio je da će se osvetiti. Oteli su mu nepravedno njegov dio 
baštine i bio je do krajnosti ogorčen. Bratu i sestri, neće ni na samr¬ 
ti oprostiti. Osvetiti će im se prvom prilikom. Tako je s mržnjom 
i nesuzdržanim bjesom govorio, radi očite nepravde koju je doživio. 
Na sve opomene svećenika da ima pravo tražiti svoje, pa i putem su¬ 
da, ali da ne smije mrziti, i da je osveta od Boga zabranjena, nije 
reagirao. Na koncu ljutito udari rukom po klecalu s rešetkom, na čijem 
je vrhu stajalo malo raspelo. Kako je lupio rukom i srdito rekao: tko 
bi to mogao oprostiti — raspelo slabo pričvršćeno se otkine s vrha 
klecala i Raspeti ostane visiti samo na jednoj ruci. Župnik reče s osmje¬ 
hom: Nije nikakvo čudo, nego rasklimano drvo, ali evo ti jednoga koji 
je oprostio i svojim ubojicama. Kod tebe se radi ipak o tvojem rođe¬ 
nom bratu i sestri. Čovjek se primirio, primio savjete ispovjednika i 
obećao da će taj spor riješiti kršćanski i bratski. 

Koliko ima takovih slučajeva mirenja među braćom i sestrama, 
susjedima ih znancima, u materijalnim sporovima ili pitanjima časti, 
koliko brakova na rubu propasti, koji su našli sretni ishod, mjesto pred 
ljudskim sudom sa svim neugodnostima, na sudištu Isusa Krista u ispo¬ 
vijedi. 

Kolike su djevojke, napuštene od lažnih prijatelja, čule priču o 
Mariji Magdaleni, baš u ispovjedaonici, pa umjesto očaja ili samoubilač¬ 
kih misli, kročile na put poštenja, upoznavši svoju pravu vrijednost u 
očima Božjim, pa i onda kada su pale, ako se znaju okrenuti ponovno 
Bogu i poštenom životu. A sve to u sakramentu pomirenja. 

Možemo citati uvijek iznova u pismima liječniku, koja zapažamo u 
dnevnom tisku, kako žene uvijek iznova pitaju, dali je pobačaj opasan. 
Odgovor je uvijek isti: pobačaj daleko opasniji od rađanja, kako za ti¬ 
jelo žene, tako za budućnost braka, jer žena može izgubiti zauvijek 
mogućnost rađanja. Jedan liječnik piše: »Uz sve ostale negativne po¬ 
sljedice osjećaj krivice mučit će vas do konca života.« 

U ispovjedaonici svećenik doživljava uvijek iznova kako taj osje¬ 
ćaj krivice tjera žene u plač radi ubojstva djeteta i strah od Božje 
kazne. Koliko svećenika takovim ozbiljno raskajanim jadnicama, otre 
ne samo suze s očiju, nego im ulije pouzdanje u onoga koji može i 
grijehe crvene kao grimiz ubij eliti kao snijeg. Uz dano obećanje da se 
to više nikada neće dogoditi, to se Božje obećanje pretvara u odreše- 
nje. Nitko osim svećenika ne može unijeti mir u dušu umirućih majki, 
ubojica, kada od straha širom otvorenih zjenica pitaju: Hoće li mi taj 
grijeh Bog oprostiti? Nitko osim svećenika ne može čuti po nekoliko 
puta ponovljene riječi zahvalnosti s Bogom pomirenih samrtnika. Kada 
bi to sve skupa bilo samo izmišljotina, ih pametno smišljena pomoć 
ljudskog uma, ili vrsta eutanazije, zar to ne bi bilo jedno od najvrijed- 
nijih otkrića koje koristi čovjeku u najozbiljnijim trenucima života. 
Iz prakse, u nebrojenim slučajevima vidimo da je tako, da to prizna¬ 
ju i oni koji smrt očekuju, da to vide i svećenici, a na to upućuju 
i mnogi liječnici, koji do kraja života prate svoje pacijente. Mi vjer¬ 
nici znamo i vjerujemo, da je to najljepše djelo božanskog liječnika 
duša koji sam s ljubavlju ističe da je došao tražiti izgubljene, a takovu 
naredbu dao svojim učenicima, koji će to činiti do kraja svijeta. 

»Mene više ne morate zvati, jer bolesniku više nema pomoći. Evo 
vam lijekovi za ublaženje boli, i budite spremni na najgore.« Kod 
svakog bolesnika dođe vrijeme da liječnik postavi takovu »dijagnozu«. 
Takovom su me patniku pozvali jednog dana. Ušao sam u dvorište i 
ugledao nekoliko ljudi koji su radili pilama i čekićima. Pravili su lijes 
za onoga koji je još ležao u krevetu. To su bile godine siromaštva, 
kada su na selu ljudi sami spremali što treba za ukop. Ušao sam u 
sobu dje je ležao bolesnik. U predvorju mi je domaćica šapnula »Goto¬ 
vo je sa starim, nema ništa od njega.« Izgledao je zaista jako loše teš¬ 
ko je disao, lice je bilo samrtnički blijedo i iscrpljeno dugom i teškom 
bolešću. Umirao je od raka. Upitao sam ga sjedeći na rubu kreveta: 
»Kako je dido?« Sopćući je rekao, pokazujući na dvorište: »Eto spre¬ 
maju vječnu kuću.« S najdubljim osjećajem sažaljenja, ali i vjere počeo 
sam: »Dido, to nije vječna kuća, nego privremena. Sve su vjere od pam- 
tivjeka učile da čovjekov život ne svršava njegovom smrću. Isus tvrdi 
na grobu svojega prijatelja Lazara: Ja sam uskrsnuće i život, koji vjeru¬ 
je u mene ako i umre živjet će. I oni koji vani spremaju lijes, umrijet 
će i ono malo što puzi po podu čeka smrt. Nego znamo da nas je dragi 
Bog stvorio za sebe, a po smrti se njemu vraćamo. Nije mi dao da 
mnogo govorim. Podigao se na lakat, polako prekrižio i počeo svetu 

ispovijed. Kada je bio gotov, primio sv. sakramente, rekao je onima 
koji su stajali oko postelje: »Djeco s Bogom, nekate me zaboraviti u 
molitvama.« Kažu da je do smrti, koja je nastupila kasno u noći, 
smireno šaputao molitve dok nije izdahnuo. 


Bio je loš čovjek, loš otac i loš muž. Pijanica i siledžija. Zao uku- 
ćanima, susjedima i suseljanima. Nitko ga nije volio, pa ni njegovi naj¬ 
bliži. Kada su me pozvali da ga pripravim na smrt, bojao sam se kako 
će me primiti, no ispovijedio se od srca. Kada je sve izbrojio, pogle¬ 
dao me je sa zebnjom i upitao: »Hoće li i meni dragi Bog oprostiti 
što sam ja u životu učinio?« »Kako da ne?« Odgovorio sam. »Pa vi 
ste se zaista iskreno i s kajanjem ispovijedili, a Bog nama svima opraš¬ 
ta kada se kajemo za svoje opačine.« »Ali mene je strah, jer sam toli¬ 
ko puta u životu uvidio da sam zao, a nikada se nisam popravljao.« 
Tada sam ga upitao: »Jeste li imali djece? »Kako da ne, pa znate da 
sam imao četvero.« Dali vas je vaš sin kadgod uvrijedio? »nastavio sam.« 
O koliko puta u životu! »povikao je. »A dali ste vi njemu uvijek opro¬ 
stili?« To se zna, odgovori starac. Pa što vi mislite, velečasni, da ja 
svojem rođenom djetetu ne bih oprostio? A što vi mislite: dali je bolji 
Otac dragi Bog, ili vi? Pa to se zna, milostivi Bog. »Pa vidite, ako ste 
vi toliko puta u životu oprostili jednom ili drugom djetetu kada vas 
je uvijek iznova vrijeđalo, kako da onda dobri Otac nebeski ne oprosti 
vama, svojemu sinu.« Suze su mu se cijedile niz brkove, i nije bilo 
teško podijeliti odrešenje takovom pokorniku. »Sada mogu mirno umri¬ 
jeti«, rekao mi je kada sam mu pružio ruku. 

Sve su to primjeri iz života. O velikim ljudima imamo ih zabilje¬ 
žene. Rado slušamo o njima. Ovi primjeri iz života bezimenih nisu 
ništa manje vrijedni. Baš zato što su iz života, i što ih ima mnogo. 
Nisu zapisani osim^ u srcu dobroga Spasitelja, liječnika naših duša. 
Svi pak oni svjedoče o izvanredno velikoj vrijednosti sakramenta po¬ 
kore za mlade i stare, za života, a najviše na njegovom svršetku. 

Francuski filozof Roger Garody, marksista po uvjerenju, imao je 
dobrog prijatelja, jednog redovnika - dominikanca, s kojim je često 
vodio prijateljske razgovore. U jednom intervju-u, što ga je dao do¬ 
pisniku francuskog tjednika »Pariš match«, dao je ovu izjavu: »Kada 
se neki građanin nađe na samrtničkoj postelji, što mu ja kao ateista 
mogu reći ili još više dati? Zato uvijek ističem s uvjerenjem, da neće 
biti ništa loše, ako moj prijatelj dominikanac otiđe k njemu, pa ga 
umiri s nekoliko toplih riječi koje ohrabruju i smiruju.« 

Kakve su to srdačne riječi? To su riječi oproštenja koje je po¬ 
trebno svakom čovjeku. »Tko veli da je bez grijeha, laže« bilježi Apo¬ 
stol. Kako pak grijeh i osjećaj krivice radi njega unosi nemir u dušu 
svakog čovjeka, a posebno onog koji predosjeća smrt, te riječi oprošte¬ 
nja nisu samo znak prijateljstva i plemenitog suosjećanja, nego božan¬ 
ska poruka. Poruka milosrđa i velikog obećanja. Brojni liječnici, pa 

oni koji nisu bili članovi katoličke Crkve, ističu da je posjet svećenika 
teškom bolesniku od izvanredno velikog značaja. Bolesnik očisti savjest, 
postaje smiren, prima terapije s više koristi, pa se povećava i per¬ 
spektiva za ozdravljenja. 

Dr. Bloom, Jevrej, kaže o toj temi: »Moje mnogogodišnje iskustvo 
iz bolnica Sjeverne Amerike dokazuje mi, da posjeti vjerskih službe¬ 
nika bolesnicima ne samo da nisu štetni, nego su vrlo prikladni i za 
zadovoljenje ljudskih težnja.« Tu je izjavu dao dopisnicima američkih 
novina u New Orleansu, kada su zatražili od najpoznatijih liječnika u 
gradu njihovo nepristrano mišljenje o utiscima, te dobrim i lošim učin¬ 
cima koje bolesnicima donosi vršenje pobožnosti u krevetu i podjeljiva¬ 
nju sakramenata katoličke Crkve. Nijedan se od njih nije tužio ni na 
kakovu neugodnost. Svi su jednoglasno, moralne i fizičke plodove koje 
osjećaju bolesnici, pripisivah djelovanju sakramenata.« Znamo dobro, 
da dijeljenje tih sakramenata, počinje sakramentom pokore. 

Posve je očigledno, da bolesnici nakon umirenja savjesti po ispo¬ 
vijedi nalaze duševni mir, koji je uvjet za fizički oporavak i poboljša¬ 
nje općeg psihičkog i fizičkog stanja. 

Profesor Batchellor, protestant, rekao je da ukinuti vjersku po¬ 
moć u bolnicama, znači uzdržati se od svake dobronamjernosti, kao div- 
ljaštvo koje se ne može opravdati. 

Jedan naš sociolog je nedavno izjavio, da se baš ne ponosi što 
živi u društvu, koje ne omogućuje utjehu bolesnicima i duševnu pomoć 
onima koji su u zatvoru i već po tome psihički pritisnuti. 

U svoje vrijeme poznati dr. Homer Duprey, izjavio je, da i neza¬ 
visno od nadnaravnih učinaka sakramenata, treba priznati, da njihov 
čisto psihički utjecaj ima spasonosno djelovanje na duh bolesnika. 
»Sakramenti usađuju u pacijenta ugodne osjećaje odvažnosti i nade, 
a to je pomoć koja čitavi ljudski organizam smiruje, to je ono što 
povećava životnu snagu kod bolesnika i njegovu otpornu snagu prema 
bolesti, a može konačno i doprinijeti, da mu se povrati snaga.« 

Evo svjedočanstva stručnjaka, liječnika, koji su jedini pozvani da 
govore o terapeutskom djelovanju ovog ili onog sredstva u liječenju. 
Tu oni govore i o psihičkom utjecaju sakramenata, posebno ispovijedi 
koja donosi mir duši, i o fizičkom utjecaju u strogo medicinskom zna¬ 
čenju ljekovitosti ovih vjerskih vrijednota. Zato nas neće čuditi, što 
je u Italiji raspisana za sve liječnike anketa, i obećana nagrada za 
najuspješniju radnju. Tema je: Kako sakramenti terapeutski djeluju na 
bolesnika?« Sudjelovalo je u toj anketi oko dvije tisuće liječnika. 
To znači da su o tome mogli pisati, jer su mogli i mnogo toga otkriti 
u dugododišnjem radu s pacijentima. Uz to, u mnogim bolnicama za 
mentalne bolesnike, redovno surađuju i svećenici, pa kako smo ovih 
godina čitali u našim vjerskim glasilima, često puta nakon interventa 
.svećenika, nije liječenje više niti potrebno. 

Ispovijed i odgoj mladeži 


U svim razmatranjima dosada, promatrali smo bolesti modernog 
čovjeka, koje su se tako umnožile, da je psihijatrija, postala najvaž¬ 
nija grana znanosti, koja se bavi ljudskim zdravljem. Armije mental¬ 
no bolesnih traže pomoć od današnje medicine. Ističe se koliko štete 
nastaje radi nebrojenih bolovanja, izdataka za liječenje, a nije izostalo 
niti opadanje ekonomskog napretka. Posebno se raspravlja o porastu 
kriminala, alkoholizma, drogiranja, promiskuiteta i ostalih zala među 
omladinom. Posvetiti ćemo zato koji redak važnosti i praktičnoj vrijed¬ 
nosti ispovijedi za ispravan odgoj mladih. 

U prošlom je stoljeću živio i djelovao u Italiji svećenik sveti 
Ivan don Bosco. Gledao je moralni rasap među omladinom, i to baš 
među onima koji su ostali bez roditelja ili roditeljskog nadzora. Naj¬ 
prije ih je skupljao po raznim.napuštenim prostorijama, a onda je raz¬ 
vio upravo nevjerojatnu djelatnost u borbi za preodgajanje zapuštene 
mladeži. JUz suradnju vrijednih pomoćnika, uz prinose plemenitih ljudi, 
podigao je brojne zavode za odgoj mladih, iz kojih su, kroz više od 
sto godina izašle tisuće dobrih i vrijednih radnika, obrtnika, intelektua¬ 
laca raznih profesija, svećenika, a broje već i nekoliko svetaca, odnos¬ 
no kandidata za oltar. Talijanski kralj ga je za taj apostolski rad od¬ 
likovao najvišim odlikovanjem, Anunziate, po kojem je imao pravo 
da nosi naslov — kraljev bratić. 

Za taj rad je saznala engleska kraljica Viktorija, pa je poslala u 
Don Boscovo odgojno središte jednu delegaciju, da ispita i prouči na¬ 
čin na koji don Bosco uspjeva od gradskih skitnica učiniti vrijedne 
članove ljudskog društva. Delegacija je stigla u njegov odgojni centar. 
Prolazili su hodnicima velike zgrade, gdje je vladala savršena tišina. 
Jedan od članova delegacije upitao je da nisu mladići možda na izletu. 
Ne, odgovorio je odgojitelj, otvorio prva vrata, gdje su ugledali neko¬ 
liko desetaka mladih ljudi koji su u potpunoj tišini sjedili za svojim 
radnim stolovima i učili. Pošli su hodnicima dalje. Otvaraju vrata 
učionica, i svagdje ista slika. Nisu ni glave dizali sa svojih knjiga. 
Kako je to moguće, kojim se odgojnim sredstvima služite? To su bila 
pitanja koja su postavljah osupnuti gosti. Jedan od pomoćnika don 
Boscovih odvede ih do jednih vratiju, otvori ih i pozove da uđu. To 
je bila kapelica u kojoj su mladi prisustvovah svaki dan svetoj misi. 
Odgojitelj im pokaže ispovjedaonicu i oltar pred kojim je gorjelo vječno 
svijetlo. Eto, to su naša najjača odgojna sredstva. Redovna ispovijed 
u kojoj mladići otkrivaju svoje slabosti, dobivaju oproštenje i potrebne 
upute za daljnji život. A tu je svetohranište odakle primaju najveću 
snagu. To imamo mi katolici, ah vi Englezi toga nemate. Don Bosco 
je izjavio ne jedanput: »Sav moj uspjeh kod djece imam zahvaliti 
svakodnevnoj svetoj misi i prišesti djece.« Sto se, pak, tiče ispovijedi, 
znamo da je na nju uvijek poticao, čak ostavljao mladima pismene 

pozive na ispovijed, redovno ispovijedao, o ispovijedi mnogo propovi¬ 
jedao i pisao, o ispovijedi imao čak viđenja u snu. 

Delegati kraljice Viktorije, postavili su don Boscovim suradnicima 
pitanje: A što ako ta sredstva ne donesu ploda? Onda još koja opo¬ 
mena ili primjerena kazna, a onda ih moramo odstraniti iz zajednice, 
ako ni to ne uskoristi. Dakle: ili ispovijed i Pričest, ili ništa drugo? 
Upravo tako, dobili su odgovor. Ili sakramenti i kakova pomoćna mjera 
ili napolje iz zajednice. Poznato je i to, da je kraljica i carica Vikto- 
rija, također podijelila don Boscu visoko odlikovanje za njegov odgojni 
rad. 


Njegovi pak učenici, Salezijanci, i danas već po cijelom svijetu, 
čak i u misijama djeluju po uputama svojega Osnivača. Čovjeka, koji 
je djelovao po »uputama« najvećeg Odgojitelja, Isusa, koji nas svetim 
sakramentima posvećuje, dajući nam po njima najveću mogućnost da 
ispunimo njegov božanski poziv: Sveti budite, jer je svet Otac vaš na 
nebesima. 

Svetost nije ništa drugo, nego konstantan život u dobru, u kre¬ 
posti i djetinjem odnosu prema Bogu, kao i u odnosu ljubavi prema 
bratu čovjeku. Takav život, može se roditi samo iz onog načina života, 
koji je odredio i omogućio Gospodin Isus. Tako odgojeni mladi, ne 
mogu stići na stramputice nemorala, alkoholizma, droge, raskida s ro¬ 
diteljima ili svega onoga, radi čega še čuju tolike tužaljke u svijetu. 

Veliki čovjek, odgojitelj i svetac Božji Ivan don Bosco, priča u 
svojim uspomenama, kako je došao, uz odgoj izvanredne majke, do 
svećeništva i života koji je poklonio mladeži. Kaže da ja kao mladić 
imao veliku sreću, što se namjerio na sveca — ispovjednika, Don 
Calossa. Sam piše o svojim ispovijedima kod njega: »Svaku sam mu 
riječ, svaku misao, svaki čin, spremno očitovao... Na taj je način on 
mogao da me temeljito upravlja u duhovnom i vremenitom životu. 
I ja sam tada spoznao, što znači imati stalna vođu, vjerna prijatelja 
duše.« 

Nedavno je napisao jedan pedagog, a to je stvarnost poznata iz 
iskustva, kako mladi u osamnaestoj godini »sanjaju svoje sne«, — Isti¬ 
če se u tom smislu: nešto neostvarljivo i nerealno. Kako kaže don 
Bosco, ispovjednik, ako mari za to, mnogo će im pomoći i u vremeni¬ 
tom životu! Svi mladi misle da roditelji pretjeruju, nemaju uvida u 
sve, pa niti znanja o svemu, pa ih smatraju kao one koji nisu baš 
»najpodobniji« da ih, barem ne u svemu, savjetuju i vode. U svećeniku 
mogu shvatiti i naći nepristranog savjetnika, čijim će savjetima, nakon 
vlastitog razmišljanja naći pomoć za svoje, često puta sudbonosne od¬ 
luke, kada se radi o njihovom životu. Dakako, to je još mnogo presu- 
dnije kada se radi o duhovnom životu, iako možemo kazati da se vod¬ 
stva u jednoj sferi isprepliće neraskidivo s onim u drugoj. Don Bosco 

je to isto tražio u ispovijedi i kod mladih, i kod odraslih. To lijepo 
otkriva primjer koji navodimo iz pričanja onih koji se kod njega 
ispovjediše. 

Neka osoba dođe jednog dana na ispovijed svecu. Radi plašljivosti 
ili slabe priprave, više je nastojala ispričati svoje grijehe, nego ih 
očitovati. Čovjek Božji, koji je čitao u duši svojih pokornika, slušao 
je neko vrijeme, zatim prekine pokornika i uljudno upita: »Oprostite, 
jeste li došli da se optužite ili da se opravdavate?« »Oh, oprostite, 
oče, došao sam da se optužim.« Dakle recite jednostavno: »Sagriješio 
sam to i to, dogodilo se to i to... mislio sam tako i tako... I reče mu 
sve ono što je imao stvarno na savjesti, nabroji sve njegove slabosti. 
Zatim proslijedi: Oprostite što vam to sve kažem, no ja to činim samo 
zato da ne propadnete radi loše obavljene ispovijedi i učinite sveto¬ 
grđe — jer, tko se optužuje Bog ga ispričava; tko se ispričava Bog 
ga optužuje.« 

Don Bosco govori o svojim mladenačkim ispovijedima, kako je sve 
povjeravao svojem ispovjedniku. To je isto tražio od svojih pokornika, 
jer je to jedini način po kojemu ispovijed pruža ne samo oproštenje 
učinjenih grijeha, nego i jedan od učinaka sakramenta: snagu da ustra¬ 
jemo u dobru, trajno obraćenje. To je pedagoški učinak ispovijedi, 
koji ima presudnu važnost za život svakog vjernika, a posebno za mla¬ 
de u čijim se godinama razvoja, udaraju temelji njihovog cijelog 
budućeg života. 

Godine 1855. držao je don Bosco tri dana duhovne vježbe u gradu 
Torinu, u popravnom domu za mladiće, prestupnike. Pošto ih je na 
svršetku sve ispovijedio, tražio je i dobio, nakon upornih i višestrukih 
molbi na temelju kojih je ministra Urban Ratazzi dopustio da te mlade 
kažnjenike, bez nadzora stražara, don Bosco povede na izlet četiri milje 
od Torina. Upravitelj doma se je bojao da će mnogi pobjeći. Najrado¬ 
snije raspoloženje među mladićima trajalo je do večeri, i kada ih je 
ponovno doveo kući, nijedan nije manjkao kod prozivanja. Možete si 
zamisliti, kako su se svi čudili i pitali, odkuda je mogao jedan jedini 
svećenik, bez policajaca i nadglednika, održati red i pokornost među 
tako mnogobrojnim mladićima iz popravilišta. Nisu znali kako je velika 
tajna don Boscova odgoja — sakramenat pokore, ispovijed. 

Kada ne bi bilo tako, zar ne bismo morali posumnjati u vrijed¬ 
nost toga sakramenta. U nekim zemljama Evrope, počelo se praksom 
pripuštanja djece prvoj Pričesti bez ispovijedi. Biva, djeca su nevina. 
Svakako da djeca u tim godinama ne mogu biti opaka i u punom smislu 
svjesna grijeha kao najvećeg zla. Nemaju niti dovoljno umne sposob¬ 
nosti da dokuče težinu grijeha, niti dovoljno vremena da postanu opaki, 
jer se traži za naziv grešnik, neko vremensko razdoblje ispunjeno zlim 
životom. No isto je tako sigurno, da djeca u tim godinama mogu upa¬ 
sti u neke neurednosti, koje baš nisu u skladu s nazivom »nevin«. 


36 


Nađe se već i bogopsovke, moralnih prekršaja, neposluha roditeljima 
ozbiljnijeg tipa, krađe novaca i si. 

Sto bi sada trebalo učiniti linijom »nevinosti« koju povezujemo s 
godinama djeteta? Još su maleni?! Značilo bi da ih treba pustiti i dalje 
k Pričesti kroz nekoliko godina s; velikim psovkama, n.pr. ili drugim 
većim prekršajima ili grijesima. I sada, koju dob proglasiti s kojom 
počinje »puna odgovornost«, ili kada te psovke ili drugi zli čini postaju 
konačno teški grijesi? A što tada učiniti s djecom koja su postala od¬ 
govorna za svoje zle čine, a u njima su stekli ozbiljnu grešnu naviku? 
Pogotovo obzirom na njihovu dob i razne slabosti vezane za to raz¬ 
doblje života, kada se i odrasli teško izliječe od ove ili one grešne na¬ 
vike u koju su upali dugotrajnim ponavljanjem zlih čina. Tu bi morali 
s najvećom ozbiljnošću naglasiti, ne samo sakramentalnu vrijednost 
ispovijedi, nego i pedagošku, ako se uopće mogu lučiti jedna od druge. 

Bio je dan prve Pričesti u velikoj župi. Priprave kroz tri godine, 
a zadnjih mjeseci veoma intenzivne. Stigao dan prije prve Pričesti 
otac iz Njemačke i doveo sinčića, koji je bio tamo na prvoj Pričesti, 
ali bi otac želio da se njegov sinčić priključi ostalim vršnjacima iz 
rodnog sela, zajedno se s njima pričesti i slika, da ima uspomenu za 
cijeli život. Onda mi reče: »Velečasni, ja znam da radite mnogo s dje¬ 
com. Hajde mi recite dali je to dobro. Naš dušobrižnik u inozemstvu 
je pustio mojeg mališu na prvu Pričest bez ispovijedi, »jer je tamo u 
njihovoj okolici takav običaj«. Vidite, mali ide u treći razred. Redov¬ 
no je u crkvi i na vjeronauku skoro uvijek, ali vi znate što ima svaš¬ 
ta na televiziji. Zatekao sam ga više puta kako gleda najveće ludosti, 
od kojih se i ja uznemirim. Žena mi je plačući rekla, iako zna da sam 
strog, da ga je čula gdje psuje Boga pod prozorom, u igri s djecom. 
Uhvatio sam ga par puta u krađi, ne baš malih svota novaca. A dijete 
mi se pričestilo s tim grijesima.« 

Kakove žalosti, i kakove tragedije' Rekao sam mu da je Papa iz¬ 
ričito zabranio takovu praksu, umirio ga, jer dijete nije krivo, a niti 
on, rekao mu da sina dovede na ispovijed, pa će zaista imati prvu 
Pričest. Kako smo već rekli, dijete nema pune odgovornosti, ali ipak 
razlikuje što je teški, a što laki grijeh, i ne može biti mirno. Pa zar 
dijete s takovim sjenama na duši pustiti Svetinji, umjesto učiniti ono 
što traži i Bog i Crkva da, očišćeni od svojih slaboća, poučeni o dobru i 
zlu,ohrabreni u svojim nastojanjima oko dobra, prime i dostojno i 
plodonosno Onoga koji je i jedan i drugi Sakramenat dao za posve¬ 
ćenje i malih i velikih. 

O toj izvanrednoj snazi sakramenta pomirenja, još jedan primjer 
iz života don Bosca, kojega možemo nazvati svecem toga sakramenta. 

Došao u pohode svetom čovjeku župnik iz Monferrata. Sa suzama u 
očima je rekao da napušta župu, jer ne vidi nikakova napretka, nego 

mnogo zla, a nikakva gotovo dobra. Spomenuo je da je mnogo molio, 
štošta poduzeo, ali bez ikakova uspjeha. Kada ga je Don Bosco upitao 
kako je sa ispovijedima, odgovorio je: nikako. Tada mu svetac savjeto¬ 
va. »Vratite se u svoju župu i odsada pa nadalje nemojte ništa drugo 
propovijedati kroz neko vrijeme, nego samo o ispovijedi, o njezinim 
odlikama i koristi za duhovni život. Župnik ga je poslušao. Nakon tri 
godine su se opet sreli. Župnik je, kako priča životopis don Boscopov, 
klekao pred sveca, poljubio mu ruku, zahvalio na njegovom savjetu i 
rekao da se njegova župa upravo preporodila nakon što su zavolili 
ispovijed i pristupili čestom primanju toga sakramenta. 

Sto je bio njegov život u grijehu, a što je bio nakon obraćenja 

po ispovijedi_pripovijeda Klemens von Brentano, njemački pjesnik, 

u mladosti lutalica. U jadnom stanju mladenačke raspuštenosti, osjeća 
svu bijedu nevaljalog života, koju je osjetio rasipni sin i sva djeca 
Božja koja zlim životom napuste dobroga Oca. Duboko nezadovoljan sam 

sa sobom žali se na svoje padove prijateljici, književnici Luizi 

Hanaeli. Ona ga presječe u riječi: »Takove stvari ne spadaju pred 
uši mlade djevojke. Vi ste katolik, imate ispovijed, pa pođite svojem 
svećeniku.« On kroz suze poviče: »I to mi mora reći kćerka protestant¬ 
skog pastora (propovjednika).« Poslušao je, otišao svećeniku, obavio 
veliku ispovijed, promjenio život i postao priznati njemački, ali katolič¬ 
ki pjesnik. 

Nisam ubio, nisam orobio, nisam zapalio! »Taj je odgovor u svim 
krajevima zemlje veoma čest. Mnogi to reknu ne samo ženi ili djeci 
koji ga potiču na ispovijed, nego će to oni, koji se rijetko ispovijeda¬ 
ju, bez imalo ustručavanja, reći i svećeniku, ako im pokuša o toj stvari 
nešto progovoriti. Sto bismo na to mogli odgovoriti? Jedan svećenik je 
pola u šali, pola u zbilji znao reći: »Oni koji su ubili, zapalili ili 
orobili ne spadaju u ispovjedaonicu. Oni su zreli za vješala, tamnicu 
ili zatvor. Ispovijed je za djecu Božju koja su pogriješila nebeskom 
Ocu, pa se žele očistiti od grijeha i pomiriti sa svojim Bogom« A ko¬ 
me to nije potrebno, kada nam je poznata ona svetopisamska: »I pra¬ 
vednik sedam puta na dan pogriješi..« Ili ona druga: »Tko veli da je 
bez grijeha, laže.« 

Galerani ispravno umuje: »Ako zaokružimo pogledom diljem sela i 
gradova, vidjet ćemo vlastitim očima da tatovi, palikuće, ubojice, raz¬ 
bojnici, pale ženske, raspuštene i propale egsistencije i sav onaj ta¬ 
log koji puni i okružuje zatvore i tamnice, izlazi od drugud, a ne iz 
ispovjedaonice.« 

Da nisu uvijek bolji i mnogo bolji, i oni koji ulaze rijetko u 
ispovjedaonicu, obrazlaže zašto to biva, veliki propovjednik i ispovjed¬ 
nik sv. Antun Padovanski. 

»Slabi smo i u grijehe često padamo, ništa ne napredujemo u du¬ 
hovnom životu, jer se rijetko ispovijedamo. Mnogi se ispovjedaju je- 

danputa godišnje, a trebalo bi da ispovijedi pristupe češće. Stvarno, 
slabi i skloni padovima kakovi jesmo, nema dana da ne sagriješimo. 
Naše je pamćenje, osim toga tako labilno, da se navečer ne sjećamo, 
što smo sagriješili ujutro. Zašto dakle odgađati za sutra ono što bismo 
morali učiniti danas? O, čovječe, danas si još živ, a sutra to možda 
nećeš više biti. Živi i vladaj se danas, kao da već sutra moraš umrije¬ 
ti. I kada si popio otrov grijeha, uteći se odmah protuotrovu iskrene 
i skrušene ispovijedi... Svojoj svetoj dužnosti ispovjednika nije se ni¬ 
kada iznevjerio. Ni onda kada je na propovjedaonici trebalo da stavi 
na kocku svoju sigurnost, ili u ispovjedaonici svoje zdravlje. Za vrije¬ 
me korizme ispovijedao je od jutra do večeri, iako je svakoga dana i 
propovijedao, i to usprkos tomu što je bio na izmaku svojih snaga. 
Bilo mu je jedino do toga, da nikomu ne bude uskraćena radost po¬ 
vratka u kuću očevu, i ufanje u vječno spasenje. 

Govorio je: »Sakramenat pokore zove se kućom Božjom, jer se u 
njoj grešnici pomiruju s Bogom, kao što se rasipni sin pomirio sa 
svojim ocem, kada ga je ovaj primio u svoju kuću. Zove se i nebe¬ 
skim vratima, jer kroz ispovijed grešnik ulazi da poljubi ruke i noge 
i lice Oca nebeskoga. O Božje li zaista kuće! O, ispovijedi, vrata ne¬ 
beska! Blažen tko u tebi stanuje; kroz tebe prolazi. Ponizite se, braćo, 
i uđite kroz ta sveta vrata!« 

»Za svetog Antuna svaki grijeh značio je tragediju, kojoj je je¬ 
dini rasplet mogao biti samo u grešnikovu pokajanju i obraćanju, po¬ 
mirenju i zagrljaju s Bogom u »Božjoj kući« i kroz »vrata nebeska« 
sakramentalne ispovijedi. Zato je ispovijedanje sačinjavalo bitni dio 
njegova apostolata. S kolikom spremnošću i veseljem, možemo samo 
naslutiti: znamo da je i druge pozivao da kliču od radosti nad svakim 
ponovnim rođenjem kršćana u krilu svete majke Crkve. Ispovijed je 
nazivao i drugim krštenjem, kao uostalom i mnogi stari crkveni oci i 
pisci.« 

»Ne mogu prešutjeti ni činjenicu, da je na pokajanje za grijehe 
uspio probuditi toliko ljudi, da ih u svetoj ispovijedi nisu mogli sa¬ 
slušati ni redovnici ni svećenici, koji su ga svuda u velikom broju 
pratili. Drugi, pak, nakon Antunove smrti, povjeriše svećenicima i 
ustvrdiše, da im se ukazao u snu i naznačio kod koga treba da se ispo- 
vijede.« 

Ta himna velikog sveca — svetoj ispovijedi, nije samo odraz nje¬ 
gove vjere u taj sakramenat ustanovljen od Krista za spašavanje duša, 
nego njegovo vjerno svjedočanstvo vlastitog iskustva, do kojega je do¬ 
šao mnogim ispovijedanjem kroz godine. Ono što navodi kao uzrok 
slabog napredovanja u duhovnom životu — rijetke ispovijedi to 
znaju i svi iskusni svećenici — ispovjednici. Ah isto tako znaju da 
je krepostan život mnogih vjernika proistekao iz čestih, pobožnih ispo¬ 
vijedi.« Odkako obavljam prve petke (mjesečna ispovijed) nemam više 

teških grijeha. »To se čuje često od onih koji se redovno ispovijedaju. 
Mogli bismo reći: kao što na stotinu onih koji se često ispovjedaju do¬ 
lazi tek pokoji u koga se nađe i smrtni grijeh, barem kod staloženih 
osoba, tako će se i na stotinu onih koji se rijetko ispovjedaju jedva 
naći koji bez, barem nekog, težeg prestupka. To zna svaki ispovjednik 
koji se nalazi redovno u ispovjedaonici. 

Završimo ovo razmatranje o vrijednosti svete ispovijedi za po¬ 
jedinca i zajednicu u duhovnom vidu i vremenitom boljitku, ganutlji¬ 
vim riječima jednog duhovnog pisca. 

Djeco, samo psujte ispovijed, ali ona je učinila da je vaša majka 
ljubila patnje, koje joj je zadavalo vaše rođenje i vaše djetinjstvo. 
Muževi, psujte ispovijed, ali ona u vašoj odsutnosti drži čistu i nepo¬ 
kolebivu u vjernosti vašu suprugu. Psujte ispovijed siromasi, ah upravo 
ispovijed čini da na vas silazi obilnija i nježnija bogataševa darežlji¬ 
vost. Psujte ispovijed bogataši, ali ona još uvijek bolje od svakog ljud¬ 
skog zakona čuva i spasava vaša dobra koja su toliko ugrožena od onih 
koji vam zavide, ili vam žele vaše oduzeti.« Tako mudri pisac. 

Mogli bismo, međutim, nastaviti u nedogled: »Muževi pijanice, 
psujte ispovijed, ali da nje nema, već bi vas odavno vaše žene ostavi¬ 
le. Psujte mladići, no po koja bi djevojka bez nje izgubljenu čast na¬ 
platila metkom ili drugom osvetom. Psujte ispovijed roditelji, ali da 
nje nema, mnogi bi mladi prekinuli s vama svaku vezu i pošli svojim 
putem, jer niste s njima našli »zajednički jezik«. Psujte vi svi, koji 
tjerate svoju silu na bilo koji način, ah bi drugačije mislili kada biste 
čuli iz ispovijedi glas: da ne vjeujem u Boga i da se ne bojim grije¬ 
ha, umlatio bih ga kao psa. Psujte vi koji se bavite odgojem djece, 
ali da nema ispovijedi, tko bi male i vehke pitao: jesi li slušao rodi¬ 
telje i učitelje? Psujte mudrijaši koji hjepite Crkvi konzervativizam, 
a možda bi i vi svršili u kanti za smeće, da nije netko u ispovijedi 
rekao vašoj majci: ne usudi se dići ruku na svoje dijete. »Rekosmo 
mogli bismo tako u nedogled. 


Porijeklo sakramenta pokore 

Ozdravljenje uzetoga, »i I sus uđe u lađicu, preplovi i dođe u svoj 
grad. Tu mu donesoše uzetoga koji je ležao u postelji. A Isus, kad 
vidje njihovu vjeru, reče uzetomu: 'Ohrabri se, sinko! Oprošteni su 
ti grijesi!’ Nato neki od književnika pomisliše u sebi: Ovaj grdi Boga. 
A Isus, znajući njihove misli, reče im: Zašto mislite zlo u svojim 
srcima? Pa što je lakše reći: Oprošteni su ti grijesi! ili reći: Ustani 
i hodi! Ah neka znadete da Sin Čovječji ima vlast na zemlji oprašta¬ 
ti grijehe: »Ustani — reče Isus uzetom — i hajde svojoj kući!« On 
ustade i ode svojoj kući. Kada to vidje mnoštvo naroda, prestraši se 
i poče slaviti Boga, koji taku vlast dade ljudima!« (Mt 9,1-8) 


40 


Ovo čudo koje je Isus učinio nad uzetim, uzrokovalo je divljenje 
pomješano sa strahom, pa su slavili Boga — što je dao takovu vlast 
ljudima. Mi znamo da je Isus imao tu vlast — da liječi tjelesa, jer je 
Sin Božji, ali znamo prema riječima evanđelja, da je to čudo koje je 
narod prestrašilo, učinio: Da znaju da Sin Čovječji ima vlast na zemlji 
opraštati grijehe. Ima vlast kao Bog, jer su grijesi uvreda Bogu, samo 
Bog ih može oprostiti. To nam je jasno, ali ćemo sada navesti pojedi¬ 
na mjesta iz Evanđelja, i ostalih dijelova Novoga Saveza, nauke crkve¬ 
nih otaca, u kojima se svjedoči, da je Isus Krist, koji je došao na svijet 
radi grešnika, predao vlast opraštanja grijeha i ljudima koje je on 
odabrao. Izabrao je svoje najveće čudo, uskrsnuće od mrtvih, kao dokaz 
da je »Bog dao takovu vlast ljudima« — vlast opraštati grijehe! Evan¬ 
đelisti bilježe uskrsna zbivanja: « Dok su oni još o tome govorili, sam 
Isus stade među njih (apostole) te reče: Mir vama! Oni izbezumljeni i 
puni straha povjeravaše da gledaju duha. A on im reče: Zašto ste zbu¬ 
njeni? Čemu se takve sumnje rađaju u vašim srcima? Pogledajte moje 
ruke i moje noge: Ja sam, ja glavom! Opipajte me i ustanovite! Duh 
nema kosti i mesa, kao što vidite da imam ja... Isus im ponovno reče: 
»Mir vama! Kao što mene posla Otac i ja šaljem vas!« Rekavši to dah- 
ne u njih i kaže im: »Primite Duha Svetoga kojima otpustite grijehe, 
bit će im otpušteni, kojima zadržite, bit će im zadržani!« (Iv 20,21-23). 

Onaj koji je došao da »Pozove grešnike na obraćenje«, onaj koji 
je sam opraštao, pobrinuo se u trenucima svojega slavlja i pobjede nad 
grijehom i smrću, da svi ljudi do kraja svijeta imaju među sobom 
one koji će njegovom vlašću i u njegovo ime opraštati grijehe onima 
koji to budu tražili. Evanđelista, međutim, naglašava da je Isus tu 
vlast predao apostolima, nakon što ih je »oštro ukorio«, zbog njihove 
nevjere i tvrdoće srca, što ne povjeravaše onima koji su ga vidjeli 
uskrsla od mrtvih!« (Mk gl 16) Potpuno je sigurno da Isus nije odabrao 
slučajno baš taj čas, kada su apostoli bili i sami nevjerni i tvrda srca, 
da njima grešnicima dade vlast grijehe opraštati. Biti će to do kraja 
svijeta stalni memento onima koji grijehe opraštaju da to ne čine, 
kao niti apostoli, svojom svetošću i zaslugom, i opomena vjernicima, 
da taj sakramenat ne propuštaju pod izlikom da ga nedostojni dijele. 


Crkveni tumači uzimaju i ove riječi kao predavanje vlasti oprašta¬ 
nja apostolima i njihovim nasljednicima: Sto vi svežete na zemlji, bit 
će svezano i na nebesima, što vi razriješite na zemlji, bit će razriješe¬ 
no i na nebesima. 

Djela Apostolska. I mnogi su obraćenici dolazili da priznaju i 
otkriju svoja djela.« (Dap 19,18). 

Ivan apostol: »Ako priznajemo svoje grijehe, vjeran je on i pra¬ 
vedan: oprostit će nam grijehe, i očistit će nas od svake nepravednosti.« 
(1 Iv 1,9). 

Klement papa. Upravlja Crkvom još za života Ivana apostola (91-100). 
On piše: »Tko se brine za svoju dušu, neće se stidjeti ispovijediti svoje 
grijehe pretpostavljenima od Crkve, da dobije odriješenje.« To je prvo 
stoljeće u kojem je živio i Gospodin Isus i apostoli. 

Drugo stoljeće. Crkveni pisac Tfertulijan u svojem spisu »De poeni- 
tentia« (O sakramentu pokore), veli: »Mnogi kršćani, koji se više brinu 
za svoju slavu, nego za svoj vječni spas, neće da očituju svoje grijehe. 
Oni su slični bolesnicima, koji imaju neku tajnu bolest, a neće da je 
otkriju liječniku, i tako idu u propast.« Tu je, stotinjak godina poslije 
Isusove smrti očito uvjerenje, da je priznavanje grijeha uvjet za spase¬ 
nje. 


Origen (185-253 g.), također crkveni pisac uči u jednoj homiliji: 
»Ako mrzimo svoje grijehe i ispovijedamo ih ne samo Bogu, nego i 
onima koji imaju lijek za njih, bit će nam oprošteni.« (Hom 11). 
Ovdje se podvlači ne samo obaveza priznavanja grijeha, nego i one 
pred kojima se grijesi moraju priznati. Kao i na nekim već spomenutim 
mjestima. 

Četvrto stoljeće. Sveti Atanazije (373 g.) kaže »Kao što čovjek ka¬ 
da primi sakramenat sv. Krštenja od svećenika biva rasvjetljen Duhom 
Svetim, tako onaj koji ispovijedi svoje grijehe u sakramentu ispovijedi, 
preko svećenika dobiva oproštenje.« Vidjeli smo već, da ispovijed često 
nazivaju drugim krštenjem. 

Sveti Bazilije (378 g.) govorio je: »Neophodno je potrebno očitova¬ 
ti svoje grijehe onima koji su određeni u službi svetih tajna.« 


Opet i priznanje i službenik sakramenta 

Sveti Augustin (430) opominje: »Nitko neka ne govori: ja se ispo¬ 
vijedam u tajnosti, dosta da moje pokajanje bude poznato onome koji 
mi može oprostiti. Onda zašto je Isus rekao: »Kome grijehe oprostite 
biti će oprošteni?« Zašto je povjerio Crkvi vlast ključeva? Nije dosta 
ispovijedati samo Bogu, nego treba očitovati grijehe i onima, koji su 
primili vlast vezati i odrješivati.« (Serm 2). 

Sveti Ivan Zlatousti: »Kad bi kralj nekom svojem službeniku dao 
povlasticu i neograničenu vlast da osudi i oslobodi iz tamnice koga 
god hoće, ovaj bi službenik bio povlašten nad svima i ima bi veliko 
dostojanstvo. A, evo, tako uzvišenu povlasticu i dostojanstvo dao je 
Bog svećenicima, jer je to izričito naredio Isus Krist.« 

Tako nam o ustanovi sakramenta pokore govori i Evanđelje, i 
Djela Apostolska, Ivan apostol, te veoma jasno, pisci prvih stoljeća, 

postavljajući kao obavezu i uvjet za oproštenje grijeha, njihovo priz¬ 
navanje, bez kojega nema oproštenja. Uz to: oproštenje grijeha podje¬ 
ljuju »oni koji imaju lijek za grijehe«, »pretpostavljeni od Crkve«, »ko¬ 
ji su određeni u službi svetih tajni«, »koji imaju vlast ključeva«. Sve 
to skupa ima izvor u jasnim Isusovim riječima koje je uputio apostoli¬ 
ma, i njihovim nasljednicima u službi, s kojima će biti do kraja svije¬ 
ta: »Kojima grijehe oprostite biti će oprošteni; kojima grijehe zadrži¬ 
te biti će zadržani.« 


Grijehe moramo priznati 


Iz mnogih navedenih tumačenja, više je nego očita obaveza: onaj 
koji želi oproštenje od grijeha, mora priznati da je sagriješio. Stari 
Savez Miljenik Božji, prorok i kralj David, učinio je veoma težak 
zločin. Ubio čovjeka, oteo njegovu ženu, nakon što je već sagriješio 
preljubom. Zaslijepljen strašću, ne vidi da je pao u nemilost pred 
Bogom. Bog mu šalje proroka Natana. Ovaj mu u priči o opakom bo¬ 
gatašu, koji je imao mnogo ovaca, a siromahu oteo i zaklao njegovu 
jedinu ovcu, da pogosti svoje prijatelje, otkriva težinu grijeha koji je 
počinio kralj David. David to sluša, a onda pun gnjeva naređuje da 
bogataš dade četiri ovce za jednu, a onda se ima pogubiti.« No prorok 
mu dobaci u lice: Ti si taj. Bog ti je mnoga dobra udijelio: učinio 
te od pastira kraljem, dao ti pobjedu nad neprijateljima, moć, slavu, 
obitelj, a ti si Boga uvrijedio preljubom i ubojstvom nevina čovjeka. 
Bog ti poručuje: Umrijeti ćeš! David, međutim, nije kao toliki kraljevi, 
na proroka nasrnuo, niti ga je bacio u tamnicu, a još manje pogubio. 
Sav skrušen, uviđajući težinu svojeg zlodjela u dubokoj boli vapije: 
Sagriješio sam Gospodu!« Prorok mu nosi novu poruku od Boga. Stići 
će ga pravedna kazna za opačine, ali i poruka milosrđa: Nećeš umrije¬ 
ti. Priznao grijeh spasio život. 

U psalmima Davidovim slušamo njegov vapaj: »Tada priznadoh te¬ 
bi grijeh svoj i krivnju svoju ne zatajih. Rekoh: Priznat ću Gospodi¬ 
nu nepravdu svoju. Tada si oprostio krivnju grijeha mojega.« (Ps 32,5). 
Pa opet: »Tebi sam jedinom sagriješio, i pred tobom zlo učinio... Be¬ 
zakonje svoje priznajem, grijeh je moj svagda preda mnom. Tebi sa¬ 
mom, tebi ja sam sagriješio i pred tobom zlo učinio.« (Ps 51) 

Novi Savez. Carinik i farizej. »Hvala ti, Bože, što nisam kao drugi 
ljudi: Ubojice, preljubnici, ili kao onaj carinik. Postim, molim, dajem 
za hram.« Carinik ulazi u hram, ne usudi se niti očiju podići, udara 
se u prsa i vapi: Milostiv budi, Bože, meni grešniku! »Isus završava 
svoju priču kratko: ovaj otiđe kući opravdan, a ne onaj. 

Drugi carinik. Zakej. Penje se na smokvu da vidi Isusa koji dolazi 
u njegov grad. Kada ga Isus sred mnoštva pozove, jer mu valja biti 
u njegovoj kući, Zakej sav sretan, prima Isusa u kuću, i ne čekajući 
nikakove opomene, pred svima koji su se zgrnuli, radosno svjedoči. 

»Gospodine, polovicu svojega imetka dajem siromasima, a ako sam ko¬ 
ga prevario, vraćam mu četverostruko.« I njemu Isus kratko odgovara: 
»Danas dođe ovoj kući spasenje.« Spasenje od Spasitelja, onome, koji 
je radi svojega spasa, priznao ono što je sagriješio. 

Čudesni ribolov. Apostol Petar, videći obilati ulov riba po Isusovoj 
riječi, prenerazi se, baca se na koljena i sav skrušen govori: »Iziđi 
od mene, Gospodine, jer ja sam čovjek grešnik.« U životu prvaka 
apostolskoga ima dovoljno dokaza da je znao griješiti. Cak ga Isus jed¬ 
nom nazva sotonom, jer ga je nagovarao da pobjegne od križa. No 
Isus je vidio u dušu toga čovjeka koji je znao sagriješiti, ali je znao 
i priznati. Stoga čujemo Isusovu riječ upućenu Petru: »Ti si Petar, sti¬ 
jena, na toj stijeni sagradit ću Crkvu svoju i vrata je paklena neće nad¬ 
vladati.« Petar priznaje da je grešnik, a Isus tvrdi da je stijena. 

I Pavao, sudrug u apostolatu, najprije progonitelj Crkve,a poslije 
obraćenja, apostol naroda, ponizno priznaje zlo koje je učinio: »Ja naj¬ 
manji od svih apostola, nisam vrijedan da se zovem apostolom, jer sam 
progonio Crkvu Kristovu.« Ne samo to, nego i nabraja sve što je kroz 
to vrijeme učinio: »Pa i ja sam nekada smatrao, da mi se svim sila¬ 
ma boriti protiv imena Isusa Nazarećanina. To sam i činio u Jeruzale¬ 
mu: mnoge sam svete, pošto od velikog svećenika dobih punomoć, u 
tamnice zatvorio, dao svoj glas kada su ih smicali, i po svim ih zbor¬ 
nicama često mučenjem prinuđivao psovati, i prekomjerno bjesan na 
njih, progonio sam ih čak i u tuđim gradovima.« (Dap 26,9-11). 

Iako je to učinio u neznanju, dok nije upoznao Gospodina Isusa, 
ipak sa svom poniznošću javno se optužuje za sve zlo koje je prouzro¬ 
čio. No što Isus veli za njega? Svećeniku Ananiji on veli: »Taj je 
čovjek moje izabrano sredstvo da donese moje ime pred pogane, i pred 
kraljeve, i Izraelove sinove.« (Dap 9,15). 

Tako oba prvaka apostolska, ponizno priznaju svoje grijehe, ali 
su obojica od Gospodina uzveličani, pokazali se velikima u službi apo¬ 
stolskoj, trpljenu i mučeničkoj smrti. 

Marija Magdalena, bludnica u gradu, kako je naziva evanđelista, 
dolazi u pol bijela dana u kuću bogatog farizeja Simuna, koji je po¬ 
zvao Isusa na ručak. Sto su o njoj mislili znamo iz suda prisutnih: 
Da je ovo prorok znao bi tko je ova žena i ne bi dao da ga se do¬ 
tiče. I ona je znala što o njoj misle prisutni i cio grad, no ne mare¬ 
ći za to, baca se na tlo pred Isusove noge, suzama pere a kosom otire 
njegove noge i gorko plače. Mirisavom pomašću, kojom su se glave 
uglednih pomazivale, pomazuje Isusove noge. Mogla je očekivati da će 
je gospodar izbaciti napolje, ali se na sve to ne obazire. Javne grijehe, 
okajava javnom pokorom i javnim priznanjem. Zato i čuje: »Ženo oproš¬ 
teni su ti tvoji grijesi, idi u miru. 

Na Kalvariji s Isusom vise razapeta i dva razbojnika. Jedan u oča¬ 
ju, gledajući strašnoj smrti u oči, napada Isusa: »Ako si Sin Božji, 
pomozi i nama i sebi!« Desni ga razbojnik kori što, iako dijeli istu 
sudbinu, napada onoga koji jednako pati. Tada pred svima: pred mnošt¬ 
vom gledalaca, pred glavarima svećeničkim, starješinama narodnim, pred 
rimskim vojnicima, javno ispovijeda i priznaje svoje grijehe: »Mi smo 
primili pravednu kaznu za naša zlodjela, ovaj nije nikakova zla učinio.« 
On ne traži pomoć. On prihvaća strašnu smrt kao pravednu kaznu i 
okajanje za učinjene grijehe. Od Isusa moli samo da ga se sjeti u svo¬ 
jem kraljevstvu. On u tom užasno iznakaženom čovjeku, raspetom za¬ 
jedno s njima zločincima, prezrenom i izruganom, gleda ipak kralja i 
to duhovnog svijeta, priznaje ga Bogom a sebe grešnikom. To javno i 
potresno priznanje izaziva Isusov odgovor: »Zaista ti kažem, još danas 
ćeš biti sa mnom u raju.« Nitko prije ni poslije nije dobio takovo jas¬ 
no obećanje o ulasku u Božje kraljevstvo, kao što ga je dobio ovaj 
zločinac i to s najvišeg mjesta, od Bogočovjeka, koji upravo u taj 
čas ispunjava svoje poslanje radi kojega je došao na ovaj svijet: pro¬ 
lijeva krv za sve ljude na otpuštenje grijeha. 

U Levitskoj knjizi (Lev 4,5-6) bilo je propisano da onaj koji sa¬ 
griješi mora u hramu prikazati žrtvu koja treba biti prema različitim 
grijesima različita. Grešnik nije mogao sam izabrati žrtvu, nego sveće¬ 
nik prema težini grijeha. A kako je svećenik mogao izabrati žrtvu, ako 
nije saznao težinu grijeha. A kako bi to drugačije mogao saznati, ako 
ne iz usta onoga koji je grijeh učinio? Zatim je bilo propisano da tu 
žrtvu mora blagovati svećenik u tajnosti, da ne bi nitko, kako svjedo¬ 
či Židov Filon, saznao prema žrtvi veličinu grijeha. I ovdje je očito 
da se radi o obredu pomirenja s Bogom i to preko svećenika Staroga 
Saveza, koji nije mogao od grijeha odriješiti, ali je morao grijeh upoz¬ 
nati i za njega žrtvu prinjeti. 


U Knjizi Nehemijmoj čitamo kako su Zidovi čistili svoj hram: 
»Pristupili su i ispovijedali svoje grijehe... Čitali su knjigu Zakona 
Gospodina Boga svojega, četvrtinu dana; za druge su četvrtine ispo¬ 
vijedali svoje grijehe i klanjali se Gospodinu Bogu svojemu.« (Neh 
1,2-4). 

U priči o izgubljenom sinu Gospodin opisuje bijedu u koju je on 
upao živeći razbludno. Kada je »došao k sebi«, odmah stvara odluku: 
»Ustati ću i poći ću ocu svojemu i kazat ću mu: Oče, sagriješio sam 
nebu i tebi. Nisam vrijedan da se zovem tvojim sinom; primi me kao 
jednog od svojih najamnika!« (Lk 15,18). Ne samo da je odlučio, 
ustade smjesta, pođe svojem ocu, prizna svoj grijeh i zamoli da ga 
uzme za svojega slugu. Međutim, njegovo ponizno priznanje i kajanje 
za grijehe, vraća ga u zagrljaj očev i na staro mjesto u očevom srcu 
i očevoj kući. 

U prvim stoljećima kršćanstva nije bilo tajne ispovijedi. Oni koji 
bi počinili velike opačine: otpad od vjere, preljub, ubojstvo roditelja, 
morali bi u crkvi pred biskupom i zajednicom vjernika javno priznati 
svoj grijeh. Nije bilo tada — par Očenaša za pokoru, pa odrešenje. 
Bili bi otpušteni s nalogom pokore teške i dugotrajne, koja je često 
trajala i po nekoliko godina. U pojedinim slučajevima se odrešenje da¬ 
valo tek na kraju života. Nekada bi ležali pred ulazom u crkvu, tako 
da bi vjernici preko njih koračali. Smjeli bi biti na propovijedi, a prije 
svete žrtve su morali izlaziti napolje. Pa ipak, samo da se oslobode 
svojih grijeha, pokoravali su se tim strogim propisima, javno priznava¬ 
li svoje grijehe, i prihvaćah najteže pokore. 

Crkva je u svojoj mudrosti i dobroti već odavno uvela tajnu ispo- 
vije. Svećenik mora budno, paziti da se ispovijedi obavljaju tako da se 
ne može ništa čuti. Ako je netko slaboga sluha, mora se pobrinuti za 
mjesto gdje će se moći ispovijediti bez opasnosti da se tajna nepovrijedi. 
Cak smije ispovijed i skratiti, ako postoji opasnost da se ispovjedna 
tajna povrijedi. Koliko ljubavi i pažnje prema onima koji žele primiti 
taj sakramenat. Ali kolika obaveza za one, koji moraju, baš radi toga, 
uložiti sav trud da odgovore toj ljubavi Krista i Crkve, iskrenom i 
skrušenom ispovijedi. 

Iz života pustinjaka čitamo, kako su znali javno, za vrijeme jela, 
svoje grijehe priznavati. To je bilo i kasnije, sve do naših dana u 
raznim crkvenim redovima sačuvano u raznim oblicima. Jednoga dana, 
starješina nekoga samostana naredi mladom redovniku da obavi javnu 
ispovijed i to od cijeloga života. Ponizni mladić popiše svoje grijehe, 
da nebi štogod zaboravio na komadu papira, pa je sve s najvećim sti¬ 
dom pred svima čitao. Jedan od svetih staraca opazi kako kraj mladi¬ 
ća stoji anđeo i briše svaki grijeh koji mladić pročita, tako da je na 
koncu ostao čist papir, koji je blistao od bjeline. 

Dražesna, ali naivna priča, rekao bi neko danas. Ali ovo nije priča 
»Budu T vam grijesi kao grimiz, pobijeljet će poput snijega; 

Kao purpur budu li crveni, postat će kao vuna.« (Iz 1,18). Prorok 
dodaje tim riječima: govori Gospodin. Priznanje, pa oproštenje. Na¬ 
rodna poslovica veli: »Tko prizna, pola mu se prašta. »Božja mudrost 
veli: »Tko prizna, sve mu se prašta.« 

Sveti Cezarije Arleški pripovijeda o nekom studentu iz Pariza, 
koji je bio veliki grešnik, ali se je želio obratiti, pa pođe nekom 
ispovjedniku strogog cistercitskog reda da se ispovijedi od cijelog ži¬ 
vota. Kako od plača nije mogao govoriti, savjetuje mu ovaj da otiđe 
kući i sve svoje grijehe stavi na papir. Mladić tako i učini, no kada 
je redovnik pročitao o kakovima se grijesima radi, reče da ga ne može 
odriješiti, nego mora ići njegovom poglavaru koji ima veće ovlasti 
opraštanja. Mladi pokornik potraži redovničkog starješinu, sav žalostan 
mu pruži listinu sa svojim grijesima, prenese poruku ispovjednika i 

sav zabrinut reče da je te sve grijehe priznao, ali da ga nije mogao 
svećenik odriješiti, jer su grijesi jako veliki. Poglavar samostana uze 
papir u ruke, pa začuđen povika: »Pa kakovi grijesi mladiću? Ja na 
tom listu ne vidim ni jednog jedinog.« Pri tom mu pokaza papir pot¬ 
puno čist. 

I taj primjer zrači starinom i naivnošću možda, ali je njegova po¬ 
ruka apsolutno sigurna. Narodna poslovica veli da voda opere sve osim 
crnog obraza. I najprljavije rublje u vodi dobije opet svoju bjelinu. 

I najcrnija savjest, i najprljavija duša po priznanju grijeha, Bog svje¬ 
doči, postaje oprana. »Operi me Gospodine od mojega bezakonja i od 
grijeha mojega očisti me!« Tako vapije Psalmista u dubokoj boli, na¬ 
dahnut Duhom Svetim, kojega i danas zazivamo: Nečiste nas umivaj! 
Niti grešnici Starog Saveza, niti prošnja Crkve danas, ne bi bila od 
gore nadahnuta da nema nade za pranje i očišćenje. 

Još jedna takova pričica. Sv. Antunu Padovanskom dođe raskajani 
grešnik, koji poče ispovijedati svoje grijehe. I on od plača ne mogaše 
govoriti, nego je grcao. Svetac ga pošalje kući s naredbom da napiše 
svoje grijehe. Tako i učini. Vrati se potom svecu, klekne i poče čitati 
svoje grijehe. Na svoje najveće čudo, zapazi da svakog grijeha nestane 
čim ga izgovori. 

Koliko čudno, toliko danas nevjerojatno. Ali obvezatno za vjeru, 
da se svi grijesi, s bolju izrečeni, odlukom uništeni — najstvarnije 
rasplinjuju i nestaju. To je daleko veće čudo od onoga s obijeljenim 
listićem. Nismo li već spomenuli Svečeve riječi o ispovijedi, koje ovdje 
možemo kratko ponoviti. »Ispovijed nebeska vrata, kroz koja prolazi 
pokornik nebeskom Ocu da mu ljubi očinsko lice. Kuća Božja u kojoj 
se rasipni sin miri s Ocem kojega je teško uvrijedio.« To, pak, nije 
priča, to piše Antun, proglašen u vrijeme znanosti crkvenim Učiteljem. 
Sva ta ispričana čuda ili »čuda«, stvarno su ništa prema onom čudu 
nad čudima, kada se po priznanju grijeha u ispovijedi i najveći greš¬ 
nik upriličuje svojemu Bogu. Sve te priče o bijelim papirima blijede 
pred tom činjenicom koja je djelo samoga Boga. 

Jedna legenda iz života sv. Franje Asiškog priča kako je on na 
putu sreo gubavca. Po običaju onog vremena, nesretnik je vikao iz 
svega glasa: gubavac, gubavac. Svetac poviče neka ne bježi. Pristupi 
mu i poče ga moliti da mu pokaže svoje rane. Gubavac sa najvećim 
stidom poče otkrivati svoje strašne rane. Bio je sav gubav, no Franjo 
se doticao svake rane koju je ugledao, i nježno iznova pitao: ima li 
još koja. Kako bi koju ranu ugledao, svetac se rane dotakao, ona bi 
smjesta zacijelila. Na koncu gubavčeva koža postade kao u maloga 
djeteta čista. Sav sretan baci se na koljena i zahvali mu od svega 
srca. Sv. Franjo mu tada blago reče: »Vidiš da nisi otkrio svoje rane, 
ne bi se izliječio, guba bi ti razorila tijelo.« 

Priča ko priča. Možemo vjerovati, ali ne moramo. No o ranama 
naše duše koje donose sigurnu i vječnu smrt moramo vjerovati što 
govori Bog. Sjećamo se gube Naamana Sirca. Izliječio se je, jer je 
poslušao proroka, a svakako da ga nije izliječio prorok svojom moću 
već Božjom. Izaija proriče o Spasitelju, koji će nas otkupiti od grijeha: 
»On slabosti naše ponije, naše boli uze na se... njegovom se modricom 
izliječismo.« (Iz 53,4-5). Te rane, i ta guba grijeha, nije izliječena 
vodom iz Jordana nego krvlju iz boka božanskog liječnika kako sam 
sebe Isus naziva. Opet, kao i u S. Savezu — preko čovjeka Božjeg, 
svećenika, koji mora rane vidjeti, a onda ih božanskom pomoći viđati. 

Sveti Augustin u svojoj knjizi »Ispovijesti« otkriva bez imalo mi¬ 
losrđa prema sebi svoje najteže grijehe, na takav način, da se svakom 
ne može knjiga dati u ruke. Kakovi su plodovi tog ponižavajućeg priz¬ 
nanja? Obratio se, postao katolik, svećenik, biskup, jedan od najvećih 
svetaca Crkve i njezinih naučitelja, a spominju ga i danas nakon pet¬ 
naest stoljeća svjetske enciklopedije i znanstvene knjige. Da nije uvidio 
zloću svojih grijeha, priznao ih i okajao, završio bi kao bjedni pogan¬ 
ski advokat, za kojega sigurno danas ne bi nitko znao. 

Sv. Margareta Kortonska. O njoj priča njezin životopis da je bila 
velika grešnica, sabažnjivog života. Obratila se, činila tešku pokoru 
tako da ju je Isus zavolio i često joj se ukazivao, poučavao i bodrio 
u kreposnom životu. Uza sve to nazivao ju je uvijek imenom »sirotica«. 
Jednom ga upita svetica: »Gospodine, zašto me i sada nakon mojeg 
obraćenja uvijek nazivaš »sirotice«, umjesto: kćeri moja? »Gospodin 
joj reče: »Kada obaviš još jednom dobru ispovijed i to oplću od cijelog 
života, onda ću ti promjeniti ime.« Margareta se temeljito pripravljala 
nekoliko dana, ispitala dobro savjest, probudila u srcu duboku bol radi 
grijeha i skrušeno se ispovijedila, te obećala da će u dobru ustrajati. 
Ubrzo nakon te ispovijedi joj se ukaza Isus uz riječi: »Kćeri moja, 
kćeri moja!« Pri tom je prekrije izvanredno sjajnom koprenom. 

Opća , velika ispovijed, od cijelog života ili većeg dijela, bezuvjet¬ 
no je potrebna onima koji su svjesno iz straha ili stida zatajili neki 
teški grijeh, ali se preporuča da se obavi o pučkim misijama, svakih 
pargodina, i onima, koji se inače savjesno ispovijedaju. Tako su radili 
mnogi sveci i svetice, tako radi lijepi broj vjernika i danas. 

Neki dominikanski novak, zaspao je u noćnoj tišini kraj oltara 
gdje se kasno u noći molio. U snu je čuo opetovano glas: »Idi i po¬ 
novno sa žalošću obrij glavu. »Kada se probudio, shvatio je da se radi 
o ponovnoj ispovijedi. Požuri se odmah ocu Dominiku i skrušeno ispo¬ 
vijedi sve svoje grijehe kojih se sjećao. Malo zatim pođe na počinak 
i u snu vidje anđela kako mu prilazi. U jednoj ruci je držao sjajnu 
haljinu, a u drugoj krunu uređenu dragim kamenjem. Anđeo ga prekri¬ 
je sjajnom haljinom, a na glavu mu stavi dragocjenu krunu. Kruna je 
simbol kraljevstva i pripadnosti njemu. Sjećamo se vapaja razbojnika 

s križa koji je molio da ga se Isus sjeti kada dođe u svoje kraljev¬ 
stvo. To je učinio kada je javno priznao svoje grijehe. Odmah je pri¬ 
brojen tom kraljevstvu. Još je isti dan u njega ušao i primio krunu 
od samoga kralja, čijem kraljevstvu neće biti kraja. To mu je pred 
svima i obećao, a ne samo čuo u snu kao novak o kojem govori priča, 
u kojoj se međutim krije najsigurnija stvarnost. Grijeh valja priznati, 
od grijeha se valja očistiti, pa onda ući u kraljevstvo. 

Svetoj Mariji Margareti Alacoque, redovnici koja je objavila želje 
Presv. Srca i širila tu pobožnost, ukaza se Isus i kaza joj: »Margareta, 
želim da obaviš ispovijed od cijelog života, pa ću ti donijeti bijelu 
haljinu.« Margareta nakon priprave obavi veliku ispovijed. Odmah iza 
toga joj se javi Isus s odjećom izvanredne bijeline i obuče je u nju 
govoreći: »Evo ti, Margareta, odijelo koje sam ti obećao.« 

Spomenuli smo da je Isus preko Margarete ustanovio pobožnost 
njegovom Presv. Srcu. Bit je te pobožnosti pomirenje s Bogom, i to 
po čestom primanju sakramenta pomirenja. Isus to želi radi grijeha 
kojima ljudi njegovo Božansko Srce nezahvalno zanemaruju, preziru i 
pogrđuju, kako sam veli. Kako se ti grijesi uklanjaju, i kako se miri 
s Bogom grešnik na najsigurniji način, poučava Gospodin sveticu, kada 
joj govori o potrebi česte, mjesečne ispovijedi. Kada je nju pozvao da 
se pobožno ispovijedi, obećao joj je bijelu haljinu. K^da se ispovijedila, 
tu je haljinu izvanredne bjeline i dobila. 

Sliku haljine Isus upotrebljava i u priči o uzvanicima na gozbu. 
Onaj koji nije imao svadbenog ruha, čuo je strašnu presudu.: bacite 
ga van u tamu. 

Za preobraženje na brdu Taboru, Evanđelista kaže, a to je mogao 
samo čuti od prisutnih, da je Isus imao haljine, koje su bile »tako 
bijele da ih nijedan bjelilac ne bi mogao bolje ubijeliti.« 

I anđeo, kojega su pobožne žene vidjele na grobu uskrslog Gospodi¬ 
na »imao je lice kao munja, a odijelo mu bijaše bijelo kao snijeg.« 
O toj bjelini poput snijega, govori i prorok. Sve nas to podsjeća na 
sjaj i bjelinu duše koja je čista, ili nakon grijeha očišćena, pa i ona 
postaje izgledom slična i Gospodinu i nebeskim duhovima. 

Apostol Ivan u Knjizi Otkrivenja govori o četi koju je vidio u 
nebu. Oni idu, obučeni u bijele haljine za Jaganjcem, i pjevaju pjesmu 
koju nitko drugi ne može pjevati.« Ubijelili su svoje haljine u krvi 
Jaganjčevoj, možemo pročitati. 

Sve to o bjelini, čistoći, očišćenju, što čitamo u sv. Pismu, pomoći 
će nam da sve priče koje pričamo, shvatimo baš u tom smislu. One, 
pak, sve blijede pred svjedočanstvom Duha Božjega koji to isto, ali 
mnogo, mnogo, uvjerljivije i snažnije pruža onima koji su dobre volje. 

Svetog Franju Saleškog upita neka pokornica, koja je iskreno priz¬ 
nala sve svoje padove, a nisu bili niti mali, niti malobrojni, kako sa¬ 
ma priznaje, upita ga, puna stida: »Sto vi sada, oče, mislite o meni.« 
Svetac odmah odgovori: »Mislim da ste sveti.« Žena bolno zavapi: 
»Zar mi se rugate? »Nipošto! nastavi tumačiti svetac, »Postali ste sveti 
od časa kada ste priznali svoje grijehe, radi iskrenosti i kajanja zado¬ 
bili oproštenje i milost posVetnu, pa ste po njoj zaista sveti i Bogu 
slični.« 

Dobra ispovijed donosi u dušu svijetlost kao ustuk tami grijeha. 
Vraća svetost, kao protivnost zloći. Tu se ispunjava svaki puta iznova 
ona Gospodinova: »Ako je oko tvoje svijetlo, i cijelo će tvoje tijelo 
biti svijetlo.« 

Papa Grgur XVI. upravljao je Crkvom onda kada su pape imali 
svoju državu. Nekom prilikom posjeti zatvor u kojem su se nalazili 
teški zločinci, osuđeni na mnogogodišnje kazne. Obilazio je zatvor i 
svakoga pojedinca pitao radi čega je osuđen. Svi su se odreda ispriča¬ 
vali kako su nevini, nepravedno osuđeni i nijedan od njih nije priznao 
svoju krivicu. Napokon dođe do jednog mladića. Kada je njega upitao 
zašto je u tamnici, ovaj brižne u plač, prizna da je počinio zločin i 
da je pravedno osuđen. Papa s blagim osmjehom reče upravitelju tam¬ 
nice: »Nije pravo da ovaj zločinac bude zajedno s tim pravednicima, 
zato ga smjesta pošaljite kući.« 

Dakako da su svi oni lažovi, neraskajani zločinci koji su tajili 
svoje grijehe, ostali i dalje u zatvoru, a mladić se radosno vratio svo¬ 
joj kući. 

Ispovijed nije mjesto gdje ćemo uvjeravati svećenika, koji nas 
želi izbaviti iz okova grijeha, da nismo grešni, da su drugi krivi ako 
smo nešto i pogriješili, da su nas drugi »naveli na grijeh«, da su krive 
nesretne okolnosti, da ne bismo nikada sagriješili da nemamo lošeg 
muža, ženu ili djecu, ili slično. Ako se radi o nepriznavanju teških 
grijeha, umanjivanju odgovornosti za njih, svakako da je ispovijed 
nevaljana, a takav lažljivi pokornik ostaje u verigama svojih opačina, 
od kojih nije dopustio svećeniku da ga odriješi. Ponavljamo riječi sve¬ 
toga Augustina: »Ako se ti optužuješ, Bog te ispričava; ako se ti ispri¬ 
čavaš, Bog te optužuje. »I tu se moramo ponovno sjetiti oholog fari¬ 
zeja, koji je nabrajao svoja dobra djela pred oltarom, pa otiđe kući 
neopravdan. I poniznog carinika koji se gruvao u prsa i ponavljao 
ne dižući oči, pri ulazu u hram: Milostiv budi meni grešniku, Bože! 
Taj je otišao opravdan koji se okrsti grešnikom, a neopravdan koji se 
be nazva pravednikom I to ne smijemo zaboraviti da je i to samo pri¬ 
ča, ali je nju ispričao Gospodin Isus, koji kaže za sebe da je Istina, 
da je došao svjedočiti za Istinu. 


50 



Francuski kralj Ljudevit, kralj i svetac, došao na ispovijed. Njegov 
ispovjednik s poštovanjem mu se obraća svaki čas: vaše veličanstvo 
jeste li ovo, vaše veličanstvo jeste li ono. U jedan mah, prekine ga 
kralj i reče mu ponizno. »Pustite na miru veličanstvo. Ovdje sam ja 
samo bijedni grešnik, a vi moj otac.« 

Krasna pouka za one koji se muče da sačuvaju svoje »dostojanstvo« 
i na onom mjestu koje traži iskrenu poniznost. 

U crkvu Notre Dame u Parizu, ušao je jednog dana da propovije¬ 
da, poznati misionar. Gdje je on dolazio, punile su se crkve. Nije bio 
samo dobar propovjednik, nego i čovjek svetoga života. Ušao je u sakri¬ 
stiju, gdje se već sakupio lijepi broj muškaraca. Ponizno ih je poz¬ 
dravio, a onda kleknuo u sredinu, i javno pred svima ispovijedio svoje 
grijehe od mladosti. U prostoriji je zavladao tajac, a onda se čuo i 
jecaj. Muškarci su plakali, duboko potreseni. Dok se sveti čovjek pe¬ 
njao na propovjedaonicu da održi korizmenu propovijed o ispovjedi, 
netko glasno reče: »Ne mora više propovijedati, dosta je rekao.« 

Dali je taj kreposni i umni čovjek izgubio išta od svoje veličine, 
što je otkrio svoje slabosti? Baš obratno. Nema potresnije,a možemo 
kazati i uzvišenije slike od čovjeka koji priznaje da je pogriješio. 

Usred ljeta, nakon nedjeljne svete mise, ušla je u ispovjedaonicu, 
nakon što su svi izašli iz crkve, i zamolila za svetu ispovijed. Dok je 
svećenik sjeo i stavljao štolu oko vrata, pokornica se je naprosto sru¬ 
šila na koljena i jauknula: »Evo majke, evo ubojice!« Slijedio je grče¬ 
vit plač. Trajalo je prilično vremena dok se je smirila. Da nije bilo 
zastora na ispovjedaonici, mogla je vidjeti da su svećeniku oči vlažne. 
Bio je naprosto zgromljen tolikom bolju, ah i takvom iskrenošću. Mog¬ 
la je otići u neku susjednu župu. U gradić gdje je kod nepoznatog 
redovnika mogla potražiti i naći oproštenje i olakšanje. Izabrala je ovaj 
najteži oblik pokore, koji naprosto zadivljuje ispovjednika, i ispunja ga 
najvećim poštovanjem prema ovakovim dušama. Nije li to jedna vrsta 
veličine ljudskog srca. Veličina duše koja okajava svoj pad? 

Toj vrsti pripadaju oni pojedinci, koji znaju spontano pristupiti 
s riječima. »Eto, velika je ispovijed. Ima više svećenika. Mogao sam 
otići kojem drugom, ah žehm se vama povjeriti i otkriti vam svoju 
duhovnu bijedu. Vi ste moj pastir, i znam da nitko ne može osjećati 
veću brigu za moju dušu, niti veću odgovornost za moje duhovno dobro.« 
Zar liječnik, kojega pacijent bira između tolikih drugih liječnika, ne 
osjeća zahvalnost prema takovom pacijentu? Kada bi oni koji se spre¬ 
maju za ispovijed mogh baš to shvatiti, da su im svećenici zahvalni, 
što imaju u njih povjerenje i predaju svoje savjesti u njihove ruke, 
mnogo bi se lakše i mnogo češće ispovijedah. 

Pozvali su župnika mladoj ženi koja se vratila nedavno iz bolnice. 
U selu se šaputalo da tu nije nešto u redu. Ušao sam u sobu, priča 
župnik. U sobi miris lijekova i sredstva za raskuživanje. Svećenik sjed¬ 
ne kraj postelje, okrene se zidu, a .uz oči prisloni štolu, da ne gleda 
u oči bolesnici. Osjetio je kao da netko poteže štolu. Podigne oči i 
ugleda zaplakano lice žene. Kroz suze šapne: »Maknite štolu, velečasni, 
da vidite kako izgleda majka ubojica.« Zbunjen i u dno duše potresen, 
sluša župnik svetu ispovijed bolesnice, a da nije niti pokušao sakriti 
da su i njemu oči ovlažene, Veliki grešnici i veliki pokornici. Iz reda 
Marije Magdalene, desnog razbojnika, i svih onih koji su spremni pla¬ 
titi najskuplju cijenu, samo da se izvuku iz procjepa grijeha. Vjerojat¬ 
no nikada ne saznaju koliko su nove snage, poleta, i volje za žrtvu 
probudili u srcima svećenika kojima- otvaraju svoja ranjena srca. 

Za vrijeme uskrsne ispovijedi, dolazi župniku mladić. Na upit kada 
se je ispovijedio, odgovara: sada, malo prije. Pa radi čega si onda 
došao, pita župnik začuđen. »Ispovijedio sam se kod jednoga, koji mi 
nije dopustio da sve kažem što osjećam, pa se bojim da mi ispovijed 
nije potpuna.« Čovjek bi ga zagrlio, koliko radi brige koju posvećuje 
svojoj duši, toliko radi povjerenja koje iskazuje svojem duhovnom vođi. 
Nisu takovi većina, ali ih ima. To što nisu većina, samo povećava nji¬ 
hovu vrijednost. 

Neki grešnik, ispovijedajući svoje grijehe sv. Ljudevitu Bertrand 
neprestano je ispod oka pogledavao ispovjednika, da vidi što će reći 
kada čuje njegove grijehe. Kada je vidio da se on ne čudi, niti ga 
kori, nego se samo blago smješka i kima glavom, ohrabri se i rekne i 
one najteže. Kada je i nakon toga vidio isti smješak na licu svećenika, 
reče sav žalostan: »Imam još jedan grijeh koji sam počinio sada u sa¬ 
moj ispovijedi.« »Samo reci, »ohrabrio ga svetac, pa ćeš se i njega 
riješiti.« Ali meni je to teško reći, jer se to tiče vas. »No, kada ti je 
Bog oprostio sve čime si uvrijedio njega, svakako da će ti i svećenik 
oprostiti ako si, njega na bilo koji način uvrijedio. Pokornik prizna: 
Oče, dok sam se ispovijedao i priznavao svoje grijehe, vidio sam kako 
se vi samo smješkate i kod onih najtežih grijeha, pa sam pomislio: 
šta taj, tek, ima na svojoj duši, kada se smješka i nad mojim najve¬ 
ćim nevaljalštinama!« »Ispovjednik mu protumači: »Milošću Božjom ni¬ 
sam učinio nikakova velikog grijeha. Nego, gledajući tebe, kako se 
iskreno ispovjedaš, ja sam veseo gledao kako se od tebe udaljuje đavao, 
a milost Božja ulazi u tvoju dušu.« 

Tu radost osjeća, a često i pokazuje svaki svećenik, kada osjeti da 
se vjernik bez sustezanja otvara za sakramenat pomirenja, kada se 
uvijek iznova, uz iskreno priznanje grijeha, osjeća želja za pravim i 
temeljitim očišćenjem od svih ljaga. Raduje se, jer zapaža, kako se 
nutarnji život pokornika u jedan mah mijenja, osuđuje grijeh, prihvaća 
pokora i stvara odluka za bolji život u Bogu. 

George Washington, predsjednik SAD, poklonio je svojem sinu za 
rođendan nož za kalamljenje voćaka, jer je taj posao i sam volio, pa 
je želio da ga i sin zavoli. Jednoga dana nakon svečanog objeda i pri¬ 
manja diplomatskog kora, pozove svoje goste u voćnjak, da im pokaže 
svoje voćke koje je sam uzgojio. Na svoje zaprepaštenje, opazi da je 
netko nožem ogulio koru jednoj plemenitoj voćki, koju je dao dopre¬ 
miti čak iz Japana. Sav crven u licu od srdžbe, poviče: »Tko je taj 
nesretnik koji je to učinio?« Njegov sinčić, iako prestrašen očevom 
srdžbom, pred svima prizna: »Molim te, oče, oprosti mi, jer sam ja to 
učinio.« Svi su čekali što će se sada desiti, no veliki državnik stavi 
ruku na glavu sinu i reče: »Pogriješio si, ali ti od srca praštam, što 
si imao toliko hrabrosti da javno priznaš zlo koje si učinio. Budeš li 
tako radio cijeli život, postati će čovjek od tebe!« 

Možemo si predstaviti postupak Oca, koji je najmudriji i najple¬ 
menitiji otac, prema onima koji iskreno, uvijek iznova, priznaju ono 
što su sagriješili. Dakako u sakramentu pomirenja, koji je ustanovio 
njegov božanski Sin. 

Mahatma Gandhi, veliki čovjek i veliki vođa indijskog naroda, u 
svojim uspomenama iz mladenačkih dana priča ovo: »U ranoj mladosti, 
jer sam u igri izgubio novac, uzeo sam jedan veliki obiteljski lanac od 
zlata, izvadio nekoliko zlatnih karika, i opet ga sastavio. Vjerovao 
sam da to neće nitko opaziti. Tako je i bilo, ali ja nisam imao od 
toga dana mira. Lutao sam žalostan po kući, i napokon odlučio da ću 
sve priznati mojem dobrom, ali strogom ocu. Obuzeo me je silan strah. 
Nisam osjećao snage da to ocu kažem, nego sam napisao na papir što 
sam učinio, i pošao u radnu sobu mojega oca. On je sjedio za stolom 
i ja sa strahom u duši priđem i postavim pred njega list sa svojim 
priznanjem. On je uzeo pismo, polako ga čitao, i dok sam ja očekivao 
strogi ukor i kaznu, počeo je list polako kidati na komade, sve manje i 
manje. Kada je bio gotov, pokaže mi pokretom ruke da mogu mirno 
otići. Moje su oči bile pune suza, jer ja sam osjetio, da mi je moj 
otac oprostio ono čime sam ga uvrijedio.« 

Apostol kaže da je Gospodin zadužnici naših grijeha pribio na križ. 
To vrijedi za sve grijehe, sviju ljudi. Od čovjeka, se samo traži da 
svoje grijehe prizna pred Ocem nebeskim i onim koji ima vlast da gri¬ 
jehe u ime Božje oprašta. Nakon odrešenja, svećenik otpušta svakog 
pokornika riječima koje to naglašavaju: »Gospodin ti je otpustio grije¬ 
he, idi u miru.« 

Roditelji traže od djeteta kada nešto skrivi: priznaj! Učitelj traži 
od svojega đaka koji je učinio neki nered u školi: priznaj! Sudac 
traži u sudu od optuženoga: priznaj! I liječnik traži od bolesnika da 
otkrije sve što ga boli. Može li otac oprostiti djetetu, koje moli za 
oproštenje, a neće priznati što je učinio? Može li učitelj prihvatiti uče¬ 
nika koji odbija da prizna u čemu je pogriješio? Može li biti valjan 

sud, ako sudac ne dobije iskreno priznanje zločinca? Može li liječnik 
spasiti bolesnika ako ne otkrije sve svoje rane? 

Duhovni pisci često ističu misao, kako će na sudnji dan svi grijesi 
otkriveni u ispovijedi, na sudu biti sakriveni, a svi oni grijesi koji 
su bili sakriveni, otkriti će se na najveću sramotu lažljivaca. O tome 
svjedoči sveti pisac: »Tko krije svoje grijehe; nema blagoslova. Tko 
ih priznaje dobit će oproštenje.« (Priče 28,13). 


Osobno sudjelovanje pokornika 

»Samo svećenici mogu opraštati grijehe i samo njima se grijesi 
moraju očitovati.« 

Naučavaju jasno: »Nitko ne može primiti Euharistiju, ako prije 
toga nije očitovao svoje grijehe svećeniku u ispovijedi. 

Već u II. i III. stoljeću osuđeni su krivovjerci koji su učili da se 
svi grijesi ne mogu oprostiti. Nasuprot tome sveti oci uče da svećenici 
mogu oprostiti sve grijehe koji se iznesu u ispovijedi. 

Iz svega se toga vidi, kako je opaka praksa nad kojom se s pra¬ 
vom zgražaju naši radnici u inozemstvu, gdje mnoštvo vjernika kreće 
svake nedjelje na sv. Pričest, a skoro nitko se ne ispovijeda. I to baš 
u onim krajevima gdje vlada moralni rasap, rastave braka, bijeg od 
potomstva, pobačaji, drogiranje, alkoholizam i štošta drugo. Pa zar je 
teško, u skladu s Isusovom željom i naredbom, ako smo u grijesima, 
poći onima kojima je Isus rekao: »Primite Duha Svetoga, kojima grijehe 
oprostite biti će oprošteni, a kojima zadržite, biti će zadržani.« 

Sveti Otac je izričito i oštro osudio praksu, kako pričešćivanja 
bez redovne osobne ispovijedi, tako i pripuštanje djece prvoj sv. Pri¬ 
česti bez ispovijedi, što smo već, uostalom, spomenuli. 

Protestant Andrews piše: »Isus je rekao apostolima: kojima grijehe 
oprostite biti će oprošteni. U ovoj ustanovi su označene tri osobe. 
Osoba grešnika: KOJIMA; Božja osoba: BITI ĆE OPROŠTENI; osoba 
svećenika: VI OPROSTITE. Gdje su potrebna trojica, jasno je da nisu 
dovoljna dvojica, Htjeli isključiti svećenika, bilo bi isto kao istrgnuti 
ključeva iz ruku onih kojima ih je Isus dao. To se tiče onih koji ho¬ 
će — izravnu ispovijed Bogu!« 

U Mojsijevom Zakoniku je postojala naredba da se gubavac koji se 
očisti mora pokazati svećeniku. Gospodin Isus šalje desetoricu gubavaca 
svećenicima. »Dok su išli, očistiše se« — čitamo. Kao da je tu najavlje¬ 
na služba svećenika u Novom Savezu, koji će sve one koji njima dolaze, 
čistiti od puno opasnije gube — grijeha. 


54 



Neki je dječak pao u bunar. Pokušavaju ga izvaditi, ali su ljestve 
koje su donijeli prekratke. Tada se netko sjeti, odleti po uže i spusti 
ga dječaku u bunar. Izvukli su ga i spasili po užetu. Dječak sav sretan 
plače od radosti. Neki mu starac reče: »Sinko poljubi uže koje te je 
spasilo.« Ja bih radije rekao: poljubi ruku koja ti je uže bacila. 

Isus je došao da nas spasi. Anđeo je rekao Josipu: od grijeha će 
spasiti narod svoj. Tu spasiteljsku misiju, Isus je predao svećenicima. 
Zato bi svaki susret sa svećenikom, posebno u sakramentu pomirenja, 
morao biti susret radosti. 

Legenda priča o lavu kome se trn žabo u šapu. Dovukao se do 
pećine nekog pustinjaka i pružio mu bolnu nogu. Starac oprezno izvadi 
trn, očisti ranu i namaže je uljem. Lav je ostao uz pustinjaka, postali 
su veliki prijatelji. Ta se^ priča spominje u mnogo varijanti. No ono 
što svećenik čini pokorniku, mnogo je više. Vadi Božjom ovlašću žalac 
grijeha, liječi najteže rane duše, i savjetima ublažuje posljedice grije¬ 
ha. 


U židovskoj zemlji postojao je čudotvorni ribnjak Siloe. Svaki bi 
dan dolazio anđeo Gospodnji i zamutio vodu. Koga bi prvoga spustili 
u ribnjak, taj bi ozdravio, od bilo koje bolesti bolovao. Evanđelje pri¬ 
povijeda kako je jednoga dana Isus tu našao bolesnika koji je ležao 
uzet na svojoj postelji 38 godina. Isus mu pristupi i upita ga dali bi 
želio ozdraviti. On mu odgovori: »Nemam čovjeka koji bi me spustio 
u vodu.« Isus ga tada ozdravi, bolesnik uze svoju postelju i sretan 
pođe kući. 

Mnogi su vjernici godinama uzeti od teške paralize grijeha, neki 
čak i do smrtnog časa. Nitko im ne može pomoći, niti ih podići na 
noge, doli svećenik. Svećenik je onaj čovjek, koji će mu reći kao što 
reče Gospodin uzetome: ustani, uzmi svoju postelju i hajde! Svatko, 
dakle, koji pati od duhovne uzetosti, može reći: imam čovjeka; tražiti 
ću ga i moliti da mi pomogne. Ako to ne učini, sam je kriv svojoj 
uzetosti ili čak bijednoj smrti. 

Bogati i dobri gospodar otkrije da ga je sluga potkradao kroz 
mnogo godina. Mnoge mu je štete nanio, i zato zaslužio mnoge kazne. 
No, dobri gospodar reče: Svaki dug i svaku štetu koju priznaš, opro¬ 
stit ću ti, a za ono što ne rekneš, ići ćeš bez milosrđa u zatvor. 

S koliko bi brige svaki krivac sabrao sva svoja dugovanja i pazio 
da mu ništa ne promakne. U ispovijedi se opraštaju svi i najveći du¬ 
govi i učinjene štete u duhovnom vidu. Tu su razna zlodjela, propusti, 
prekršaji, za koje grešnik zaslužuje mnoge vremenite kazne i kazne 
na ovom i na drugom svijetu. Da se od toga oslobodi, od grešnika se 
traži da se svega sjeti, sve u ispovijedi prizna, pa da s malo truda 
primi mnoge milosti. 

Međutim, mnogi se ponašaju u ispovijedi kao ona najmanja djeca 
koja još nisu došla do uporabe razuma. Deru se ležeći u prljavštini, 
ništa si ne znaju pomoći, pa kada ih majka očisti, ubrzo su opet u 
nečistoći. 

Na ispovijed se pripuštaju, kao i na sv. Pričest oni »koji su došli 
do uporabe razuma«. Zar svaki razuman vjernik ne može shvatiti da 
njegovo duhovno, pa i vremenito dobro, a najviše vječni spas, ovise 
o njegovoj spremnosti da se sjeti svih, posebno teških grijeha, da ih 
sam iskreno iznese u ispovijedi, i tako postigne Božje milosrđe i pomoć 
za naravni i nadnaravni život. Mnogi se ponašaju s toliko nemara i 
hladnoće, da se svećenik mora pitati, dali imaju uopće vjere. 

Pavao apostol opominje: »Sa strahom i trepetom radite na spase¬ 
nju vaših duša.« Duhovni pisci zovu ispovijed: posljednja daska poslije 
brodoloma. Kako se utopljenik grčevito drži nakon brodoloma daske 
koja mu znači spas i život, ša koliko se brige više mora držati sakra¬ 
menta pokore, te daske spasa, svaki razumni vjernik, koji želi da sa¬ 
čuva život vječni. 

Čitamo u sv. Pismu kako je kralj Nabukadnezar usnio strašan san. 
Kada se probudio, imao je osjećaj strave, ali se nikako nije mogao 
sjetiti što je to sanjao. Pozvao je sve dvorske mudrace i savjetnike i 
tražio da mu san protumače. Svi su ga, dakako, pitali što je sanjao. 
On nije znao reći nego je bjesnio i prijetio teškim kaznama i smrću, 
ako mu san ne protumače. 

Tako rade i mnogi vjernici u ispovijedi. Traže da im svećenik 
pogađa što su sagriješili, a oni samo odgovaraju: da ili ne. Svakako 
da to nije ni blizu dobroj ispovijedi. Nakon temeljitog ispita savjesti, 
svaki će se pokornik sjetiti što je sagriješio protiv Božjih ili crkvenih 
zapovijedi. Ono čega je svjestan, to će kratko i jednostavno reći. Kod 
velikih grijeha potrebno je reći od prilike broj. Drugo je bezuvjetno, 
ako je netko ukrao jednu ovcu ili stotinu; opsovao jednom Boga u ve¬ 
likom bjesu od Božića do Uskrsa, ili ga psuje svaki dan, možda i ne¬ 
koliko puta. Nije isto izostaviti jednu nedjeljnu misu, ili ići godišnje 
pet šest puta, sve ostalo ispričati poslom, službom, zauzetošću, djecom 
ili slično. Svećenik uči djecu da slušaju roditelje, roditelji moraju is¬ 
povjediti, dali djecu uče slušati Boga, Crkvu. Žene godinama ne ispo¬ 
vijedaju izbjegavanja potomstva, rađanja djece, jer ih »nije nitko pi¬ 
tao«, ili kažu samo kada ih pita. Ako smo saznali da je nešto teški 
grijeh, onda je to potrebno svaki puta bez ispitivanja reći sam. 

U bludne grijehe ne spadaju samo čini, nego i misli, razgovori, 
pogledi, želje, knjige, časopisi, filmovi na televiziji i u kinu, nečista 
djela prema vlastitom tijelu ili s drugom osobom, bestidne pjesme, 
plesovi, i možda još štogod. Krađa u velikoj stvari, kao i šteta su teški 

grijeh. Uskraćivanje dužne plaće, ne plaćanje dugova, ne vraćanje po- 
sudbine, prijevare u baštini, šteta nanesena u tuđem vrtu ili na tuđoj 
njivi. Sve to, ako je u velikoj stvari — veliki je grijeh. 

Ogovaranje — bespotrebno otkrivanje tuđih stvarnih grijeha, može 
biti teški grijeh, ako se otkrivaju teški grijesi. Još je veći grijeh, iz- 
nosti lažne stvari na drugoga. Kleveta je veoma veliki grijeh. Tko to 
čini mora nepravdu opozvati i moralnu štetu nadoknaditi. Tko to čini 
tako ili tko to ispovijeda tako? 

Postovi su i nemrsi ublaženi, ali nisu dokinuti. Nemrs veže sve 
od 14 godina nadalje — to je suzdržavanje — samo od mesa, u sve 
petke u godini. To se može promjeniti u neko dobro djelo: milostinju 
siromahu, crkvi, sjemeništu ili u druge pobožne svrhe: Karitas, misije 
i si. Može se i taj dan pružiti hrana osamljenom starcu ili starici, 
oprati koji komad rublja, pohoditi bolesnika ili groblje s molitvom za 
pokojnike. Jedno je sigurno, da nije bez grijeha, ako petak, dan Isu¬ 
sove smrti na križu, nije obilježen baš nikakim znakom nutarnje ili 
vanjske pokore ili žrtve. Sve to treba iznijeti u ispovijedi. 

Sto bismo rekli za nekoga, tko bi stao na vratima kakovog gole¬ 
mog supermarketa, i povikao: pitajte me što mi treba. Od igle do au¬ 
tomobila, od konca pa do posteljine. Nije malen broj onih koji poči¬ 
nju ispovijed doslovno tim riječima: pitajte me. 

Postoji među bolesnicima vrsta mudrijaša, koja po prilici ovako 
mudruju: Ja liječnika platim, pa neka pogodi što mi je. Pretpostavimo 
da je netko ozlijedio nožni palac i počelo je otrovanje. Liječnik mu 
može pregledati i oči, i uši, i grlo, nos, želudac, pluća, gledati ga ne 
rentgenski aparat, a da ništa ne otkrije. Hoće li se dosjetiti da kaže: 
skidaj cipele da ti vidim nožni palac. Smrt dolazi s mnogim bolestima. 
Ako liječimo jednu, možemo umrijeti od druge koju smo zanemarili 
ili prikrili. Ljudi će obići mnoge liječnike, specijaliste, travare i na- 
driliječnike. Pokazati će tu veliku snalažljivost i mar, kada se radi o 
tjelesnom zdravlju, o naravnom životu. Kada se, međutim, radi o du¬ 
hovnom zdravlju, tada se otkriva uvijek iznova, neshvatljivi nemar, 


Neiskrene ispovijedi-svetogrđa 

U onom dijelu evanđelja gdje se čita o Muci Spasitelj evo j, nalazi¬ 
mo mnogo potresnih mjesta u kojima se s jedne strane otkriva dobro 
ta Gospodinova, ali isto tako i zloća okorjelih grešnika. 

Odmah na početku Muke čitamo: »Dok su bili za stolom i blago¬ 
vali, svečano izjavi: »Zaista, zaista vam kažem: jedan od vas — onaj 
koji jede samnom — izdat će me!« Isus tokom večere nastavlja govo¬ 
riti o svojem izdajniku: »Evo ruka moga izdajice sa mnom je na stolu.« 

»Jedan od dvanaestorice — onaj koji je ruku svoju umočio u zdjelu 
sa mnom, taj će me izdati.« 

»Sin čovječji ide, doduše, kraju onako kako je pisano, ali jao ono¬ 
me čovjeku, koji izda Sina čovječjega. Bolje bi mu bilo da se ni rodio 
nije čovjek onaj.« 

»Onaj je, kome ću ja dati umočen zalogaj.« »Tada umoči zalogaj, 
uzme ga i dade Judi, sinu Simuna Iškariotskoga. Iza toga zalogaja uđe 
u nj sotona.« 

»Štoviše, i sam ga je Juda, njegov izdajica pitao: Da nisam ja 
Učitelju? Isus mu odgovori: »Ti kažeš!« 

Još mu Isus doda: »Sto činiš, čini brzo!« 

Dva nam grešnika u muci Isusovoj posebno padaju u oči. Onaj koga 
već spomenusmo: razbojnik, ubojica, koji sa križa glasno i pred broj¬ 
nim svjedocima ispovijeda svoj grijeh, prihvaća pokoru, i moli s vjerom 
da ga se Isus sjeti kada dođe u svoje kraljevstvo. Sve je to učinio, 
a da ga Isus nije ni jednom riječi pozvao na obraćenje. 


Gledao je Isusa na križu tri nepuna sata, povjerovao i svim se 
srcem obratio. Drugi je grešnik Juda. Bio je s Isusom ne tri sata, 
nego tri godine. Čuo tolike propovijedi, vidio tolika čudesa, primio 
od Gospodina tolika dobročinstva, bio čuvar novca kojega mu je Go¬ 
spodin dao na upravu. I? Odlazi Isusovim neprijateljima i mirno pita: 
»Sto ćete mi dati da vam ga izdam?« No, Isus ga ne ostavlja u nje¬ 
govoj bijedi. Upravo smo nabrojili sve Spasiteljeve pozive koje je upu¬ 
tio Judi, ne da sebe spasi, nego Judu da spasi. Odmah na početku 
večere, piše Evanđelista. »Isus se uzruja sav u duši.« Odmah dodaje 
zašto. Jer će ga jedan od apostola izdati. 

Sedam puta Gospodin ponavlja uvijek drugim riječima da je među 
njima izdajnik. Apostoli »duboko ožalošćeni« pitaju redom: »Da nisam 
ja Gospodine?« Nesretni Juda to isto veli: »Da nisam ja Gospodine?« 

Čuje opomenu: Bolje bi bilo da se nije rodio onaj koji izda Sina 
čovječjega, mada On ide za sve ljude — Juda ništa. Gospodin kaže 
da je izdajica onaj komu daje zalogaj — Juda šuti. Isus šapće: što 
činiš čini brzo — Juda — ništa. Nastavlja se i završava u Maslinskom 
vrtu: Prijatelju zašto si došao Juda ga ljubi, daje znak da njega treba 
»Uhvatiti i držati čvrsto«. Još jednom progovara ljubav Spasiteljeva: 
»Juda, zar poljupcem izdaeš sina Čovječjega?« Juda i ovaj puta — 
ništa. Zatim otiđe, pa se objesi, pade i puče po srijedi, prosuše mu se 
crijeva, otiđe na svoje mjesto: sve su to riječi koje označuju strašan 
završetak Jude Iškariota, apostola i grešnika. Propao je i »otišao na 
svoje mjesto,« kako veli sv. Petar ne zato što je sagriješio, nego što 
je Isusu lagao. Prvi lažov — svetogrdnih Umjesto da je jauknuo: ja 
sam izdajica Gospodine. Ja sam te prodao za trideset srebrnika. Znam 
da si tolikima oprostio, pa vjerujem da ćeš i meni, Juda šuti, prikriva 

izdaju, utiskuje svetogrdni poljubac i svršava smrću otpadnika i sa¬ 
moubojice. 

Sv. Terezija piše u svojim uspomenama o jednom viđenju. »Vidjela 
sam mnoštvo duša koje padaju u pakao kao snijeg u zimi. Pakao je 
izgledao kao veliki ponor pun ognja. Ja sam uskliknula: »Moj Bože, 
što to vidim? Tko su ove duše koje propadaju. Sigurno jadnih pogana, 
Turaka, Zidova? »Ne!« čula sam odgovor. »Znaj da su to duše kršća¬ 
na kao i ti.« »a onda su sigurno duše naroda koji nije vjerovao, koji 
nije ništa držao do svetinja, niti primao sakramente?« Ne, Terezijo, 
nastavi Gospodin. »Tu su duše kršćana, koji su vjerovali i ispovijedali 
se, čak i na samrti se ispovijediše.« »Tada zavapih u strahu: O, Bože 
moj, kako onda propadaju?« 

»Propadaju zato«, reče mi Isus, jer su se loše ispovijedali. Idi, 
O, Terezijo, pripovijedaj svima što si vidjela; zaklinji biskupe i svećenike, 
da se nikada ne umore propovijedati o valjanoj ispovijedi, da ne bi 
moji dragi vjernici obraćali taj lijek duše u otrov, nego da se dobro 
služe tim Sakramentom koji je određen za dijeljenje milosrđa i oproš- 
tenja.« 

Zvuči prilično zastarjelo, nekom neuvjerljivo, ali netom izneseni 
primjer Jude, koji je svoj zločin sakrio pred samim Gospodinom, i 
čuo strašnu presudu upućenu njemu i svim lažljivcima pred Bogom: 
Bolje bi bilo da se ni rodio nije taj primjer nam daje najuvjerljiviju 
podlogu za razmišljanje o beskrajnoj nesreći u koju upadaju oni koji 
lažući čovjeku ispovjedniku, lažu Bogu. 

Djea Apostolska govore o prvim danima Crkve. Među ostalim ovo: 
»Neki čovjek imenom Ananija u dogovoru sa svojom ženom Safirom 
proda neku njivu i zadrži nešto novca sa znanjem svoje žene, a osta¬ 
tak donese i stavi ga pred noge apostolima. Tada mu Petar reče: »Ana¬ 
nija, zašto je sotona zaposjeo tvoje srce tako da slažeš Duhu Svetomu 
i da zadržiš za se nešto novca? Nisi slagao ljudima nego Bogu!« Cim 
Ananija ču te riječi, pade te izdahne. Tada zavlada veliki strah među 
svima koji su to čuli. Mladići pokopaše Ananiju. Nakon tri sata dođe i 
njegova žena, ne znajući što se dogodilo. I Petar je zapita: Kaži mi, 
jeste li prodali njivu za toliko? A ona slaže: Da, za toliko. Reče joj 
Petar: Zašto ste se dogovorili da kušate Duha Gospodnjega? Ona ne¬ 
posredno poslije toga pade njemu do nogu i izdahnu... Velik strah spo- 
pade svu Crkvu i sve koji su čuli.« (Dap 5, 1...11). 

Juda umrije strašnom smrću jer je lagao Gospodinu. 

Ananija i Safira su pali i izdahnuli, jer su lagali Apostolima, koje 
je Duh Sveti postavio da upravljaju Crkvom. 

Crkveni tumači tvrde da ono što su učinili Ananija i Safira nije 
bio teški grijeh — pa ipak umriješe, jer su »lagali Duhu Svetomu«. 
Koliko je veća nesreća, ako pokornik laže na mjestu koje je određeno 
da se otkrije sva istina, kakogod bila teška. To je mjesto ispovijed, 
gdje svećenik milošću i snagom Duha Svetoga oprašta grijehe. 

»Sveti Alfonzo, Sv. Filip Neri, Sv. Leonardo apostol Italije, jed¬ 
nodušno tvrde da su, nažalost, bezbrojne loše ispovijedi. Oni koji su 
proveli život u ispovjedaonici i kod postelja umirućih, znali su mnoge 
tajne. I misionari koji idu od mjesta do mjesta i drže pučke misije — 
mogu to isto potvrditi.« Tako piše jedan duhovni pisac. 

Bila je obnova za mlade u jednoj velikoj župi u Slavoniji. Prisutno 
ih je bilo oko dvije stotine. Slušaju pažljivo razmatranja o temeljnim 
istinama vjere. Dva sata prije podne, dva sata poslije podne. Odmah iza 
drugog razmatranja o obraćenju po sakramentu pokore, diže se nekoli¬ 
ko mladića i pred svima izjave: Mi imamo nevaljane ispovijedi o koji¬ 
ma ste govorili, možemo li se odmah ispovijediti? 

) 

Koliko vjere i poniznosti, ali i ovo: kako je lagano otkriti nevaljane 
ispovijedi. 

Bila je bolesna nekoliko godina, pa ju je župnik više puta godišnje 
pohađao i podijelio joj svete sakramente. Starica nikako da umre. Kada 
joj se stanje opet pogoršalo, poruči župnik da će opet doći, iako je bio 
•> prije par dana. Taj puta starica izjavi, da je učinila šesnaest pobačaja, 
da to nije nikada ispovijedila, jer ju je bilo i stid i strah. Nakon ispo¬ 
vijedi plakala je od sreće. Umrla je nakon nekoliko dana. 

Župnik je bio sretan što je starica obavila dobru ispovijed, ali mu 
se i taj puta, i često u životu, namitala ova misao: Koliko ima onih, 
koji radi nesretnog stida i straha, niti na smrti ne otkriju svoje teške 
grijehe, pa sa tim strašnim teretom dospiju pred Božje sudište. 

Bila je krizma u selu. Biskup je pregledao sve župske knjige i poh¬ 
valio župnika, kada je vidio u matici umrlih, da nitko ne umire bez 
svetih sakramenata. Mladi župnik nije ništa rekao, ali mu pred oči 
dolaze žalosne slike onoga što je u svojem kratkom pastoralnom radu 
već doživio. ' 

Pozvali su ga teškom bolesniku, koji se nije dugo ispovijedao. Samo 
ne smije reći da su zvali ukućani, jer će se ljutiti. Župnik ga pohodi 
jedanput, pa drugi put, ponudi mu ispovijed, što bolesnik prihvati na¬ 
kon kraćeg nećkanja. Ispovijedio se, primio sakramente umirućih i umro 
nakon par dana. Nakon ukopa, starica, njegova žena dođe da sredi 
sve potrebno, a onda se poče sa suzama u očima zahvaljivati što je 
župnik nagovorio bolesnika da se ispovijedi. On sej reče, nije ispovijedio 
od vjenčanja. Nabrajala je sve njegove opačine: Bio je bogopsovač — 

župnik se sjeti da je na sve upite odgovarao da nije ništa psovao. Žena 
reče da se opijao godinama do besvijesti, a župnik se sjeti — ta bilo je 
to prije dva dana — da je tvrdio kako nikada nije pio. Bio je i razvrat¬ 
nik, nije išao u crkvu godinama, a on o tomu svemu ni riječi. Svećenik 
se sjeti s koliko ga je uzastopnih pitanja pokušao navesti da rekne sve 
što ima na savjesti. Cuo je jedan te isti odgovor: nisam. Kao Juda u 
dvorani zadnje večere. Starica je otišla brišući suze, a svećeniku dođe 
da zaplače, kada su se vrata za njom zatvorila. Kako su česta sveto¬ 
grđa i u zadnjoj ispovijedi. Koliko ih ima, zna samo dragi Bog, a da ih 
nije malo, zna i svećenik, gledajući kako je mnogima zadnja ispovijed, 
zapravo i prva — jer su od prve- Pričesti tajili grijehe. Ili otkriva 
kako je i zadnja ispovijed bila svetogrdna kao i one u prijašnjem 
životu. 

Da se dođe do te strašne spoznaje o velikom broju nevaljanih ispo¬ 
vijedi, nije potrebno im:.ti znanje i vidovitost svetaca. S tim se ispovjed¬ 
nik, nažalost, sreće u raznim prilikama života. 

Koliko puta mladić pred vjenčanje, ponizno priznaje svoje mlade¬ 
načke slabosti, 'pa dobije riječ utjehe, ohrabrenja i, dakako, odrešenje 
od grijeha. U isto vrijeme njegova zaručnica, na sva pažljiva i obazriva 
pitanja, odgovara: ne. Pa svetogrdna ispovijed, pa svetogrdna Pričest, 
pa vjenčanje u teškom grijehu, opet svetogrđe, i mnoge tako kroz duge 
godine, baš nakon svetogrdne ispovijedi za vjenčanje, nižu svetogrđa 
možda do zadnje ispovijedi. Hoće li nakon toliko laži na svetom mjestu, 
steći takova duša milost, da ne laže i na samrti? 

I ovo nije rijetkost. Dobra i brižna žena iznese svoje probleme i 
poteškoće, a onda sva sretna završi: eto, taj čovjek što je prije mene 
bio na ispovijedi je moj muž. Jedva smo ga namolili da se ispovijeda. 
Puno psuje, slabo u crkvu ide, opija se i pravi zlo u kući, prost je i 
bestidan čak i pred djecom. Hvala Bogu, pa se ispovijedio. Svećeniku, 
koji je saslušao i njega, mune kroz glavu: kamo sreće da nije došao, 
jer nijedan od tih grijeha nije čestito priznao. 

Kako je lako otkriti svetogrđa u ispovijedi, i kako ih mnogo ima! 

Sveti Ivan đon Bosco, kojega možemo na neki način nazvati svecem 
naših dana veli u jednoj svojoj knjižici o ispovijedi: »Uvjeravam vas 
da mi dršće ruka, dok pišem, misleći na broj kršćana, koji zauvijek 
propadaju zato, što su u ispovijedi prešutjeli ili nisu iskreno očitovali 
svoje grijehe.« 

Svećenici koji dugo vremena ispovjedaju, i koji to nastoje činiti 
savjesno, uvijek dolaze do istoga zaključka. Mnogi prešute ili ne očituju 
iskreno svoje grijehe. Sto to znači. Evo nekoliko primjera: 

Pokornik dolazi na ispovijed i iznese ono što ga tišti. Svećenik ga 
pita: ima li još nešto, na što dobije odgovor: nemam. Nastavi li sveće- 

nik ispitivati redosljedom koji je uobičajen, prema ispitu savjesti koji 
nalazimo u našim molitvenicima, veoma često otkrije po nekoliko težih 
grijeha, koje pokornik očito ne bi rekao, da ga svećenik nije pitao. 
Nisu to neki izvanredni ili rijetki grijesi, nego prijestupi za koje svaki 
vjernik zna da su ozbiljne naravi. Ovdje ne spominjemo slučajeve kada 
netko svjesno iz stida ih straha grijeh zataji, nego ovaj drugi način — 
jednostavnog prelaženja preko nekih stvari koje treba bezuvjetno reći. 

Drugi je oblik neiskrenog očitovanja grijeha u onim slučajevima, 
kada se pokornik služi opravdavanjem koje vrijedi, ah samo u nekim 
slučajevima. Mnogi koji upadaju u grijehe psovke, zadovoljavaju se 
samo da navedu: psovao^ sam. Ni spomena dah su to bile vehke ih 
male psovke, ih zakletva za laž, odnosno istinu. Manjak ozbiljnosti, 
koji uzrokuje nepotpunu, ako ne i nevaljanu ispovijed. 

Drugi će reći: idem na misu kadgod mogu. Navesti će i nekoliko 
razloga koji opravdavaju — čuvanje male djece, dvorba bolesnika, 
služba nedjeljom, i slično. No, kada ispovjednik nastavi s ispitivanjem, 
lako će otkriti da u mnogim župama ima i tri mise, pa se ukućani 
mogu izmjeniti u pohodu crkve, tako da djecu čuvaju ili paze bolesnika 
izmjenično. Isto vrijedi za one koji su u službi prije podne, a imaju 
misu i naveče, ih obratno. Ako se takove stvari ne srede u ispovijedi, 
ne samo da ispovijed može biti nevaljana nego se na taj način, laganim 
opravdavanjem, širi i vjerski nemar. Jedan od takovih oblika nemara 
je opravdanje: došla mi je pred misu susjeda, ne mogu je istjerati napolje. 

Roditelji se često ispričavaju da »griješe samo radi djece«. Kohki 
od njih nikada ne navedu razloge zašto ih djeca ne slušaju, kada su 
napustih vršenje vjerskih dužnosti, što su učinili u godinama kada se 
još može mladima mnoga stvar sugerirati, i shčno. Na takove krive 
informacije i prebacivanje krivnje na djecu, možemo uvijek iznova 
odgovoriti: i u takovim uslovima, i »lošim vremenima«, imamo posebno 
d obre djece i omla dine. To su oni kojima su roditelji pružih brižan 
odgoj. Oni koji su to propustili morah bi to u ispovijedi i naglasiti, 
i popraviti što se može, kao i kod ostahh grijeha za koje se optužu¬ 
jemo. 

Alkoholičari često tvrde da nisu previše uzeh pića, a sva okohna 
vidi da se nalaz e u teškom stanju pijanstva. Oni koji godinama ne raz¬ 
govaraju sa susjedima ih čak rođacima, ne navode što su poduzeh da 
dođe do pomirenja, ih čak na određena pitanja odgovaraju da ne žele 
pomirenje. Žene koje su učinile pobačaj, često krivnju prebacuju na 
muža. No brižnijim ispitivanjem se pokaže da su i one bile za to. Ko¬ 
hki muževi nikada nisu priznali da su naredili ih odobrili ženi pobačaj 
vlastitog djeteta. Ista je stvar sa »čuvanjem djece«. Bilo da se radi o 
» prirodn om« čuvanju — što je nedozvoljeno (osim u skladu s teorijom 
plodnosti) bilo da se radi o uzimanju kontraceptivnih pilula, ih čak o 

spirali, koja sigurno godišnje ubija dvoje ili troje djece, o tome mnoge 
žene, a pogotovo muževi — niti riječi u ispovjedaonici. Dakako da je 
to lažna, svetogrdna i bezvrijedna ispovijed, po kojoj u dušu ulazi samo 
novi grijeh. I mladi će, umjesto da navedu i misli, riječi, razgovore, 
knjige, filmove, bestidnosti u doticajima ili predbračnom životu, tek 
po koju riječ izreći u vezi s tim itekako važnim problemima. 

Krađe privatne i društvene imovine, oznaka su našeg vremena. 
Neki to rješavaju riječima pa kradu i drugi. Da, ali ne vjernici. 

Ogovori i klevete su često popraćeni isprikom: ogovarao, ali nisam 
nikome naškodio. Ne postoji ogovor koji bližnjem koristi. Svaki škodi 
tuđem dobrom glasu i tuđem miru. Radi se samo. o tome dali je bilo u 
velikoj stvari ili maloj. 

Vjernici su svi zapamtili »da se sada u petak smije jesti meso, 
jer je to Crkva dozvolila.«Rijetki su zapamtili da se obavezno, umjesto 
nemrsa mora izvršiti neko dobro djelo, obaviti pobožnost, primiti sakra¬ 
mente, ili nešto drugo. 

Kakova je to žalosna slika, koja je to žalosnija, kada imamo na 
umu, da se mnogi vjernici, upravo tako, nepotpuno, neiskreno ispovi¬ 
jedaju godinama. Zato i vlada u našim krajevima užasna bogopsovka, 
prostakluk u obiteljima i na ulicama, nemar za misu, raspuštenost 
među djecom i omladinom, porast broja pobačaja, sve manje djece u 
domovini, alkoholizam u porastu i moral u rasapu. Iako se kod nas 
još razmjerno lijepi broj ispovijeda i više puta godišnje, vidimo da se 
stanje pogoršava, umjesto popravlja. To je najočitiji znak, da se sakra- 
menat pokore, božanski lijek za popravak duša, ne koristi kako treba, 
ili da se prema riječima sv. Terezije, odnosno Gospodina, taj spasonosni 
lijek pretvara u najopasniji otrov za duše. Donijeti ćemo nekoliko zgoda 
iz života, koje će ih izravno, ih u prenesenom smislu svakome pomoći 
da shvati tragediju nevaljanih ispovijedi. 

Priča se o nekom zmijaru iz apeninskog gorja, koji se uzdržavao, 
loveći zmije. Jedne večeri donese kući kožnatu vreću s pedeset zmija. 
Baci je pod krevet i reče ženi da ga ujutro rano probudi, pa da zmije 
odnese u grad, gdje će za njih dobiti lijepe novce. U noći ga pozove 
žena, jer da joj se čini kako nešto u mraku šuška. Doda: da se zmije 
^nožda nijesu razvezale. Čovjek zapah svijetlo, i ugleda zmije koje su 
zaista izmihle iz vreće i zavukle se po uglovima prostorije. Oprezno 
ih stade sakupljati i vraćati u vreću. Na upit žene dah su sve uhvaće¬ 
ne, odgovorio je: nabrojio sam četrdeset devet, ah sam se sigurno za¬ 
bunio u brojenju. Pa, ako je jedna i ostala, neće se usuditi izaći iz 
svojega skrovišta. Na nesreću, jedna je ostala sakrivena, i kada je 
zavladao u kući mir, uzvere se po nogi od kreveta u krevet. Zavuče 
se pod pokrivač lovca, i tražeći tophnu uvuče mu se pod košulju. Da 

je k>i° budan, znao bi da mora biti miran, pa će ga zmija napustiti 
prije ili poslije. Ovako, probuđen od sna hladnoćom zmijinog tijela, 
uhvati se za prsa, a zmija uplašena poče ga ujedati. Nesretnik poviče 
ženu, neka žuri do liječnika. No kako su stanovali u planini, dok je 
ona stigla do liječnika, i dovela ga u kuću, muž joj je već bio mrtav. 

Savladao je četrdeset devet zmija, pedeseta ga je ubila. 

Adam i Eva su živjeli sretno u raju zemaljskom, dok ih nije zaveo 
đavao, koji je uzeo oblik zmije. Poslušali su njegov savjet, jeli sa za¬ 
branjenog drveta, izgubili milost Božju, prestali biti Božja djeca, izgu¬ 
bili pravo na nebo, i sve one lijepe darove koje im je Bog dao i za 
njihov tjelesni život. Đavao u Bibliji ima ove nazive: Zmaj pakleni, 
zmija stara, ime mu je đavao, zavodnik svega svijeta. 

I oni su poput onog zrni jara, pokušali na račun zmije nešto uloviti. 
Međutim, jedan ugriz paklene zmije, jedan teški grijeh, donio je nena¬ 
doknadivu štetu i mnogostruki gubitak. Da je onaj nesretni lovac na 
zmije dobio na vrijeme protuotrov, za koji je i lovio zmije, ostao bi 
živ. Za ugriz paklene zmije postoji protuotrov-sakramenat pokore, po¬ 
mirenja, sveta ispovijed. Jedini lijek — kada je moguće doći do njega. 
Ili lijek i životni spas, ili nemila smrt u raljama onoga koji nosi na¬ 
slov: Ubojica od početka. 

Vele da u tropima živi jedna ptica, grabljivica, koja lovi zmije. 
Redovno ona pobjedi. No nekada se desi da zmija ugrize pticu. Tada, 
pričaju domoroci, ptica velikom brzinom leti na jedan grm s kojega 
počne halapljivo trgati i gutati lišće. To je biljka koja ima u lišću 
jaki lijek protiv ugriza zmije. Kada bi i vjernik, . kojega je ugrizla 
zmija-đavao, pokazao kao ovo nerazumno biće žurbu u traženju protu¬ 
otrova za pakleni ugriz, koji u dušu unosi smrtonosni otrov teškoga 
grijeha! 

Sve te priče o vragovima izgledaju ponekad zastarjele za suvreme¬ 
nog čovjeka, izmišljene radi zastrašivanja, možda pomalo i smješne. 
Evo jednog svjedočanstva, koje ne spada u carstvo priča. 

Kadgod se govori o grijehu, obraćenju, popravku života, odmah 
dolazi u prvi plan velika grešnica i velika pokornica Marija Magdalena 
Evanđelista kaže za nju da je bila bludnica u gradu. No i to tvrdi, 
da je Isus iz nje istjerao sedam vragova. Spominje se samo jedan 
grijeh: bludni, no on je bio dovoljan, da useli u dušu Magdalene cijeli 
čopor vragova. Možemo li uopće zamisliti, što bi bilo od Magdalene, 
da je sakrila jednoga đavola u svojoj duši, pa da su istjerana šestorica, 
a sedmi ostao? Propala bi svakako, jer bi je i taj jedan oborio u pakao. 

Evanđelje govori i o drugim ženama, koje su s Marijom pratile 
Isusa i apostole i »služile njima«. Kada su stupile u tu svetu službu? 

Nakon toga što je Isus i iz njih izagnao zloduhe. Ta ne može se služiti 
Bogu i vragu. »Ili Krist ili Belijar«, knez đavolski, kliče Pavao apostol. 

Juda je imao samo jedan grijeh, koji ga je na koncu oborio: bio 
je lakom za novcem. Isus govoreći o njemu veli: »Nisam li ja vas oda¬ 
brao, a jedan je od vas đavao! Radi jednog jedinog grijeha — povražio 
se. Evanđelje i ovo bilježi: da je đavao u duši Jude Iškariotsjoga 
učinio odluku da izda Isusa. Kao i to da je sa zalogajem na zadnjoj 
večeri, ušao đavao u dušu Judinu. Opet — grijeh, pa đavao. 

Zlobnim i punim mržnje farizejima Isus dovikuje: . »Otac je vaš 
đavao jer želite vršiti njegova djela..« Opet: grijeh od đavla, grešnik 
đavlu. 

Apostol Ivan poziva: »Dječice ne griješite ... tko griješi od đavla 
je.« Može li bogopsovač vjerovati da je Bog u njemu, ili sam vrag 
govori na njegova usta? Može li onaj tko zanemaruje nedeljnu misu 

tvrditi da je Bog s njime ili u njemu, kada Isus veli: Tko nije sa mnom, 
protiv mene je. Isus je u crkvi, tko nije s njim, ne može vikati da 
je on uz njega. Isti onaj đavao, koji je radi prljavog dobitka ušao u 
dušu Jude Iškariotskoga i odvukao ga s prve Isusove Mise, nije li u 
onima koji iz niske lakomosti pretvaraju dan Gospodnji u dan rada i 
zgrtanja nepravednog bogatstva? Zar onaj koji se odaje bludnim 
mislima, razgovorima, djelima ili bilo kojoj vrsti bluda, može vjerovati 
da je tri puta sveti Bog u njemu? Ili mu mora biti jasno, da isti đavao 
bludnosti koji je stanovao u bludnici u gradu, stanuje i u njihovim 
bludom okaljanim dušama? 

Tu se ne može govoriti o zastrašivanju, nego o. alternativi. Ili Krist 
ili Belijar. Ili nakon grijeha očistiti dušu Kristovom krvlju koja je 
»prolivena za grijehe sviju« a po sakramentu pokore, ili se duša pretvara 
u pakao u kojem će carevati đavoli bludnosti ili pijanstva, boguhuljenja 
i svih onih opačina radi kojih Bog napušta dušu čovjeka, a đavao mu 
postaje i otac i gospodar. 

Ćuli smo o Magdaleni iz čije je duše Isus istjerao sedam đavola. 
Opsjednuti je iz Gerase izjavio da je u njemu legija đavola. Može li 
itko pametan poželjeti da izagna neke od zlih duhova, a neke ostavi? 

Možemo li zamisliti ženu koja će pola sobe očistiti, a u drugoj 
polovici ostaviti smeće? Možemo li zamisliti čovjeka, koji će pola lica 
obrijati, a pola ostaviti zaraštena bradom i tako hodati po svijetu? 
Svakome je jasno da tako nešto ne može biti. Mnogima nije jasno, zašto 
mora »baš sve« reći u ispovijedi. 

Mogli bismo se upitati odakle potiče strah i stid, kada se radi o 
priznavanju grijeha u ispovjedaonici. Postoji i o tome neka priča: 

Sv. Antonin, biskup u Firenzi, ugledao je jednoga dana đavla gdje 
se šulja oko ispovjedaonice i svakom pokorniku nešto gura u njedra. 
Oštro ga upita: »Što radiš ovdje paklena zvijeri?« Đavao mu podrug¬ 
ljivo odgovori: »Vraćam što sam ukrao.« Svetac ga upita: »A što si 
to ukrao?« Đavao reče: »Kada su griješili ja sam im ukrao stid da 
lakše sagriješe. Sada im vraćam stid da se stide priznati što su sagri¬ 
ješili.« 

U obredima Velikog Tjedna se moli divna stara molitva u kojoj se 
spominje Kristova pobjeda na križu. »Onaj koji je na drvu pobijedio, 
na drvu je i pobjeđen.« Đavao koji je u raju zemaljskom na drvu 
pobjedio čovjeka i zaveo ga na grijeh, sada je Isusovom smrću na križu 
pobjeđen, jer je Isus »na križ pribio zadužnicu naših grijeha«. Kako 
se u ispovjedi primjenjuju plodovi Isusove smrti na križu, sigurno je tu 
prisutan i đavao, koji nastoji svim silama zadržati grijeh u duši pokor¬ 
nika, i tako ga sačuvati u svojoj vlasti. 

Sveti Ivan don Bosco primao je u svojim snima objave, koje su 
bile njemu od pomoći da može voditi svoje mlade. Među ostalim ispri¬ 
čao je sam ovaj san: »Sanjao sam da ispovjedam svoje gojence u crkvi. 
Pogledavši po cijeloj skupini, učinilo mi se da svi gledaju nekako uko¬ 
čeno pred sebe. Kada im je pristupio, opazio je da svi imaju stegnuta 
tri užeta oko vrata, a iza svakoga stoji đavao u obliku odvratne rogate 
zvijeri Svaki je mladić imao takovog čuvara, koji je u svojim kandža¬ 
ma držao kraj užeta. Svetac zgrabi škropilo sa svetom vodom, i nakon 
dužeg natezanja, natjera jednu od tih spodoba da mu protumači što to 
znači. Đavao na kraju otkrije: »Prvo mi uže služi da stegnem vrat 
grešnika, pa da ne kaže svoje najteže grijehe, i taj je moj. Drugo: 
s njim mu stegnem srce da se ne pokaje za grijehe, pa mu ispovijed 
ništa ne vrijedi. Trećim užetom ga obuhvatim da ne učini dobre odlu¬ 
ke, pa se brzo vraća u stare grijehe. I onda pakosno doda: Tako ja 
hvatam devedeset posto svih onih koji se ispovijedaju, a u ispovijedi 
lažu, ne kaju se ili ne odlučuju ozbiljno da se poprave. 


Opet nešto prijetnje i strave, ali te tri kratke opaske, koje je na¬ 
vodno dao đavao, su svakako tri razloga da veliki broj onih koji se 
ispovijedaju, ne popravljaju svoj život, ostaju u teškim grijesima godi¬ 
nama, a to svakako nije djelo Božje. A ako nije Božje — može biti 
samo vražje. 

Pater Sarnelli, propovjednik i ispovjednik, piše u svom djelu »Po¬ 
svećeni svijet: »Nažalost ima bezbroj duša, koje se svetogrdno ispovije¬ 
daju. To iz dugog iskustva znaju misionari koji drže pučke misije po 
svijetu, a znati će to s krajnjim zaprepaštenjem svatko u Jozafatskoj 
dolini (mjesto Sudnjeg dana). Đavao žanje na snopove svetogrđa, i to 
ne samo u velikim gradovima, nego i u malim selima, pa i u redov- 

ničkim zajednicama, među osobama koje su drugi držali pobožnima ili 
čak svetima.« 

Jedan od utemeljitelja redovničkog načina života, sveti Benedikt 
u svojim Ljetopisima priča: »U nekom samostanu živio redovnik Pelagi- 
je. Kao mladić je upao u nečisti grijeh, koji je iz stida zatajio. Živio 
je godinama u potištenosti. Jednoga dana prenoći u samostanu neki 
pobožni hodočasnik, koji mu na odlasku kao nadahnut reče: »Pelagije, 
ispovijedi se pa ćeš naći mir.« 

No, Pelagije ostane uporan u tajenju grijeha, nadajući se da će 
mu Bog radi pokore oprostiti grijehe bez iskrene ispovijedi. Zato je i 
ušao u samostan i činio takovu pokoru da su se svi čudili. 

Jedne noći naglo umre. Radi kreposnog života pokopaju ga u crkvi. 
Drugo jutro sakristan nađe lijes nad grobnom pločom, pa ga opet spusti 
u grobnicu. Tako još dvije noći. Poglavar samostana skupi sve redovnike 
oko lijesa i reče: »Ti si, Pelagije, za života uvijek slušao, poslušaj i 
sada i odgovori, što znače ti događaji s tvojim tijelom. Pokojnik otvori 
oči i zaurla: »Ja sam u paklu radi grijeha koje sam tajio. Nosite moje 
tijelo i pokopajte ga izvan crkve.« 

Ne moramo baš svaki takav primjer primiti bez suzdržanja i bezu¬ 
vjetno. No sve takove primjere od prastarih dana do danas, ne može¬ 
mo baš označiti kao laž i izmišljotinu, uzimajući u obzir krepostan 
život i mudrost koju su za života pokazali oni koji ih donose. Ipak, 
bilo kako bilo, u svakom takvom primjeru je istinita pouka. — Ako 
netko popije otrovne pilule, neće ostati živ dok se sve ne izvadi. Ako 
neke grijehe zovemo smrtnima, niti imamo razloga da ih u duši sakri¬ 
jemo,niti imamo pravo da se nadamo da ćemo i s njima u nebesko 
kraljevstvo. 


Nauka je Crkve: »Svi se grijesi učinjeni nakon krštenja, kada se 
radi o teškim grijesima, mogu oprostiti samo u sakramentu pokore. 
Stari je izraz uz taj odlomak: »Tko drugačije misli neka je izopćen 
iz Crkve.« To vrijedi dakako, za one, koji mogu doći do svećenika, a 
to odbijaju. Redovnik u priči je sam sebe izopćio iz Crkve, jer je odbio 
ono što Crkva traži: pomirenje s Bogom po sakramentu pomirenja, koji 
je dao Sin Božji. To je, pak, jasno i bez kojekakovih priča, stvarnih 
ili izmišljenih za pouku onima koji su dobre volje. 

Sigurno veliki broj svećenika ne bi taj primjer nikada upotrijebio: 
»Jer je teško vjerovati da bi netko živio godinama u samostanu, toliko 
molio i o Bogu slušao, pa da na koncu propadne« — vele neki. 

Prvoj najsavršenijoj zajednici s Isusom na čelu je uz ostalu jeda¬ 
naestoricu pripadao Juda Iškariotski. I on je mnogo slušao o Bogu, i to 

od samoga Boga, htio ili ne htio, morao je mnogo s drugima i moliti i 
postiti, a na koncu ga Isus nazva:, »sin propasti«. 

I suvremenici Isusovi, farizeji su i »molili i postili, i desetinu da¬ 
vali«, a dobili od Spasitelja naslov: »Zmijski nakot, obijeljeni grobovi, 
slijepci i vođe slijepcima« i slično. Pa ako je Judi rekao da bi bilo 
bolje da se nije ni rodio njima je povikao: »umrijet ćete u grijesima 
vašim«. To je ozbiljna podloga za razmišljanje i svećeniku, i vjerniku, 
i svakom koji ne želi da bude označen kao slijepac, onaj koji druge 
vodi iako je sam slijep, pa i sam padne u jamu i druge tamo povuče. 

Naveli smo jednog misionara, koji tvrdi da i među duhovnim oso¬ 
bama ima onih čije su ispovijedi izvor zla, mjesto mirenja s Bogom, 
razlog da sve dublje tonu u svoje opačine, umjesto da se po sakra¬ 
mentu pokore približuju Bogu. Pa ako stavljamo u sumnju tu tvrdnju, 
ih navedene primjere, onda nećemo nikako moći zanijekati vrijednost 
svjedočanstava, koje donose sami za sebe u najvećoj poniznosti, čak i 
oni koji su proglašeni svetima. 

Blažena Anđela Folinjska, počinila je u mladosti takove grijehe, 
da ih se nije usudila ispovijediti. U tom je stanju dugo živjela, ali 
nikada nije imala mira. Mnogi od onih koji se odluče na čestitu ispo¬ 
vijed, nakon mnogogodišnjih lažnih ispovijedi, možda čak i na samrti, 
priznaju da nisu nikada imah mira. 

Blaženica, nakon što je mnogo molila i postila, konačno stekne 
hrabrosti da obavi veliku ispovijed i popravi sva svetogrđa koja je 
učinila kroz godine. Sama pripovijeda, da se odmah po ispovijedi u 
njezinu dušu uselio neslućeni mir i radost. Primila je takovu duhovnu 
snagu, da je nastavila kreposnim životom, moh tvom i pokorom u toj 
mjeri, da ju je Crkva podigla na čast oltara. Kao takva se štuje već 
šest stoljeća. 

Kod nje, kao i kod njoj sličnih duša, ponavlja se povijest Marije 
Magdalene. Oni koji su duboko pali, mogu se pokorom, posebno uz 
čestu ispovijed, vinuti do visina nedostiživih za mnoge, koji nisu, istina, 
nikada duboko pali, ah se nisu niti uspjeh podići iz svoje žalosne 
osrednjosti. Kako reče Gospodin za Mariju Magdalenu: »Više ljubi 
komu se više prašta.« 

Da taj primjer ne bude baš jedini, evo još jednoga te vrste: »Božja 
službenica Marija Fornari svjedoči za sebe.« Kao djevojčica upala sam 
u grijeh nečistoće. Uvidjela sam da je to ružna opačina, okanila se tih 
grijeha, ah se nisam usudila to otkriti u ispovijedi. Tako sam godinama 
gomilala grijeh na grijeh, svetogrđe na svetogrđe. Uvijek žalosna i ne¬ 
mirna, odlučih stupiti u samostan, ne bi h tamo u mohtvi i pokori 
našla mir. Ušla sam u samostan u Todiju u Umbriji (Itahja). Obukla 

sam redovničke haljine, položila zavjete, ali još uvijek s paklom u du¬ 
ši. Nikako, se naime, nisam usudila priznati svoje grijehe i brojna sve¬ 
togrđa. Konačno, u devetnici Gospinom Uznesenju, osjetila sam poticaj 
da molim Gospu za zagovor da se dobro ispovijedim. Nakon te devetnice 
koju sam obavila s velikim žarom, osjetim veliku snagu u sebi, pođem 
na ispovijed i sve priznam. To je bio početak mojeg velikog prijateljstva 
s mojim dobrim Spasiteljem.« —- Ustrajala je do kraja. Sveto živjela, 
sveto umrla i dobila naslov: Službenica Božja. 

U ta dva događaja nema nikakovih elemenata strave, nego, kako 
same priznaše: i život u samostanu, i molitva,' i pokora, ali i svetogrdne 
ispovijedi. Najveći elemenat straha i to dobro fundiranog, imala bi 
biti spoznaja, koliki broj i tko sve u Crkvi, griješi svetogrđem. 

Još jedan koji plaši i zabrinjava. Opet jedna priča o nekoj redovni¬ 
ci. I ona je sagriješila u mladosti, kada grijeh »vreba kao zvijer«. I 
ona se nije usudila reći što je morala, pa ušla u samostan, da čini 
pokoru za svoje grijehe. To je činila na taj način, da je stekla opće 
poštovanje i bila izabrana za poglavaricu. Tu je službu obavljala do svoje 
iznenadne smrti. Odmah nakon ukopa, kada je svećenik htio prikazati 
Misu u zahvalu što je na nebu jedna svetica više, javi se pokojnica. 
Sva u plamenu, izobličena od muka poviče: »Ne molite za mene, jer se 
nalazim u paklu, radi grijeha koje sam tajila u ispovijedi.« 

I ta je živjela u zajednici koja teži za savršenim životom. No to 
ju nije spasilo. I ona, i svi drugi koje smo naveli, nisu došli u pakao 
što su sagriješili, nego što su grijehe zatajili. 

I učenici Isusovi, kojima će predati vlast nad grijesima, bili su 
i sami grešnici. Ivan i Jakov su se namitali Isusu da mu sjednu s jedne 
i sa druge strane. Nimalo lijep čin. Razdražili su sve ostale, kako či¬ 
tamo u evanđelju. Uz to su predložili Isusu da gromovima pobiju one 
koji ih nisu primili. Petra je Isus nazvao čak sotonom, jer ga je na¬ 
govarao da pobjegne od križa. No to nije sve. Uvjeravao je Isusa da 
će s njim ostaci, ako ga i svi ostave, da ga onda tri puta sramotno 
zatajio pred nekom sluškinjom. 

. Toma je drzovito odbijao da prihvati uskrsnuće, i tražio da kopka 
po Isusovim ranama. Svi su apostoli dobili češće zajedničku opomenu: 
Ako pravednost vaša ne bude veća od pravednosti farizeja, nećete ući 
u kraljevstvo nebesko. Tim je istim zaprijetio »ako ne budu kao djeca«. 
Znamo kamo se to može ići osim u kraljevstvo nebesko. Za vrijeme 
muke, svi su ga, osim Ivana sramotno napustili, a na Uskrs, unatoč 
više svjedočanstava onih koji vidješe Gospodina, nisu vjerovali. Cak niti 
vlastitim očima kada ga ugledaše uskrsnulog, misleći da je duh pokoj¬ 
nika. Da to nije bila sitnica, čujemo od samog Gospodina, koji ih je 
»oštro ukorio radi nevjere i tvrdoće srca«, što je zapravo grijeh kojim 
je zahvaćen cijeli čovjek. 

Pa kako to, da od svih učenika Isusovih, koji su primili cijeli niz 
opomena pa i prijetnja, nije niti jedan propao, osim »sin propasti« — 
Juda Iškariotski? Samo zato, jer su svi sagriješii, ali su i svoje grijehe 
priznali i okajali. Juda jedini od svih nije niti priznao, niti se za gri¬ 
jehe pokajao. Zato je »izgubio apostolat i otišao na svoje mjesto«, kako 
reče u svojoj propovijedi apostol Petar. 

Sv. Alfonzo je često preporučivao svećenicima, da rado govore o 
ispovijedi u propovijedima, vjerskim poukama i svakom zgodnom prili¬ 
kom, a da uvijek iznova govore protiv stida u ispovjedaonici, koji 
uzrokuje brojne nevaljane ispovijedi. Tvrdio je da ova strašna rana 
svetogrđa, kako je govorio, vlada svuda. Kako, pak, na narod najviše 
djeluju primjeri, on preporuča da pripovjede što više primjera o onima 
koji su osuđeni na propast, radi toga što su prikrivali svoje grijehe u 
ispovijedi. 

Sv. Alfonzo je svetac, crkveni učitelj, i revan ispovjednik. Živio je 
gotovo devedeset godina, pa je imao prilike u ispovijedima mnogo toga 
čuti i vidjeti. Zato njegovu poruku svećenicima nećemo shvatiti kao 
čin nekog naivnog i priprostog svećenika koji želi druge plašiti, nego 
kao najozbiljniji poziv čovjeka Božjeg iz kojega govori bogato životno 
iskustvo. To ga iskustvo nagoni da sam govori i druge potiče da govo¬ 
re o velikom zlu svetogrdnih ispovijedi. 

Jadni svećenici u ispovijedi. Cesto puta slute da neke duše ne 
obavljaju dobro ispovijedi, ah iz straha da pokornika ne povrijede, 
ne usude se previše pitati. Uzrečica je: Pokorniku treba vjerovati. I 
svećenik mu vjeruje, sasluša optužbe onoga koji se ispovijeda, a onda, 
često i sa zebnjom podigne ruku i kaže: »Ja te odrješujem«. No Gospo¬ 
din koji poznaje sve tajne srca veli: »A ja te ne odrješujem«. Evo 
jednog primjera o svećeniku koji je osjećao za svoje pokornike, strahovao 
nad njima i patio s njima. 

Značajni francuski pisac grof Chateaubriand piše u svojim »Preko- 
grobnim uspomenama« o svojoj prvoj ispovijedi. Približilo se vrijeme 
moje prve Pričesti. Tada se je primala u četrnaestoj godini. Prije Pri¬ 
česti bismo se najprije morah nekoliko puta ispovijediti, da se za taj 
vehki čin dostojno pripravimo. Imao sam ispovjednika koji je vanjšti¬ 
nom izgledao tvrd. Čudilo ga je da ja u mojim godinama nemam gotovo 
ništa reći. Nabrajao sam redovno beznačajne sitnice iz svakodnevnog 
života. Pitao me je uvijek iznova vrlo obazrivo: »Dah imaš još štogod; 
reći? Da nisi učinio ovaj ih onaj grijeh?« Moj odgovor je bio uvijek 
isti: Ne, oče! Uvijek me je otpuštao uz odriješenje, ah sam vidio dai 
je bio nemiran i žalostan. 

Konačno je došlo predvečerje moje prve Pričesti. Nikoga nije bilo 
u crkvi kada sam došao da se još jednom ispovijedim, i ja sam se ba- 

cio sav satrven pred oltar. Kada sam pošao u sakristiju na ispovijed, 
noge su mi klecale od straha. Bacio sam se u ispovjedaonici na klecalo i 
promjenio glas da me ispovjednik ne prepozna. Kao i svaki puta dosada, 
izrekao sam nekoliko sitnica. Nisi li štogod zaboravio? — upitao me je 
blago. Ja opet rekoh: Ne, oče! Vidio sam kroz rešetke kako krajnjim 
naporom podiže ruku da me odriješi, a na licu sam mu opazio duboku 
bol. Tada, kao da me je grom ošinuo, povičem: »Nisam sve rekao!« 

Onaj sudac koji je izgledao dosada upravo zastrašujuće, onaj Božji 
službenik koji je izgledao tako ozbiljan, u jedan tren postade najnjež- 
niji otac. Pristupi mi, zagrli me i reče mi plačući poluglasno: »Odvažno, 
sinko moj, odvažno.« I ja sam plakao od sreće. Nakon što sam počeo 
s prvim priznanjem, naprosto je navrla bujica mladenačkih nereda. 
Svećenik me je odriješio dok sam plakao od ganuća. Kada je sutradan 
položio svetu Hostiju na moje usne, osjetio sam se kao da me je obuze¬ 
la najživlja svjetlost. Osjetio sam u sebi hrabrost mučenika; u onom 
času bio bi spreman da ispovijedim Krista na šiljcima mačeva ili među 
lavovima.« 

Ostao je vjernik cijeli život, pisao je o mučenicima prvih stoljeća 
kršćanstva. Napisao velebno djelo »Duh kršćanstva«. Ušao u sve svjet¬ 
ske enciklopedije. Toga svega sigurno ne bi bilo, da nije naučio u 
ranoj mladosti, teret grijeha i zla u duši, iskrenom ispovijedi uvijek 
iznova bacati sa svojih ramena. Ne bi mogao postati veliki u dobru, 
da je nosio u sebi teret zla. 

Već vše puta spomenuti sv. Alfonzo, mnogo je pisao o ispovijedi 
i mnoge primjere o njoj bilježio i pričao. Među ostalim pričao je o nekom 
gospodinu, odličnog roda, koji je izvana živio uzornim životom, ah je 
upao u tajne grijehe koje nije nikada ispovjedao, jer je »želio sačuvati 
svoje dostojanstvo.« Kada se razbolio i nastupila smrtna opasnost, reko¬ 
še mu da će pozvati svećenika, očekujući da će on to rado prihvatiti. 
Međutim na zaprepaštenje sviju, on to odbije. Svećenik je ipak došao, 
blago ga podsjetio da se je uvijek rado ispovijedao, pa ga pozove da to 
i sada učini. Bolesnik međutim poviče: »Ja sam osuđen na propast. 
Radi toga što sam se kroz mnogo godina neiskreno ispovijedao, nemam 
sada milosti za obraćenje.« Odgovarao je na sve pozive neću, ne mogu! 
Umro je kršeći u očaju ruke. Zadnje su mu riječi bile: »Prokleta šut¬ 
nja, prokleti jezik, prokleta svetogrđa.« ^ 

Možda opet nešto od zastrašujućih priča. Previše ih ima a da ne 
bi bilo potrebno razmisliti barem o kojoj. 

Pater da Bergamo, misionar, sa strahom izjavljuje: »Nevjerojatno 
je, nevjerojatno je koliki, naročito među mladima robuju toj strasti 
straha i stida. Radi toga olako nastavljaju prešućivati grijehe u ispovi¬ 
jedi i kroz godine gomilaju nedostojne ispovijedi i svetogrdne pričesti.« 

Koliko ih ima koji se o misijama trgnu i obave veliku ispovijed. Cesto 
treba sate i sate takove ispovijedi slušati, što svećeniku čini veliku 
radost. No isto ga tako puni strahom kada pomisli, koliko ih, međutim, 
ostaje zakopanih u grijehe bez hrabrosti da se vrate Bogu po dobroj 
ispovijedi. 

Mnogi se zavaravaju da će se na samrti dobro ispovijediti. No, 
koliki naglo umru bez vremena za ispovijed. Svaki svećenik iz pastve 
znade barem pokoji takav primjer. S druge strane, možemo li biti 
sigurni, da će Bog, kraj sve svoje dobrote, dati milost onima, koji ga 
baš u sakramentima milosrđa, ispovijedi i Pričesti, godinama vrijeđaju 
nedostojnim i svetogrdnim primanjem. 

Pater Augustin iz Fusignana spominje neku ženu koja se odala 
lošem životu, ali je sama pričala da te grijehe nije nikada u ispovijedi 
priznala. — Mnogi će vjernici i vjernice bez ikakova ustručavanja 
pričati o svojim najružnijim grijesima, čak se i hvaliti s njima, a da u 
ispovijedi, uza svu tajnost, neće da to priznaju. — Tako je radila i ova 
bijednica. Kada se teško razbolila, pozvali su svećenika, ali je bilo 
kasno, jer je već nastupila smrtna borba. Kada je svećenik ušao u sobu, 
uspjela je samo jauknuti: »Oče, stigli ste na vrijeme da vidite kako 
umire lažljiva pokornica i sprema se u pakao. Cesto sam se ispovijedala, 
ali sam uvijek lagala. Tajila sam baš one najteže grijehe.« Svećenik 
poviče u strahu: »Pa ispovijedite se sada!« »Ne mogu, ne mogu!« Vikala 
je. »Prošlo je doba milosrđa, došlo je vrijeme pravde!« To su joj bile 
4 zadnje riječi. 

U više navrata sam imao prilike čitati o strašnom završetku fran¬ 
cuskog filozofa Voltaire-a. Mnogo je i govorio i pisao protiv Crkve, i 
prijetio se da će je on razoriti. Negdje poslije šezdesete godine teško 
se razboli, pozove svećenika, požali za sve ono što je radio protiv 
Crkve, i kao svi javni grešniei, dadne izjavu u vezi s time. Obećao je 
da će popraviti svoj život. No, nije održao obećanje, slagao je. 

Nastavio je i dalje sa svojim protuvjerskim radom. Poslije dvade¬ 
setak godina pao je na samrtničku postelju. Njegovi prijatelji, poznati 
francuski bezvjerci, među ostalima D’Alembert, opazili su da bolesnik 
postaje sve nemirniji, i kao da nešto želi. U jedan tren provali iz nje¬ 
ga: Zovite mi svećenika. Svi su skočili uvjeravajući ga da to nema 
smisla, pa što će reći francuska javnost, za njega koji je sebe nazivao 
patrijarha svih bezvjeraca. Počeo je u očaju vikati, a njegovi prijatelji 
iziđoše .napolje, ostavivši ga da umre bez njih. Sluga Voltaire-ov ipak 
na njegovo zaklinjanje otrči po svećenika. Kada je ovaj došao, nisu 
mu dozvolili da uđe, pa je bolesnik umro bez ispovijedi. Tvrde da su 
mu zadnje riječi bile: »Vidim otvoren pakao i đavla koji me vuče u 
njega.« 

Voltaire je znao da je ispovijed dobra. Izjavio je da je ispovijed 
»uzda koja obuzdava zločine i najsposobnije sredstvo i zapreka potajnim 
zločinima«. No njemu nije koristila, jer nije održao obećanja koja je u 
ispovijedi dao, a za zadnju ispovijed nije dobio mogućnost. Koliko je 
presudna uloga ispovijedi za pojedinca istaknuo je u jednom pismu. 
Tu on veli: »Želiš li nekoga dovesti do otpada od vjere, nagovori ga 
da se svetogrdno ispovijedi i Pričesti.« Tu strašnu istinu je na svoju 
nesreću iskusio sam na sebi. 

Za vrijeme odmora zaluta u školsko dvorište bjesan pas. Navali na 
djecu i nekoliko ih ugrize. Psa dotukoše, a onda dojuri ekipa liječnika 
koji su brižljivo ispitivali dj'ecu i poticali da se jave oni koje je pas 
ugrizao. Sva djeca koja su se javila, dobili su injekcije protiv bjesnoće. 
Bilo je malo suza, a onda su pošli kući. Dvojica od ugroženih dječaka 
išli su zajedno kući, i jedan od njih se požali da ga je injekcija zabo¬ 
ljela. Njegov mu drug odvrati, da se on zato nije htio javiti, jer se 
bojao da će ga injekcija boliti. 

Prošlo je nekoliko dana, i dječak je dobio iznenada visoku tempera¬ 
turu. Odveli su ga liječniku, koji nije ni slutio da je dječaka ugrizao 
bjesni pas, nego mu je davao lijekove protiv temperature, misleći da se 
radi o prehladi. Nakon par dana uzaludnog liječenja, pokazali su se prvi 
znakovi bjesnoće. Liječnik je morao izjaviti na užas roditelja da djetetu 
nema pomoći. Umro je u najvećim mukama. Druga djeca, koja su pri¬ 
znala da ih je pas ugrizao, dobili su injekciju i svi do jednoga ostali 
živi. Onih nekoliko bolnih trenutaka, darovalo im je život, a odagnalo 
strašnu smrt. 

Ne može se poreći da je ispovijed nešto bolno na neki način. Naro¬ 
čito kada se radi o priznanju težih grijeha. Kažemo — smrtni grijesi — 
jer donose duhovnu smrt duši. Kakve li ludosti bježati od razmjerno 
lagane patnje, pa dospjeti u vječnu patnju. Cesto sotonu prikazuju kao 
bjesnoga psa. Njegov je ugriz smrtonosan. Jedini je lijek za taj ujed — 
sakramenat pokore, koji unosi u dušu pokornika novi život, a spasava 
ga od smrti vječne. 

Neki misionar iz Indije, pisao je o svojim doživljajima u misij- 
skom glasniku. Tigar im je u noći odvlačio stoku, pa su postavili jaku 
željeznu zamku, uz koju su svezali kao mamac kozu. U noći misionar 
začuje zveket lanaca i bjesno režanje. Zvijer se je uhvatila u željezo. 
Nije htio izlaziti u noći, bojeći se da se zvijer ne otrgne, nego je mislio 
ujutro pozvati ljude i zvijer ustrijeliti. Legao je spavati i rano ujutro 
ide pogledati što je sa tigrom. Zamka je bila prazna, a oko nje lokva 
krvi, u kojoj je ležala tigrova šapa. Tokom noći je sam sebi odgrizao 
nogu i pobjegao. Da spasi glavu, žrtvovao je šapu. 

Koliko mudrosti kod jedne životinje. Koliko ludosti kod najumnijeg 
bića — čovjeka, koji radije propada, nego da se uz malu žrtvu, ponizne 

ispovijedi, spasi od paklene zvijeri koja čovjeka grijehom hvata u svoju 
zamku. Spasitelj to jednostavnim riječima tumači, da je bolje odsjeći 
ruku, odbaciti nogu, iskopati oko, nego li se obje ruke i noge ili s obadva 
oka otići u vječni oganj. 

I lovci u našim krajevima vele da i ostale životinje, lisica, vuk i 
druge znaju sebi odgristi nogu da spase život. Sto one znaju, sa čuđe¬ 
njem moramo ustvrditi, čovjek ne zna i neće. Žele i grešni užitak 
zadržati i spasiti dušu No jedno i drugo ne ide, nego ili jedno ili drugo. 

Kažu lovci da tako rade majmuni. Na rubu šume gdje žive te živo¬ 
tinje koje love radi vršenja eksperimenata na njima, postave šuplje 
kokosove orahe u koje stave rižu, poslasticu za majmune. Otvor je na 
orahu tako velik da majmun može ugurati praznu ispruženu šapu 
kroz otvor. Majmuni se spuste s drveća kada lovci otiđu, dotrče do oraha 
koji su pričvršćeni uz kolčiće i turaju svoje šape unutra da zagrabe 
hrane. Tada lovci krenu iz svojih skrovišta. Majmuni ih vide da dolaze, 
udare u dreku, trgaju orasima, ali riže iz šapa ne ispuštaju. Lovci dola¬ 
ze, hvataju ih i tako bijedne životinje za malo riže bijedno gube život. 

Nije čudo za majmunsku pamet, iako su dugo tvrdili da je najpa¬ 
metniji iza čovjeka, a ovdje se ponaša gluplje od svih drugih životinja. 
Čudno je za čovjeka, koji se isto tako ponaša, samo gubi mnogo više: 
jer gubi vječni život. 

O tome piše već spomenuti Tertulijan, prije tisuću osamsto godina: 
»Mnogi kršćani, koji se brinu više za slavu ljudsku negoli za svoj 
vječni spas, neće da očituju svoje grijehe. Oni su slični onim bolesnici¬ 
ma koji imaju neku tajnu bolest, neće da je otkriju liječniku, i tako 
bijedno pogibaju. 

Poznato nam je što valja činiti kada zmija otrovnica nekoga ugrize: 
Nožem ranu izrezati, ustima isisati otrov i ispljunuti ga, dakako! Ako 
se to učini na vrijeme, život je spašen! Ako otrov ostane u krvi život 
je izgubljen. 

Sto treba učiniti kada netko popije otrov ili pojede pokvarenu hra¬ 
nu? Treba nastojati da odmah otrov ili trulež povrati, jer će inače 
umrijeti. 

U tijelu čovjeka i životinje postoji obrambeni mehanizam. Tijelo 
automatski izbacuje otrov iz želuca, lišava se smrtonosne hrane i tako 
se izbavlja smrtne opasnosti. 

Ako takav bolesnik dođe u ruke liječnika, isprati će mu brižno 
želudac i izvaditi sve ono što prijeti životu oboljelog. 

Ljudi dopuštaju da im liječnik razreže grudni koš, izvadi oboljelo 
srce i stave drugo zdravo — samo da požive još koji mjesec ili možda 
godinu. 

Podvrgavaju se teškoj operaciji, u kojoj im vade jedan bubreg 
koji je obolio. Nekada primaju tuđi, ako ga neko pokloni. 

Ako su pluća jako načeta, izjedena bolešću, ljudi ne žale da im 
se odreže cijelo plućno krilo. 

Kada je bolestan želudac, čovjek dozvoli da mu izrežu, često i više od 
polovice želuca. Ljudi će dozvoliti da im odrežu nogu, kada je opasnost 
da ona ugrozi život, ili ruku ako je zatrovana. Vade krajnike, slijepo 
crijevo. Neki »idu pod nož« i više od deset puta u životu. 

A zašto to sve skupa? Zašto podnose toliki strah od operacije, boli 
nakon operacije, potroše silan novac na liječenje? Radi čega? Samo zato 
da spase svoj život, koji će ubrzo ionako izgubiti. Čine to zato, da 
možda samo produže život za koji mjesec. I nitko to ne kani osuditi. 

Ipak nakon toga razmišljanja moramo zaključiti: kako malo čovjek 
čini, kako malo ulaže truda da spasi život koji nije privremen, nego 
je vječan, jer je od Boga darovan čovjeku upravo kao smisao njegovog 
opstanka na zemlji. Nisu spremni toliki da otrov koji je ubrizgala pak¬ 
lena zmija u njihovu dušu, izbace jednom ispovijedi. Ne brinu se da 
uzročnika bjesnoće koji je unesen ugrizom paklenoga psa, unište protu¬ 
otrovom sakramenta pokore. Ne žele, ili čak izbjegavaju da moralnu 
trulež koja se nakupila korz godine grijeha, izbace i dušu izliječe 
lijekom koji im je ostavio božanski liječnik Isus Krist u sakramentu 
pomirenja. Lijek koji ima od Boga zajamčen spasonosni učinak — jer 
liječi, i osigurava vječni život onima koji ga primaju. 

Za vrijeme strašnih borbi na japanskom otočju u drugom svjet¬ 
skom ratu, jedna je američka jedinica bila opkoljena sa svih strana. 
Bilo je mnogo mrtvih i ranjenih. Ostali su bez lijekova i bez liječnika, 
jer je opsada dugo trajala. Mnogi su umrli teško ranjeni, drugi od 
otrovanja koje je nastupilo radi manjka higijene. Jedan američki na¬ 
rednik je bio ranjen u šaku. Rana nije bila opasna, ali je nastupilo 
otrovanje. Znao je da se ruka mora odrezati, ili će nastupiti smrt. 
Podvezao je sam sebi ruku iznad lakta, da ne izgubi krv, onda je uzeo 
nož za otvaranje konzervi i počeo je rezati sam sebi ruku u laktu. 
Tkivo, žile, kosti uz najveće boli. Pao je nekoliko puta u nesvjest, ali 
bi onda nastavio dalje, dok nije odrezao ruku i spasio život. 

Svakako, bio je to čovjek jake volje. Razmatrali smo o obavezi da 
vječni život, moramo spasiti odbacujući bez milosrđa sve ono što uzroku¬ 
je duhovnu bolest i smrt. Ako sami nismo spremni da uz žrtve i od¬ 
ricanje poradimo na tome, nitko nas ne može spasiti. »Bog te je stvorio 

bez tebe, ali te neće spasiti bez tebe« kaže crkveni otac. Ipak u tom 
sudbonosnom nastojanju nismo prepušteni sami sebi. Onaj koji sebe 
zove liječnikom, i to baš kada govori o grešnicima, neće nas prepustiti 
našoj bijedi i vječnoj smrti. Pod jednim uvjetom: Ako u svim duhov¬ 
nim bolestima uzimamo lijek koji nam je on prepisao i svima »ostavio: 
Sakrament pokore, pomirenja — Svetu Ispovijed. 


Pokajanje 

Grešnica u gradu. O njoj evanđelje priča: »Kad, eto, neke žene 
koja bijaše grešnica u gradu. Dozna da je Isus za stolom u farizejevoj 
kući, pa ponese alabastrenu posudicu pomasti i stade odostrag kod nje¬ 
govih nogu. Sva zaplakana poče mu suzama prati noge, otirati ih svojom 
kosom, ljubiti ih i mazati pomašću. 

Kada to vidje farizej koji ga bijaše pozvao, pomisli u sebi: Kad 
bi ovaj bio prorok, znao bi tko je i kakva je ova žena što ga se dotiče: 
da je grešnica!... Isus reče farizeju: »Vidiš li ovu ženu. Dođoh u tvoju 
kuću: ti mi nisi vodom polio noge, a ona mi suzama opra noge i otre 
svojom kosom. Poljupca mi nisi dao, a ona otkako uđe ne presta mi 
cjelivati noge. Uljem mi nisi glavu pomazao, a ona mi noge pomaza 
pomašću. Stoga ti kažem, oprošteni su joj grijesi mnogi, jer ljubljaše 
mnogo. Komu se malo prašta, malo ljubi. A ženi reče: »Oprošteni su ti 
grijesi.« A uzvanici počnu međusobno govoriti: »Tko je ovaj koji čak i 
grijehe oprašta?« 

A on reče: »Tvoja te vjera spasila. Hajde u miru.« (lk 7,37...50). 

Te je riječi Isus uputio ženi »svoj zaplakanoj«, kako veli evanđelje. 
Pa, iako je bila grešnica u građu, u Isusovoj pouci koju je održao 
farizeju i svima prisutnima, zauzela je više mjesto od »pravednog« 
farizeja koji ga je pozvao na objed. I to baš zato, jer je znala plakati 
radi svojih grijeha, pa ako je mnogo griješila, mnogo je i plakala i 
ljubila i zavrijedila da čuje Isusovu riječ: Oprošteni su ti grijesi. Valjda 
je malo zastala ne vjerujući da je sve u redu, pa joj on još jednom 
govori: »Hajde u miru!« 

Tko je pravedan i tko odlazi u miru, a tko ostaje bez njega čujemo 
u Gospodinovoj priči o farizeju i cariniku. Ta je priča to vrijednija, 
što se ne radi o dva čovjeka koja su stvarno postojala, nego o dvije 
vrste ljudi, čiji su pretstavnici jedan i drugi. 

»Reče Isus ovu prispodobu na račun nekih, onih dakako koji su bili 
uvjereni u svoju pravednost, a druge prezirali: 

Dva čovjeka uđoše u hram da mole; jedan farizej, drugi carinik. 
Farizej stade te poče ovako moliti u sebi: »Bože, zahvaljujem ti što 

nisam kao ostali ljudi: razbojnici, nepravednici, preljubnici ili kao ovaj 
carinik ovdje. Postim dva puta u tjednu i dajem desetinu od svega što 
stečem. A carinik ostajući daleko, ne usudi se ni očiju podignuti prema 
nebu, već se udarao u prsa i molio: »Bože, smiluj se meni grešniku!« 
Gospodin daje kratku napomenu: »Kažem vam, ovaj se vrati kući oprav¬ 
dan, a ne onaj.« (lk, 18,9-14). 

Ovaj kojega je zadnjeg spomenuo. Ovaj koji je ostao kod hramskih 
vrati ju i nije se usudio podići oči nebu, nego se oborene glave gruvao 
u prsa nazivajući sebe grešnikom. Nije otišao onaj koji sebe nazva 
pravednikom opravdan, nego ovaj koji je cvilio pred Bogom radi grijeha 
kojih je bio svjestan. Jedan: lagao, nijekao grijehe, nazvao se praved¬ 
nikom — otišao neopravdan. Drugi: grešan, svjestan grijeha, raskajan 
— i opravdan. 

Marija Magdalena je najpotresniji primjer grešnice, pokajnice. Muš¬ 
karci uz carinika iz priče, imaju svoj uzor iz života: Petar grešnik, 
Petar pokajnik. 

Više puta ga je Isus prekorio radi njegovih slabosti, ali je za vri¬ 
jeme Muke Gospodinove, učinio posebno težak grijeh. On, kojega je 
Isus nazvao stijenom na kojoj će sagraditi svoju Crkvu, obećao mu 
ključeve svojega kraljevstva, dao mu posebno mjesto u svojem društvu, 
duboko se srozao. Pred vojnicima i nekom vojnikušom, tri puta se Uči¬ 
telja odrekao, zatajio, čak pod prisegom. Zakratko! Bilo je dovoljno da 
se oglasi pjetao, a da se Gospodin na njega obazre, pa da se Petar 
izgubi ispred opake rulje: »I iziđe napolje, te gorko zaplaka.« 

Nema sumnje da su suze Magdalene bile pravi dokaz njezinog 
kajanja, ali nema ništa potresnijega od plača muškarca. I to plača 
ribara, koji je otvrdnuo od oluja i teškog ribarskog života. Evanđelista 
ne kaže samo da je bio sav zaplakan, kao raskajana grešnica, nego: 
plakao je gorko! 

Prastara legenda kaže da je plakao do kraja života. Kada je stano¬ 
vao u nekoj kućici na kraju Rima, već kao rimski biskup, svako bi se 
jutro o prvim pjevcima dizao iz postelje, bacao se na zemlju i plačući 
naricao: »Ja sam tebe, Gospodine, zatajio, ja sam se tebe sramotno od¬ 
rekao!« Vjernici su to znali, pa bi krišom dolazili rano ujutro, i sa su¬ 
zama u očima slušali kako prvak apostolski oplakuje svoj grijeh. 

Druga priča kazuje, da su apostolu Petru od mnogog plača, na licu 
nastale dvije brazde, niz koje su se slijevale njegove suze pokajnice. 

Dvije priče, koje odgovaraju velikoj istini: iza teškoga pada, slije¬ 
dilo je duboko kajanje i gorki plač. Evanđelje kratko kaže da se je 
Isus na Uskrs ukazao Simunu-Petru posebno. Da su i tom prilikom 
Petru suze kajanja tekle niz obraze, o tome nema dvojbe. Ali isto tako 

nema dvojbe da ga je Isus, koliko radi duboke vjere, toliko i radi 
dubokog kajanja postavio za vrhovnog pastira svojih ovaca. »Pasi ja- 
ganjce moje, pasi ovce moje« reče mu Gospodin, nakon što ga je tri 
puta pitao: »Voliš li me više negoli ovi?« Kaže evanđelista da se je 
Petar nakon trećeg pitanja vrlo ožalostio, možda još jednom i zaplakao, 
ali s punim pravom i rekao: »Ti znaš sve Gospodine, ti znaš da te 
volim.« 


Malo što se toliko u svetom Pismu naglašava i na različite načine 
ponavlja, kao potreba kajanja, plača nad učinjenim grijesima. O tome 
ima vanredno lijepih stranica u Starom Savezu. Možda je jedan od naj¬ 
dirljivijih događaja pokora i obraćenje Ninive. 

Gospodin Bog šalje proroka Jonu, s naredbom da oglasi pokoru i 
obraćenje u tom velikom gradu. Jona bježi ispred lica Gospodnjeg. 
Neće da ide propovijedati, jer se nada da će Bog uništiti Ninivu i nje¬ 
zine stanovnike, koji su bili veliki neprijatelji Izraelaca. Bog Jonu kaž¬ 
njava, i sada Jona iako preko volje, ide kroz grad puna tri dana i viče 
po ulicama: »Još četrdeset dana i Niniva će propasti.« 

Biblija veli: »Glas doprije do kralja ninivskoga: on ustade sa prije¬ 
stolja, skide svoj plašt, odjene se u kostrijet i sjede u pepeo.« Kralj 
, izda proglas: »Ljudi i stoka, goveda i ovce da ne okuse ništa, ni da 
pasu, ni da vodu piju ... neka ljudi glasno zazivaju Boga, i da se obrate 
svako sa svoga zloga puta i nepravde koju je činio. Tko zna, možda će 
se povratiti Bog, smilovati se i odustati od ljutoga svoga gnjeva da ne 
izginemo.« Bog vidje što su učinili: da se obratiše sa svojega zlog puta. 
I sažali se Bog zbog nesreće kojom im se bijaše zaprijetio i ne učini.« 

Prorok Jona nije zadovoljan. Zapada u bjes, pa govori: »Sada, 
Jahve, uzmi moj život, jer mi je bolje umrijeti, nego živjeti.« Iziđe iz¬ 
van grada i napravi si kolibu, čekajući da vidi što će biti s gradom. 
Bog dadne pa izraste bršljan i stvori hlad Joni, čemu se on vrlo obrado¬ 
va. No drugi dan bršljan podgrizen crvom usahnu i sunce udari u glavu 
Joni. To ga ražalosti i on ponovno poželje da umre. No, tada mu reče 
Bog: »Jona, Jona! Tebi je žao bršljana oko kojega se nisi trudio ... a 
meni da ne bude žao grada velikoga u kojem ima više od sto dvadeset 
tisuća ljudi, koji ne znaju razlikovati desno od lijevoga, a uz to mnogo 
životinja.« 

U knjizi Joninoj piše: »i sažali se Bog zbog nesreće kojom im se 
bio zaprijetio.« Zašto se sažalio? Jer su se pokajali za svoja zlodjela, 
pokoru činili, čak i stoku prisilili da posti. Eto dobrote i milosrđa 
Božjeg, koji jedva čeka da se grešnik pokaje i obrati, pa da mu mogne 
oprostiti i grijeh i kaznu. 

Cijelo je sv. Pismo Staroga Saveza protkano mislima o pokajanju i 
plodovima pokajanja. 

Psalmista vapije: »Žrtva je Bogu duh raskajan, srce raskajano, po¬ 
nizno, Bože, nećeš prezreti.« (Ps 50,19). To su riječi onoga koji je 
svjestan težine grijeha, svjestan veličine Božje dobrote prema raskaja- 
nima. 

Prorok Joel: »Sada, govori Gospodin, vratite se k meni svim srcem 
svojim posteć, plačuć i kukajuć. Razderite srca, a ne halje svoje! Vra¬ 
tite se Gospodinu Bogu svome, jer on je nježnost sama i milosrđe, spor 
na ljutnju, a bogat dobrotom, on se nad zlom ražali.« (JI 2,12-13). 

Mogli bismo reći da iz toga poziva na kajanje izbija dobrota i 
nježnost ne Boga koji se naziva Ocem, nego Boga koji uvjerava čovjeka, 
da ga on neće zaboraviti, ako i majka zaboravi, plod utrobe svoje i 
svoje dijete napusti. 

»Tko je Bog kao ti koji prašta krivnju, koji grijeh prašta i prelazi 
preko prekršaja?« (Mih 7,18). 

»Milosrdan je i milostiv Gospodin, spor na srdžbu i veoma dobrostiv 
... ne postupa s nama po našim grijesima, niti nam plaća po našim 
krivnjama.« (Ps 103, 8...10). Dakako ako se za grijehe iskreno kajemo. 

Razbojnikov rupčić. Stara pripovjetka spominje nekog razbojnika, 
koji je godinama palio, robio, ubijao, jednom riječju živio u najtežim 
opačinama. Kada je nagrabio dovoljno blaga, ode u neku golemu šunu, 
i tu daleko od ljudi, sagradi kraj jednog izvora brvnaru. Voda mu je 
tekla kraj kuće, drva puna šuma, a za hranu je imao u šumi mnoštvo 
malih i velikih životinja. Tek bi nekoliko puta preko godine otišao u 
daleki grad, da si kupi što mu je trebalo u kući. Tako su prolazile 
godine, i razbojnik, sada već ostario, pade na samrtničku postelju. Nitko 
ga nije pronašao, osim smrti kojoj se nitko ne može sakriti. Znajući da 
mu je kraj blizu, jednog predvečerja, kada je u kući već pao mrak, 
gledao je kroz prozor sa svojega ležaja. U oči mu upade križ, koji su 
tvorile dvije letvice u okviru prozora. Sjeti se križa u kući svoje majke, 
svoje prve Pričesti, crkve, dana svojeg nevinog djetinjstva, pa poče 
gorko plakati. Došle su mu pred oči silne opačine koje je u životu 
počinio, a križ koji mu je bio pred očima, sjećao ga je koliko je sagrije¬ 
šio i Bogu i ljudima. Plakao je sve jače i jače, tako da mu je rupčić 
bio natopljen suzama. I od žalosti, i kajanja, pukne mu srce. 


Cim je izdahnuo, duša mu pođe na sud Božji. Tu je pred prijesto¬ 
ljem Božjim stajao arkanđeo Mihael sa vagom u ruci. Bio je tu prisu¬ 
tan Anđeo Čuvar razbojnikov, ali i đavao, koji je skakao od veselja, 
uvjeren da mu pripada duša razbojnika. Vikao je radosno: ovaj je moj, 
on pripada meni. Stavljao je na lijevu stranu vage sve opačine koje je 
za života učinio razbojnik. Toliko ih je bilo, da se vaga opterećena 
grijesima do dolje spustila. Đavao pođe prema njemu. Gospodin ga 


79 



zaustavi i pozove Anđela da on stavi na desnu stranu dobra djela raz- 
bojnikova. Anđeo brižne u plač i kroz suze reče: »Niti je molio, niti 
postio, niti u crkvu išao, niti sirotinji išta dao.« Đavao opet poleti k 
njemu, ali ga i ovaj puta zaustavi Bog. Tada naredi anđelu da se spusti 
u kolibu razbojnikovu i donese njegov rupčić pun suza pokajnica. Anđeo 
se spusti poput munje u kolibu, i iz mrtvih razbojnikovih ruku izvuče 
rupčić i donese ga pred Boga. Iz rupčića su se suze naprosto cijedile 
jer je bio potpuno mokar. 

»Stavi rupčić na desnu stranu«, zapovijedi Gospodin anđelu. Kada 
je to ovaj učinio, pretegne desna strana, a lijeva poleti u zrak. Od 
silnog udarca, grijesi polete u vis, a onda stanu padati u pakao. Za 
njima se sruši i đavao vičući: »izmakao mi je, jer se pokajao za grijehe. 
Suze pokajnice su ga otele meni i paklu.« Možda naivna, ali ipak priča, 
koja svojim raspletom podsjeća na svršetak razbojnika s Isusove desne 
strane. 

U nekom samostanu iz srednjeg vijeka, visi u sakristiji nad mjestom 
gdje se obavljaju ispovijedi veliki križ. Nigdje na svijetu nema takova 
križa. Isus je na križu prikovan, ali mu je desna ruka otkinuta od 
drveta i stoji uzdignuta iznad glava onih koji se ispovijedaju, kao da 
odrješuje sve one koji amo dospiju. Odkuda taj križ? 

Legenda priča, kako je došao na ispovijed jedan teški grešnik, koji 
je mnogo puta na tom mjestu klekao da se ispovijedi. Svaki puta je 
izgovarao iste grijehe, bez imalo popravka. Kada je jednoga dana opet 
došao, i opet ponovio mnoštvo istih grijeha, svećenik mu žalosno reče: 
»Ti se nimalo ne popravljaš. Upadaš uvijek u iste grijehe, iako tvrdiš 
da se kaješ i obećavaš da ćeš se popraviti. Zato se ne usudim da ti 
ovaj puta dadem odrešenje od grijeha.« Ti znaš da je Isus rekao: 
»Kojima grijehe oprostite bit će oprošteni«, ali je i ovo rekao: »Kojima 
grijehe zadržite biti će im zadržani.« Svećenik ne može oprostiti, nego 
mora zadržati one grijehe, za koje se grešnik ne kaje, i ozbiljno ne 
obeća da će popraviti. Kako se ti vraćaš neprestano u iste grijehe, ja 
te ne mogu više odriješiti.« Pokornik je molio i plakao: »Oče, molim 
vas još samo ovaj puta«. Ispovjednik oštro odgovori: »Odlazi, za tebe 
nema oproštenja.« 

U taj čas, kaže priča, začuje se sa križa bolan glas pun prijekora: 
»Jesi li ti umro za njega na križu ili ja?« I tada Isus otkine desnu 
ruku sa križa, spusti ju na glavu grešnika i reče ono što govori svećenik: 
»Ja te odrješujem od grijeha tvojih.« 

Dali je samo priča, a umjetnik tako izradio križ da naznači dob¬ 
rotu Raspetoga prema grešnicima, ili stvarno čudo, nije važno. Istina 
je, međutim, da ispovjednik mora oprostiti grijehe onima koji se zaista 
kaju, a da ne može oprostiti onima koji ne pokazuju da se stvarno 
kaju za grijehe. Po čemu se to može raspoznati? Kada nam je stvarno 

žao što smo nekoga uvrijedili, onda ćemo s mnogo pažnje nastojati da 
se uvrede na ponove, naročito ako se radi o uvredama u velikim stva¬ 
rima. Dali je pravo kajanje kod onih koji uvijek iznova počinjaju naj¬ 
teže grijehe, bez ikakova popravka? 

Mnogo puta svećenik pita: dali vam je žao za vaše grijehe? Isto 
tako mnogo puta uslijedi odgovor: Da mi nije žao ne bi došao na ispo¬ 
vijed. No, ako netko tvrdi da mu je žao, a desetke godina psuje najteže 
psovke, odmah iza ispovijedi prve nedjelje ne pođe na svetu misu, ako 
godinama ne prihvaća djecu u braku, mada taj grijeh redovno ispovije¬ 
da i zna da je težak, dali u tim i sličnim primjerima može biti riječi 
o pokajanju i boli radi uvrede nanesene Bogu? 

Svećenik rijetko uskrati odrešenje, premda je Isus ispovjednicima 
dao obavezu u tom smislu: kojima grijehe zadržite biti će zadržani. 
No čovjek bi se morao bojati, da ne rijetko biva obratno od onoga što 
se zbilo u priči o Kristovoj uzdignutoj ruci nad grešikom. Gledajući 
godinama kako mnogi grešnici ne ulažu nikakovu gotovo brigu oko po¬ 
pravka svojega života, hladno se optužuju i šute na sve opomene, zar 
se ne bi moglo često desiti baš suprotno: Svećenik diže ruku i podjeljuje 
oproštenje, a uskraćuje ga onaj koji zna sve tajne ljudskih duša? 

Neki teški psovač dođe na ispovijed i iznese sve svoje teške psovke 
i hule. Svećenik ga upita dali mu je žao. On odgovori: »Čupam si 
kosu kada nešto opsujem.« Svećenik nastavi: »A koliko godina psuješ?« 
Pokornik odgovori. »Dvadeset«. Tada mu reče svećenik s.blagim preko- 
rom: »Sinko, kako si rekao da si svaki puta iza psovke čupaš kosu, 
već si odavno morao ostati ćelav. No kosa ti je, koliko ja vidim još 
bujna. Da si se ti jedanputa dobrano zgrabio za srce, umjesto za kosu, 
odavno već ne bi dragoga Boga tako strašno vrijeđao!« 

Kažu da je đavao došao na ispovijed nekom svetom redovniku. U 
ispovijedi je iskreno priznao sve svoje grijehe, sve što je učinio zla s 
velikom iskrenošću iznio. No, kada mu je rekao svećenik: sada se pokaj, 
đavao je urliknuo: To nikada, i odjurio u pakao. 

Posve sigurno samo priča. Isto tako je posve sigurno, da takovih 
ispovijedi »na vražji način«, ima jako mnogo. Koja je njihova oznaka. 
Znaju se po tome, što se pokornik ubrzo poslije ispovijedi vraća u 
pakao teških grijeha i opačina u kojima živi u društvu đavla cijeli 
život. Nije li se bojati, da onaj koji cijeli život živi u paklu teških 
grijeha, ne nastavi sa životom u vječnom paklu iza svoje smrti? 

Stara je poganska poslovica: Ljudski je griješiti! Ističe se sklonost 
grijehu radi slabosti ljudske, što i Biblija kaže: I pravednik sedam 
puta na dan pogriješi. No nastavak te poslovice glasi: Đavolski je u 
grijehu ostati. Čovjek, dijete Božje, kao i ljudsko dijete, svaki čas 
učini neki prekršaj. No čovjek se kao dijete Božje brzo pokaje i vraća 
svojem Bogu, kaje i popravlja. Opet: kao dobro odgojeno dijete svojem 

zemaljskom ocu. Đavao je radi grijeha osuđen, iz toga grijeha ne može 
više izaći, ostaje u grijehu, koji je zapravo njegov život. Tako isto biva 
s grešnikom koji griješi uvijek iznova, za grijehe se slabo kaje, u njih 
se vraća i tako postaje sličan đavlu koji iz grijeha nikada ne izlazi. 

i 

Nekog osuđenika na smrt vodili su na giljotinu, da mu odsjeku 
glavu. Pratio ga je svećenik, kao što je to običaj u mnogim zemljama. 
Nesretnik je cijelim putem gorko plakao. Svećenik ga je tješio i uvjera¬ 
vao u Božju dobrotu, koju će brzo susresti, jer je očistio dušu od grije¬ 
ha. Osuđenik mu odgovori: »Pa baš zato i plačem. Nije mi žao što će 
mi život oduzeti, jer sam to i zaslužio. Plačem što sam svojim životom 
dobrotu Božju toliko puta opačinama povrijedio.« 

Evo događaja iz našeg vremena. Norman Mailer poznati američki 
pisac, napisao je prije par godina knjigu, koja je proglašena najčitani¬ 
jom knjigom te godine. U knjizi je pisac iznio događaj koji je uzbudio 
cijelu američku javnost. 

Osuđenik na smrt G. Gilmoore, koji je osuđen radi ubojstva na 
strijeljanje, zahtjevao je na sudu da ga usmrte. Kraj sve težine zločina 
koji je izvršio, ubio je dvije osobe, bilo je dovoljno da podnese molbu 
za pomilovanje i smrtna kazna bi bila pretvorena u vremensku-tamnicu. 
Sav je tisak i američki i svjetski zabilježio, da je zločinac najodlučnije 
odbio pomilovanje i tražio da se nad njim izvrši presuda. Rekao je dos¬ 
lovno: »Nadam se da ću biti strijeljan za ono što sam učinio!« 

Pisac je u knjizi opširno ispričao zadnje časove osuđenika. Strije¬ 
ljanje je imalo biti izvršeno u jednoj velikoj tvorničkoj hali. Bilo je 
mnogo svjedoka tog žalosnog prizora. Doveli su ga u dvoranu u pratnji 
svećenika. Svezali su ga na stolicu, a šerif mu je crvenom bojom na 
košulji označio gdje se nalazi srce, da izvršitelji sigurnije gađaju. Gilmo¬ 
ore je molio svećenika da ga smije držati za ruku do zadnjeg časa. 
Kada je došlo vrijeme da se presuda izvrši, šerif je dao znak svećeniku 
da se udalji, puške su planule i raskajani zločinac je klonuo mrtav okupan 
u vlastitoj krvi, kojom je želio oprati svoj zločin. Kajanje radi učinjenog 
zlodjela, bilo je jače od njegove želje za životom. 

I taj je u punom smislu riječi nasljedovao primjer desnog razboj¬ 
nika. Javno je priznao zločin, prihvatio kaznu za zlodjelo, pomirio se s 
Bogom i dao zadovoljštinu za grijehe. U nečem ga je možda i premašio: 
Razbojniku na križu nisu nudili pomilovanje. Ovome jesu, ali ga je 
odbio. 

Kao što se ne može valjano primiti sakramenat krsta bez vode, 
niti potvrdu bez sv. krizme (ulja), niti bolesničko pomazanje bez boles¬ 
ničkog ulja, tako se niti bez pokajanja ne može primiti sakramenat 
pokore, veli duhovni pisac. 

Na jednom od crkvenih Sabora saborski od zaključuju: »Ako tko 
zaniječe da se za cjelovito i potpuno oprošten je grijeha traže tri čina 
kod pokornika: skrušenje (pokajanje), ispovijed i zadovoljština, što su 
nazvana trima djelovima pokore — ne pripada Crkvi. 


Jer je grijeh uvreda najvišega Bića i pokajanje mora biti najveće. 
To znači: Zato što smo uvrijedili Boga, mora nam biti više žao, nego 
da nas je zadesila bilo kakova nesreća na ovom svijetu. To ne mora 
biti čuvstveno proživljeno, nego misaono doživljeno, tj. po vrijednosnom 
sudu. Takovo pokajanje postoji kada promatramo svoje grijehe i njiho¬ 
vu težinu, te uviđamo da je grijeh uvreda nanesena neizmjerno do¬ 
brom, milosrdnom, svetom i pravednom Bogu! Pokajanje mora biti 
unutrašnje, što znači da moramo u duši žaliti. Ne moramo — znači — 
plakati ili na drugi vanjski, tjelesni način pokazati bol nad učinjenim 
grijesima. Bude i kod muškaraca čuvstvenog kajanja, suza i vanjskih 
znakova (sv. Petar), dakako više kod žena ih djece, ali to nije važno. 
U \duši moramo žaliti nad učinjenim grijesima. Volja mora biti odlučna, 
savršeno odlučna, da nećemo Boga više vrijeđati. 

Pokajanje mora biti nadnaravno, dakle ne radi toga što smo po 
grijehu izgubili ugled, čast, zdravlje, imetak, nego se moramo samo 
zato kajati što smo uvrijedili Boga, najboljeg Oca, najsvetije Biće, 
Raspetog Sina Božjega, ih slično. 

Savršeno (nadnaravno) kajanje se sastoji u dubokoj boh što smo 
uvrijedih Boga »najveće i najmilije dobro«. Naše dobro je naš život, 
naši roditelji, naše zdravlje, imetak — no Bog je najviše dobro, jer 
smo sve to što posjedujemo od njega primili, posebno obećanje vječ¬ 
nog života. 

U starom obhku pokajanja je to lijepo istaknuto: Bolje da sam 
umro nego tebe dobri Bože uvrijedio. 

Pokajanje mora biti općenito. Ono mora obuhvatiti sve i pojedine 
grijehe koje smo ikada učinili... U jednom starom pokajanju se to izra- 
žayalo na jednostavan, ah sadržajan način: Kajem se za sve grijehe, 
cijeloga života, velike i male, znane i neznane, vlastite i tuđe... I onaj 
način koji umećemo na početku Mise u pokajanju: za sve što smo sa¬ 
griješili: mišlju, riječju, djelom ih propustom. 

Neko reče ovu prispodobu: Ispovijed bez kajanja je puška bez 
kugle, klas bez zrna, igla bez konca. Priprosto, ah zadire u bit stvari 
— Ispovijed bez pokajanja — ništavna, bezvrijedna, beskorisna. 

Kada nije moguće doći do svećenika, ispovijed nadomješta savršeno 
pokajanje. Nagla bolest, saobraćajna nesreća, nesreća na radu, brodolom, 
potres ih ostale elementarne nepogode u kojima prijeti životna opasnost, 

kao i vojnicima prije bitke, onemogućuju poziv svećenika. Tada je 
savršeno pokajanje bezuvjetno potrebno za spasenje. Na primjer: »Ras¬ 
peti moj Bože, žao mi je za sve grijehe iz ljubavi prema tebi.« 

Otac obitelji naglo oboli. Pao je na zemlju i bilo je očito da mu 
prijeti smrt. Dok su jedni otrčali po svećenika, njegov sinčić, mali 
prvopričesnik, skine križ sa zida, i držeći ga ocu pred očima molio je 
pokajanje. Otac je sa suzama u očima molić za njim riječi skrušenja i 
umro držeći sina za ruku. 

Crkva je uvijek s mnogo odlučnosti naglašavala da se samrtniku 
mora zvati svećenik, čak i ako je već izdahnuo kroz neko vrijeme iza 
toga. S druge strane je Crkva naglašavala da svećenik uz cijenu samoga 
života mora ići onima koji su u smrtnoj opasnosti. No, isto je tako 
važno, ako nekome naglo pozli, da dok jedni idu po svećenika, drugi 
mu polako uz uho, makar izgledalo da ne zna za sebe, ponavljaju kratke 
riječi pokajanja, kao: Bože moj oprosti mi«; »Raspeti Isuse smiluj mi 
se«; »Žao mi je za sve grijehe«; Bože, ljubim te nadasve, ili slično«; 
Dakle, na dugu formulu pokajanja, nego kratke zazive. 

Svakako da savršeno pokajanje umjesto ispovijedi vrijedi samo u 
navedenim ili sličnim okolnostima. Svi oni koji opasnost prežive, dužni 
su poći na ispovijed i reći sve grijehe, od posljednje redovno obavljene 
ispovijedi. 

Danas se često raspravlja i piše o tzv. »skupnom odrešenju«. Ono 
se može primjeniti u vrlo rijetkim prilikama, ali uvijek ostaje obaveza 
pojedinačne ispovijedi koju treba što prije obaviti. Sveti Otac veoma 
često govori o potrebi i obavezi osobne ispovijedi, a s druge strane 
najozbiljnije je osudio praksu česte Pričesti bez ispovijedi, pripuštanje 
prvoj Pričesti djece bez ispovijedi, kao i »skupno odriješenje« bez 
najozbiljnijeg razloga. 

Navesti ćemo još niz primjera, iz kojih je očito da je pravo poka¬ 
janje bezuvjetno potrebno za postizanje oproštenja od grijeha, kao i 
izjave i postupke ispovjednika — svetaca. 

Sv. Grgur Nazijanski: »Suze pokajanja mogu se usporediti s vodama 
općeg potopa. Kao što su te vode potopile grešnike, tako suze pokajanja 
potapaju grijehe.« 

Sv. Ivan Zlatousti: »Kao što je nakon kiše zrak čišći, nebo vedrije, 
tako nakon kiše suza, što je prizašla iz pravog pokajanja za učinjene 
grijehe, slijedi mir srca i vedrina duše « O tome može mnogo reći svaki 
onaj, tko sakramentu pokore pristupa uz pravo pokajanje. Pa bilo da 
se nalazi u velikim ili malim grijesima. 

Sv. Vinko Fererski, glasoviti pučki misionar, propovijedao je pred 
mnoštvom vjernika. Tu se nalazila i jedna javna grešnica. Slušajući 
riječ Božju, osjeti toliku bol u srcu, da je pala na zemlju i ostala na 
mjestu mrtva. To, dakako, nitko nije znao, nego su svi mislili da ju je 
stigla Božja kazna radi nevaljanog života. No, svetac, prosvjetljen Bož¬ 
jim duhom poviče: »Vi mislite da je ta žena u paklu, međutim ona je 
umrla radi dubokog kajanja i boli nad vlastitim grijesima. Kažem vam 
da je spašena!« 

I ta je grešnica spašena svojim vlastitim nastojanjem, pravim, sa¬ 
vršenim pokajanjem združenim s istinskom boli. Tako Crkva i tumači 
pokajanje: bol i osuda učinjenih grijeha. 

Za istoga sveca spominju i ovo: »Ispovjedao sv. Vinko nekog poz¬ 
natog razbojnika toga vremena. Ovaj je obavio ispovijed s velikom 
skrušenošću. Svetac mu prema običajima toga vremena odredi pokoru 
od sedam godina. Raskajani razbojnik poviče: »Zar tako mala pokora 
za toliko godina zločina?« Videći njegovo duboko kajanje, svetac mu 
pokoru ublaži: odredi mu samo tri dana posta. Pokornik udari u plač, 
čudeći se tolikom milosrđu i tako maloj pokori. Svetac završi: »Kada 
se toliko kaješ, biti će dovoljno da izmoliš jedan Očenaš.« Razbojnik 
duboko potresen, uhvati se za srce i padne mrtav. 

Par dana iza toga, javi se svecu i reče da je u nebu, kamo ga je 
dovelo njegova veliko kajanje. Kakogod izgledale naivno te stare priče, 
sve one imaju duboku podlogu u biblijskim porukama. Sve te poruke 
naglašuju: Bog je milosrdan prema onima koji svoje grijehe priznavaju 
i okajavaju, bilo kada se radi o pojedincima, ih velikim zajednicima, 
jer je Bog upućivao opomene i poziv na obraćenje i grešnim osobama 
i grešnom narodu. Tako bi sa gradom Ninivom, raskajanim Davidom, 
a da to vrijedi za sve, uči Spasitelj u pričama o izgubljenom sinu i 
cariniku pokajniku. 

Svi su oni okajavali svoje grijehe, popravljali svoj život, pa se na 
njima ispunjalo što navodi knjiga Jone proroka: »Gospodin im ne 
učini zlo, kojim im se bio zaprijetio!« Kaže sveti pisac: »Ražali se Bog 
radi zla kojim se bio zaprijetio«. Oni se ražalili radi grijeha koje su 
učinili, a Bog se ražalio nad njima, radi njihove duhovne žalosti. 

Pravo kajanje. U kući živjela tri brata, tri dječaka, pod okriljem 
strogog ali brižnog oca. Jedne nedjelje posla ih otac na Misu prije 
podne, a on će ići navečer. Tri dječaka smisle putem drugi plan. Otići 
će na rijeku, a kada Misa završi, prključiti će se onima koji se vraćaju 
kući, i nitko neće znati što su učinili. Tako i učine. Kupali su se i veselili 
što su došli na tu »sretnu misao«. Videći izdaleka da se vjernici vraćaju 
kući, brzo se obuku i priključe »misarima« koji se vraćahu iz Crkve. 
No, na svoje najveće zaprepašćenje, opaze među ostalima i svojega oca, 
koji se predomislio i pošao na ranu Misu, mimo svojeg plana. Sada su 

znali što ih čeka kod kuće. Putem su razgovarali sa strahom o onome 
što ih čeka. 

Prvi je rekao: »Ala mi je žao što nisam bio na Misi, jer ćemo 
sada kod kuće dobiti nemilih batina.« — Drugi nadoveže: »I meni je 
žao, ali smo batine i zaslužili. Meni je žao, jer da smo se utopili, 
učinili smo teški grijeh, pa smo mogli doći u pakao.« — Treći je za¬ 
ključio: »Meni nije žao niti radi batina koje ćemo pobrati, jer smo to i 
zaslužili. Niti mi je žao radi pakla, koji smo također zavrijedili, meni 
je žao što smo teškim grijehom ražalostili i uvrijedili Isusa. Pa mogli 
smo ići na kupanje i poslije podne, ili poslije Mise, a mi smo radi 
jedne isprazne zabave uvrijedili dragog Boga.« 

Mnogi se kaju, čak to i izjavljuju, jer su grešnim životom izgubili 
čast, ugled, imetak, pretrpjeli neku štetu. Sva ta su kajanja bezvrijedna 
jer se kaju radi sebe, umjesto radi Boga kojega su teže ili lakše uvri¬ 
jedili. 

Kao dječak sam stanovao u susjedstvu s jednom dobrom obitelji. 
Majka udovica i dječak koji je od malih nogu rastao bez oca. Majka je 
bila veoma razborita žena, pa je dječaka izvanredno lijepo odgojila. 
Sva su djeca dolazila da se igraju s njim. Jednoga dana, par dječaka 
iz njegovog razreda, učinili su neku nepodopštinu u razredu, ah nisu 
htjeli nastavniku priznati, koji su to! Radi toga je cijeli razred dobio 
ukor. Morah su uručiti dopis škole roditeljima, koji će to potvrditi 
svojim potpisom, da su pročitah. 


Moj je mah prijatelj predao svojoj majci 'listić oborene glave. 
Ona ga je pročitala i onda uzdahnula: »Bolje da sam umrla, negoli 
što sam to od tebe dočekala.« Dječak ju je gledao bolnim pogledom, 
onda me povuče za rukav i povede u vrt. Tu je odlomio jednu podebelu 
šibu, očistio ju od lišća i pošao majci. Predao joj je šibu i rekao suz¬ 
nih očiju: »Mama, uzmi šibu i istući me koliko hoćeš, samo nemoj pla¬ 
kati, nemoj mi umrijeti.« Briznuo je u plač i klekao pred nju. 

Nije ga istukla, nego mu je stavila ruku na glavu i veoma ozbiljno 
rekla. »Znam da nisi kriv kao drugi, ah ti mora biti žao radi zla za 
koje svi pomalo odgovarate, jer ste ga tajili.« Podigla ga je s tla, rekla 
mu da se umije radi suza koje je razmrljao po hcu, a onda mu je sama 
ručnikom obrisala hce. Kao da je to bio neki znak pomirenja i očišćenja. 

Jednoga dana, pripovjeda neka priča, Gospodin Bog posla jednog 
anđela da traži što je najljepše na zemlji. Anđeo se spusti na zemlju 
i nađe nekoga vojnika koji je umirao na bojnom polju od smrtonosnih 
rana. Anđeo uzme kapljicu njegove krvi i ponese je pred prijestolje 
Božje. Gospodin mu reče: »Lijepa je krv junaka koji ju je proho da 
obrani svoju domovinu, ah nije najljepša. Anđeo se vrati na zemlju, 


i tu susretne ukop nekoga bogataša, kojega je pratilo mnoštvo siromaha, 
kojima je on za života mnoga dobra učinio. Svi su plakali od žalosti 
za svojim dobročiniteljem. Anđeo uzme jednu suzu i ponese je pred 
lice Božje. No dobio je odgovor: »Lijepa je suza zahvalnica, ali nije ni 
ona najljepša na svijetu.« Po treći puta siđe anđeo na zemlju i naiđe 
duboko u šumi na nekoga starca koji je klečao na zemlji i sklopljenih 
ruku, gledao prema nebu. Uz to je gorko plakao, tako da se sav tresao 
od jecaja. Na pitanje anđela zašto plače, on mu odgovori: »Oplakujem 
grijehe svoje mladosti i sva zlodjela koja sam učinio za života.« Tada 
anđeo uzme jednu njegovu suzu i požuri u nebo. Kada je pokazao Gos¬ 
podinu suzu raskajanog grešnika, on mu reče: »Ovaj puta si zaista našao 
što je najljepše na zemlji. Ako je, naime, nevinost nešto najljepše na 
zemlji, onda je pokajanje nešto najvažnije, jer ono daje drugu nevinost, 
nakon okajanih grijeha i opačina.« 

Ima li i pred ljudskim očima išta dirljivije, od djeteta koje kleči 
pred ocem ih majkom i moh za oproštenje? Ih mladića koji ima tohko 
snage da roditeljima prizna krivicu učinjenu u svojoj mladenačkoj 
samouvjerenosti, pa izražava svoju bol radi toga? Ih muža koji izražava 
ženi žaljenje radi svoje grubosti prema njoj? Ih žene koja s osjećajem 
znade požahti što muža nije dovoljno razumjela ih pružila potrebnu 
podršku? A veličina kajanja u starosti? Prorok vapije u svojim kasnim 
godinama: »Grijeha moje mladosti, ne spominje se Gospodine!« 

Tokom misijskih ispovijedi, pita misionar pokornika, nakon obav¬ 
ljene velike ispovijedi, »Dah vam je žao za sve grijehe života?« A on 
jaukne »O kad bi mogao, sadro bi sa sebe svoju kožu.« Baš ono što i 
Bog očekuje, kada govori preko Apostola: »Skinite sa sebe starog 
čovjeka.« 

Jedan naš glasnik piše: »Vehka neka grešnica slušala je propovijed 
glasovitog Burfoula. Tako se je skrušila, da je odmah pohrlila na ispo¬ 
vijed i uz mnogo suza priznala svoje grijehe. Svećenik joj podij eh od¬ 
mah odrešenje, ah joj savjetova da se odmah ne pričesti, nego da se 
molitvom i pokorom spremi za sv. Pričest. Ona se sretna vraća kući, 
ali putem padne na zemlju i izdahnu. Kažu, da su joj u bolnici otvorih 
tijelo, da vide uzrok smrti. Našh su da joj je srce puklo. I rekoše od 
vehke žalosti. 

Zaista čudno, za naše prilike i neprihvatljivo. Možda ovo što slijedi, 
a spada u životinjsko carstvo, može pojasniti ono što među ljudima iz¬ 
gleda nevjerojatno. 

Francuski prirodoslovac Buffon, pišući o domaćim životinjama i 
njihovom odnosu prema čovjeku iznosi ovaj primjer »Neki gospodar 
žeho je iskušati vjernost svojega psa, pa jednoga dana navuče na sebe 
neke krpe, nabije šešir na hce i uđe u svoje dvorište zovući promjenje- 
nim glasom Njegov pas, ugledavši ga izdaleka, pojuri bjesno lajući na 

neznanca, skoči i ugrize ga za ruku. Gospodar se preplaši, pa ga pozva 
po imenu. Kada je pas čuo glas svojega gospodara, počeo je bolno zavi¬ 
jati i pobjegao podvinutog repa. Zavukao se duboko pod gospodarsku 
zgradu i nije se nikako dao izmamiti napolje. Gospodar je volio svojega 
psa, dolazio mu i nježno mu se javljao, bacao mu najbolje zalogaje 
hrane, ali pseto je samo bolno cvililo i odbijalo i hranu i piće. Nakon 
par dana našli su ga mrtva. Rekoše, puklo mu vjerno psećje srce, od 
žalosti što je ugrizao ruku koja ga je milovala i hrapila. Kakvog li 
plemenitog psećjeg srca? 

Koliko ima ljudskih bića koji se priznaju djecom Božjom, koji 
godinama vrijeđaju svojega Boga, potpuno svjesni njegove i veličine i 
dobrote. Nisu u stanju probuditi u svojim ljudskim srcima bol i kajanje 
radi opačina kojima obasiplju cijeli život onoga, čija ih dobrostiva ruka 
hrani, brani i miluje. 

Sv. Franji Saleškom došao na ispovijed pokornik, koji se je kako 
je sam pričao, slabo pripravio za ispovijed, i nikako raskajao. Svćti 
čovjek, videći njegov nemar, poče da plače. »Sto vam je? Sto plačete?«, 
u čudu zapita nevaljali pokornik ispovjednika. »Zar vam je zlo?« »Nije 
meni zlo«, odgovori on, »nego vidim da je kod tebe zlo. Ja plačem što 
ti ne plačeš. Na tebi se ne vidi ni traga pokajanju, bez kojega nema 
oproštenja.« Priča taj vjernik: »Na mene je to tako djelovalo, da sam se 
naprosto srušio na koljena, proplakao i obavio prvi puta valjanu is¬ 
povijed nakon dugog vremena.« 

Slično je postupio i sv. Ivan Vianney, svetac ispovijedi. Došao mu 
na ispovijed neki mesar. Bez ikakove priprave poče, priča sa'm, svoju 
ispovijed. Svetac ga gleda s negodovanjem, a on sveca. No pa šta da 
kažem?, upita drsko? Svetac, kome nije nedostajalo oštrine kada je 

bilo potrebno, reče: »Pa počni ovako: — Ja, debeli, oholi i bogati 

mesar, ispovijedam se...« Nije morao nastaviti s poukopa. »U jedan tren 
mi je sve bilo jasno«, priča pokornik. »Zgrozio sam se nad samim so¬ 
bom, i kao da sam u jedan mah shvatio u kakvom se stanju nalazim. 

Dakako da sam u toj ispovijedi sredio što je godinama bilo u neredu.« 

Mnogi dolaze tako na ispovijed mjesto s osjećajem žalosti radi 
grijeha koje su počinili, s nekim osjećajem sigurnosti. Nemam ništa, 
imam neke sitnice, nisam ja grešnik, i tko će izbrojiti što se može 
čuti za vrijeme ispovijedi, koja mora biti ponizna i iskrena optužba 
za ono što nije u redu u duši. 

Na nekoj slici prikazao je umjetnik nekog sveca, koji se u znak 
pokore udarao u prsa kamenom. Naslikao ga je kako drži kamen u ruci 
i spreman je da se udari u prsa. Tako stoji slika godinama, stajat će 
i dalje, naslikani pokornik nikada da se udari u prsa. Njemu su slični 
svi oni, koji se uvijek spremaju »na jednu dobru ispovijed«, spremaju 
se na iskreno pokajanje, kao bolesnik koji se boji što će mu reći liječnik, 

pa odgađa početak liječenja. Takovi duhovni bolesnici nikako da učine 
korak na putu koji vodi pokori i obraćenju. 

Stari su Zidovi u znak pokore i kajanja, da izraze na vanjski način 
svoju žalost radi grijeha, znah derati na sebi svoje haljine, raščupati 
kosu i bradu. Tako je prijetvorno učinio i veliki svećenik, kada je na 
suđenju Isusu poderao haljine radi tobožnje žalosti »što se pravi Sinom 
Božjim.« Znamo da je to bila lažna žalost. Isusa su još prije suđenja 
osudili na smrt. Na takove lažne pokornike mislio prorok kada kaže: 
»Nemojte razderati haljine vaše, nego razderite srca vaša.« To je za¬ 
pravo poruka Onoga koji je govorio po prorocima. 

Na drugom mjestu Bog poručuje po proroku: »Izvaditi ću vam iz 
grudi srce kameno, i dati ću vam srce od mesa.« 

i 

Sv. Franjo Saleški veli: »Žalost radi grijeha zapravo nije žalost, 
jer je spojena s nadom u oproštenje i s nutarnjom radosti, Pokornik je 
žalostan, ali on-se u toj žalosti i raduje.« 

Sv. Jeronim, veliki pokornik, proživio je mnoge godine u pustinji, 
a slikaju ga s kamenom u ruci, kojim se često udarao u prsa. Kažu 
da je to činio uz vapaj: »Oprosti mi Gospodine, jer sam čovjek vruće 
krvi.« On sam svjedoči što je doživljavao u časovima pokore i dubokog 
kajanja: »Kraj svih pokorničkih suza i kajanja, kadikad sam tako ra¬ 
dostan, te mi se čini da se nalazim među anđeoskim zborovima.« 

Može li i biti drugačije, kada sam Gospodin, kaže da u nebu biva 
velika radost, kada jedan grešnik čini pokoru. Jasno je da i pokornik 
biva dionik te radosti, koja mu je nagrada za povratak Bogu. 


Od pokornika i obraćenika se traži duh žrtve i poniznosti, kao nje¬ 
gov doprinos u mirenju s Bogom. Navesti ćemo nekoliko primjera iz 
kojih se vidi, što su sve bih spremni učiniti pojedinci, da dobiju opro¬ 
štenje grijeha. 

Rimski car Teodozije, dolazio je svake nedjelje sa sjajnom prat¬ 
njom cijelog dvora, na službu Božju, koju je predvodio biskup toga 
grada, sv. Ambrozije. Jedne nedjelje dočeka biskup cara pred vratima 
okružen svećenicima, stane pred nj i poviče: »Natrag! Ne možeš u crk¬ 
vu!« Car ga zapita: »A zašto ne smijem ući?« »Dao si u Solunu pobiti 
nekohko tisuća nevinih ljudi.« Car se ispričavao: »Ah oni su pogrdih 
i unakazili sliku carice, moje žene.« »A ti si sasjekao tolike nevine 
ljude, koji su žive slike Tvojega Boga.« Car obori glavu i protisne: 
»Pa i David je kralj sagriješio.« Sveti mu biskup odvrati: »Kada si 
slijedio Davida u grijehu, shjedi ga i u pokori.« Car je poslušao, iako 
je pretrpio javnu sramotu. Vratio se kući, činio dugu pokoru, a onda je 
jedne nedjelje obučen u pokomičko odijelo pošao u crkvu da dobije 

oproštGnje za počinjeni zločin. Biskup ga opet dočeka pred crkvenim 
vratima, raskajanom vladaru podijeli oprošten je, uvede ga u crkvu, 
onda ga grleći jednom rukom pričesti drugom, dok su obojica plakala 
od ganuća, i sav narod s njima. »Uvijek je bilo malih i velikih greš- 
nika, ah isto tako i malih i velikih pokornika. Koliko ima takovih koji 
se i na najmanju opomenu ispovjednika vrijeđaju, raspravljaju, izmiš¬ 
ljaju kojekakve isprike, protuslove i ljute se, a nadaju se oproštenju i 
milosrđu. 

Ljudevit XV. francuski kralj, bio je poznat po svojem raskalaše¬ 
nom životu. Godine 1717. pošao je u rat, i tu se na bojnom polju teško 
razbolio. Svi su mislili, pa i on sam, da mu je došao kraj. Sam je za¬ 
tražio svećenika da primi bolesničko pomazanje i izmiri se s Bogom 
Morao je otjerati ženu s kojom je javno živio u preljubu, vratiti kraljicu 
koju je pozvao da bude s njim do konca života. No i to nije bilo dosta. 
Biskup iz Metza je tražio, da kralj popravi sablazan koju je učinio 
javnim grijehom, na taj način što će se javno ispovijediti — kako je 
javno i griješio. Kralj je i na to pristao. Javno se ispovijedio, a nje¬ 
govom je dozvolom ta ispovijed tiskana i raspačavana diljem cijele 
Francuske.« Tako stoji u zapisima iz onog vremena. Teški grijesi, ah 
i nečuvena pokora. Ipak se pokorio, sve uvjete prihvatio, samo da dobije 
oproštenje od grijeha. 

Smrt A. G. Matoša, hrvatskog književnika, prema izvještaju iz 
dnevnog tiska. (Vjesnik, 4. I. 1983). 

»Svećenik se okrene bolesniku i reče: ’Dakle, ako se žehte pomiri¬ 
ti s Bogom, dajte mi ruku.’« Bolesnik je neprestano gledao u svećenika, 
a onda je prihvatio pruženu desnicu i objema je rukama stisnuo. Sve¬ 
ćenik na to reče da će doći ujutro iza osam sati i obaviti sve funkcije, 
no Matoš je već prije poručio po nj i on je odmah došao. Matoš je 
sklopljenih ruku i skrušeno obavio ispovijed. Svećenik je po crkvenom 
propisu zatražio od Matoša pismenu izjavu da žah što je pisao protiv 
vjere. Bolesnik pokuša pisati, ah mu ruka nemoćno klone na jastuk. 
Zato je ipak reagirao na usmene upite vlč. Krodera.kraj sebe.« 

Cijeh prikaz, kao i pojedini detalji, nisu ništa drugo, doli dirljivi 
primjer pravog pokajanja i mirenja s Bogom jednog snažnog duha. 

često se znala čuti isprika za počinjene grijehe, s pozivom na 
kralja i proroka Davida, koji je teško sagriješio. Jednom takovom 
pokorniku, koji je to isto. rekao, odgovorio je svećenik: »Kralj David 
je jednom sagriješio, a plakao je cijeh život. Ti griješiš cijeh život, 
a nijesi još nijednom pravo zaplakao!« 

Za predsjednika Španjolske Azane, ubijeno je blizu deset tisuća 
svećenika, redovnika i redovnica te dvanaest biskupa. Srušene su tisuće 
crkva i crkvenih objekata, vadih su kosti svećenika i redovnika iz 



grobova i razbacivali ih. Poslije rata, Azafia se kao izbjeglica iz svoje 
zemlje nastanio u Francuskoj. Jedne noći, pozvali su iz kuće Azane, 
lurdskog biskupa msgra Teasa. Biskup nije znao o čemu se radi, jer 
je znao da je Azana po uvjerenju bezvjerac. Međutim, kada je došao 
u stan bivšeg predsjednika, ovaj ga je plačući dočekao i izjavio kako 
ne želi umrijeti kao neprijatelj Božji. Skrušeno se ispo vi jedio, a onda 
je biskup pošao kući po sv. Ulje i sv. Pričest. Kada se biskup vratio, 
prijatelji Azane mu nisu dozvolili pristup u kuću, tako da se biskup 
vratio neobavljena posla kući. No rano u zoru, biskupa su opet pozvali, 
jer su se uklonili oni koji su ometali pristup bolesniku. Azana je ganut 
molio, dok je biskup držao u ruci sv. Hostiju: »Gospodine, nisam do¬ 
stojan da uniđeš pod krov moj...« 

I njegovo je kajanje bilo pravo. Nije se obazirao na ljudski obzir 
što će drugi reći. Svim je svojim držanjem pokazao da se zaista kaje 
za svoje grijehe i svim se srcem vratio svojem Bogu. 

Veliki irski rodoljub O’Connel, u mladosti je bio protiv svoje volje 
izazvan na dvoboj, u kojem je u samoobrani ubio svojega protivnika. 
Od toga časa, do konca života, nosio je na desnoj ruci crnu rukavicu, 
u znak kajanja što je tom rukom ugasio jedan ljudski život. 

Koliko bi kršćani morah nositi cijeli život crninu, u znak žalosti 
zbog mnogih teških grijeha, kojima su okaljah i ruke, i oči i uši, srca 
ih um. No oni žive mirno i samozadovoljno, bez ikakova osjećaja kri¬ 
vice radi grijeha kojima su mnogo puta uvrijedili Oca nebeskog ih 
brata čovjeka. 

Pričao mi je moj davno preminuli rođak: »Kada sam bio dječak, 
živio sam u velikoj slavonskoj zadruzi sa svojim roditeljima i stričevi¬ 
ma. Jednog dana odredio me je otac, koji je bio glava zadruge, da idem 
sa stricem čuvati konje na pašnjaku pokraj Save. Negdje podkraj dana, 
konji se i ždrebad uznemiriše i počeše juriti pašnjakom. Stric poleti za 
njima i dugo je trebalo da ih uz moju pomoć prikupi. Sav znojan i 
zadihan, jer je bio već čovjek u godinama, potjerao je konje kući u 
selo, koje je bilo podosta udaljeno od Save. Trčkarao sam uz strica i 
po dječjem običaju ga štošta ispitivao, ah on mi nije ništa odgovarao, 
nego samo odmahnuo glavom, kao da je duhom odsutan. Išao je šutke, 
sa šeširom u ruci i nešto mrmljao mičući usnama. Tako dok nismo ušli 
u selo. Stavio je šešir na glavu, a ja ga upitah: »Ciko, zašto nisi raz¬ 
govarao sa mnom, i šta si to putem šaptao?« On mi ozbiljno odgovori: 
»Sinko, uvrijedio sam dragog Boga u srdžbi, pa sam ga cijelim putem 
molio da mi oprosti.« A trajalo je to gotovo pola sata. 

Stari su znah griješiti, ah su se znah i kajati. Jedan hrvatski 
književnik pripovijeda o Slavoncu koji je uvijek iznova psovao i gri¬ 
ješio, a onda bi stao pred kip i udarao se u prsa i kajao. Danas se i 
psuje i huh, i gaze Božji zakoni na sve moguće načine, a kome je i 

na kraj pameti, da otkrije svoju glavu i s nekoliko toplih riječi zamoli 
od Boga oproštenje i pomirenje. 


Dugo je radio u inozemstvu. Vraćao se kući s velikom radošću jer 
imao poveliku obitelj, ženu i petero djece. Za jednog svoga boravka 
kod kuće, pohodio je i župnika, priložio lijepi dar za potrebe crkve, a 
onda se raspričao o teškom radu u tuđini. Požalio se kako se nekada 
desi da opsuje i Boga u časovima bjesa ili razočaranja. Dođe riječ i 
na ispovijed i on se povjeri: »Kada se ispovijedim, onda po dva mjeseca 
ništa ne opsujem. I onda dođe dan kada u ludilu srdžbe oblatim usta 
psovkom. Tada se zlo ponavlja. Bude mi strašno. Kada sam kod kuće 
lutam dva, tri dana kao izgubljen, a jelo jedva taknem. Žena me pita 
što mi je, a ne smijem da joj kažem, jer znate koliko drži do Boga i 
vjere. O, kako je velika nesreća psovka. A onda ide kao nizbrdo, redaju 
se novi grijesi sve do ponovne ispovijedi.« Svećenik završi razgovor 
riječima: »Dakle, ne preostaje ništa drugo, nego često kajanje i česta 
ispovijed. 

Presuda. Pod tim naslovom su ove godine naše novine donijele ovu 
vijest (1987. g.). »Vrhovni svećenici Sikkha proglasili su krivim premi¬ 
jera indijske države Punjab-Bernau, zbog toga što je snagama sigurnosti 
30. travnja 1987. naredio da uđu u Zlatni hram u Amritsaru i da odatle 
istjeraju ekstremiste koji su dan prije proglasili osnivanje nezavisne 
države Kalistan. Na poziv svećenika doletio je premijer u Amritsar i 
objasnio da je morao izdati to naređenje, ali je ipak prihvatio da za 
kaznu sedam dana čisti prašim! sa cipela vjernika koji ulaze u hram.« 

Tako je učinio predsjednik jedne vlade. Bilo bi zanimljivo znati tko 
bi to učinio u kršćanskom svijetu, kada bi netko i za najveću krivicu 
tražio takovu pokoru. 

Religiozni lopov. Pod tim podrugljivim naslovom jedne naše novine 
donose slijedeći izvještaj: »Jedan od dvojice lopova koji su ukrali iz 
crkve u Bovalinu pet milijuna Ura, pokajao se i vratio novac prikupljen 
od vjernika. Svećenik G. Trimboli, ugledao je jednog jutra na crkvenim 
vratima vrećicu s dva milijuna lira, plijen jednog lopova koji se oči¬ 
gledno pokajao zbog počinjenog djela « 

Novinar toga zove »religiozni lopov«. Kako bi bilo lijepo kada bi 
svi koji su se našli u nekom lopovluku bilo kakove vrste u odnosu 
prema Bogu ili bližnjemu, znali isto tako probuditi pokajanje i vratiti 
i Bogu Božje i čovjeku čovjekovo. 

Sveti pustinjak Pamon dođe na neko crkveno zborovanje u veliki 
grad Aleksandriju. U velegradu spazi među svijetom koji se skupio 
neku glumicu napadno odjevenu i nakićenu, te poče plakati. Kada su ga 
upitah zašto plače, odgovori: »Dva su razloga zašto plačem Prvo, boli 

me što ova žena ide putem širokim koji vodi u propast. A drugo, stidim 
se što ja, starac, manje truda upotrebljavam da Bogu ugodim, od ove 
žene koja traži da stekne slavu kod ljudi.« 

Rekli bismo na tu izjavu, kako su Božji ljudi pronalazili razloge 
za kajanje ondje gdje to obični čovjek i ne sluti da postoje. Toliki, 
pak, vjernici ne pronalaze razloga za kajanje niti tamo, gdje je očito 
da se radi o najvećem zlu. 

Bilo je to za vrijeme uskrsne ispovijedi. Vjernici čekaju čitave 
sate da dođu na red. Došla je i jedna mlada žena. Otvorila je svoje 
srce i zbacila sav teški teret grijeha od svojega djetinjstva pa sve do 
bračnih poteškoća. Plakala je i grcala u suzama tako da je na mahove 
prekidala ispovijed da dođe do daha. Kada je završila i dobila odreše- 
nje, svećenik je rekao da se malo smiri, obriše suze i izađe na druga 
vrata gdje ruje nitko čekao za ispovijed. Ona odgovori uz duboki uzdah: 
»Selo zna da sam mnogo griješila, neka sazna i da se za svoje grijehe 
kajem.« Oblile su je ponovno suze. No nije čekala ni trenutka. Onako 
zaplakana uputila se između vjernika u crkvu. Na sreću, nije jedina 
od toga roda. Pripadaju soju Marije Magdalene i velike grešnice i velike 
pokornice. 

Mlad čovjek, radnik, otac brojne djece. Radi na teškom poslu. 
Usred posla izdvoji se između radnika, nasloni glavu na ogradu u 
dvorištu i udari u plač. Poput malog djeteta. Dotrčali prijatelji pa ga 
pitaju dali mu je zlo, ili kakova nevolja kod kuće. On je samo odma¬ 
hivao rukom i nije ništa odgovarao. Po povratku nakon posla, jedan od 
njegovih drugova ispriča njegovoj ženi da mu se nešto desilo, i da je 
plakao na poslu. Dobra žena lijepo oko njega, ispituje ga što mu se 
dogodilo, ali on šuti. Napokon provali iz njega: »Opsovao sam nakon 
dugo vremena dragoga Boga!« Nakon toga je opet zapao u grčevit 
plač, tako da je trebalo vremena da se snuri. 

Kada bi svaki grešnik znao u plemenitosti srca odmah nakon uči- 
njenog grijeha oplakati svoju opačinu, kako bi brzo nestalo sa svijeta i 
psovke i svih drugih zlodjela. 


Dva prijatelja. »U predgrađu Stokholma jednog zimskog jutra 
nekoliko je ljudi promatralo preko niske ograde lijep prizor. Krasan 
konj, zelenko, objesno je jurio dvorištem. Njegov sudrug u igri bio je 
lijepi veliki škotski pas. Bilo je očito da su obojica dobri prijatelji i 
da zajedno stanuju u staji. Pas je trčao iza konja i oblijetao ga s jedne 
i druge strane, radosno lajući. Gas bi ga zaskočio i_ hvatao njegovu 
dugu grivu, a onda bi ga povlačio za njegov dugački kitnjasti rep. 
Ljudi koji su prolazili, zaustavljali su se i sa užitkom promatrali lijepu 
igru krasnih životinja. 

Iznenada se zelenko, da bi dao oduška svojem veselju, bacio straž¬ 
njim nogama, ali tako nespretno, da je pogodio psa, koji se baš u taj 
čas približio konju odostrag. Pas je uslijed jakog udarca bio odbačen 
nekoliko koraka. Ležao je na snijegu koji se zacrvenio od njegove krvi. 
Dotrčao je konjušar i pažljivo ponio povrijeđenoga psa prema staji. 
Sada se desilo nešto ganutljivo. Jedva što je konj začuo cviljenje svoga 
druga u igri, nestalo je u jedan mah njegove nestašnosti. Zaustavio se, 
okrenuo glavu i opazio okrvavljenoga psa. Odmah je shvatio što je 
skrivio. Kada se konjušar uputio u staju, slijedio ga je konj s tako 
duboko sagnutom glavom, da mu je gubica gotovo dodirivala zemlju 
pokrivenu snijegom. Ne gledajući ni lijevo ni desno, pošao je tromim 
korakom u staju. Bio je prava slika neutješljivosti. Jednom riječi iz¬ 
gledao je kao utjelovljena grižnja savjesti. Nije se ni pomakao kada su 
mu stavljali uzde i ormu za svagdanji posao. Pas je nakon nekoga 
vremena ozdravio. No ovaj nesretni događaj, nije poremetio prijatelj¬ 
stvo između dvije životinje.« 

Evo još jedne istinite priče, o plemenitosti životinjskog srca, koje 
duboko pati radi boli koju je nehotice zadalo svojem prijatelju. 

Koliko puta možemo vidjeti i čuti na ulici psovača, prostaka, koji 
vrijeđa i Boga i bližnjega, a koji ne zna niti toliko koliko nerazumna 
životinja, da treba nakon grijeha i oboriti glavu, i osjetiti grižnju 
savjesti. Kod takovih nema ni govora o nekoj neutješljivosti, nego 
naprotiv zadovoljstvo radi nasilja nad Božjim ih ljudskim ugledom i 
čašću. Sto drugo reći, no ono što je očigledno iz ove dvije priče o živo¬ 
tinjama: da često životinje nadmašuju ljude u plemenitosti i dobroti 
srca. 


Time završavamo razmatranje o pokajanju, kao bitnom dijelu sa¬ 
kramenta pokore, i činu od najveće važnosti u odnosima između Boga 
i čovjeka. 

U jubilarnoj godini Otkupljenja, piše sv. Otac Ivan Pavao II. o 
temi: »Pomirenje i pokora u poslanju Crkve.« »Pomirenje, veli vrhovni 
Svećenik, nije ništa drugo nego samo Otkupljenje koje je svakom 
čovjeku ponudio Otac u smrti i uskrsnuću svoga Sina i koje i danas 
nastavlja pružati svakom grešniku, čiji pokajnički povratak očekuje po 
obraćenju, isto onako kao otac u prispodobi o rasipnom sinu.« Vrhovni 
Učitelj Crkve govori o povratku Ocu, uz bitni uvjet, pokajnički osjećaj, 
koji mora izgubljenog sina najprije dovesti pameti, a onda domu Očevu, 
kako to i ističe Gospodin. 

Odluka 


Marija Magdalena. Poznata grešnica u gradu. Poznata je i sa svojih 
suza koje je prolijevala u kući farizeja Simuna. Poznate su i Isusove 
riječi koje joj je pred svima izrekao: »Ženo, oprošteni su ti tvoji gri¬ 
jesi!« Poznate su i riječi kojima ju je otpustio: »Idi u miru!« 

No, najljepše je u njezinu životu, životu žene iz koje je Isus is¬ 
tjerao sedam zloduha, ono što bilježi u nastavku evanđelja Ivan apos¬ 
tol: »Zatim je Isus redom obilazio gradove i sela propovijedajući i 

navješćujući veselu vijest o kraljevstvu Božjem... Pratila su ga dvanaes¬ 
torica... i neke žene, koje je izliječio od zlih duhova... Marija koja se 
zove Magdalena, iz koje bijaše izagnao sedam đavola... i mnoge druge. 
One su im pomagale svojim darovima.« (Lk 8,1-3). 

Iako je Magdalena čula: »Idi u miru«, nije otišla kao toliki drugi 
svojoj kući, nego je od toga časa išla neprestano za Isusom i učenici¬ 
ma i služ i la njima. Dokle? Do Golgote, do križa pod kojim kleči dok 
kapljice krvi klize s križa na njezinu glavu. Sudjeluje kod ukopa, smije 
prati njegovo tijelo od krvi, koja je za nju i sve ljude prolivena i 
spremati za ukop tijelo, »za sve predano«. Za sve ljude i za nju, koja 
ovdje, uz Prečistu Djevicu i nevinog Ivana stoji kao predstavnica onih, 
za koje je Isus prikazao žrtvu na križu. Sigurno su joj haljine bile oro- 
šene tom krvlju, kojom je oprana ona i sav grešni ljudski rod. 

I kada su muževi navalili kamen na grob i otišli, ona opet ne 
ide — nego je »s drugom Marijom sjedila prema grobu« dok drugi 
evanđelista dodaje da su »pomno gledale gdje je Isusovo tijelo polože¬ 
no.« 

Jedva je dočekala da svane prvi dan u tjednu, nakon blagdana 
Pashe, kada je bilo slobodno da se kreće. Rano u zoru već je na grobu. 
Plače u praznom grobu, jer nema Gospodina. Vidi anđele, ali tomu ne 
pridaje posebnu važnost, jer nema Gospodina kojega su uzeli. Sva 
zaplakana ne prepoznaje Isusa, misleći da je vrtlar. Pita ga: »Dali si 
ti uzeo mojega Gospodina.« No, čim ju Isus pozove po imenu: »Marijo«, 
sva uzbuđena i ushićena od radosti, baca se pred njegove noge vičući: 
»Učitelju«. Tada dobiva naredbu: »Idi reci mojoj braći: »Uzlazim k 
Ocu svome i k Ocu vašemu, Bogu svome i k Bogu vašemu!« 

Evanđelista Marko kratko bilj eži: »Uskrsnuvši dakle rano ujutro 
u prvi dan sedmice Isus se ukaza najprije Mariji Magdaleni, iz koje 
bijaše izagnao sedam zlih duhova.« (Mk, 16,9). 

Ta braća Isusova, kako ih on sam zove su njegovi učenici, apo¬ 
stoli. Nije se javio njima najprije, nego njoj. Javio se i Petru i Jakovu, 
ali njprije njoj. Javio se i dvojici iz Emausa, ali ne prije nego njoj. 

Ukazao se je i svima zajedno, ali nakon što se ukazao njoj. Njoj, za 
koju opet ponavlja evanđelista, da je to ona iz koje je Isus izagnao 
sedam zlih duhova. Zašto? Zašto je ona prva vjesnica najvećeg Isusova 
čuda, njegova uskrsnuća? 

Jer je bila vjernija od sviju od svojega obraćenja, pa do Velikog 
Petka, tragedije na križu, sve do groba. I sve do kraja svijeta će se 
baš ona spominjati u divnoj uskrsnoj poruci, kao prvi svjedok i prvi 
glasnik Isusove pobjede nad smrću i grijehom. 

Njezine pokajničke suze, urdile su čvrstom odlukom, da više neće 
nikada napustiti onoga, koji ju je oslobodio od grijeha i ropstva zlim 
dusima. Ta ju je odluka stavila- na Uskrs ispred apostola, koji su svi do 
jednoga zatajih u te velike dane. »Grob je prazan ah njega nema.« 
To je bio zaključak nad praznim grobom, unezvjerenih učenika Isuso¬ 
vih. Marijina je poruka: »Uskrsnuo je Isus iz groba, ja sam ga vidjela.« 
U razgovoru s anđehma i samim Gospodinom. Tako jakom u vjeri, i tako 
snažnom u ljubavi prema Gospodinu, učinila ju je odluka da ide za 
Gospodinom, što je i ispunila onda, kada su se svi pokolebah. 


Žena preljubnica. Uhvatili su je u preljubu, za koji je po Mojsije- 
vom Zakonu morala biti kamenovana. To su i rekh oni koji su ju 
dovukli pred Isusa, poderanu i raščupanu, tražeći njegovu presudu za 
nju grešnicu. Bacih su ju pred njega u prašinu i pitah licemjerno što 
će učiniti s njom. Gospodin postavlja njima pitanje: »Tko je od vas 
bez grijeha? Neka se prvi baci na nju!« Kako nisu odlazili, sagnu se 
Isus i poče pisati po pjesku. Izgubiše se, prema evanđelju, počevši od 
najstarijih. Žena je ostala sama s Isusom. »Nitko te ne osudi? — pita 
je blago?« A ona, na rubu očaja, ah sada već sa nekom nadom u spas, 
odgovara: »Nitko, Gospodine!« Isus zaključi: »Ni ja te neću osuditi!« 
No tada ozbiljno dodaje: »Idi i odsada ne griješi više!« Kao kada se 
čuje prijeteća grmljavina izdaleka. Kao da je htio reći: »Vidiš kako si 
zamalo ludo izgubila glavu. Pazi da te nova nevolja ne šatre!« 

Ribnjak Siloe. Uz njega leži čovjek uzet kroz trideset osam godina. 
Ne može ozdraviti, jer nema nikoga da ga spusti u čudesni ribnjak 
kada dođe anđeo Gospodnji. Isus ga podiže sa nosila. On prohoda, na- 
prti svoja nosila na leđa, i ode sav sretan, izgubivši se u mnoštvu. 
Za njega je bila stvar završena. Ozdravio je i pun zadovoljstva gura se 
u onom mnoštvu. No za Isusa nije bilo sve završeno. Pronađe ozdrav- 
ljanog parahtičara, pa mu najozbiljnije reče: »Ne griješi više, sinko, 
da ti se što gore ne dogodi!« 

S jedne strane milosrđe, ah i ozbiljna prijetnja s druge strane. 
Izgleda da ga je bolest stigla radi grešnog života, pa ga Isus na to 
podsjeća, i opominje da ga čeka još gorje od onoga za što je bio kaž- 

njen. Možda je vidio, čitao u njegovoj duši, da odluka ne griješiti više, 
nije nikla u srcu izliječenog samim čudesnim ozdravljenjem. 

Svaka odluka, nakon duševnog ozdravljenja, mora biti čvrsta i 
trajna: za cijeli život. Nema tu ni govora o »šepanju na obje strane«, 
kako opominje prorok. Evanđelista Matej je zabilježio opomenu koju 
sam Gospodin dade: »Tko ustraje do kraja taj će se spasiti.« (Mt 10,22). 

Već u Starom Savezu, proroci govore u ime Božje, s istim načinom 
Prorok Izaija prenosi ono što Bog govori svojem narodu: 

»Budu l’vam grijesi kao grimiz, pobijeljet će poput snijega.« 

Kao purpur budu li crveni, postat će kao vuna.« 

Veliko obećanje koje u srcu grešnika, pa i najtežeg, budi pouzda¬ 
nje u Božju dobrotu i nadu u oproštenje. Ali u nastavku navodi prorok 
i uvjete: 


»Uklonite mi s očiju djela opaka, prestanite zlo činiti! Učite se 
dobrim djelima; pravdi težite, ugnjetenome pritecite u pomoć. Siroti 
pomozite do pravde, za udovu se zauzmite.« (Iz 1,16-18). 

Da se postigne oproštenje grijeha, treba se odreći zla, prestati s 
opačinama. Ni to nije dosta. Kao ustuk zlu koje je prije obraćenja 
činio, sada mora činiti dobro. Kao što je grešnik bio uporan u zlu prije 
povratka Bogu, tako mora biti uporan u dobru: pomagati siroti, pomoći 
ugnjetenomu, zauzimati se za udovice. 

»Ako se bezbožnik (grešnik) odvrati od svojih grijeha što ih poči¬ 
ni i bude čuvao sve moje naredbe, i vršio pravo i pravicu, živjet će 
i neće umrijeti. Sva njegova nedjela koja počini, bit će mu zaborav¬ 
ljena.« (Ez 18,21-22). 

I 

»Obratite se, dakle, i povratite od svih svojih nedjela koja ste 
počinili i načinite sebi novo srce i novi duh... ja ne želim smrti ni¬ 
koga koji umire — riječ je Gospodina Boga. Obratite se dakle i živite.«' 

»Dat ću vam novo srce, nov duh udahnut ću u vas! Izvadit ću iz 
tijela vašega srce kameno i dat ću vam srce od mesa!« (Ez 36,26). 

Vidimo kako prorok uporno ponavlja što Bog traži od grešnika. 
Nije dovoljno samo pokajanje. Ono je bitno za oproštenje, jer tko se 
ne kaje nema želje uopće da se izmiri s Bogom i dobije oproštenje. 
No samo oproštenje nakon pokajanja, je djelo Božje ljubavi. Sada, čov¬ 
jek očišćen od grijeha mora zasvjedočiti cjelokupnim životom koliko 
on ljubi Boga i uzvratiti svojom ljubavlju Božjoj dobroti. To, pak, či- 

ni onda, ako se odvrati od svojih grijeha, čuva sve naredbe Božje, 
vrši pravo i pravicu — tada će tek biti njegova nedjela oproštena — 
kako to opširno prorok nabraja. I završava — »Obratite se i živite!« 

Obratite se znači, ostaviti grijeh i činiti dobro. Nikako nije isti 
čovjek onaj koji čini zlodjela i onaj koji čini dobra djela. Grešnik je 
onaj koji je činio zlo. On se mora okrenuti Bogu i sada činiti dobro. 
On mora postati drugi čovjek. Novi čovjek. Mora odbaciti kameno srce 
da može dobiti živo srce, od mesa. On mora primiti od Boga novo srce 
i novi duh. I to mora biti trajna odluka, za trajno prijateljstvo prema 
Bogu, koje će se očitovati ustrajnim vršenjem Božjih naredaba. 

Danas se u svijetu medicine čine nevjerojatne svari. Već smo spo¬ 
minjali vađenje srca i zamjenu novim, vađenje bubrega i primanje 
novoga, sve do transplantacije kože ih koštane srži. Kod svih je tih 
operacija važno, da organizam čovjeka nakon izvršene operacije prih¬ 
vati novi organ. Ako ga tijelo ne prihvati, odbaci novo srce, tada na¬ 
stupa neminovna smrt. 

To se dešava i u duhovnom životu. Nažalost, veliki je broj onih, 
koji odbacuju novo srce i novi duh, koji su primili nakon duhovne 
transplantacije, vraćaju se starom zlom srcu, zlom duhu, i bijedno 
završavaju. 

Apostol Pavao: »Braćo, mi koji smo umrli grijehu, kako da živimo 
u njemu?... Krist pošto bi uskrišen od mrtvih, više ne umire, smrt 
njime više ne gospoduje. Sto umrije, umrije jednom zauvijek grijehu, 
a što živi, živi Bogu. Tako i vi, smatrajte sebe mrtvima grijahu a živima 
Bogu u Kristu Isusu.« (Rim 6,8-12). 

Apostol poziva, da nakon uskrsnuća iz mrtvila grijeha, budemo 
mrtvi, zauvijek mrtvi, grijehu. Isto tako poziva da živimo — opet 
zauvijek u Bogu. Mrtav za Boga — najveća nesreća. Duh Božji govori 
o onima koji se zovu živi, a stvarno su mrtvi. Pravednik i kada umre, 
živi. (Tko vjeruje u mene, ako i umre živjet će!) Grešnik iako živi — 
mrtav je — za Boga. Stoga je najveća ludost i zločin nad samim so¬ 
bom, nakon oživljavanja iz smrtnih djela i povratka u život, počinjati 
duhovno samoubojstvo po grijehu. Biti mrtav Bogu, a živiti grijehu. 

Čitao sam davno u crnoj kronici. U našem glavnom gradu, otac 
popio otrov. Na vrijeme su opazili, odvezli su ga u bolnicu, gdje su mu 
isprali otrov, očistili želudac i ostao je živ. Djeca su i žena plakali i 
molili ga da više ne diže ruku na sebe. Obećao je, ah nakon nekohko 
mjeseci nađoše ga na tavanu obješenog. Bzo su prerezah uže, umjetno 
disanje, liječnička pomoć, i — povratih su mu život. Bilo je opet suza i 
plača i svečano obećanje: »Nikada više«. Nakon nekog vremena, popeo 

se u toranj katedrale i skočio u ponor. Ostao je na mjestu mrtav, ovaj 
puta bez povratka u život. 

Savršena slika onih, koji po teškom grijehu mrtvi za Boga, miloš- 
ću Božjom, sakramentcfrn pokore, ožive, da bi učinili duhovno samouboj¬ 
stvo brzim povratkom starim opačinama. Kod jedne vrste vjernika, 
nažalost nije ih malen broj, milosni život traje nakon ispovijedi nekoliko 
trenutaka, sati ih koji dan, da bi brzo ugasnuo kao svijeće na najsla¬ 
bijem vjetru. 

Bilo je o velikoj ispovijedi u jednoj slavonskoj župi. Ljudi strpljivo 
čekaju čitave sate,da dođu na red i obave svoju »uskrsnu dužnost«. 
Kako je sv. Pričest svaki sat, oni koji se ispovijede, čekaju pred crkvom 
da se pričeste. Tako se njih nekoliko nakon ispovijedi pričestiše, a onda 
pred crkvu, da »zapale«. Jedan od njih, pričaju očevici, stavio cigaretu 
u usta, uzme upaljač, kresne jedanput, drugi put, pa još jedanput, ah 
upaljač neće. Bjesno opsuje Boga, uzme vatre od susjeda, stavi mirno 
šešir na glavu, i ode bezbrižno kući. Ta on se je za Uskrs ispovidio. 
Ni na kraj pameti mu nije bilo, da je onaj božanski plamen koji je po 
sakramentu pokore netom upaljen, odmah u duši i ugašen po teškom 
grijehu. On će do slijedeće godine živjeti u tom grijehu, i svima onima 
koji će ih shjediti, živjeti će u tami, i trajnoj opasnosti da ga smrt 
zadesi u nemilosti Božjoj. 

Apostol Pavao poziva: »Kristovi smo poslanici; Bog vas po nama 
nagovara: Pomirite se s Bogom.« (2 Kor). Sigurno nas ne poziva da se 
s njim pomirimo, da bi se opet zavadili, nego potiče: »Odložiti vam je 
prijašnje ponašanje staroga čovjeka koga varave požude vode u propast, 
a obnavljati se duhom svoje pameti i obući novoga čovjeka, po Bogu 
stvorena u pravednosti i svetosti istine.« (Ef 4,22-24). 

Apostol jasno i odlučno ističe, što i prorok Ezekijel traži: odložiti 
staroga čovjeka — vođenog požudama, a obući novoga, jer put staroga 
čovjeka vodi u propast. Isto što i prorok opominje: »Obratite se i živite!« 
I kao što se prorok poziva na Boga, tako i Apostol — koji sebe i ostale 
apostole naziva: poslanici Božji. 

Obraćenje mora biti trajno, bilo da se o kojem grijehu radi, jer 
samo tako ćemo postići »kraljevstvo Kristovo i Božje«, kako to veli u 
slijedećim recima: »A bludnost i svaka nečistoća ih pohlepa neka se i 
ne spominje među vama, kako dolikuje svetima! Ni prostota, ni ludorija 
ni dvomislice što se ne priliči, nego radije zahvaljivanje! Jer dobro 
znajte ovo: Nijedan bludnik, ih bestidnik, ih pohlepnik — taj idolopok¬ 
lonik — nema baštine u kraljevstvu Kristovu i Božjemu.« (Ef 5,3-6). 

Bludnik, bestidnik, pohlepnik, su pojmovi koji označuju čovjeka 
koji trajno živi u bludu, srebroljupstvu — dakle živi u stanju grijeha. 
Po tom grešnom načinu života pokazuje upornost u zlu, da ne kažemo 

očituje životom odluku da živi u grijehu. Takav nema pravo na baštinu 
Kraljevstva. 

Iz toga grešnog stanja, koje vodi u smrt, može se izbaviti, ugleda¬ 
jući se u Isusa: »Braćo«, piše Apostol u poslanici Hebrejima, »Okruženi 
tolikim oblakom svjedoka, odložimo svaki teret i grijeh koji nas sapi- 
nje, te postojano trčimo u borbu koja je pred nama. Uprimo pogled u 
Početnika i Dovršitelja vjere, Isusa, koji umjesto radosti koja stajaše 
pred njim podnese križ, prezrevši sramotu te sjedi s desna prijestolja 
Božjega. Doista, pomno promotrimo njega, koji podnese toliko protivlje¬ 
nje grešnika protiv sebe, da — premoreni — ne klonete duhom. Ta još 
se do krvi ne oduprijeste u borbi protiv grijeha.« (Heb 12,1-4). 

Apostol poziva na borbu protiv grijeha, radi kojih Isus »podnese 
križ«. U toj borbi se moramo »do krvi oduprijeti grijehu«. Sakramenat 
pomirenja nam na temelju našeg pokajanja oprašta sve grijehe, ali to 
nije svršetak, nego početak nastojanja u borbi protiv zla u nama i 
oko nas. Po ispovijedi dobivamo novi život, koji treba neprestano ču¬ 
vati od uzročnika duhovne smrti. To je grijeh »teret i grijeh koji nas 
sapinje«, a koji moramo, po riječima apostola odložiti i »postojano 
trčati u borbu koja je pred nama.« 

I prvak apostolski Petar poziva na novi život, život svetosti: »Ne 
oblikujte se prema negdašnjim strastima iz vremena vašega neznanja. 
Već kao što je svet onaj koji vas je pozvao budite i sami sveti u 
svemu življenju, jer stoji pisano: »Budite sveti jer ja sam svet.« (1 
Pt 1,14-15). 

Svetost je stanje duše bez teškoga grijeha. Apostol to traži, jer 
to Bog traži od čovjeka kojega je učinio »sebi slična«. Zato i odlučni 
poziv: ne oblikujte se prema negdašnjim strastima. Nego — ustrajte u 
dobru, kojemu ste se vratili, kada ste se obratili. Nema povratka na 
grijeh. A za one koji nemaju čvrste odluke da ostanu »sveti«, nego se 
vraćaju grijehu, Apostol ima veoma teške riječi: »Na njima se događa 
ono što kaže istinita poslovica: ’Pas se vraća svojoj bljuvotini’ i 'Okupana 
svinja vraća se da se valja u kaljuži.’« (2 Pt 2,22). Malo ima mjesta u 
Bibliji, koja na ovako oštar način govore o grešniku koji se uvijek 
iznova vraća svojim opačinama. 

Isus naređuje apostolima da propovijedaju svim narodima, svakom 
stvorenju. Neki crkveni otac kaže, kao da je rekao da govore i nerazum¬ 
nim stvorenjima. Ipak izuzima dvije skupine: Ne dajte svetinje psima, 
ne bacajte biserje pred svinje. Sveti Petar za uporne grešnike ima 
usporedbu — kao svinja, kao pas. Isus, inače tako puno dobrote i bla¬ 
gosti, naziva opake svinjama i psima. Misao koja mora svakoga plašiti! 
Od takvoga zlog stanja duše, sačuvati će nas, nakon obraćenja, odluka: 
ne vraćati se u grijeh. 

O tome piše sv. Toma, crkveni naučitelj: »Da zadobijemo oproštenje 
grijeha i Božje prijateljstvo, osim kajanja je potrebna i čvrsta nakana 
da ga više nećemo vrijeđati.« 

Vuk je prema narodnoj priči pošao na ispovijed. Optužio se iskren 
no: klao ovce, jaganjce, stanovnike šume. Klečeći u maloj šumskoj 
kapelici, neprestano se propinjao i gledao kroz prozor u šumu. Ispovjed¬ 
nik ga oštro ukori. »Kuda to gledaš neprestano?« Vuk odgovori sa sa¬ 
vršenim mirom: »Brzo me odriješite, jer eno ide jedna ovca, žurim da 
je oderem!« 

»Vuk dlaku mijenja, ali ćudi ne!« — glasi poslovica. Ima među 
ljudima jedan soj, koji štošta promjeni na sebi i oko sebe, ali grijesima 
okuženu narav, nikada. 

Pričaju za nekog lopova koji je ukrao u šumi dvoja kola drva. 
Došao na ispovijed, priznao je krađu, i onda zamolio: »Molim vas da 
mi podijelite odrešenje za četvora kola drva.« Svećenik, osupnut, upita 
ga zašto? On mirno odgovori: »Pa dovezao sam kući dvoja kola, noćas 
idem ukrasti još dvoja, pa mi dajte i za to odrešenje.« 

Svaka vrsta grijeha ima u ispovijedi ovakove svoje pretstavnike. 
Molim vas da me odmah pričestite iza ispovijedi, da ne bi štogod sa¬ 
griješio. Sad odmah, iza ispovijedi, u kojoj je izrekao pokajanje, čvrsto 
odlučio da neće više griješiti — a nakon svega upravo očekuje da će 
se vratiti zlu i grijehu. 

Svećenik ispovijeda u sakristiji djecu, a ispred vratiju žamor. 
Izađe napolje da sazna uzrok nemiru. Jedan se od mališana potuži:. 
»Ivo me nagovara, da idem krasti kruške poslije ispovijedi, kod babe 
Kate ćorave.« I ovdje je u pripravi za ispovijed, pala odluka za novi 
grijeh. 

To je veoma nevin oblik, veoma teške zloće, koja se ponavlja kod 
mnogih u mnogim i teškim oblicima. Na njima se ispunjava ono što 
reče sveti Izidor: »Nisu pokornici, nego ismijavaju pokoru svi oni, 
koji se ispovijedaju bez odluke ne griješiti više.« To isto piše prastari 
crkveni pisac Tertulijan: »Lažna je pokora u kojoj se ne vidi popravka.« 

Moderni pisac (Businello) duhovito primjećuje: »Kajanje ubija bak- 
cile grijeha, koji našoj duši zadaju smrt, a odlukom se zatvaraju svi 
otvori i ulazi u dušu, da ne bi ušli neki drugi mikrobi.« 

U medicini se govori o preventivi, čuvanju od bolesti. U duhovnom 
životu se preventiva sastoji u konstantnoj odluci — izbjegavati grijeh 
i sve grešne prigode. 

Postoji priča o nekom pijancu koji je redovno odlazio u gostionicu 
godinama i tamo trošio uludo novac na piće i karte. Jednoga dana se 
napio, zavadio s ostalim druzima u zlu, koji ga propisno namlate i 
bace kroz vrata napolje. Kako je gazdu redovno pratio, i pred gostio¬ 
nom čekao njegov pas Filaks, zgrabe bojdžije psa, i nadjele i njega 
batinama iz mržnje prema gospodaru. Prošlo je neko vrijeme od toga 
događaja i gazda pođe opet u gostionicu u pratnji svojega vjernog 
psa. No, kada je pas došao do mjesta gdje je dobio batina, podvije rep 
i zavijajući pobježe kući. Oni koji su to gledali, upitaju gospodara, 
što to bi njegovu psu? Ovaj na to vjerno ispriča, kako su obadvojica 
na tom mjestu izvukla batina, pa se pas toga sjetio i odmaglio kući. 
Jedan od slušatelja zaključi: »Čovječe, pa tvoj je pas pametniji od tebe. 
On je, naime, zapamtio mjesto gdje je jedanput stradao, i više ne ide 
natrag. Ti se, pak, uvijek iznova vraćaš amo, gdje si se toliko puta 
unesrećio. 

U oznake dobre odluke, ubraja se i nužno izbjegavanje osoba, 
mjesta, i prilika u kojima grešnik uvijek ili često sagriješi. Dužnost 
izbjegavanja bližnje grešne prigode, ostaje kao teška obaveza za pokaj¬ 
nika i uvjet da dobije oproštenje grijeha. Za nekoga će biti bližnja 
grešna prigoda gostionica, za drugoga kartašnica, za trećega mjesto 
sumnjivog morala, a za nekoga stanovita osoba ili društvo. 

Gospodin postavlja radikalan zahtjev. »Ako te oko tvoje sablažnja- 
va, iskopaj ga, ako te ruka sablažnjava, odsijeci je, ako te noga sa- 
blažnjava, odbaci je od sebe.« Tumači i zašto: »Jer ti je bolje s jednim 
okom, jednom nogom ili jednom rukom ući u kraljevstvo nebesko, nego 
da te s oba oka, obje ruke ih obje noge bace u peć ognjenu.« 

Čovjek našeg vremena, koji je doslovno to shvatio i na strašan na¬ 
čin oživotvorio ovu preporuku. Ne tako davno, pisale su naše novine o 
tome. 

»Kirurzi bolnice u Linzu (Austrija) u toku sedamsatne operacije, 
ponovno su priših obje odsječene ruke jednom pacijentu koji se na¬ 
mjerno unesrećio štamparskim nožem za papir. Pacijent je za sebe iz¬ 
javio da je »nepopravljiv lopov«, i da je želio da se oslobodi ruku, 
jer ga stalno dovode u zatvor«. U toku operacije, liječnci sa klinike u 
Linzu uspjeh su da povežu krvne sudove, kosti i tkivo odsječenih ruku, 
ah povezivanje nerava je bilo manje uspješno. Prema izjavama liječni¬ 
ka, pacijent će biti sretan ukoliko bude mogao pokretati kažiprst.« 

Liječnici nisu sigurni kohko će uspjeti njihov operativni zahvat. 
»No jedno je potpuno sigurno. Taj užasni čin, nije u skladu s vjer¬ 
skim učenjem, jer Isus nije tražio da se udovi zaista odrežu u do¬ 
slovnom smislu. On je tražio, da se udovi mrtve, tako kao da ih nema, 
kao da su odrezani i odbačeni u trenucima napasti. Sigurno je i to, 

da je želja toga čovjeka da se sačuva od grijeha poprimila stravičan 
oblik, kao i to da ta nevjerojatna žrtva, kraj sve svoje neispravnosti, 
mora posramiti nebrojene grešnike, koji ne čine ništa, ili gotovo ništa, 
da se izvuku iz svojih grijeha i zlih navika. Opasnost da stoga budu 
bačeni u oganj, čuvajući brižno svoj život, u vidu te žrtve i Isusove 
prjetnje, nije nimalo nestvarna niti neopravdana. 

Sto je odluka? 

Odluka je čvrsta volja da ubuduće nećemo vrijeđati Boga, tj. 
griješiti, i da ćemo izbjegavati svaku prigodu za grijeh. Odluka se 
prema tome sastoji iz čina volje, kojim, pošto smo upoznali zloću gri¬ 
jeha i iskreno ga zamrzili, ozbiljno odlučujemo, da ni pod koju cijenu 
nećemo više griješiti!« (Castegnaro, str. 38). 

Stara ispovjedna molitva: »Volim prije umrijeti, negoli tebe, dobri 
Bože ikakovim grijehom, pogotovo smrtnim, uvrijediti.« 

Odluka sačinjava »lik sakramenta pokore«, tako da bi bez nje 
sakramenat bio ništetan, izuzev ako se radi o nesavladivom neznanju, 
sakramenat bi bio i svetogrdan. 

Svojstva odluke: čvrsta, općenita, djelotvorna. 

Čvrsta odluka. Takova odluka ne čini čovjeka nepogrešivim. Inače 
bi bilo dovoljna jedna ispovijed u životu. Sv. Petar je bio u milosti 
Božjoj, na zadnjoj večeri, pošto mu je Isus oprao noge (slika čišćenja 
od grijeha) pobožno se pričestio, učinio ozbiljnu odluku da će radije 
umrijeti nego li napustiti svojega Učitelja, pa je ipak u jednoj noći 
pao tri puta u grijeh zataje. Odluka, dakle, može biti iskrena, ah do 
pada dolazi radi nestalnosti. 

Općenita odluka. Općenita je odluka onda, ako se proteže na sve 
vrste teških grijeha, na svako vrijeme i sve okolnosti. 

Djelotvorna odluka. Moramo upotrijebiti sva sredstva da odluku 
provedemo u život. 

Sredstva za provođenje odluke u život. 

Izbjegavanje prigoda za grijeh. Čovjek redovno pada u grijeh radi 
pogibelji koje nadolaze, ili im se čak sami izvrgavamo. To su bližnje 
grešne prigode. Javljaju se u raznim oblicima: osobe, mjesta, knjige, 
kuće prijateljstva, koje su nas u prošlosti naveli na grijeh. Tko se drago¬ 
voljno izlaže takovim opasnosima taj će sigurno pasti. Tu vrijedi ona 
svetopisamska: »Tko ljubi opasnost, poginut će u njoj.« (Crkv, 37). 

Popravljanje zlih navika. 

Duže ponavljanje grijeha, zlih djela, rađa zlom navikom. No ne 
smijemo se plašiti. Ništa nije nemoguće čvrstoj i odlučnoj volji. I divlje 
zvijeri se mogu ukrotiti, te postaju pitome i poslušne. Htjeti je moći. 
Ponavljanje dobrih čina uništiti će zle navike i stvoriti dobre. 

Izvršavanje onoga što traži ispovjednik. 

Ispovjednik traži samo ono, ima samo jednu želju, da više ne pa¬ 
damo u grijehe. Radi toga on upotrebljava sve svoje znanje, revnost, 
a naročito traži pomoć Božju. Kao dobar liječnik duša on znade savjeto¬ 
vati sve 'ono što je dobro i korisno za ozdravljenje naše duše. 

Sveti Filip Neri. Za njegova boravka u Rimu, došao mu je neki 
mladić i molio ga da mu pomogne kako bi se oslobodio bludnih grijeha 
Pošto se je kod sveca ispovijedio, ovaj mu je dao slijedeći savjet: 
»Kada po nesreći padneš u grijeh, dođi odmah na ispovijed.« Slijedeći 
dan, kako mladić sam pripovijeda, opet je sagriješio i odmah otišao 
na ispovijed. Tako redom kroz četrnaest dana. Onda mu je ispovijed 
trebala sve rijeđe, jer je popravljao svoj život. Postao je svećenik i 
mlad umro. 

Ovdje je savjet svećenika da upotrijebi najjače sredstvo protiv 
grijeha — svetu ispovijed, mladiću donio pobjedu nad zlom koje ga je 
patilo i ponižavalo. 

£■ 

Treći dan Božića dolazi u sakristiju mladi čovjek i moli za ispovi¬ 
jed. Na župnikovo pitanje kada se je ispovijedio, odgovorio je za Božić. 
Župnik misli — prije godinu dana, no pokornik mu reče, da se ispovi¬ 
jedio prije par dana za ovaj Božić. Malo začuđen, župnik ga oprezno 
upita radi čega je došao opet na ispovijed. Ovaj mu odgovori: »Jučer 
sam u staji kod marve opsovao dragog Boga. Vi ste mi neki dan rekli 
da se zareknem, ako opsujem Boga, da ću odmah na ispovijed. I pun 
gnjeva na sam sebe, protisne: »Da ja vidim hoću li ja stati tome zlu 
na kraj.« I taj je imao čvrstu odluku: ne griješiti više, poslušao savjet 
ispovjednika, i poradio na sebi da iskorijeni psovku. 

O blagoslovu kuća, mladi odbornik pred kućom svojega strica, upo¬ 
zori župnika kako se ovaj nije dugo ispovijedio, pa bi ga trebalo malo 
potaknuti. Župnik je naveo razgovor na tu temu, i zamolio starca da 
dođe na ispovijed za Uskrs, koji je te godine bio vrlo rano. Čovjek je 
obećao, a župnik i zaboravio na to. Stric je održao riječ, za Uskrs se 
ispovijedio, i nekoliko dana poslije Uskrsa, crkveni odbornik pripovijeda 
što se desilo. 

Žena starčeva, radeći u bašči, pripovijeda svojoj susjedi o svojem 
mužu i reče: »Moj ti je Iva od Uskrsa drugi čovjek.« Ova začuđena 

reče: »Iva, ko Iva! Kako drugi čovjek?« Strina nastavi, »ispovjedaoti 
se on za Uskrs, i od toga dana on se potpuno promjenio. Prije je pso¬ 
vao ko sam vrag. Od Uskrsa ga nisam čula nijednom da je opsovao. 
Znaš da se je prije često opijao, a sada više i ne zaviri u čašicu. Godi¬ 
nama sam ga nagovarala da ide u crkvu, no on mi je, kao toliki drugi 
muškarci, uvijek isto odgovarao: »Ti idi, ja ti ne branim, a mene se 
okani.« Ja sam ga se zbilja i okanila. Sada, svake nedjelje, čim odzvoni 
prvo zvono za Misu, odmah me zove: »Baba, spremi mi stvare, idem u 
crkvu!« Tu je svakako točna dijagnoza dobre žene: Moj Iva je drugi 
čovjek. Onaj je psovao, ovaj ne psuje više. Onaj se opijao, ovaj to ne 
čini više. Onaj nije išao u crkvu, ovaj redovno to čini. Takova pak, 
»dijagnoza« je znak pravog obraćenja, novog srca i novog duha. 

Misijska djeca. Prije godinu dana su bile misije u malom seocu, 
filijali jedne slavonske župe. Uz ostalo, govori se i o ozbiljnom proble¬ 
mu izumiranja našeg naroda. Bijela kuga ili čuvanje od djece, pa veliko 
zlo — pobačaj. Nakon deset mjeseci, župnik obavijesti misionara s ra¬ 
došću: »Poslije misija rodilo se ili je najavljeno rođenje jedanaestero 
djece.« Takovu djecu zovu misijska djeca. Plod razmatranja, dobre 
ispovijedi i čvrste odluke o popravku života. 

Došao je na ispovijed misionaru kod kojega se ispovijedio za Božić. 
Radosno pripovijeda o zadnjoj ispovijedi, o razgovoru s misionarom i 
propovijedi na pokorničkoj Misi. Pun veselja izjavljuje: »Od zadnje 
ispovijedi nisam nijednu veliku psovku opsovao, bio sam svake nedjelje 
na Misi, svom sam kumu rekao da ne mislim imati manje od šestero 
djece, na što je pristala i moja dobra žena. Onda doda: Kum se zabri¬ 
nuo, i rekao da on ne može kumovati tolikoj djeci, pa da, bez zamjerke, 
nađem drugoga. Sam je zaključio da je od Božića mnogo toga promije¬ 
nio u svojem životu. Mi možemo dodati i na mnogim područjima. 
Sveti Remigije i franački kralj. Kralj se zvao Klodvig, i odlučio je da 
će primiti kršćansku vjeru, jer je do tada njegov narod živio u pogan¬ 
stvu. Sveti ga je Remigije poučio u vjeri, i došao je dan krštenja. Tada 
su se krstili uranjanjem u veliku krstionicu napunjenu vodom. Kralj 
je stao u vodu, i kada ga je svetac zaronio u vodu, kralj koji je vodio 
mnoge ratove, podignu desnu ruku iznad vode. S njom je, naime vitlao 
mačem kroz cijeli život, pa je mislio tako i dalje. Zato je namislio da 
»ruku ne krsti«, da ostane poganska. No, krstitelj ga zaroni cijeloga u 
vodu i reče: »Sto si dosada ljubio, to odsada moraš mrziti. A što si 
dosada mrzio, odsada moraš ljubiti!« 

Kod krštenja odraslih oprašta se ne samo istočni grijeh, nego i svi 
osobni grijesi. Tada se mora krštenik pokajati i odlučiti da će živjeti 
novim životom. Mora ispovijediti vjeru u trojednog Boga i odreći se 
đavla i svih njegovih djela — grijeha. 

Kod ispovijedi se opraštaju grijesi učinjeni nakon krštenja. Da 
dobije oproštenje, pokornik mora imati čvrstu odluku: »Dosada sam 

ljubio grijeh, odsada ću ga mrziti. Dosada sam mrzio kreposni život, 
odsada ću ga ljubiti. 

Svećenik grešnih. Živio je godinama u svojoj župi u grijehu, sa- 
blažnjavao svoje župljane, tako da ga je njegov sveti biskup češće po¬ 
zivao i opominjao. Nažalost — bez uspjeha. Uvijek se iznova vraćao 
zlom životu. Jednoga dana biskup opet pozove. Sa strahom u duši ne¬ 
vrijedni je svećenik stajao pred vratima biskupove sobe. Pokucao je, 
i kada je čuo poziv da uđe, otvorio je vrata i stao kao ukopan. Na 
podu, na samom ulazu u sobu, ugledao je veliki križ s raspetim Isusom. 
Ne može ući, a da ne stane na križ. Dobri mu biskup sav žalostan 
reče: »Stani samo, sinko, na njega. Puno si ga puta pogazio svojim 
opakim životom, pa neće biti čudo ako to i sada učiniš.« Grešni sveće¬ 
nik srušio se na koljena i udario u plač. Jaukao je kroz suze: Nikada 
više, nikada više! Poljubio je križ i obećao biskupu da će popraviti 
svoj zli život. Otišao je brišući suze. Obećanje je održao, ostavio svoje 
opačine, i ostao vjeran Raspetome. 

Posebno tumačenje ovom događaju nije potrebno. Da grešnik, koji 
živi u teškim grijesima, ne raduje Raspetoga, da ga ne ljubi, i da 
njemu ne pripada, to je jasno, i to vrijedi za svakog čovjeka. Kada bi, 
pak, ovaj prizor s otvrdnulim grešnikom došao do svijesti pojedincima, 
sigurno bi bih spremni ne samo popraviti svoj život, nego za Raspetoga 
položiti život. O tome svjedoče brojni primjeri onih, koji su ogrezli 
duboko u grijeh, ah kada su shvatili da su »neprijatelji Kristova kri¬ 
ža« svojim životom, kako to kaže sveti Pavao, bih su spremni radije 
umrijeti nego sagriješiti. Bih su spremni i to učiniti. 

U nekom mjestu vladao je običaj da svaka kuća ima vehki križ, 
koji visi na počasnom mjestu, a tijelo se Isusovo može skinuti s križa. 
To bi bivalo svakog Vehkog Petka, kada bi skinuli tijelo i polagali u 
Božji grob. Kada bi prošli uskrsni dani, tijelo bi opet čavlima prikovali 
na križ, a križ vratih na njegovo mjesto. 

Dužnost prikivan ja na križ, morao je obaviti onaj od malih uku¬ 
ćana, koji je te godine bio najgorji. Došao tako u jednoj obitelji red 
na mahšana. Zločest, tvrdoglav, neposlušan na sve majčine i očeve 
zapovijedi. Otac obitelji uze pred svima čekić i čavle i pruži sinu: 
»Prikuj Isusa na križ.« Dječak stisnuo šake, gleda u križ sav užasnut, 
ah ne uzima ono što mu otac pruža. Otac ga opomene ozbiljnim glasom 
da učini ono što mu je naredio. Tada se mah prkošljivac naprosto sruši 
na koljena i jaukne: »Dragi tata, ubij me, ah ja to ne mogu učiniti.« 
Svi su sa suzama u očima gledah malog pokornika. Otac mu stavi ruku 
na glavu i prozbori: »Nije to nikakvo zlo pričvrstiti čavhma Isusov 
drveni hk na križ. Nego, ti nisi više tako malen, da ne znaš kako je 
Gospodin Isus umro na križu za grijehe svih ljudi, da su ga pribih na 
križ radi naše zloće. Kada činiš zlo, ponavljaš ono što je Isusa nagnalo 
na križ. Nemoj to nikada zaboraviti.« Sav sretan digao se mališa sa 

zemlje i obećao da će se popraviti. Otac je pričvrstio Isusa na križ, 
predao ga sinu, a on ga je, još sa suzama u očima, i s ganućem u srcu 
postavio na njegovo počasno mjesto. 

Koliko ima kršćanskih kuća u kojima bi trebalo uvesti taj dirljivi 
običaj. U koliko bi kuća već na Uskrs, ili još ranije, odmah nakon 

ispovijedi odjekivali udarci čekića onih koji Boga skinu s križa da ga 

opet u svojim dušama razapnu. Nije U, unatoč uskrsnoj ispovijedi, već 
na Uskrs, u mnogim dušama Veliki petak. U kolikim bi kućama već na 
Božić, više pristajao kakav veliki križ s likom ispaćenog Isusa, negoli 
jaslice s malim Isusom. 

Došao je kući na Badnje veče s ispovijedi. Stigao je prije par dana 
iz tuđine kući. Sada se je ispovijedio, pa će se na ponoćki pričestiti. 

za večere upita ženu da li mu je izglačala košulju koju će obući kada 

pođe u crkvu. Odgovorila je da će to odmah učiniti, jer je bila zauzeta 
brojnim pripremama za Božić. Pobjesnio je. Opsovao joj je Boga, tres¬ 
nuo o zemlju zdjelu s kolačima, srušio jelku sa stola i natjerao u plač 
i ženu i djecu. 

Na ponoćki se ipak pričestio. Jedući hladetinu poslije ponoćne Mise, 
rekao je ženi: »Ti si kriva što sam opsovao Boga, to je tvoj grijeh, 
jer si me razljutila.« Mjesto Božića u kući, pakao u kući i njegovoj 
duši. 


Patrijarha carigradski sv. Ivan Zlatousti, na sam Božić propovijeda 
u crkvi pred carskim dvorom i mnoštvom vjernika. Svi u sjajnim odo¬ 
rama, radosni, pjevaju božićne himne. No, najedanput usred propovijedi 
patrijarha udari u glasan plač. Cijela crkva je zanijemila, a svetac 
je govorio kroz suze. »Koliko vas ima u crkvi. Pjevate pjesme novoro¬ 
đenom Spasitelju, a već ste se nakon božićne ispovijedi vratili starim 
opačinama: bestidnim plesovima, raskošu, pijankama i objesnim gozba¬ 
ma. Jao, koliki će od vas, koji ste danas raspjevani u crkvi, svršiti u 
paklu. Ponovno je briznuo u plač, a za njim cijela crkva. Mnogi su za¬ 
tražili ispovijed. Svećenici su se razišli po crkvi da udovolje mnogima 
što su tražili da se pomire s Bogom. Taj je Božić ostao nezaboravan u 
njihovim srcima. 


Kada je svećenik duže vremena u nekoj župi, tada mu često i 
Božić i Uskrs otkrivaju u te dane i psovača pred crkvom, i pijanca 
na ulici, i bestidne pjesme u noći. Pa iako ne prolijeva suze kao pa¬ 
trijarha carigradski, pati u duši gledajući svoj narod kako brzo zabo¬ 
ravlja dane pokore i, dobrih odluka, a vraća se starom zlu i neredu. 

Bila je velika ispovijed u selu. Župniku pomaže u ispovjedanju 
revni redovnik. Negdje pred ponoć, morao je uzeti lijek za umirenje. 
Pod korom čekaju još mladić i djevojka. U malom mjestu se sve zna. 

Nisu vjenčani, a žive skoro kao da su u braku. I oni su se ispovi jedili 
i pričest ili. Pa blagdani su pred vratima. Valja očistiti dušu i popraviti 
što se popraviti može. Rano ujutro, vidio ih je zvonar kako vode jedno 
drugo ispod ruke. Idu u susjedni gradić na trg. »Svinja okupana, koja 
se vraća svojoj kaljuži, i pas svojoj bljuvotini,« komentirao bi Apostol 
i ovaj slučaj. 

Svi su susjedi znali da je veliki psovač. Na Veliki Petak sam ga 
vidio gdje stoji i čeka na ispovijed. Drugi dan Uskrsa, stoji župnik 
kod prozora i razmišlja o propovijedi. Stojeći iza zastora, opazi toga 
čovjeka kako tjera svinje na pašu. Životinje se nešto uzvrpoljile i po¬ 
čele trčati amo, tamo. Pokornik od Velikog Petka, nemilo im opsova 
Boga i Majku Božju. Nije vidio župnika, ali je njega vidio onaj koji 
vidi sve i čuje. Kratko vrijeme iza toga, čuvajući svinje na pašnjaku, 
razbjesnio se i rekoše: kao svaki dan, izreda najteže psovke i pogrde: 
Isusa, Boga, Gospu. Najednom — uhvati se za srce i padne na zemlju. 
Oni koji su bili tu rekoše: »Malo je samo ’poštrepo’ i bio je gotov.« 
Nije izdržao od Velikog Petka do Uskrsa, a da ne opsuje. I tako godina¬ 
ma. Bog ga je čekao, a jednog dana rekao: dosta. Kako je ’štrepao’ 
na Božjem sudu, nije teško zamisliti; nije li opravdano bojati se da> će 
i na drugom svijetu, jadnik, mjesto vječne radosti, nastaviti da »štrepi« 
zauvijek. 

Priča župnik iz planinske župe. Pozvali su ga samrtniku, koji je 
cijeli život proveo kao alkoholičar. Župnik je ušao u sobu gdje je 
ležao bolesnik, a ovaj ga je ovako pozdravio: »Bolje, bi bilo, velečasni, 
da ste mi donijeli rakije, nego sveto Ulje.« Ukućanima je bilo jako 
neugodno, pa su ga radi toga korili. Župnik ih zamoli da izađu iz sobe, 
onda bolesnika ispovijedi, i podijeli sakramente umirućih. Župnika 
ponude da se u susjednoj prostoriji malo okrijepi, jer je prevalio dalek 
put do kuće u brdima. Dok su sjedili i razgovarali, čuli su kako se u 
bolesnikovoj sobi nešto stropoštalo. Doletjeli su u sobu i našli na podu 
mrtvog bolesnika. Kraj njega se valjala prazna flaša. Bio ju je sakrio 
pod jastuk, i čim je župnik izašao, ispio je sve do kapi, pao na pod i 
ostao mrtav. Strašan prizor i za svećenika i za ukućane. Žena je pla¬ 
čući govorila, kako je pio cijeli život, kako ga je nebrojeno puta molila 
da se ostavi pića, ali sve je bilo uzalud. 

Od sakramenata piću, od pića smrti. Apostol tvrdi da se mnogi 
varaju da će ući u kraljevstvo nebesko. Među njima nabraja i pijance. 

Na nekom groblju u vinorodnom kraju, župnik vodio prijatelja 
svećenika, i kod pojedinih grobova pripovijedao povijest pijanaca koji 
tu leže, i njihov žalosni svršetak. Ovaj je ubijen u tučnjavi, taj je pao 
u vodu pijan i ugušio se, jedan se smrznuo u snijegu, a drugi opet 
umro od kapi. Završio je žalosnim glasom: »Mnogi od njih u pijanstvu 
su začeti, u pijanstvu živjeli i u pijanstvu umrli.« I tu vrijedi ona 
Apostolova, da takovi neće u kraljevstvo nebesko. 



Bio u župi neki loš čovjek. Već u godinama, a vječito pijan. No, i 
pijan i trijezan, bio je takav psovač, da su se susjedi povlačili u svoje 
kuće kada bi počeo rigati psovke i pogrde na Boga i svece. 2ena, stara 
i boležljiva, godinama je od njega patila, primala batine i za njega 
molila. Napokon, onako slaba, pođe u Mariju Bistricu da mu izmoli 
obraćenje. Kada je za to saznao, dodao je svim svojim psovkama i po¬ 
grde Bistričkoj Gospi. 

Vukao se nekoliko godina, teško bolestan na plućima. Ispaćena 
žena, naglo se razboli i za par dana umre. Njega se prihvati sin i 
snaha. Pružali mu sve što su mogli, no on je i njima uzvraćao psovka¬ 
ma i pogrdama. Sin reče župniku: »Da mi nije otac, ne bi ga dvorio 
ni za kakove novce.« 

I njemu je bilo sve gorje. Nije se htjeo ispovijedati, a onda se na 
opomenu starijeg svećenika, školskog druga, gotovo na silu ispoviedi. 
Župnik je saznao od ukućana da psuje i dalje i da je upravo nepod¬ 
nošljiv. Župnik ga je pohodio tokom bolesti i uspio ga nagovoriti još 
dva puta da se ispovijedi. Svaki puta se je na svećenika naprosto de¬ 
rao, »što ga gnjavi«, a već se ispovijedio. Na dan kada će umrijeti, 
župnik sa strahom opet pođe k njemu, jer su ukućani poručili da je 
strašno psovao zadnjih dana. Čovjek se okomio na njega, ah ga župnik 
umiri govoreći da zna koliko pati pa će mu ponovno primanje sakrame¬ 
nata pomoći i duši i tijelu. Odgovorio je zlovoljno: pa neka vam bude. 

Kako je to bilo o blagoslovu kuća župnik je ostao u selu na objedu, 
i u podne su zvona oglasila »mrtvaca«. Umro je majstor Mata. Župnik 
je bio sav sretan pri pomisli da se je još taj dan siromah ispovijedio. 
Navečer je došao sin radi ukopa, i župnik ga upita, dali je pokojnik 
bio pri svijesti do kraja, i dali im je što rekao. »Jest«, odgovori žalosno 
sin. »Opsovao je Majku Božju i Krv Isusovu.« Netko je to komentirao: 
Psovao u mladosti, psovao u starosti, psovao u zdravlju, psovao u bo¬ 
lesti i dopsovao do svoje smrti. Sto može nakon takove životne bilance 
uslijediti ka plaća, nije teško naslutiti. Slično je prošao i ovaj: 

Živio je u selu, koje je pripadalo kao filijala mojoj župi. Došli su 
po mene da podijelim sv. sakramente starcu koji se prema riječima 
žene, nije ispovijedio od prvog svjetskog rata. Ispovijedio se, i sada je 
počeo obred sv. Pomazanja. Žena ga je malo pridigla, a on jaukne i 
opsuje joj Boga. Župnik se zgrozio i uzdahnuo: »Čovječe, sada ste se 
ispovijedili.« Otresito je odgovorio: »Sta ne pazi kako me diže.« Izmolio 
sam s njime pokajanje i dao mu ponovno odrešenje, podijelio sv. Pri¬ 
čest i otišao kući. Umro je za par dana. Došli su susjedi, pa ih nisam 
niti mogao pitati, dali je dospio još koji puta opsovati Boga prije ne¬ 
goli je izdahnuo. 

Svi mi znamo što je grešna navika, da može kod starca bolesnika 
biti kakova olakšavajuća okolnost, ah jedno stoji: Strašno je otići na 

sud Božji sa bogopsovkom na ustima. Ako igdje vrijedi ona: »Kakav 
život, takva smrt«, onda vrijedi u takvim slučajevima. Grešna, naime 
navika, i nastane tako da se ustrajno griješi, a dali je to isprika što je 
netko ustrajno griješio cijeli život, to je jako bolno pitanje, koje nas 
ostavlja u nedoumici ispunjenoj brigom i žalošću. 

Umirao je od vodene bolesti. Naš svijet veli: cio život se nalijevao 
rakijom, a sada pliva u vodi. Pohodio sam ga čim se jače razbolio. 
Nije bio »otpadnik«, kako kažu u tim krajevima, ali me je u razgovoru 
zabavljao pričama, kako su ga godinama tamburaši dopraćali na Pepel¬ 
nicu ujutro pijana kući. I slične stvari. Ukućani me upozoriše da jako 
psuje, a ja upozorih njih, nakon što sam podijelio sakramente, da me 
pozovu ako čuju da je što opsovao. Javljali su se počešće, a župnik bi 
stavio malu štolu u džep, pa u pohode starcu. U ljetu mu se malo 
stanje poboljšalo, pa bi starac, dok su ostali bili na njivi, pred kućom 
pazio na guske, koje su tu na tratini pasle. Njegov susjed, ozbiljan 
vjernik, pričao mi je o starcu: »Dida sjedi na klupčici pred kućom, 
prebire krunicu svoje pokojne bake, i povremeno kada se guske uznemi¬ 
re, opsuje im »Boga gusjega«. Svakako jezovit način priprave za susret 
s Bogom. Molitva isprepletena s bogopsovkom. Život natopljen najstra¬ 
šnijim psovkama, teško će imati kao završetak drugačiju smrt. 

Mnogi su priručnici za propovijedi, puni najozbiljnijih primjera, 
kako psovač umre u času psovke. Stariji svećenici su i sami bili svjedo¬ 
ci u svojim župama činjenice da Bog znade kazniti psovača odmah 
kada sagriješi. No, to je ipak razmjerno malen broj, obzirom na mnoštvo 
bogohulnika kod nas. Ovo nam se čini daleko strašnije i opasnije: 
Psuje godinama, neki i desetke godina, psuje u bolesti, psuje i na 
samrti i psujući odlazi na sud Božji. 

Teodor Beza, koji je istupio iz Crkve, teško je obolio. Posjetio ga 
je među mnogima i Sv. Franjo Saleški, koji je vratio Crkvi desetke 
tisuća otpadnika. Na sve molbe i poticaje svetog čovjeka, odgovarao je 
uvijek isto: »Ne mogu, ne mogu!« Svetac je bio uporan u svojim na¬ 
stojanjima, podsjetio ga i na blizinu smrti, a na koncu ga zapita: »A 
zašto ne možete?« Umirući teškom mukom ispruži ruku prema zastrtoj 
ložnici i reče: »Eto zašto ne mogu!« Htio je reći da se tamo nalazi 
sakrivena njegova družica u grijehu. Grijeh nije želio ostaviti, u grijehu 
ostao, i u grijehu umro. 

Dugotrajan život u grijehu, ne mora uvijek spriječiti kajanje za 
loši život, jer svaki normalan čovjek znade što je zlo, ali takav život 
uništava želju za obraćenjem, onemogućava odluku da će grijeh napu¬ 
stiti. 

Razbolio se ugledan čovjek, plemić, koji se je osjećao vjer nik om 
kraj svojega neurednog života. Naglo se razbolio, dao pozvati svećenika, 

koji je ubrzo stajao kraj njegove postelje. »Hoćete li se ispovijediti?« 
— »Hoću!« rekao je. »Hoćete li primiti ostale svete sakramente?« — 
Opet odgovara: »Hoću!« Ali vi živite javno sablažnjivim životom sa 
ženom koja nije vaša, zato je morate otpustiti!« — rekao je svećenik. 
»A to neću!« »Pa vi ćete brzo umrijeti« — pokušava svećenik da ga 
urazumi. »Hoću se ispovijediti, ali tu vezu ne mogu raskinuti!« Tako 
je uporno ponavljao. Svećenik ga pohodi još dva puta, ali on je uvijek 
odgovarao: »Hoću primiti sakramente, ali svoj način života, neću 
mjenjati!« Kada je svećenik došao treći puta, bolesnika je zatekao 
mrtva. 

Mnogo je onih koji i za života i na samrti žele svećenika, sakramente, 
vjersku utjehu, ali ne žele popraviti život, ostaviti grijeh. Neki to otvo¬ 
reno kažu, ali je mnogo veći broj onih koji lažu i svećeniku i sebi, a 
zaboravljaju da ne mogu lagati Bogu, koji ne prašta onima koji nisu 
spremni čvrsto odlučiti da će se obratiti i prestati vrijeđati Boga. 


Bio je još mlad čovjek, a sklepao se s nekom rastavljenom ženom, 
i s njom živio u grijehu. Bio je teški bolesnik na plućima. Pozvao je 
svećenika radi ispovijedi, a ovaj mu je izložio uvjete koje postavlja 
Crkva. Mora prekinuti grešnu zajednicu ili, jer je u teškom stanju, 
može ostaviti ženu u kući, ali kao pomoćnicu i dvorkinju. Molio je i 
dalje za ispovijed, a župnik je molio njega da ispuni što Bog traži 
od njega. Jedne noći pozovu župnika, jer je bolesnik na umoru. Sveće¬ 
nik požuri, ali kada je došao, našao ga je mrtva na zemlji. Ugušila ga 
je krv. 

Mnogi za života, poput ovog siromaha griješe, a grijeh nisu sprem¬ 
ni ostavit. Kada se konačno odluče da će se s Bogom izmiriti, tada 
Bog otkaže. Barem ljudski sudeći. Zato je mnogo i mudrije i sigurnije, 
dok je vremena, stvoriti uz pokajanje čvrstu odluku: odlučujem da ne¬ 
ću više griješiti. 

Lažna obraćenica. Čitao sam nedavno u nekim novinama: »Udovica 
Rosey Dones izjavila je da neće više džepariti. Poslije 60 godina džepa- 
renja, prestati će se baviti tim nečasnim poslom. Na sudu je 75 godiš¬ 
nja starica, gdje je privedena za neku krađu, izjavila: »Prsti mi nisu 
više tako okretni. Postala sam prestara za takove stvari.« — Sud ju je 
osudio uvjetno na kaznu i pustio kući na slobodu. Rosey Dones je prvi 
puta osuđena za krađu 1926. godine. Od tada suđeno joj je trideset 
puta, a u zatvoru je provela ukupno 20. godina. 

Život proveden u krađi i zatvoru. Dugotrajan staž u grijehu. 
Konačno je odlučila, da neće više krasti, ostaviti će griješni život. 
Razlog? Ostarila je, prsti više nisu okretni — pa ne može vršiti svoj 
»posao«. Naš narod ima jednu pomalo zlobnu uzrečicu za one koje su u 
starosti prestale griješiti:« »Nije ona ostavila grijeh, nego je grijeh 

ostavio nju!« Neki je pijanac pričao župniku: »Sta su me puta doneli 
u ćebetu (deki) pijana kući. Lijepih li vremena! E kada bi se mogli 
vratiti u mladost! Doktor mi je zabranio svako piće, jer mi je opasno 
po život!« Inače da nije — vratio bi se‘ »lijepim vremenima« kako 
sam reče. 

O patru Piju iz Pietrelcina, kapucinu koji je nosio poput sv. Franje 
na tijelu Isusove rane, mnogo se piše već godinama. Prema pisanju 
crkvenog tiska, mogao bi ubrzo biti proglašen svetim. Glavna mu je bila 
dužnost ispovijedanje mnoštva pokornika koji su dolazili godinama k 
njemu, iz čitavog svijeta. Slušao sam prije podosta godina, da je nekom 
našem svećeniku navodno kazao, da se u nas previše olako podjeljuju 
odrešenja u ispovijedi. Sam je za sebe rekao, da blagost nije dar koji 
je nasijedio od svojih roditelja. Otkrivao je tajne ljudskih srdaca, kao 
što je to bivalo u životu brojnih svetaca, posebno onih koji su se bavili 
ispovjedanjem. 

U njegovom životopisu među ostalim možemo pročitati: »Došla mu 
je na ispovijed neka mlađa žena. Na upit kada se zadnji puta ispovije- 
dila, odgovorila je: na prvi petak. On je ponovio pitanje, a ona sad 
već malo uznemirena ponovila isti odogovor. Tada ju otac Pijo upita 
povišenim glasom: »Recite kada ste se zadnji puta ispovijedili?« Ona, 
sada već puna straha, kroz suze treći puta ponovi: za prvi petak. Tada 
joj, kako sama priča, reče: »Vi ste se zadnji puta — dobro ispovijedili 
— prije deset godina, kada ste imali zadnje dijete, a od tada se stalno 
čuvate djece, često se ispovijedate i lažete sebi i svećeniku, jer grijeh 
priznajete, ali ga ne popravljate, i tako već deset godina živite u sveto¬ 
grdnim ispovjedima i pričestima.« 2ena se skrušila, obnovila ispovijedi 
od deset godina unatrag, i našla mir u duši. 

U našim krajevima vlada već dva stoljeća »bijela kuga«, o kojoj 
ne pišu i ne propovijedaju samo svećenici. Ta bijela kuga, grijeh čuva¬ 
nja, je predmet koji su obradili i mnogi hrvatski pisci, rišući tragediju 
našeg naroda koji izumire. Posljednjih godina o tome čitamo i u dnev¬ 
nom tisku, o tome su govorili pojedini javni radnici, kao i liječnici. 
U nekoliko desetaka komuna u našoj republici ima više mrtvih nego 
rođenih. Već se postavlja problem, kako će mladi kroz nekoliko godina 
hraniti starije — u mirovini, kada je u nas sve više staraca a sve manje 
mladih. Svakako da je to velika opačina. Uništiti jedan narod, ima li 
većega zla? U Slavoniji ima cijeli niz sela, gdje starosjedioci sačinjavaju 
samo petnaest, pa i manje posto od ukupnog broja žitelja. Pa kada je 
to tako veliko zlo, Crkva tumači teški grijeh, kada se o tome toliko 
piše, kako to da nema lijeka toj bijeloj kugi? 

Rekosmo da u nekim krajevima ta bolest vlada do dva stoljeća. 
Mnogo je propovijedi o tome izrečeno. Božji narod zna da je to grijeh 
posebne težine. Pa! Mnogo godina se dolazi na ispovijed — čuvali smo 
se djece. Svećenik moli, tumači, opominje, a onda slijedi: Ja te odrje- 

šujem. Tako danas, tako sutra, tako jedno stoljeće, tako drugo... Poslje¬ 
dica je propast cijelih naselja pa i krajeva. Sto su donijele te ispo¬ 
vijedi? Ništa. To vrijedi i za sve slične ispovijedi, s iskrenim prizna¬ 
njem, s pokajanjem, ali bez ikakove odluke: ne griješiti više. 

Prastari glasnici Srca Isusova iz vremena prvog svjetskog rata 
sadrže brojne misionarske članke o psovci. Psovka caruje u našim 
krajevima mnogo desetaka godina. Veliki dio se vjernika ispovijeda. 
Mnogi to ponizno priznaju. Pa? — Psovao sam! Kaže pokornik. Sveće¬ 
nik odgovara: Ja te odrješujem. A on — psuje dalje. Psovka eskalira. 
Cuo sam djecu u vrtiću koja još tepaju, a psuju Boga časnoj koja ih 
dvori. Psuje školsko dijete, psuju mladi, za koje jedan književnik ne¬ 
davno piše: mladi, lijepi, lijepo obučeni — a prostota navire ko prljava 
rijeka iz mladih ustiju. Psuju ljudi u gradu i na selu, u autobusu i na 
željeznici. Psuju sve više i »stidljive« djevojke, kako nedavno napisa 
mladić u njihovom časopisu — psuju gorje nego muškarci. Psuju i star¬ 
ci, koji su već »jednom nogom u grobu«. Eto, već se psuje i primajući 
bolesničko Pomazanje. Priznanje je, pokajanje — ali bez odluke ne 
griješiti više. 

Ima jedna žalosna priča o ispovjedniku i pokorniku. Vele da su ih 
vidjeli u paklu. Svećenik nosi onoga kojega je u životu ispovjedao bez 
zahtjeva da popravi život. Svećenik viče: Ja sam u paklu što sam ovoga 
na mojim ramenima odrješivao. Onaj pak grešnik pokazuje na svećenika 
koji ga nosi i viče: Ja sam u paklu, jer me je ovaj odrješivao! Mi bismo 
dodali sa današnjom uzrečicom — odrješivao bez veze. Kaže stara riječ 
da je pakao popločen dobrim nakanama. To znači tamo dolaze mnogi, i 
nalaze se na dnu, jer su se za života »nakanjivali« na pokoru, a nikada 
nisu stvorili čvrstu odluku, koja život mijenja i od propasti izbavlja. 

To baš, taj uvjet za izbavljenje od kazne na ovom svijetu i vječne 
propasti, ističe prorok još u Starom Savezu: 

»Obratite se, dakle, i povratite od svih nedjela svojih, i grijeh vam 
vaš neće biti na propast, Odbacite od sebe sva svoja nedjela koja ste 
počinili i načinite sebi novo srce i novi duh... Ja ne želim smrti nikoga 
koji umire — Riječ je Gospodina Boga. Obratite se, dakle, i živite.« 
(Ez 1,31-32). 

Bog, kojega zovemo Zivotvorac, želi da mi živimo. Pa on nam je 
podario i naravni naš život i obećaje vječni život. Ali postavlja jedan 
jedini uvjet. Obratite se! Tumači tu stvarnost s više riječi: obratiti se 
znači ostaviti nedjela, grijeh — načiniti sebi novo srce i novi duh. 
Grešnik mora postati pravednik — ako želi da živi. Zaključak je: Ili 
obraćenja i život, ili život u grijehu i smrt. Isto to traži Isus: »Ne 
budete li pokoru činili, svi ćete umrijeti!« Pa opet: »Tražiti ćete me ali 
me nećete naći, umrijeti ćete u grijesima vašim!« Život na zemlji — 
najveće zemaljsko dobro. Život vječni — najveći mogući dar Božji. 

Može li očekivati ta dva velika dara, onaj koji toga Boga darovatelja, 
cijeli život vrijeđa, umjesto da mu zahvaljuje i služi? 

Digo me iz ispovjedaonice. Mladić prolazi kroz vagon i prodaje 
neke igračke. Svećenik u civilu, zatraži da uzme nekoliko komada. Kako 
je neotesani momčić izvaljivao psovke i prostote, svećenik ga opomene 
da to nije u redu. Ovaj malo promotri neznanca, a onda ga upita s 
izrazom straha na licu: »Da niste vi ujak (svećenik)? Joj nemojte reći 
našem ujaku, jer će me dići iz ispovjedaonice!« 

Dići iz ispovjedaonice je bio običaj u nekim krajevima. To bi ispo¬ 
vjednici primjenili kod onih koji su dolazili s brojnim teškim grijesima, 
posebno psovkama, a na kojima se vidjelo da godinama griješe bez 
kontrole. To je značilo: najprije se barem donekle stavi u red, nešto 
učini na svojoj duši, a onda dođi opet, pa ćeš dobiti odriješenje. Koliko 
je to prikladno obzirom na sadašnje stanje, ne želim raspravljati. No, 
tu se upravo nameće ona Isusova: »Kojima grijehe zadržite biti će za 
držani.« Nije zgodno uskratiti odrešenje. Možda je još manje zgodno, 
potpuno i u svim prilikama propustiti Isusovu naredbu — kojima za¬ 
držite, biti će zadržani. Sigurno da odriješivanje svih, od svega, u svim 
prilikama, čini od ispovijedi besmisleni i beskorisni čin, no umjesto 
uskrate odrešenja, bezuvjetno je potrebno ozbiljno obećanje i odluka: 
popraviti ono što ne valja. 

U Engleskoj je živio poslije rata dreser zmija, koji je imao udava 
dugačkog četiri metra. S njime je obilazio zemlju, izvodio različite 
vještine, i tako zarađivao na golemom reptilu novac. Vrhunac je svake 
pretstave bio, kada bi golema zmija omotala gospodara, podigla ga od 
zemlje stojeći na vršku repa, a glavu bi uzdigla sikćući nad njegovom 
glavom. Tako je to išlo punih dvadeset pet godina. Tada, na jednoj 
pretstavi u Londonu kada je došla na red ova stravična točka, zmija se 
najednom uznemiri, poče se bjesno uzdizati od tla. Začuo se jauk gos¬ 
podara, onda stravičan prasak kostiju. Zmija mu je slomila sve kosti, 
stežući ga u smrtni zagrljaj. Kada su prisutni shvatili o čemu se radi i 
pritekli u pomoć, bilo je kasno. Nesretnik je ležao na podu smrvljenih 
kostiju. 

Dvadeset pet se godina družio s opasnom zmijom, koja mu je na 
kraju donijela strašni gubitak dobara, i smrt! U knjizi Otkrivenja čujemo 
njezina imena, zmaj pakleni, zmija stara, ime mu je sotona-zavodnik 
svega svijeta. On je i Isusu obećavao kruh, slavu i blago ovoga svijeta. 
Sigurno da ni mi nismo pošteđeni od njegovih paklenih obećanja, a 
prava je mudrost prozreti i otkriti laži koje vode u sigurnu propast, 
kao i izbjegavati sve ono čime nas želi predobiti. Naš narod ima uz¬ 
rečicu: »Tko s vragom tikve sadi, o glavu mu se lupaju.« Sto očito 
znači, da kooperacija sa zavodnikom svega svijeta, može čovjeku do¬ 
nijeti samo jad i nevolje. 

Još jedan zmijar. I taj se bavio zmijama i na njima zarađivao. 
Hvatao je zmije, prodavao ih ustanovi za izrađivanje lijekova, i tako 
živio neprestano sa zmijama i od zmija. Jedne noći, izmile mu zmije iz 
vreće u kojoj ih je trebao odnijeti slijedeći dan na prodaju. Kako im 
je bilo hladno, popnu se na krevet i tu se sklupčaju. Kada se ujutro 
probudio, i opazio zmije na svojoj postelji, nije se usudio ni maknuti. 
Srećom to opazi žena, donese poveliku posudu s vrućim mlijekom i 
postavi je na pod kraj postelje. Zmije privučene toplinom i mirisom mli¬ 
jeka, u tren su spuzile s kreveta i bacile se na mlijeko. Zmijar u 
smrtnom strahu, skoči s postelje i pograbivši stolac, poče kao lud 
udarati po zmijama, dok ih nije sve potamanio. Pri tome je kao lud 
vikao: »Nikada zmije, nikada više zmije. 


Da su to na vrijeme rekli i Adam i Eva, ne bi sebe i svoje po¬ 
tomstvo uvalili u toliku duhovnu i tjelesnu bijedu. Kada bi to znali 
reći svi oni koji osjećaju zavodljivost grijeha, ne bi mnogi okajavali 
nenadoknadive gubitke prouzročene grijehom u ovom životu, i što je 
daleko gorje u vječnosti. Zmijar o kojemu se govori, temeljito se opa¬ 
metio za cijeli život. Svaki grešnik ako shvati da je »druženje« s pakle¬ 
nom zmijom mnogo opasnije od svega, znati će isto tako kriknuti: 
»Nikada zmija, nikada đavolska posla!« Da ima i takovih, pokazati će 
primjeri koje navodimo. 

Sv. Margareta Kortonska, velika grešnica, bludnica, došla je do 
svijesti kako je njezin život najveća bijeda. Obratila se, zamolila oca 
za oproštenje što mu je sramotnim životom nanijela i bol i žalost, i 
počela je činiti takovu pokoru, da su se sugrađani tomu čudili, koliko 
su se prije čudili njezinom grešnom životu. Napokon stupi u samostan, 
postane redovnica i nastavi s pokorom i odricanjem, s kojim je već 
započela živjeti u svijetu. Od izgubljene žene, vrijedne sažaljenja, po¬ 
stade svetica katoličke Crkve. 

Sveti Augustin, piše o svojem opakom životu s toliko iskrenosti u 
svojoj knjizi »Ispovijest«, da se ne može dati svakom u ruke. Obraća 
se, postaje od krivovjerca vjernik Isusov, svećenik, biskup i jedan od 
najvećih crkvenih učitelja. I taj se nije više nikada vratio opačinama, 
kojima je teško godinama vrijeđao Boga i nanio mnogo gorčine svojoj 
majci sv. Monici. Za ovakove slučajeve vrijedi stara uzrečica: »Dugo¬ 
trajna čistoća, nakon obraćenja iz života nečistoće, vrijedi skoro kao i 
nevinost!« 

Čvrstoću u borbi protiv grijeha, i odlučnu volju radije sve podni¬ 
jeti nego sagriješiti, pokazao je u prvim kršćanskim vremenima mladi 
mučenik, Dioskur. Pokušavali su ga na sve moguće načine navesti da 
otpadne od vjere da zaniječe Krista. Njegova odluka da ostane vjeran 

Gospodinu, bila je nepokolebiva, iako su ga udarili na najveće muke. 
Napokon ga svezaše za mirisavu postelju i dovedoše neku bestidnicu 
da ga navede na grijeh. Kako je bio čvrsto svezan, nije se mogao branit, 
nego odgrize sam sebi komad jezika i zajedno s krvlju koja je obilato 
navrla, ispljune u lice ženetine. Poprskana krvlju mučenika, užasnuta 
pobježe urlajući iz svega glasa. 

Već smo spomenuli opomenu sv. Pavla apostola koju upućuje svima 
nama: »Još se niste grijehu oduprili do krvi.« Ovaj je to svetac učinio. 
Kolike su mučenice, i one još u djetinjoj dobi, izabrale radije najteže 
muke, nego spas uz cijenu grijeha! Koliki plemeniti mladići, duhovna 
braća sv. Dioskura učiniše isto! 

Sv. Ivan u knjizi Otkrivenja iznosi svoje viđenje: »Za Jaganjcem 
ide četa u bijelim haljinama; pjevaju pjesmu koju nitko drugi ne može 
pjevati. Na pitanje? tko su ti? — dobiva odgovor: »Koji se nisu oka¬ 
ljali« — bludom. 

Međutim, kako se to ističe, u nebu ima daleko veći broj onih koji 
su se okaljali, a onda poput Magdalene, Augustina i mnoštva drugih, 
oprali se krvlju Jaganjčevom, i do konca života slijedili Isusa, bez 
kolebanja i vraćanja starom zlu. 

On, Spasitelj je i došao radi takovih na svijet, da ih spasi. »Sin 
Čovječji nije došao na svijet da svijet osudi, nego da ga spasi. Ali ovo 
je osuda: Svijetlost je došla na svijet, ali ljudi su Jjubili tamu više 
nego svijetlost, jer su im djela bila zla.« 

Nije isto časoviti pad u grijeh, možda u trenucima slabosti, neopreza, 
i živjeti svjesno, godinama u zlu. U Bibliji čitamo da i »pravednik 
sedam puta na dan pogriješi«. No, i pravednik koji češće sagriješi i 
grešnik s teškim padovima, ne ljube tamu, ako nakon pada u grijeh 
osjećaju bol u duši kaju se i vraćaju čestitom životu. I najoprezniji 
čovjek se zna oskliznuti na blatnoj stazi i pasti. No, sigurno je da će se 
smjesta podići i očistiti se od blata, i paziti da opet ne padne. Drugi 
opet, pristupaju sv. ispovijedi, znaju i priznati svoje grijehe, i osuditi 
ih, ali ne zaborave riječima ili držanjem ustvrditi, da svi griješe da se 
ne može bez grijeha, da smo slabi, itd. Mnogo je i onih, koji se odmah, 
ih vrlo brzo vraćaju grijesima, pokazujući da je to njihov »stil života«, 
koji im godi, i kojega se ne žele riješiti. To su oni: »Koji ljube tamu, 
jer su im djela zla« veli Isus. Na takove prijatelje tame i nečistoće, 
podsjeća me prizor koji sam kao mladi svećenik doživio u župi na 
obali Save. U ljetnim danima sam često s ministrantima, išao na Savu. 
Tada nije bilo na rijeci ni žive duše — svi su, i mah i vehki, bih 
zauzeti ljetnim poslovima. Tu su bih samo mah »svinjarići«, kako ih 
zovu, koji su čuvah uz rijeku svoje svinje. Čudnu su igru izvodili. 
Namazah bi se žitkim blatom od glave do pete. I obraze i ruke i noge, 
prsa i leđa. Bih bi od mulja potpuno crni. Neko bi vrijeme ležali na 

suncu, dok se blato ne bi skorilo, a onda bi skakali u rijeku, plivali, 
ronili: da opet iziđu na sunce, opet se namažu blatom, ope operu, 
zamažu, i tako danima, godinama. Valjda se takova »zabava« prenosila 
od koljena na koljeno. Bilo bi smješno, da nije ružno... Koliki vjernici, 
koji nisu potpuno prekinuli veze s Bogom, doslovno tako rade godina¬ 
ma, cijeli život. Par trenutaka, koji sat ili dan očišćenih duša žive u 
čistoći srca, a onda opet kal i blato i prljavština svake vrste. Upravo 
se nameće, već ponovljena ocjena Petra apostola o svinji koja se vraća 
svojoj kaljuži... 

Otpadnik i mučenik. Desilo se to za vrijeme progonstva kršćana u 
prvim stoljećima kršćanstva. Uhvaćena su i dovedena na sud dva mlada 
vjernika, Tiburcije i Torkvat. Torkvat u strahu pred mukama, otpada 
od vjere i krivi Tiburcija: »Ovaj me je ovdje prevario i zaveo.« Muče¬ 
nik Tiburcije odgovori otpadniku: »Nisam ja prevario tebe, nego si ti 
prevario Krista.« Zatim se okrene sucu i poviče: »Krstio se, a živi kao 
poganin.« 

Za sve one koji se nazivaju kršćanima, a žive pretežno u teškim 
grjesima moglo bi se reči: »Krstio se, krizmao se, ispovijedio se i pri- 
čestio toliko puta, a živi kao poganin. Ime kršćanina, život poganina. 
Vjeruje u Boga, a život predaje vragu. Opet prema Gospodinovoj riječi, 
koju je uputio »pobožnim« vjernicima, farizejima: »Otac je vaš đavao, 
jer želite vršiti njegova djela!« Tu strašnu suprotnost između prizna¬ 
vanja vjere i djela koja svjedoči protiv vjere, iznosi, sv. Jakov u svojoj 
poslanici: »Sto koristi, braćo moja, ako tko kaže da ima vjeru, a djela 
nema... Ti vjeruješ da je jedan Bog; dobro činiš; i đavoli vjeruju i 
dršću. A hoćeš li znati, o ludi čovječe, da je vjera bez djela mrtva? 
(Jak 2,14...19-20). 

Isus nazva farizeje djecom đavolskom. Jakov tvrdi da vjera bez 
dobrih djela ne vrijedi ništa, a što reći za one koji imaju vjeru i zla 
djela? Sto drugo nego isto što Gospodin kaže, Otac im je đavao. 

Sveti Petar upozorava na stalnu opasnost od đavla i kaže: »Braćo! 
Trijezni budite i bdijte, jer đavao obilazi kao ričući lav, gledajući koga 
da proždre!« Kako je opasan nepprez i krivo shvaćanje te stalne prisut¬ 
nosti Zloga u našem životu, najbolje pokazuje luda narodna poslovica: 
»Ni vrag nije crn kako ga prikazuju!« Nesreća koju je doživio neki 
lakovjernik, možda će to na jednostavan način učiniti vjerojatnijim. 

Ovih zadnjih godina, zabilježio je i svjetski i naš tisak ovu nesre¬ 
ću: »U jednom njemačkom gradu bogataš držao u kući pripitomljenog 
lavića i tigra. Mislio je, kaže novinar, da će se /uvijek ponašati kao 
male mačkice... Međutim, jednog dana, bez ikakoya povoda, zvijeri, su 
navalile na svoga gospodara i raskidale ga.« I tom jadniku zvijer nije 
bila tako strašna, da bi je se morao bojati. To ga je stajalo glave. 



Culismo poruku Petrovu, koji uspoređuje đavla s lavom koji tra¬ 
ži koga da proždre. Ivan apostol tumači koji su to što đavlu pripadaju, 
i nalaze se u opasnosti da plate, ne glavom, nego dušom. Isusov naj¬ 
vjerniji prijatelj piše: »Tko čini grijeh od đavla je, jer đavo griješi 
od ppčetka. Zato se pojavi Sin Božji da razori djela đavolska... Tkogod 
je rođen od Boga ne čini grijeha... Ne može griješiti jer je od Boga 
rođen... Po ovome se raspoznaju djeca Božja i djeca đavolska: Tkogod 
ne čini pravde i ne ljubi brata, nije od Boga! (1 Iv 3,7-10). 

Strašno je i čuti: djeca đavolska. Mnogo je strašnije — činiti djela 
đavolska, jer po tome postaje grešniku đavao ocem. Ako je Krist došao 
po riječima Apostola da razori djela đavolska, a grešnik ta djela uporno 
izvodi, kako može biti djetetom Božjim. Apostol Ivan nabraja koja su 
to djela; i kakova sudbina čeka one koji ih vrše: »Kukavicama, pak, 
nevjernicima i okaljanima, ubojicama, blud nicima, vračarima i idolo¬ 
poklonicima i svim lažljivcima udio je u jezeru što gori ognjem i sum¬ 
porom. To je druga smrt.« (Otk 21,8) Ta druga smrt je vječna. Negdje 
piše: »Smrt bez smrti.« Za one koji čine grijehe, »koji su za smrt« — 
»smrtne grijehe.« Sama riječ svjedoči što čeka one koji takove grijehe 
počinjaju. 


Sto sve nisu raskajani grešnici, obraćenici ili uvijek vjerni Bogu 
podnosili, samo da izbjegnu djela đavolska, smrtne grijehe? Odsjeci 
ruku koja te vodi u zločin. (Tanjug) — San Paolo. Pod tim naslovom 
možemo čuti za ovaj događaj. U stilu biblijske izreke »odsjeci ruku 
koja te vodi u zločin«, Joao Baptista Munhoz, pokajavši se što je su¬ 
djelovao u pljački jedne banke stavio je desnu ruku na tračnice i do¬ 
zvolio da mu brzi vlak za Sao Paolo, koji je tada prolazio, odsječe 
palac i srednji prst. Joao Baptista Munhoz zajedno s trojicom prijatelja, 
opljačkao je nedavno jednu banku u predgrađu Sao Paola i pobjegao s 
oko pet milijuna dinara (1978. g.). Gonjen od policije obreo se među 
pripadnicima jedne katoličke sekte. Kada je ponesen vjerskim fanatiz¬ 
mom pročitao da treba odsjeći ruku koja vodi u zločin, odlučio je to 
provesti doslovno. Munhoz je u opasnosti da izgubi cijelu ruku, odnosno 
desnu šaku radi gangrene koja je nastupila.« (Vjesnik, 21. 5. 1978). 

Taj članak začinjen neumjesnim sarkazmom, nosi naslov: »Ni Biblija 
ga nije spasila«. No neposredno uz taj članak, na istoj strani ima još 
nešto. Izvještaj o porastu kriminala u svijetu. Tamo stoji: »U SR Nje¬ 
mačkoj je samo za jednu godinu porastao broj kriminanih djela za 
7,3 posto. U toj zemlji je prijavljeno 3,2 milijuna kriminalnih djela. 
Broj uličnih pljački je porastao za 9,2 posto. Napadaji na banke i pošte 
porasli su za 20 posto. Mladi između 14 18 godine počine 15 posto 

svih kriminalnih djela. U SAD 90 posto sitnih krađa izvode tinejdžeri. 
Broj silovanja je u strašnom porastu.« Tako prije punih deset godina. 

A danas? 

Jedno je opet sigurno: da su se ti svi kriminalci, kradljivci, pljač¬ 
kaši, nasilnici vezali za »katoličke sekte«, kako to bezvezno piše novinar, 
ne bi niti došli na taj put zla, a i da su pali, svi bez siječenja prstiju 
našli bi put čestitom životu. 

O tome svjedoči i odluka Američkog Kongresa, donesena u poslije¬ 
ratnim godinama, kojim je dodjeljena brojnim crkvenim zajednicama 
u SAD ve lik a novčana pomoć za rad na moralnoj rehabilitaciji američke 
mladeži, koja se sve više gubi na putu opačine. Sračunali su, piše, koli¬ 
ko država troši na policiju, domove za preodgajanje mladih, kaznene 
ustanove, sudska poslovanja, i zaključili da to radije podjele crkvama, 
gdje će ih čitanje Biblije dovesti do svijesti o čestitom životu. Gdje će 
čuti da ne valja niti krasti, niti se opijati, niti bluditi, niti roditeljima 
uskratiti potrebnu poslušnost. 

Bilo bi veoma zanimljivo, kada bismo mogli sastaviti statistiku, 
koliko ima među kriminalcima, pljačkašima društvene imovine, nasilni¬ 
cima, izvršiteljima krvnih delikata onih, koji idu redovno u crkvu i 
koji su se ispovijedili zadnjeg Božića ili Uskrsa. Onda bi sigurno vidjeli 
dali i koliko »Biblija pomaže«. 

Naši misionari koji odlaze u misijske krajeve, da radosnu vijest o 
kraljevstvu nebeskom donesu onima koji za nju još nisu čuli, znaju 
pripovijedati o obraćenim neznabošcima upravo dirljiva svjedočanstva. 
Svjedočanstva o njihovoj vjernosti Bogu, koju su obećali na svojem 
krštenju. 

Jedan od tih misionara, koji ima tako veliko područje svojega djelo¬ 
vanja, da mu treba nekoliko mjeseci da ga obiđe, pripovijeda kako je 
nakon nekoliko mjeseci došao u jedan mah zaselak u prašumu. Cim je 
stigao i pokupio vjernike da ih ispovijedi, pa da im podij eh sv. Pričest, 
pristupi mu jedan starac i reče: »Oče, brzo, daj mi dragog Isusa, jer ja 
sam jako star, brzo ću ići Bogu, pa ne mogu više čekati.« Misionar mu 
odgovori: »Pa ti znaš da nitko ne može primiti Isusa, sa grijehom na 
duši. Zato se moraš najprije kao i drugi ispovijediti!« Starac mu sa 
čuđenjem reče: »Oče, ti si zadnji puta moju dušu oprao krsnom vodom, 
i dao mi Boga u svetoj Pričesti, pa zar ti misliš da sam ja tako lud 
i zločest, da se opet vratim grijesima koje mi je dobri Isus oprostio? 
Molim te, ja ne mogu čekati, ja nemam nikakvoga grijeha i žehm svojega 
Boga!« 

Mnogi vjernici, čiji su preci stoljećima krštavani odmah po rođenju, 
od djetinjstva u vjeri odgajani, kroz cijeh život obogaćivani u propovi¬ 
jedima, poukama — mogh bi od ovog »divljaka« iz prašume naučiti, 
što znači obraćenje od grijeha Bogu, ustrajnost u dobru, i vjernost u 
obećanju. 

To i zahtjeva Gospodin od nas sviju, prema riječima koje nam 
upućuje preko Apostola: »Ali vi tako ne upoznaste Krista; jer ste ga 
čuli u njemu ste poučeni, kao što je istina u Isusu, da iza prijašnjeg 
života odložite starog čovjeka, koji se raspada u prevarljivim željama, 
i da se obnovite duhom svojega uma, i obučete novoga čovjeka, koji je 
stvoren po Bogu u pravdi svetosti i istine.« (Ef 4,20-24). 

Apostol poziva da odložimo staroga čovjeka koji se raspada — kao 
da se. radi o staroj, truloj haljini. Tu misao ponavlja, kada poziva da 
»obučemo novoga čovjeka.« Cak na jednom mjestu veli »Obucite se u 
Gospodina Isusa Krista.« Slika koja se ponavlja i kod krštenja, nakon 
kojega dobiva krštenik bijelu haljinu. Lijepe misli. No, koji bi čovjek 
zdrave pameti, nakon što je odbacio haljinu koja se raspada i dobio 
novu, čistu, bijelu, koji bi bio tako lud, da opet odbaci tu haljinu 
raskoši, pa ode na smetlište, i ponovno navuče raspalu, onečišćenu 
odjeću. 

To je blijeda sika onoga što se zbiva s grešnikom, koji nakon što 
je u sakramentu pomirenja, poput izgubljenog sina, zaodjeven »haljinom 
najboljom«, čini stvar najgoru, vraća se smrdljivim prnjama grijeha, 
ostaje bez svadbenog ruha, a za takove Isus veli da se bacaju u »tamu 
najkrajnju«. Od djece postaju robovi, od baštinika Kraljevstva sinovi 
srdžbe. 


r »Zaista, zaista, vam kažem: Tkogod čini grijeh, rob je grijeha. 
Rob ne ostaje u kući zauvijek. Ako vas sin oslobodi, zbilja ćete biti 
slobodni. (Iv 8,35-36). 

Te je riječi Isus potvrdio u priči o Izgubljenom sinu. Vratio se u 
kuću Očevu, u Očev zagrljaj, i može li itko zamisliti da bi op poželio 
vratiti se opakom gospodaru da mu čuva svinje, a napustio kuću Očevu? 
Otac nebeski očekuje, kako po Sinu svjedoči — da mi posinjeni, moramo 
»ostati u kući zauvijek«. 

U doba ropstva, bijednim bi robovima stavljali okove na ruk.e, 
noge i oko vrata. Katkad bi im skinuli zakratko okove, da ih opet 
ubrzo okuju. 

Prebijedna slika grešnika, oslobođena po Kristu, a po grijehu vra¬ 
ćena u ropstvo đavla. 

Zadnja čaša. Karlo XII. švedski kralj, dok je bio mlad, mnogo je, 
pio. Jednom prilikom se napio i u pijanstvu uvrijedio svoju majku. 
Ona se povuče i ode u svoju sobu. Kada se kralj otrijeznio i shvatio 
što je učinio, pozove svoje dvorjane za stol, za vrijeme objeda uzme 
čašu s vinom, okrene se majci koja je tu bila prisutna i reče: »Ovo je, 
majko, zadnja čaša vina koju ispijam, u tvoju čast. Obećajem ti da je 
više neću uzeti u ruke.« Popio je i održao riječ dahu majci. 

Alkoholičar uvijek iznova, često kroz mnoge godine vrijeđa, progoni, 
zlostavlja ženu, djecu, stare roditelje. Podaci su o tome upravo stravični. 
Medicina mnogo radi na tom području. No vjera i nadnaravni razlozi, 
vratili su mnoge s puta ovoga zla. Pijanac je u pravom smislu rob. 
Stenje, pokušava, pridiže se, ali uvijek pada iznova. Prava slika roba. 
No, svaki ispovjednik bi mogao svjedočiti o onima, koji u ispovijedi 
stvoriše odluku, koju i održaše: više ne robujem, slobodan sam čovjek, 
sin Božji. 

Katolički tjednik »Obitelj«, donio je svojevremeno ovaj istiniti 
događaj. Junak je te priče mali Englez, katolik, Nick Shaterdou. U 
devetoj godini primio je prvu Pričest, a kratko vrijeme iza toga umrla 
mu je majka, pa je otac bio prisiljen da se ponovo oženi. Kao što biva 
često puta, maćeha nije voljela dječaka, iako je bio veoma lijepo odgo¬ 
jen. Otac dobar, ali slabić, slušao je danima nagovaranje svoje žene, da 
se na neki način riješi djeteta. Ucjenjivala ga je da će ga ostaviti, 
ako dijete nekamo ne skloni. Otac povede dječaka u neko sirotište, gdje 
ga je kanio ostaviti na brigu drugima. Kada je došlo pitanje imali 
dječak koga od rodbine, otac je morao priznati da je njegov sin mali 
Nick. Odbili su čovjeka sa zgražanjem da može vlastito dijete napustiti. 

U luku Sauthempton pristao je jedoga dana veliki prekooceanski 
parobrod, pa su građani po občaju smjeli da idu razgledati njegove 
uređaje. Otac je poveo maloga Nicka, a onda mu rekne neka malo pri¬ 
čeka, a on ide na obalu da mu kupi slatkiša. Međutm, otac se nije 
vraćao, mališ je žalostan vidio kako se diže brodski most, i parobrod 
je krenuo na svoje prekooceansko putovanje. Predveče dječak utučen 
i gladan, pronađe skladište za ugljen i tu zaspi. Kada su mornari došli 
po ugljen, našli su zaspalo dijete. Probudili su ga i počeli ispitkivati 
kako je amo dospio. Mornari mu nisu vjerovali, nego su ga odveli kape¬ 
tanu, čovjeku dobrom, ali veoma strogom. Ovaj je naprosto urlao na 
dječaka i silio ga da prizna kako se sakrio na parobrod da se preveze 
bez karte u Ameriku. Dječak je odgovarao jedno te isto, a onda kapetan, 
da ga poplaši, strogo rekne mornarima: bacite ga u zatvor, a sutra ćemo 
održati javno suđenje, pa ako ne priznaš, jao tebi. Kada su dječaka 
izveli, naredi jednom mornaru da ga stave u mornarsku kabinu i odnesu 
mu jelo. 

Sutradan, već se o tome saznalo na parobrodu, naredi kapetan da 
dovedu dječaka na gornju palubu, gdje je čekalo već mnogo putnika. 
Kapetan ga pred svima pozva da prizna krivicu, ali dječak mirno i 
odlučno - odvrati da nije kriv i pred svima ponovi priču o ocu koji ga 
je napustio. Kada lažeš, odgovori zapovjednik broda, bacit ću te u more. 
Pogledaj, reče mu, i pokaza mnoštvo morskih pasa koji su pratili paro¬ 
brod radi otpadaka koji su se bacali u more, ići ćeš njima u ralje. I 
pretvarajući se da je ljut, naredi mu: »Klekni i izmoli Očenaš, a onda 
je gotovo s tobom.« Mališan je, sav blijed od straha pred groznom 
smrću, kleknuo, sklopio ruke i izmolio jecajući Očenaš. Kada je bio 

gotov, raširi ruke i reče: »Gospodine kapetane, sada me možete baciti 
u more, ali ja nisam kriv, ja ne lažem. Na prvoj Pričesti sam obećao 
da ću radije umrijeti nego sagriješiti.« 

Kapetan, grubijan briznuo je u plač, a da se i ne govori o putnicima 
koji su to sve promatrali. On zagrli dječaka i reče: »Oprosti mi dobri 
dječače, što sam se tako okrutno našalio s tobom. Mislio sam da lažeš, 
pa sam te htio poplašiti. Vidim da si zaista plemenit dječak.« U mnoštvu 
putnika čuo se jecaj. Netko skine šešir sa glave i pozva da se sakup 
pomoć za napušteno siroče. Začas je bio pun velikih novčanica, koje su 
brojni putnici od srca darivali, a onda novac predadoše kapetanu. Ovaj, 
grleći dijete sav ganut protisne: »Novac neka netko od vas položi na 
ime dječaka u brodsku banku. No, ja ga uzimam za svojega sina. Od 
takvog dječaka može se očekivati samo dobro.« 

Nick je odrastao uz svojeg poočima, postao dobar đak, polagao 
redovno sve ispite i postao valjan kapetan kao i njegov drugi otac. 
Tako svršava ova mala povijest dječaka koji je volio umrijeti radje, 
nego sagriješiti. 

To su bile riječi koje je i mali Dominik Savio zapisao u svoju 
bilježnicu na dan njegove prve Pričesti. To je učinio i mali Nick. To su 
bile riječi koje su izgovarali i djelima potvrdili nebrojeni mučenici 
Staroga i Novoga Saveza, polagali svoje živote i napunjali kraljevstvo 
Božje. Sve to radi prave i čvrste odluke da žive u stalnom prijateljstvu 
s Bogom i bježe od najvećega zla — grjeha. 

Živio je raskalašenim životom. O uskrsnoj ispovijedi, namjerio se 
na revnog ispovjednika. Iskreno priznao sve što je učinio. Kada mu je 
ispovjednk u kratkom razgovoru prikazao da je to sve veliko zlo i pred 
Bogom i pred časnim ljudima, kratko izjavi: »Stidim se samoga sebe, 
i zaista mi je žao. Odlučio sam, staviti ću svoj život u red. 

Na Uskrs rano ujutro, nije dao majci da nosi jelo na blagoslov u 
crkvu, nego, iako to nije običaj kod muškaraca, uzeo je košaricu sa 
»svetenjem« i pošao prema ckrvi. Na putu kojim je prolazio, otvara se 
prozor i on začuje poziv — »Ej, ti!« Javlja se družica u grijehu, no 
mladić se i ne okreće, nego mirno proslijedi. »Ej, ti!« Odjekne još 
jednom. Nije obraćao na to nkakvu pažnju. Tada se začuje još glasniji 
povik: »Ej, Ti! Ja sam ona!« Okrenu se mladić, zastane na čas i poviče: 
»Ali, ja nisam onaj!« 

Taj je proslavio punim srcem ne samo uskrsnuće Isusovo, nego i 
svoje. Zašto se vraćati iz radosna života u trulež smrti, iz nade u očaj, 
iz velikog očekivanja Isusovih obećanja u sramotno ropstvo zlog duha. 

Mladi je čovjek punim srcem mogao slušati na Misi onaj Pavlov 
uskrsni usklik: »Braćo! Ako ste uskrsnuli s Kristom, tražite što je gore, 

gdje Krst sjedi s desne strane Božje. Težite za onim što je gore, a ne 
za zemaljskim. Ta umrijeste (grijehu) i život je vaš skriven s Kristom 
u Bogu! Kada se pojavi Krist, Život vaš, tada ćete se i vi pojaviti s 
njime ii slavi« (Kol 3,1-4). 

Kakove radosne vizije, uskrsnuti ćemo kada se Krist pojavi, a tada 
ćemo se i mi pojaviti s njim u slavi. Uvjet: umrijeti grijehu, živjeti 
Kristu. Da nam to uspije, Bog nas na to poziva, najprije po prorocima, 
a na koncu po svojemu Sinu — kako ističe Apostol. 

»OBRATITE SE!« Ponavljaju kroz stoljeća proroci. 

»Obratite se i pokoru činite!« Poziva zadnji prorok Ivan Krstitelj. 

»Obratite se i vjerujte evanđelju!« Govori u svojoj prvoj propovi¬ 
jedi Gospodin- Isus. 

»Obratite se« — kliče sveti Petar u prvoj propovijedi na Duhove. 
Obratiti se znači vratiti se Bogu. Sigurno ne zato da ga opet ostavimo, 
nego da uz njega trajno ostanemo. Kao dobro dijete uz oca. Kao čestiti 
sluga uz gospodara. Kao vjerni podanici uz svojega kralja. Sve se to 
zbiva u sakramentu pokore, pomirenja, obraćenja — u svetoj ispovijedi. 

Velika većina znade i hoće priznati svoje grijehe, za razliku od 
onih koji idu putem laži, kao Juda i Ananija sa Safirom, a koji vodi 
u propast. 

Velika većina se kaje za svoje grijehe, jer tko neće požaliti ludosti, 
koje je činio, gadosti u koje je upao, i gubitke koje je pretrpio. 

Velika većina nevaljanih ispovijedi je u nedostatku čvrste volje za 
popravak života, i neozbiljnim, nestalnim odlukama. Zato smo najviše 
prostora posvetili s jedne strane neispravnim ispovijedima, a s druge 
strane, navedenom glavnom razlogu za loše ispovijedi. U ušima, još 
više u srcima, mora nam neprestano odjekivati riječ odozgor: 

»Tko ustraje do kraja, taj će se spasiti!« 

Zašto je potrebno reći grijehe svećeniku? 

On je, naime čovjek kao i svaki drugi, pa kako može opraštati 
grijehe? Prije nekoliko godina održavalo se javno suđenje mladom 
čovjeku i ženi. Bili su rastavljeni, i želili su osnovati bračnu zajednicu. 
Smetala su im njihova djeca. On je imao sina, a ona kćer. On je dijete 
bacio u bunar, kao da je slučajno palo, a ona je svoje dijete zagnjurila 
u močvaru, dok je čuvalo patke. Ponadali su se da će svi u to povjero¬ 
vati. Istina je izbila na vidjelo. Suđenju je prisustvovalo mnogo svjedo¬ 
ka. Ogorčenje u narodu bilo je toliko, da su ih u sudnicu dovodili pod 

jakom pratnjom. Za vrijeme suđenja čuli su se česti povici: Dajte ih 
nama da im mi sudimo! Kada je pala smrtna presuda, svi su u dvorani 
pozdravili odluku suda oduševljenim pljeskom. Zločinci su sve priznali, 
pokazali kajanje nad strašnim zločinom — ali, moraju u smrt. 

Svi su odobrili smrtnu kaznu. Dali su svoj pristanak da oboje stave 
pred streljački stroj i pucaju u njih kao u divlje zvijeri, ljudi koji ih 
nisu ni stvorili, ni rodili, ni odgojili. Moramo istaknuti činjenicu, .da 
se upravo zadnjih godina u kulturnim zemljama kao što je Francuska, 
SAD i druge, velika većina izjasnila za primjenu smrtne kazne, radi 
velikog porasta krvnih delikata u svijetu. Ne ulazeći u pitanje oprav¬ 
danosti smrtne kazne, želimo samo ovo naglasiti: 

Sudac je čovjek kao i svaki drugi, ljudsko biće kao i oni koje 
šalje u smrt. Ipak, velika većina priznaje njegovu vlast nad životom i 
smrću i to odobrava. 

Ljudi koji odobravaju najtežu kaznu, smrtnu, isto su tako samo 
ljudi, ljudska bića, a ipak misle da imaju pravo glasati za uništenje 
pojedinih članova ljudskog društva, bića sličnih njima. I oni na taj 
način sudjeluju u odluci o životu ili smrti pojedinaca. 

Uzmimo jednu drugu sliku, sa jednog drugog sudišta. Sakramenat 
pokore. Među ostalim se ističe da je i tu neko sudište. No kakovo? 
Uzmimo isti zločin koji smo već naveli. Ubojstvo djeteta. Zločin je 
posebno težak, jer ga počinjaju sporazumno roditelji nad vlastitim djete¬ 
tom, koje im nije ama baš ništa skrivilo. To što su ono dvoje nesret¬ 
nika ubili djecu od pet ili šest godina, a u pobačaju se ubijaju od 
pet ili šest nedjelja, za pametna čovjeka ne pretstavlja nikakovu raz¬ 
liku. Da ih nisu ubili, oni bi se rodili, postali ljudi, žene, ljudska bića, 
možda posebno vrijedna za ljudsko društvo. 

Kolike majke nakon pobačaja, ne samo obole i mnoge tjelesno 
stradaju, nego pate duševno do konca života. O tome ima pravo samo 
svećenik govoriti, kojemu se mnogo toga povjerava i u životu i na 
samrti. Ili psihijatar. 

Kolike majke u ispovijedi iza pobačaja uz jauk obećavaju: Nikada 
više, da ih bude stotina! Kada takova majka ojađena i satrvena, svjesna 
težine zločina, dođe na ispovijed, plačući prizna grijeh, svećenik uz 
ozbiljnu pouku podiže ruku i kaže: »Ja te odrješujem od tvojih grijeha, 
u ime Oca, i Sina, i Duha Svetoga. 


Pokušajmo stvoriti na temelju onoga što smo dosada rekli zaklju¬ 
čak. Ako priznajemo vlast jednog čovjeka, ponavljamo: koji je čovjek 
kao i svaki drugi, ako njemu priznajemo vlast da čovjeka osudi na 
smrt i uništenje, dali je teško priznati i prihvatiti vlast drugoga čovje- 

ka, da pojedinca, brata čovjeka, izbavi od patnje i smrti, ako iskreno 
'oplakuje svoja zlodjela? Čitajući izvještaj sa suđenja ubojicama vlastite 
djece, došla mi je na pamet pomisao: Koliko je bilo među prisutnima 
rrtajki i otaca koji su ubili svoju djecu, sporazumno, možda i više njih 
nego zločinci. Jedina bi bila razlika, što su jedni bili ubijeni prije 
rođenja, a drugi poslije rođenja. U dugoj povijesti ljudskog roda, bilo 
je vremena i krajeva, kada su ubijali roditelje, ubojice vlastite djece. 
Kada bi se stavilo na glasanje danas, da se takovi roditelji pogube, 
koliki bi postotak bio za taj prijedlog? Koliko bi ih, pak, glasalo da 
sudac može takav zločin kazniti, a da može isti i oprostiti? 

Crkva i službenici Crkve, djelitelji oproštenja od svih grijeha, ne- 
moraju se stidjeti nad takvom vrstom sudišta koje čovjeku prašta i 
najveće zločine. To je sudište koje se ravna milosrđem, a ne pravdom, 
koja je nekada ne samo neumoljiva nego i okrutna. Spominjali smo već 
onu izreku iz Staroga Saveza: »Ako vaši grijesi budu crveni kao gri- 
miz, postati će bijeli kao snijeg«, kao i Isusove riječi razbojniku na 
križu upućene raskajanom ubojici. Opet i opet, samo svećenici mogu 
svjedočiti o činjenici, da je velik broj onih koji su u ispovijedi promje- 
nili svoje opake poglede i osudili opaka djela, te se iz najvećih opačina 
obrnuše u izvanredno dobre članove ljudske zajednice. Javna je potvrda 
toj činjenici, veliki broj onih čija su imena zapisana i zapamćena kao 
imena opakih ljudi, a koji su u jednoj ispovijedi postali drugi ljudi, 
nakon temeljitog obraćenja. Njih nije uveo u novi, plemeniti život 
neki znanstveni sistem, nastojanje mudraca ili osobna, sposobnost poje¬ 
dinca, nego, kako sami često isticahu, isključivo milost Kristova po 
sakramentu pokore. 

Tu je vlast opraštanja grijeha ispovjednicima svih vremena, predao 
Gospodin Isus, koji je- to izrekao riječima o čijem smislu ne može 
nitko dvojiti: »Primite Duha Svetoga, kojima grijehe oprostite biti će 
oprošteni, a kojima zadržite biti će zadržani!« Evanđelje bilježi, da je to 
bilo na dan Isusova Uskrsnuća. 

Mladi talijanski pravnik, svršio studij, postao sudac. U međuvreme¬ 
nu je saznao da je njegov školski kolega iz gimnazije svršio teologiju 
i postao svećenik. Sjede i napiše mu ovo pismo: »Cuo sam da si postao 
svećenik. Tolike smo godine proveli zajedno u đačkim klupama, i sjećaš 
se sigurno svih mladenačkih nevaljalština koje smo počinjali, i ne mogu 
vjerovati da si ti došao do svijesti, da imaš vlast drugima opraštati 
grijehe. Odakle ti to uvjerenje da možeš suditi drugima u ispovijedi? 

Mladi svećenik mu je kratko odgovorio: »Svakako da se sjećam na¬ 
ših mladenačkih dana. I nepodopština i mojih i tvojih. Stekao si po¬ 
trebnu naobrazbu i postao sudac, kako mi pišeš. Bi li ti meni mogao 
odgovoriti, otkuda onom mladom, nevaljalštinama sklonom, neozbiljnom 
dječaku, uvjerenje da može suditi svojim sugrađanima? No, je ću ti 
odgovoriti i za sebe i za tebe. Ti si upoznao zakone svoje zemlje, i 

državne uredbe. Na temelju njih, a u ime kralja (tada je vladao u 
Italiji) ti sudiš, oslobađaš i osuđuješ, čak kada se radi o životu i o 
smrti. 

Vidiš ja sam postao svećenik, svršio teologiju, upoznao zakone 
Božje i sve crkvene propise i dobio ovlast da ispovijedam, odrješujem 
od grijeha. To, pak, Činim u ime Boga, koji je kralj, no ne jedne ili 
druge države, nego kralj neba i zemlje. Malo vjere, malo razmišljanja 
malo poniznosti i skromnosti, pomoći će ti da shvatiš ono, za što tvrdiš 
da ti je neshvatljivo. 


Svećenik grešnik kao i svi drugi 

Jer je grešnik? Zato ne bi smio ispovijedati i odrješivati druge 
grešnike. Pa i sv. Pismo tvrdi da je svaki čovjek grešnik: »Tko veli 
da je bez grijeha, laže!« Pavao apostol piše da svećenik prinosi žrtve 
na jP ri j e za svoje grijehe, a onda za grijehe drugih. Podsjeća da je 
»Krist umro za sve grešnike« i dodaje ponizno: »Od kojih sam prvi 
ja!« No, možemo ipak nešto dodati: Prije nekoliko godina su vršili 
ispitivanja koliko ima zločinaca među intelektualcima raznih profesija. 
Rezultat je ovaj: Najmanje ima među zločincima svećenika — na sto 
tisuća jedva petorica , — onda dolaze učitelji, glumci, pravnici, itd. 
Dakle, nije baš kao i svi drugi. 

Jedan od najvećih grijeha je psovka. Danas psuju i obrazovani i 
neobrazovani, mladi i stari, u selu i gradu. Kolikogod se nađe zla među 
svećenicima, te opačine ipak nema. Mnogi od onih koji kore svećenike 
radi grijeha, godinama ne idu u crkvu, ne vrše vjerske dužnosti, koje 
je Krist odredio za sve vjernike. Svećenik već po svojoj profesiji vrši 
redovno službu Božju, pa ako griješi, na neki bar način i Bogu služi. 
Ako prema najnovijim statistikama više od 90 posto ljudi ispovijeda 
vjeru, onda svećenici koji rade na tom području — ne mogu biti naj¬ 
gori. U ovom smislu: Svećenik provede cijeli život propovijedajući 
djeci ljubav — prema roditeljima, domovini, čestitom radu i požrtvov- 
nosti za druge. Pa, čak i oni koji ne žive onako kako propovijedaju, 
čine najveće usluge roditeljima, školi, zajednici. Da ne nabrajam dalje, 
baš nije kao i drugi. 

Dakako, da i svećenici, kao i ostali ljudi, imaju grijeha. Neki više, 
neki manje. No oni, pozivajući druge uvijek iznova na sakramenat po¬ 
kore, i sami idu na ispovijed. I svećenici, i biskupi, i rimski biskup 
— papa, dužni su često pristupiti sakramentu pomirenja, kako im to 
Crkva preporučuje. Za sve vjernike postoji crkvena zapovijed: jedanput 
se godišnje ispovijedi! Svećenicima se preporuča česta ispovijed, kojoj 
neki pristupaju svaki tjedan, ili više puta mjesečno. Dakle: druge ispo¬ 
vijedaju, ah se moraju i sami ispovijedati. 

Nakon mnogo stoljeća, kada su se državne vlasti prestale mješati 
u izbor pape, na papinskoj stolici sjedili su pape dostojni te službe. 
Jedan je od njih proglašen svetim, a radi se na proglašenju još neko¬ 
liko njih. Ispovjednik jednoga od zadnjih papa pripovijeda: »Svaki puta 
kada sam išao ispovijedati papu, drhtao sam od uzbuđenja. Ne od stra¬ 
ha, jer je bio čovjek velike dobrote i blage naravi. Drhtao sam, jer mi je 
uvijek iznova padala na pamet pomisao: I papa, prvi čovjek u svijetu, 
po ugledu, mora svaki tjedan kleknuti pred svećenika možda, — kakvog 
siromašnog redovnika, i reći kao i ostali: Ja grešnik, ispovijedam svoje 
grijehe.« 

Poslije zadnjeg rata, Roosewelt i Churchili, vođe dvije bogate i 
moćne nacije, a nijedan od njih katolik, priznaju da je papa najveća 
moralna sila u svijetu. To je izjavio i protestant, predsjednik Njemačke 
Schmidt. Tko prati dnevni tisak, može zapaziti koliko državnika, šefova 
država, kraljeva, pretstavnika znanosti svih grana, dolaze u posjete 
papi u Rimu, kroz zadnjih nekoliko desetaka godina. Neki dan je papa 
u našem tisku nazvan — poglavar najveće vjerske zajednice. No, i taj 
čovjek, najveće moralne snage, ugleda i duhovne moći, mora svaki 
tjedan kleknuti pred nekog svećenika, prošaptati svoje grijehe, izmoliti 
pokajanje i zamoliti odrješenje. 

Svoju prvu Misu imao sam u rodnom selu mojega oca u dvadeset- 
petoj godini. Dolazio sam tamo godinama kod rodbine i imao prilike 
promatrati svećenika, časnog starca, koji je u župi djelovao četrdeset 
godina. Kada me je poveo k oltaru, kao manuduktor, imao je gotovo 
osamdeset godina. Prvi dan iza mlade Mise, kada sam ušao u sakristiju, 
poslao je sve napolje: sestre, zvonara, ministrante, a onda je kleknuo 
pred mene i rekao: »Molim vas, velečasni, za svetu ispovijed.« Čovjek 
koji je proveo u službi Bogu i Crkvi, ukupno 60 godina, kleči pred 
mladićem i moli starinsku molitvu: »Ispovijedam se Bogu Svemogućemu 
i vama, oče duhovni!« Duhovni otac imao je u taj čas dvadeset pet 
godina, a duhovni »sin« osamdeset. Ako su svećenici grešnici, oni su 
i pokornici. Moraju druge na pokoru pozivati ah ju moraju i sami 
činiti, moraju druge ispovijedati, ah moraju i sami tražiti oproštenje 
u sakramentu pokore. 

Možda će nam biti od posebne koristi, kada razmišljamo o svećeni¬ 
ku koji drugima grijehe oprašta, a sam u njih pada, ako imamo na 
umu, da je Isus dao vlast opraštati grijehe svojim učenicima, na Uskrs, 
kada su sami bili u najvećoj duhovnoj bijedi. Izgubili su vjeru u Isusa, 
ljubav im je prema njemu ohladila, zatvorili su prozore i vrata od stra¬ 
ha pred Zidovima, i mislili samo na to kako će spasiti svoje glave. 
U takovom duševnom stanju, javlja im se Gospodin. 

Pobožne žene, koje su na Uskrs pošle na grob Isusov, dok su apo¬ 
stoli u silnom strahu bih sakriveni u dvorani iza zaključanih vrata, 
čim ugledaše Isusa: »Poletješe njemu, obujmiše mu noge i ničice mu se 

pokloniše!« Tako piše evanđelista. Javlja se Mariji Magdaleni, a ona 
čim ga prepozna sva izvan sebe poviče: »Učitelju!« Isus ju mora miriti 
u njezinom ushićenju. I ona nije imala krizu vjere, kao niti dobre žene, 
ali niti straha. Nije se bojala niti vojnika, niti stražara, niti Velikog 
Vijeća, niti Poncija Pilata. 

Muževi, koje je Isus odabrao, pokazuju posve drugu sliku. Učenici 
iz Emausa otvoreno kažu Isusu: »Mi se nadasmo, da je on onaj, koji 
ima otkupiti Izraela! A on je već treći dan u grobu! Ispovjedaju bez 
sustezanja da ne vjeruju u njega kao Otkupitelja. 

Apostolima je pogled na uskrslog Isusa umjesto radosti ulio nevjero¬ 
jatni strah. O tome evanđelista: »Dok su oni još govorili, sam Isus stade 
među njih te reče: »Mir vama!« Oni izbezumljeni od straha, povjera¬ 
vaše da vide duha. A on im reče: »Zašto ste zbunjeni? Čemu se takove 
misli rađaju u vašim srcima? Pogledajte moje ruke i moje noge: Ja 
sam, ja glavom! Opipajte me i ustanovite! Duh nema kosti kao što vidite 
da imam ja.!« (Lk 24,36-39). Luka evanđelista nastavljajući veli da niti 
tada nisu vjerovali, ni nakon »što im je pokazao ruke i noge«, nego 
tek kada je pred njima blagovao. 

Kolike riječi uvjeravanja, poziv da se ne boje, da se umire, onima 
koji su bili »izbezumljeni« — izvan uma od straha — pred onim koje¬ 
mu bi se morali svim srcem poradovati, pa da su mu samo i duh vidjeli. 
Gospodin nije olako prešao preko toga nevjerničkog ponašanja. Marko 
evanđelista je zapisao: »Napokon se ukaza Jedanaestorici dok su bili za 
stolom, te ih strogo prekori zbog njihove nevjere i okorjelosti srca, jer 
nisu vjerovali onima koji su ga vidjeli pošto je uskrsnuo.« (Mk 16,14). 

Gospodin govori o dva grijeha, koji zahvaćaju cijelog čovjeka: 
nevjera i tvrdoća srca. Umom spoznajemo i vjerujemo, sagriješili su 
razumom, nisu vjerovali. Srcem ljubimo, sagriješili su srcem, nisu 
Isusa ljubili. Zato ih »strogo ukori«. 

No, odmah iza toga, dahne u njih i reče: »Primite Duha Svetoga! 
Kojima grijehe oprostite biti će im oprošteni, a kojima zadržite, biti 
će im zadržani!« (Iv 20,23). Izabrao je baš taj trenutak, da i aposto¬ 
lima, i svima onima koji će nastaviti s opraštanjem grijeha, ostane 
duboko u svijesti, da je u času njihovog najdubljeg pada, podijelio 
njima vlast da opraštaju grijehe braći ljudima. Morati će ostati zauvi¬ 
jek u njihovim srcima svijest, kako nisu primili tu vlast zato što su 
bolji, vjerniji ili svetiji od drugih, nego samo zato što je Isus u svo¬ 
joj dobroti želio omogućiti svima koji to žele, da se izbave ropstva 
grijeha posredstvom ljudi grešnika. 

Graham Green, za kojega kažu da je najveći pisac na engleskom 
jeziku, mnogo puta obrađuje čovjekov pad u grijeh, kao njegovu osob¬ 
nu tragediju. U svojem romanu »Moć i slava«, priča o strašnim pro- 



gonima u Meksiku prije drugog svjetskog rata, kada su mnogi svećenici 
ubijeni, drugi zatvoreni, crkve zaključane, a plašljivi svećenici, da iz¬ 
bjegnu progonstva, napustili svećenički stalež. On u toj knjizi piše o 
svećeniku, koji je sve prije nego krepostan. Odan piću, neurednom 
životu, zameće s drugima kavge, ali on ipak ostaje u svećeniškoj službi. 
Kada je saznao da su mu na tragu, i da će ga uhvatiti, a onda mu 
prijeti smrt, bježi preko granice. Kada je već bio na sigurnom, stiže ga 
neki sumnjivi čovjek koji mu saopći da je tu, s druge strane granice, 
odakle je baš pobjegao, bolestan neki starac, da želi primiti svete sakra¬ 
mente jer će umrijeti. Svećenik je skoro siguran da je to izdajica 
koji ga vodi u smrt.No ipak, kako to i reče, makar je skoro siguran 
da će ga taj odvesti u šake njegovih progonitelja, ide natrag, vraća se 
preko granice. Iako sam jadan, ipak se ne usudi umirućega ostaviti bez 
sakramenata. Cim je prešao granicu, meksički ga vojnici uhvate, bace 
u zatvor i osude na smrt. Noć prije smrti traži da mu dovedu svećenika 
da se ispovijedi. Moli da pozovu jednog otpalog svećenika, koji u tako¬ 
vim slučajevima ima pravo da podjeli odrešenje, ali ovaj u smrtnom 
strahu odbija i viče da se je on odrekao svega. Uhvaćeni svećenik se 
cijelu noć sprema na smrt tako, da glasno izgovara svoje grijehe — 
ispovijeda svoje prijestupe. Slijedeći su ga dan strijaljah. Nakon tog 
žalosnog čina, oficir koji ga je uhvatio i vodio streljački stroj, iako 
znade za njegov loši život, znade i za njegovu žrtvu i kajanje. Nakon 
svega zaključuje — on kao ateista: »Ako postoji raj, ovaj je čovjek 
otišao u njega.« To bi bila priča, koja se u povijesti Crkve mnogo 
puta ponovila. I najgorji svećenik, koji je još sačuvao vjeru, iako sam 
opak, drugima dijeli dobra koja je od Boga primio da ih drugima daje. 
Kada biskup redi nove svećenike, prije no što će im podijeliti svećenič¬ 
ku vlast, izgovori riječi: kojima-grijehe oprostite, drži budućim sveće¬ 
nicima kratki nagovor u kojem kaže redenicima da su još slobodni, 
biva, mogu odstupiti; i onda dodaje opomenu, ih bolje reći prijetnju: 
Pazite kakovoj opasnoj stvari pristupate. Tako se postupalo stoljećima. 

Mogli bismo mirne duše reći, da jedan dio svećenika prima sve¬ 
ćeničko ređenje, milosti, i vlast, drugima na spasenje, a sebi na propast. 
I najgori svećenik valjano krsti, vrši pretvorbu kruha i vina u Tijelo 
i Krv Isusovu i valjano odrešuje, te isto tako valjano podjeljuje ostale 
sakramente. Time čini osobno svetogrđe, ali vjernici primaju sve milosti 
koje je Krist uz njih povezao. 

Davno, početkom stoljeća, u jednoj slavonskoj župi živio je jedan 
svećenik. Nije bio opak, ali je bio slabić sklon piću. Svake godine 
u određenu nedjelju u godini, svećenici bi morah propovijedati o gri¬ 
jehu pijanstva. On je, iako u tom slab, svake godine obavljao tu duž¬ 
nost. Znao je reći: »Dragi vjernici, teško mi je o tom grijehu govoriti, 
jer sam u tom griješim. Ah, ipak vas moram opomenuti: nemojte se 
opijati, jer ako dođem ja u pakao i oni koji se u mene ugledaju, ništa 
im neće biti lakše što je s njima u vječnim mukama i župnik!« Znao 
je katkada i zaplakati. 

I svećenik grešnik, mora propovijedati, jer je Isus naredio, baš na 
dan uskrsnuća da idu po svemu svijetu propovijedati vjeru svakom 
stvorenju, iako su dobili ukor radi nevjere. Isti dan je naredio aposto¬ 
lima da opraštaju grijehe, iako su se taj čas u grijehu nalazili. 

Sjećam se kao đak, da smo u školi imali neku> spužvu od gume 
crne boje, koja je s vremenom izgubila boju, pa je izgledala prljavo- 
-crna. No kad bi profesor uzeo tu spužvu prljave boje, prevukao ju 
natopljenu vodom preko ploče, nestale bi sve šare i mrlje i đačke 
škrabotine s ploče. Ploča je blistala od čistoće. Bog je uzeo svećenika, 
čovjeka sazdana od blata, kao i svi ljudi, da s tim komadom blata 
u tijelu, briše blato s duša grešnika koji se kaje. 

Pozvali su me starici koja se spremala za operaciju. Bolovala je od 
raka, ali je liječnik operater rekao, da će pokušati učiniti što se može. 

Nakon operacije je izjavio, da baka ne može duže živjeti od pola 
godine. Dvije godine nakon toga, liječnik operater je već bio u grobu, 
umro je od raka, koji su kasno otkrili. Starica je živjela još nekoliko 
godina i nadživjela onoga koji ju je liječio. Kada je taj liječnik vršio 
operaciju, nosio » je već u sebi klicu smrti. Ipak je bolesnici donio život. 
I svećenik koji je sam radi grijeha mrtav pred Bogom, milošću Kristo¬ 
vom donosi drugima život. 

U jednoj državi SAD poginula je u saobraćajnoj nesreći žena jed¬ 
noga suca i njezino dijete. Radi nekih sumnjivih okolnosti, pristupili 
su istrazi, i otkrili da je u automobil postavljen eksploziv. Među osum¬ 
njičenima je bio dakako i muž. Kako je bilo poznato da je želio rastavu 
braka i drugu ženidbu, podvrgli su ga dugom ispitivanju, pa je napokon 
slomljen morao priznati, da je on stavio eksploziv u automobil, a da ne 
bi sumnjali na njega poslao je u smrt sa ženom i dijete. Mislio je da 
će to sve uvjeriti da on nije krivac, »jer ne bi ubio dijete«, ako se 
nije slagao sa ženom.« Osuđen je na plinsku komoru i pogubljen. Kako 
je pripadao najvišem krugu sudaca, i bio poznat kao vrstan pravnik, 
sada su ispitivali njegove parnice, koje je godinama vodio. Otkrili su 
da su sve sudske odluke do u sitnicu pravilno donesene, da je sve par¬ 
nice vodio najsavjesnije i u skladu sa svim zakonskim propisima. Savršen 
pravnik — savršen zločinac. Drugima krojio pravdu, a sam bio nepra¬ 
vedan u najstrašnijem obliku. 

Svećenik, također sudi u ispovjedaonici. Poznaje Božje zakone, 
tumači ih poziva vjernike da ih drže i one koji se kaju oslobađa od 
suda Božje pravde. Međutim, može sam biti nepravedan pred Bogom, 
ako živi zlim životom. Ipak, njegove su presude, odrešenja, valjana, 
jer odrješuje ne u svoje ime, nego u ime Oca i Sina i Duha Svetoga. 
Tu vrijedi ona riječ koju je Isus izrekao, kada su se jadali vjerni Zidovi 
na opake svoje duhovne vođe: Držite sve što vam govore?* ali ne činite 
ono što čine. Najteža osuda zlih svećenika, ali prava apoteoza svećenič¬ 
kog reda. 

Blagoslov dobrog ispovjednika 


Iako odrešenje svakog svećenika, bio dobar ili zao, jednako vrijedi, 
budući da je onaj koji zaista oprašta Krist, svaki vjernik ima pravo da 
za dobro svoje duše nađe što savjesnijeg ispovjednika, čije će upute i 
brižljivost, pridonijeti većim plodovima svete ispovijedi. 

Nema veće ludosti nego svjesno tražiti svećenika baš zato »što 
ništa ne pita«, što brzo ispovijeda, što odrješuje bez ikakove opomene i 
upute, i slično. Ništa tako ne razdraži bolesnika, kao liječnik koji boles¬ 
nika pregleda »okom« ništa ga ne pita, ništa ga ne upućuje, prepiše 
koju pilulu i otpravi ga kući. Naprotiv, pacijenti su puni hvale za onu 
drugu vrst liječnika. Čekajući na red pred liječničkom ordinacijom, 
možemo čuti: Pregledao me slušalicom, kuckao me prstima, pogledao mi 
oči, pregledao grlo, poslao na retntgen, prepisao mi nekoliko skupih 
lijekova, i pozvao me da opet dođem. Ljudi znaju putovati s jednog 
kraja države na drugi, pa i u druge zemlje, samo da nađu dobroga 
liječnika i preko njega željeno zdravlje. O, kad bi barem jedan dio 
te brige posvetili zdravlju svoje duše, koliko bi bilo u svijetu manje 
grijeha, zala svih vrsta koji nestaju u ispovjedaonici, vraćaju dušu u 
život kreposti i odgone od duše smrtne grijehe, koji uzrokuju smrt 
duše. 


Priprava za ispovijed 
Ispit savjesti 

Grijehe treba priznati, da za njih dobijemo oproštenje. Priznati 
treba sve teške grijehe, kako se to obično kaže, po vrsti i broju. Svaka¬ 
ko je mudro reći i lakše grijehe, koliko nam je to pred očima. Griješi 
onaj tko svjesno i svojevoljno prekrši Božju ili crkvenu zapovijed. Ako 
prekrši u velikoj stvari, čini veliki grijeh, ako prekrši u maloj stvari, 
tada se radi o malom grijehu. 

Tko svjesno prekrši. Stoga grijesi u snu, nisu nikakav grijeh, u 
polusnu ne mogu biti teški grijeh, jer nema pune svijesti, u nedorasloj 
dobi isto tako, kao i u pomućenoj staračkoj svijesti, ili naravi koja je 
teškom bolešću klonula. Može biti još koji razlog, koji djelomično ili 
potpuno dokida zloću grijeha. Ako pokornik sve iznese svećeniku, on će 
tada moći sve prosuditi i uz odriješenje dati potrebne savjete. 

I. Zapovijed: »Nemaj drugih bogova uz mene.« To slijedi iza 
uvoda, koji vrijedi za sve zapovijedi: »Ja sam Gospodin Bog tvoj!« 
To nije samo zapovijed u smislu svjetovnog prava — ona se temelji 
na ljubavi. Zato Mojsije toj zapovijedi daje podlogu razuma i srca: 
»Gospodin je Bog naš, Gospodin je jedan! Zato ljubi Gospodina Boga 
svojega svim srcem svojim, svom dušom svojom i svom snagom svojom.« 

(Pnz 6,4-6). Kada nekoga ljubim, držati ću i ispuniti sve što ljubljena 
osoba traži od mene. Kao prvu i najveću zapovijed — navodi to isto 
Gospodin Isus. Ja moram u pripravi za ispovijed odgovoriti sebi: dali 
ja Boga zaista ljubim? Sto on prestavlja meni u mojem cjelokupnom 
živ,otu? Koliko vremena, misli, riječi, nastojanja posvećujem Njemu? 
Statistike zadnjih godina uporno ponavljaju da broj vjernika, kakovih 
takovih, prelazi 90 posto. Nedavno su jedne naše novine donijele rezul¬ 
tat ankete u zemljama Evropske Ekonomske Zajednice. Preko 94 posto 
je izjavilo da se osjećaju vjernici, a da je mladih uz to, više od pedeset 
posto veoma aktivno u vjerskom životu. No, koliko ima onih od mase 
vjernika, koji su vrlo aktivni. Ne vjera u Boga samo, nego ljubav. 
Dali sam- ja aktivan u vjerskom životu i kako? 

Molitva. Ljubav pokazujemo prema nekomu, ako s njime rado raz¬ 
govaramo. Baš tim imenom označuje se molitva. Razgovor s Bogom. 
Molitva ne smije biti samo prosjačenje, što je najniži oblik molitve: 
uvijek nešto moljakati. Molitva mora biti druženje s Bogom. Evanđelje 
ponavlja češće za Isusa: Probdio je noć moleći. On kao Bog od Boga, 
sigurno nije morao prositi — nego je s Ocem razgovarao. Neki dan je 
vjerski tisak donio kratku vijest: Francuzi prosječno mole dve minute 
na dan. Koliki vjernici ni toliko, kroz cijeli život. Koji bi otac bio 
zadovoljan da mu dijete kojemu je dao život i sve ostalo, odmjeri toliko 
vremena. 

Jedan od najvećih liječnika našeg stoljeća, nobelovac Dr. Alexis 
Carrel je napisao krasnu knjižicu o molitvi: Među ostalim kaže: »Utjecaj 
molitve na čovjeka, mogu dokazati kao što mogu dokazati lučenje neke 
žlijezde u ljudskm organizmu... Molitva ojačava intelektualnu i moralnu 
snagu čovjeka« Tako otprilike! Ojačava razumsku moć — u molitvi se 
Bogu obraća njegovo stvorenje, koje shvaća svoj odnos zavisnosti o 
njemu. Ojačava volju, jer čovjek, koji uspostavi srdačan odnos sa svojim 
Bogom, sve ono što je dobro, nadnaravnom snagom molitve provodi u 
život, a isto tako izbjegava sve zlo. 

Kako ćemo i što moliti, čemu dati prednost, Isus uči u Očenašu. 
Najprije slava Bogu: Sveti se ime Tvoje, dođi kraljevstvo tvoje...« 
I opet: »Tražite najprije kraljevstvo nebesko i pravdu njegovu, i sve 
će vam se ostalo dodati!« Jer apostoli toliko bliski Isusu nisu tako 
činili, Isus ih kori: »Niste ništa dosada primili, jer niste u moje ime 
molili.« 

Sveti Alfonzo piše: »Ako molimo, to je naše spasenje sigurno... 
Svi su se sveci spasili, jer su se molili: po molitvi su dobili snagu te 
su išli putem svetosti... Isto tako: ako ne molimo naše je prokletstvo 
sigurno!« 

Vjera. U prvoj zapovijedi razmatramo o bogoslovskoj kreposti — 
vjeri. Bogoslovska krepost vjere nas stavlja u odnos sa Bogom. Čitamo 

u Bibliji: Svako će se spasiti, ako prizove ime Gospodnje; a kako će 
ga prizvati, ako u njega ne vjeruje, a kako će vjerovati, ako nije čuo 
za njega; kako će čuti, ako nema propovjednika... Tako otprilike tumači 
Apostol. Veli: Bez vjere nije moguće svidjeti se Bogu! 

Vjeru razvijamo poukom (djeca), slušanjem propovijedi, čitanjem 
svetog Pisma, vjerskih knjiga,časopisa i si. Veoma je potrebno izmoliti 
češće, možda zajedno u obitelji, Vjerovanje apostolsko. Recimo često: 
Bože, vjerujem u te! 

Ufanje: druga bogoslovska krepost. »U tebe se Gospodine ufam, 
neću se postidjeti dovijeka!« Pavao apostol govori: »Ako je Bog uz 
nas, tko će protiv nas?« Naš život, zdravlje, napredak, a naročito naš 
vječni spas, potpuno ovisi o Bogu. Ako se u njega ufam, nemam se 
čega bojati. Mogu češće preko dana reći: U tebe se Gospodine ufam, 
znam da me nećeš napustiti. 

Ljubav. Treća bogoslovska krepost: Apostol tumači kako će vjera i 
ufanje uminuti, kada iza smrti ugledamo Boga. No, ljubav je vječna 
jer će pravedni nju primiti kao nagradu od Boga, a »Bog je ljubav« 
veli Apostol. Dali ja ljubim Boga? Ljubi ga onaj koji na njega rado 
misli, o njemu govori, a posebno tko vrši njegove zapovijedi. »Tko 
ljubi mene, držati će moje riječi!« Ljubi Boga iznad svega onaj, koji 
od Boga prima rado kušnje, nedaće, bolest i posebno samu smrt. Ljubav 
prema Bogu pokazujemo ako molitvom i darovima pomažem proširenje 
kraljevstva nebeskog na zemlji: darovi za misije, sjemeništa, katolički 
tisak i ostalo. Recimo češće: Bože moj, ljubim te iznad svega. 

Grijesi protiv prve zapovijedi Božje: 

Svojevoljne sumnje o vjeri. Vjeri škodi — loše knjige, filmovi, 
televizija 0 kada govore protiv vjere. Svako nije sposoban da na to 
odgovori, pa nije dobro da se u takove stvari upušta. Bestidni život, 
loša društva, mješoviti brakovi pridonose zanemarivanju vjerskih duž¬ 
nosti i gubitku vjere. 

Praznovjerje. Siri se kao pošast po cijelom svijetu.U Francuskoj, 
Italiji, SAD, rade desetci tisuća raznih vračeva, varalica, koji lakovjer¬ 
nima pružaju kriva tumačenja, nestvarne nade, dijele često krive i 
štetne savjete upuštaju se bez znanja u liječenje bolesnika, služeći 
se raznim besmislenim, a ne rijetko magijskim činima. Prava je žalost 
gledati, npr. mlade, s koliko pažnje čitaju horoskop, koji iz zvijezda 
»rješava sudbinu«. Nije li to vraćanje vjeri i običajima prastarih po¬ 
ganskih naroda. Grijeh je praznovjerja u tome što se priznaje neka tajna 
moć ili znanje raznim osobama, stvarima ili znacima koji ju nemaju 
niti od Boga (sveci, Lurd), niti od svoje naravi (lijekovi, liječnik, i si.). 

Svetogrđe. Sakramenti krštenja, pokore, bolesničkog pomazanja, 
određeni su Kristovom voljom kao sredstva za čišćenje duše od grijeha. 
Sveta Pričest. Potvrda, Svećenički red i Ženidba, pretpostavljaju milosni 
život u duši. i zato čini svetogrđe, tko te sakramente prima u teškom 
grijehu. Svetogrđe čini i onaj, koji u ispovijedi zataji svjesno teške 
grijehe iz stida ili straha. To su veoma teški grijesi, koje treba, pogotovo 
ovaj zadnji reći na početku same ispovijedi. 

II. Zapovijed Božja: »Ne izusti imena Gospodina Boga svoga uza¬ 
lud! V. 


Psovka. Jedan od najtežih grijeha. Psuje ili huli, onaj tko besram¬ 
nim ili porugljivim riječima pogrđuje ime Božje ili druga sveta imena. 

Gospodin Isus u Očenašu, molitvi koju nam je on dao, odmah iza 
zaziva: Oče naš, stavlja kao prvu prošnju: Sveti se ime tvoje! Ime 
prestavlja osobu, koja ga nosi. Pogrda imena, pogrda je osobe kojoj ime 
pripada. Mnogo je stoljeća uvreda kralju, bila kažnjavana smrću. Zva¬ 
la se: uvreda veličanstva. Gospodin Bog je »Kralj nad kraljevima i 
Gospodar nad gospodarima.-. Čitamo u Bibliji, da je za psovače bila 
kazna smrti, kamenovanjem. 

Psovka je najveća ludost — jer jadni čovjek vrijeđa Svemogućega. 

Psovka je najveća nepravda, jer psovač napada Boga od kojega mu 
je sve dobro, a nikakova mu zla nije nanio. Zato je isprika psovača: 
psujem jer me naljuti žena, djeca, posao, susjedi, sama po sebi osuda 
samoga sebe. Jedni me ljute a drugoga psujem, i to svoga Boga. Psovač 
nerijetko umre nemilom smrću. 

Psovka je opasnost i za vječni život. Zar onaj koji cijeli život 
psuje Boga, može očekivati da će ga cijelu vječnost slaviti u nebu? 
Sveti Jeronim je govorio: »Kada netko ide u Englesku, uči engleski, 
ako ide u Italiju, uči talijanski, ako ide u Njemačku uči njemački, pa 
završava: A tko ide u pakao uči paklenski jezik.« Ta samo đavao Boga 
mrzi zauvijek i psuje, a psovači koji to isto tako rade na zemlji, morati 
će dijeliti sudbinu onoga koji to čini u paklu. I to zauvijek. 

Zakletva. Zaklinje se onaj, koji zove Boga za svjedoka da govori 
istinu, ili da će obećano izvršiti. Zakletva nije nikada dopuštena, osim 
ako to traže crkvene vlasti (ženidba) ili gdje je to običaj — državna 
uprava. Isus zabranjuje svaku zakletvu:. Neka vaše riječi budu: da, da, i 
ne. ne. Tko se kune za laž, ili obećano pod zakletvom ne izvrši, čini 
teški grijeh. Dakako, kada se kune Bogom. Prava je žalost slušati i male 
i velike, kako se kunu imenom Božjim iz navike, svakom prilikom, 
bez ikakove potrebe, a često i lažno. Oni koji su kunu Bogom, pogotovo 
na javnim mjesnima ruše osjećaj poštivanja prema Bogu. 

Proklinjanje. Proklinje onaj, koji zaziva neko zlo na sebe ili bliž¬ 
njega, i pri tome zaziva ime Božje. Strašno je čuti kada majka kune 
čak vlastito dijete. Ako netko traži zlo, zar će dobiti dobro? Ako muškarci 
psuju a žene proklinju, zar će to donijeti blagoslov? Nisi htio blagoslov, 
neka odstupi od tebe! Htio si prokletstvo, neka ti bude... Čitamo u sv. 
Pismu. Gospodin Isus traži od nas: »Blagoslivljajte one koji vas prokli¬ 
nju.« Apostol Jakov: »Jezikom blagosivamo Boga i.Oca, i njime kunemo 
ljude koji su stvoreni na Božju sliku«. 

Ta strašna istina dobiva na težini, ako to čine otac ili majka, djeci 
koja su i Božja i njihova slika. Apostol Jakov nastavlja: »l z istih usta 
izlazi i blagoslov i kletva. Ne valja, braćo moja, da tako biva. Može li iz 
istoga izvora teći i slatko i gorko?« (Jak 3,8-12). Naučimo se često reći: 
Bog te blagoslovio! Ako je netko u kući zao, nije li bolje umjesto kletve 
prošaptati:' Bože obrati, Bože prosvijetli, Bože spasi!? 

Kada čujemo psovku, proklinjanje ili zaklinjanje, prošapćimo u 
sebi: »Blagoslovljen budi Bog!« — ili koji drugi zaziv iz naknadne 
molitve: Blagoslovljen budi Bog. 


III. Zapovijed: »Spomeni se da svetkuješ dan Gospodnji!« Svetkuje¬ 
mo ga tako da idemo na službu Božju i izbjegavamo teške poslove. 

Služba Božja. Djela Apostolska, koja sadrže povijest mlade Crkve 
Isusove, kažu za novokrštenike: »Oni su bili postojani u apostolskoj na¬ 
uci, zajedničkom životu (milostinji), lomljenju kruha i molitvama.« 
(Dap 2,42). Malo niže čitamo: »Svaki dan su bili postojani... u hramu... 
lomili kruh... (Dap 2,46). Tumač sv. Pisma kaže, da je među prvim 
sljedbenicima Isusovim, »Bratska svijest dolazila do izražaja na prvom 
mjestu u zajedničkom »lomljenju kruha« — i tumači da je tu riječ o 
Euharistiji. Dodaje da su to činili na spomen »Isusove večere«. To je 
ona večera, na kojoj je Isus uzeo kruh, blagoslovio ga i prelomio go¬ 
voreći: »Uzmite i jedite! Ovo je tijelo moje — koje se za vas daje!« 
Potom je rekao nad kaležom: »Pijte iz njega svi, jer ovo je moja krv, 
koja se prolijeva za sve, na oproštenje grijeha!« (Mt 26 27-29). Luka 
evanđelista veli da je Isus nakon toga rekao: »Ovo činite na moju 
uspomenu!« (Lk 22,19). 

Iz pisanja »Djela Apostolskih«, kako smo netom naveli, očito je da 
su tu Isusovu naredbu, apostoli s prvim vjernicima. »postojano« vršili. 
Kada su propovijedali, ispunili su naredbu Isusovu: »Idite naučavajte 
sve narode.« Kada su krštavali (prvi dan tri tisuće), ispunjavali su 
naredbu: »Krstite sve u ime Oca, i Sina, i Duha Svegoga.« Kada su 
»lomili kruh«, vršili su opet ono što je Isus na zadnjoj večeri naredio: 
Ovo i vi činite na moju uspomenu. Dvojici učenika koji su putovali 
u Emaus, Isus se ukazuje, i pred njima ponovi tajnu zadnje večere: 
»Uze kruh, blagoslovi (Boga), razlomi ga i pruži njima.« Kada je nestalo 
Isusa ispred njihovih očiju, trče natrag u Jeruzalem i pričaju aposto- 

lima da su vidjeli Isusa, kojega su »prepoznali u lomljenju kruha!" 
Nisu ga, prepoznali kada im je »tumačio Pisma«, tek što su im srca 
gorjela. Potpuno su ga prepoznali baš »u lomljenju kruha«. 

Tako se nastavlja kroz vijekove. Sljedbenici Isusa Krista se prepo¬ 
znaju po »lomljenju kruha«, Misi i Pričesti. U vrijeme tristogodišnjeg 
progona rimskih careva, kada je ići na Misu značilo ići u smrt, za 
mnoge. I u našim krajevima, kada su katolici u Bosni i Hercegovini 
stotine godina išli uz životnu opasnost na Misu, da im »ujaci« lome 
kruh života. Tako je bilo u našem stoljeću, kada su u Meksiku i Špa¬ 
njolskoj rušili crkve i ubijali tisuće svećenika, sjekli im ruke da ne 
mogu »lomiti kruh«. Tako je bilo u Rusiji gdje se danas službeno pri¬ 
znaje da su tisuće crkava srušene, pretvorene u skladišta i dvorane, a 
tisuće svećenika nestalo. No, vjera u tajnu božanskog kruha nije iščezla. 
Danas u svijetu živi oko milijarda i šesto milijuna ljudi koji vjeruju u 
Isusa Krista, a od toga broja preko osamstopedeset milijuna katolika i 
blizu dvjesto milijuna pravoslavnih kršćana, vjeruju da je Bog prisutan 
u komadiću kruha. 

Danas u vrijeme silnog napretka znanosti i tehnike, u tu tajnu su 
vjerovali najpoznatiji državnici, koji su ostavili trajan pečat svoje 
prisutnosti u modernoj povijesti, kao: Predsjednik SAD Kennedy, pred¬ 
sjednik Francuske general de Gaulle i njegovi nasljednici Pompidou. 
Giscard d’Estaigne i drugi, nekoliko predsjednika Njemačke, gotovo 
svi predsjednici Italije, među njima ljudi kao Aldo Moro, pojedini pred¬ 
sjednici Austrije, Švicarske, Belgije, Nizozemske, belgijski kralj, špa¬ 
njolski suveren i toliki drugi. To ne navodimo zato što bi to bio razlog 
vjere, jer je ona u Kristovom svjedočanstvu, nego kao činjenicu koja 
pretstavlja- odgovor pričama, koje su na sreću ishlapile, a u kojima smo 
čuli da vjeruju samo neuki, zaostali, itd. Tu bismo mogli navesti kao 
poklonike velike istine o Kristovoj prisutnosti u Euharistiji, prave veli¬ 
čine duha, bilo da se radi o znanosti, umjetnosti, pa i toliko danas 
omiljelog sporta: Enrico Fermi, predsjednik svjetsko-matematičkog dru¬ 
štva, koji se »gura s bakama« kod Pričesti. Carrel, nobelovac, »koji se 
svaki dan pričešćuje obraza crvenih od uzbuđenja«, kako piše njegov 
župnik: liječnik, učenjak! Mauriac koji je dobio Nobelovu nagradu za 
književnost, a pred smrt je slovio, kao »najveći živući Francuz«, njegov 
prijatelj pjesnik Claudel, ruski pjesnik Pasternak, Nobelovac (koji je od 
svojeg pravoslavnog svećenika primio sv. Pričest prije smrti). I toliki 
drugi. I tu vrstu) svjedočanstva stavljamo uz nauku Krista i Crkve, jer 
je »lomljenje kruha«, misna žrtva, koja je znak prepoznavanja, pripad¬ 
nosti njegovom kraljevstvu na zemlji i zalog postizavanja vječnoga 
života. 

Svoje tijelo kao jelo i svoju krv kao piće, ostavio je Isus »za život 
svijeta«, kako je rekao u govoru u pustinji. Kruh naravni daje naravni 
život, kao i naravno piće. Za svoje tijelo kaže da uzrokuje božanski 
život kao i ostala dobra koja su uza nj povezana. 

»Tko jede moje tijelo i pije moju krv, ima vječni život.« Čovjek 
koji blaguje Boga, ne može a da ne baštini Božji život — koji je vječan. 
»Tko jede moje tijelo i pije moju krv, ostaje u meni i ja u njemu!« 
Odmah pada na pamet riječ Pavla apostola: »Ako je Bog uz nas, tko će 
protiv nas!« Nema većega jamstva od prisutnosti Božje u nama, kako u 
naravnom pogledu, tako u nadnaravnom. Kakove je to naravi sjedinje¬ 
nje, tumači Apostol'kada veli: »Ne živim više ja, nego Krist živi u meni.« 
I još jedno veliko obećanje: »Tko jede tijelo moje ... ja ću ga uskrisiti 
u posljednji dan. Tijelo, koje se je s tijelom Kristovim često sjedi¬ 
nilo, ne može biti zauvijek razoreno, -uskrsnuti će na suclnji dan. Kroz 
dvadeset stoljeća, bio je to razlog, da je i vjerni puk, i sveci i oni koji 
su imali dar mudrosti, da su za tim kruhom čeznuli i blagovali ga. 
Ništa nam zato neće biti čudno, kada čujemo Isusov povik u pustinji: 
»Ako ne jedete tijelo Sina Čovječjega i ne pijete njegove krvi, nećete 
imati života u sebi. Svakako Božjega života, jer govori o Tijelu i Krvi 
Sina čovječjega, koji je i Sin Božji! I kao što onaj koji ne blaguje 
naravnu hranu, neminovno umire naravnom smrću, tako i onaj koji ne 
jede »Kruh koji je za život svijeta« ne može imati života u Bogu. 

Maloj djevojčici, koja je malo zakasnila u školu kada su se đaci 
spremali na izlet, prigovorila je nastavnica što je radi Pričesti došla 
nešto kasnije. Dodala je: Tamo si čučala u crkvi za onu mrvicu kruha, 
a vidiš koliko imaš kruha u svojoj mreži!« Dijete je odgovorilo: »Ovaj 
kruh koji nosim u mreži, dajemo kada preostane i kravi u napoju i 
psu i mački, a onaj kruh koji sam u crkvi blagovala je samo za djecu 
Božju.« Tako je i to dijete shvatilo, da je »Lomljene kruha«, znak 
raspoznavanja. Može po koji vjernik ponavljati da- je on kršćanin iako 
ne ide u crkvu, možda i bolji od onih koji idu, kako to već biva, ali je 
jasna riječ Isusova. »Tko nije sa mnom, protiv mene je.« To vrijedi 
za cjelokupni čovjekov život i nutarnji i vanjski, u odnosu prema Bogu. 
No, ako je Bog izabrao kao način svoje prisutnosti u našim crkvama 
Euharistiju, onda svi oni koji bez razloga ne prilaze toj tajni, sigurno 
nisu s njim niti fizički, a niti duhovno. 

Propovijed. Svaki svećenik doživljava često radost svojih vjernika 
nad Riječju Božjom. Cesto puta je jedna propovijed dovoljna da se 
pojedini vjernik nađe punim srcem na Isusovoj strani. Zbiva se ono što 
reče učeni i ’rreposni profesor teologije budućim svećenicima: Ako budete 
propovijedali zaista Kristovu nauku, doživjet ćete, da čim siđete s pro¬ 
povjedaonice, da vas odmah pozovu u ispovjedaonicu. 

Kao što Gospodin postavlja »lomljenje kruha«, blagovanje Euhari¬ 
stije, kao oznaku da mu pripadamo, a odbijanje tajne — gubitak života: 
nema života u sebi, tako postupa i sa navještanjem riječi Božje. Uz na¬ 
redbu »Idite i naučavajte sve narode ...« ima i svoju opasku: »Tko vas 
sluša, mene sluša, tko vas prezire, mene prezire, a tko prezire mene, 
prezire onoga koji je mene poslao!« Riječi koje ne ostavljaju mjesta 
nikakovoj dvojbi o značaju propovijedanja. »Svaki koji je od Boga, 

sluša moje riječi« veli Isus farizejima, a onda nastavlja: »Vi ne slušate, 
jer niste od Boga.« Može li ikoje dijete voljeti oca, a da njegovu riječ 
prezire ili odbija? Glavna je oznaka međusobne ljubavi prihvaćanje 

riječi, u svim prilikama. 

* 

Apostoli su zapamtili Isusove riječi kojima je označio obavezu 
propovijedanja za njih, i obavezu poslušnosti njihovom učenju. Ivan 
Apostol svjestan toga veli: »Mi smo od Boga; tko poznaje Boga, nas 
sluša; tko nije od Boga, nas ne sluša.« (1 Iv, 4,6). 

A što je mogao drugo i reći, nakon Isusove: tko vas sluša, mene 
sluša? Sto znači za mene propovijed? Dali mi je duga? U ne kim zemlja¬ 
ma statistike vele da su ljudi po desetak sati dnevno pred televizorom, 
nađe se i po najgorem vremenu i koji sat za promatranje utakmice. 
Ima li pravo i svećenik i vjernik toliko devalvirati Riječi, da postane 
najmanja vrijednost mađu tolikim bezvrijednostima? Statistika u SAD 
je pokazala da su najslušanije vjerske emisije; redovno ih sluša 40 
milijuna ljudi; bolje primljene čak i od zabavnih točaka kako vele. 
Zabilježio je to naš tisak, a to uzeo kao znak da vjera ne opada, jedan 
od zadnjih predsjednika SAD. U Italiji jednog redovnika, koji govori 
preko televizije svaki tjedan sluša 11 milijuna ljudi. Kamo ja spadam? 
Nedaj Bože, valjda ne među one za koje Isus kaže da slušaju a ne 
čuju, gledaju a ne vide, i srcem ne razumiju. Neću se sam isključiti 
između onih, za koje Isus veli: »Tko može da shvati, neka shvati!« 

Nedjeljni počinak. Bog ga je odredio ne samo iz bogoštovnih razloga, 
nego da čovjek nakon šestodnevnog rada počine; odmori se duševno i 
tjelesno.' Dan počinka je i prikladan i potreban, da se cijela obitelj 
nađe na okupu, nakon što su radom, školom i drugim obavezama, raz¬ 
jedinjeni cijeli tjedan. Zadnjih se desetljeća po svijetu i u nas, ističe 
da se radna efikasnost povećava umjerenim radom, redovnim odmorom. 
Dan je Gospodnji da obavim svoje vjerske dušžnosti. Od nas se traži 
za to jedan sat. Po Božjoj zamisli i crkvenoj uredbi, ostalo se vrijeme 
mora upotrebiti za počinak. Teško griješi tko obavlja bez velike potrebe 
teške poslove, one koje inače rade obrtnici, radnici, poljodjelci. Intelek¬ 
tualni rad (učenje i slično), nije zabranjen. 

Poznati svetac i pastoralni radnik sv. Ivan Vianney je običavao 
govoriti: Tko želi propasti neka nedjeljom radi ih krade. Ne mora 
uslijediti odmah. Neki je američki farmer dao oglas u novine i platio 
odgovor, na pitanje: »U nedjelju sam radio — orao, sijao, plijevio, 
požeo i u žitnice spremio, — pa, što mi je bilo?« Prema ponudi, stigle 
su tisuće odgovora. Novinari su izabrali i uvrstili u novine ovaj: »Buda¬ 
lo, Bog ne plaća svake nedjelje.« 

Neki liječnici tvrde, da čovjek koji nema redovnog tjednog dana 
za počinak umire u prosjeku desetak godina prije vremena. Nikakovo 
čudo, jer se i strojevi od metala, što više su u radu, to prije istroše. 

U nedjelju je dozvoljena, uz obaveznu prisutnost Misi, svaka vrsta 
sportskih aktivnosti, no taj dan, dan Gospodnji ne može se pretvoriti 
u dan pretjerane zabave, pijančevanja ili grešnih veselja bilo koje 
vrste. 

Nedjelju, blagdane, treba upotrijebiti da posjetimo rodbinu, kojeg 
bolesnika, pročitamo kakovu duhovnu ili drugu dobru knjigu, učinimo 
neko djelo milosrđa. 

IV. Zapovijed: »Poštuj oca i majku, da dugo živiš i dobro ti bude 
na zemlji. 

Na vrhuncu svoje slave, plemeniti A. Lincoln je slušao na nekom 
primanju najljepše pohvale i priznanja, koja su mu mnogi uglednici 
uputili. Zamolio je da ga ispričaju jedan trenutak, otišao je, u drugu 
sobu i doveo slijepu staricu koja je jedva hodala, držeći se sinu za 
ruku. Lincoln je tada rekao otprilike ovo: »Ako je sve to istina što ste 
rekli meni u pohvalu, onda to možete zahvaliti ovoj ženi, mojoj dobroj 
majci. Otac mi je radio kao siromašni ugljenar i rano umro. Moja mi 
je majka u našoj kolibici u šumi svaki dan govorila o Bogu koji sve 
vidi, i radi kojega moramo ljubiti ne samo njega nego i b ližn jega 

Odjeknuo je buran pljesak. Roditelji moraju u ispovijedi reći ne 
samo svoje osobne grijehe, nego i sve ono što je u vezi s njihovom 
djecom. Dali im pružaju kršćanski odgoj? Dah ih uče od malena radi¬ 
nosti, poslušnosti, požrtvovnosti, čistoći, više duhovnoj nego tjelesnoj, 
karakternosti? Odnosno dah im udovoljavaju svakoj željici, prepuštaju 
ulici, lošem društvu, noćnom skitanju, neumjerenim zabavama, čitanju 
loših knjiga i časopisa? 

Prije par godina je bio u Beogradu međunarodni sastanak krimi¬ 
nalista, koji se posebno bave kriminalom među omladinom. Čuli su se 
referati učesnika iz više od stotinu zemalja. U tim su referatima iznijeli 
profil mladog kriminalca, na temelju njihovih iskrenih priznanja pred 
onima koji ih moraju preodgajati. Odnosno: nanovo odgajati nakon 
neodgoja njihovih roditelja. Mladi prestupnici iz svih zemalja su izni¬ 
jeli razloge za svoje devijacije u nekoliko točaka, koje su istovjetne za 
sve krajeve. »Kriminalci su postali kako svjedoče:« Jer su to naučili 
iz filmova i televizijskih prikazivanja, koje su im roditelji dozvolili 
bez ikakovih ograničenja. Za zločine su saznah iz časopisa i romana, 
koje su donosili u kuću, bez nadzora roditelja. Seks ualnim zločinima, 
kao i ostalim opačinama, naučili su se u lošem društvu, u koje su se 
kretah bez ikakove kontrole roditelja. Mnogo su zlih navika stekh: 
jer roditelji nisu uopće kontrolirah njihovo slobodno vrijeme. Zaklju¬ 
čak: roditelji, roditelji, i opet roditelji. Kome će se drugome pripisati 
zasluga ako je neki dječak, djevojčica ih omladinac dobar đak, učtiv, 
vrijedan, uslužan, nego njegovim roditeljima? To svatko prihvaća. A 

kome se mogu pripisati sve i mnogobrojne zle navike kod mladih, nego 
opet roditeljima. Na sastanku za roditelje, rekao je neki otac u disku¬ 
siji sav ogorčen: »I vi svećenici, i milicija, i suci viču samo na rodi¬ 
telje, kao da smo mi krivi. Zar ne vidite kako su zla vremena danas 
u svijetu?« Svećenik je blago odgovorio: »Točno je što velite za stanje 
u svijetu, ali, danas je za prvi petak u ovoj žuoi bilo skoro stotinu 
mladića i djevojaka, mnoštvo djece iz osmoljetke, svake nedjelje na 
svim Misama ima mladih. Dali je vaš sin bio u tom društvu? Vremena 
su zla, ali uz sve to skupa, ima u svakoj župi lijepi broj i djece i 
mladih, koji su zaista dobri, i kraj svih slabosti koje su svojstvene 
njihovoj dobi, pokazuju dobrotu, čestitost, poslušnost roditeljima u 
takvoj mjeri, da znadu oduševiti svećenika. 

Djeca ne smiju u ispovijedi propustiti da kažu: dali se mole za 
roditelje, dali s njima i o njima govore s poštovanjem, dali pokazuju 
zahvalnost za sve što su primili, počevši od dara života, do hrane, odi¬ 
jela, školovanja, itd. 

Ne smiju zaboraviti što kaže zapovijed Božja: da dugo živiš i dobro 
ti bude na zemlji. Može li Bog blagosloviti opaku, neposlušnu, drzovitu, 
nezahvalnu, silovitu, lijenu i zlobnu djecu, koja tako vraćaju zlom za 
dobro koje su primili. 

Djeca odrasla: Dali pomažu starce materijalno? Dali ih pohađaju 
i jesu li ih bez potrebe poslali u kakav starački dom? 

V. Zapovijed: »Ne ubij!« 

Očito je da ne treba mnogo riječi trošiti da se objasni zloća ovoga 
grijeha. Prvi čovjek, ubojica Kajin, čuo je strašnu presudu koju je nad 
njim izrekao sam Gospodin: »Prokleta neka ti je zemlja, koja je popila 
krv tvojega brata. U cijelom svijetu se govori i piše o porastu krvnih 
delikata. No, posebno se mora istaći najgora vrsta ubojstva: pobačaj, 
ubijstvo nevinog djeteta, i to vlastitog. Prema nekim statistikama svake 
se godine ubije u svijetu oko 60 milijima nevine djece, a isto toliki 
broj otaca i majki, koji to čine većinom u dogovoru, postaju umjesto 
roditelja, ubojice bića koja su dio njih samih, 

U jednoj evropskoj zemlji, skoro dva puta većoj od naše, nakon 
rata je ubijeno 25 milijuna djece. Kod nas, prema pisanju našeg tiska, 
ubije se svake godine petsto tisuća djece. To čini za četrdesetak porat¬ 
nih godina, više od dvadeset milijuna. U tim ubojstvima se teško oš¬ 
tećuje psihičko i fizičko zdravstveno stanje majke, a sve se više govori 
o krizi muškaraca nakon ubojstva vlastitog djeteta. Liječnici, stručnja¬ 
ci, učenjaci svjetskog glasa navode golemu štetu koja nastaje za ženu 
i zajednicu: Veliki postotak žena, trpi nakon toga zahvata veoma teške 
i opasne komplikacije, nastupaju razna oboljenja, koja mnogo stoje 

naše zdravlje, visoki procenat žena ostaju neplodne, po riječima jednog 
ginekologa izgube mladost, svježinu, prerano ostare, i sve drugo što 
ne znaju i ne tumače svećenici, nego medicinski stručnjaci. Sigurno da 
nije bez velikog značaja, ono što odgovara ginekolog nekoj ženi: »Imati 
ćete osjećaj krivnje do kraja života.« Nas vjernike zanima i ono što 
će nastupiti iza ovoga života, kada Sudac bude donio svoje razloge 
i mišljenje koje ne može biti dobro za one koji se odlučuju na ubojstvo 
svojih rođenih, djece svoje, ali i Božje! 

Samoubojstvo. Broj onih koji to čine u svijetu je u stalnom porastu. 
U nekim, najbogatijim zemljama se udvostručio u desetak godina. Po 
kršćanskom shvaćanju je veoma težak grijeh, kojemu nema oproštenja, 
jer iza čina samoubojstva, nije moguće pokajanje. Samoubojstvo smatra¬ 
ju kukavičkim činom i druge ideologije, jer čovjek bježi u smrt pred 
problemima života, s kojima bi se morao uhvatiti u koštac. Samouboj¬ 
stvo ostavlja teške posljedice i u dušama najbližih članova obitelji, 
kojima ostaje do konca života, nemila slika o tragišnom svršetku naj¬ 
dražih. Svi samoubojice koji ostavljaju oproštajna pisma, navode kao 
razlog duševne ili tjelesne patnje, koje ne mogu više podnositi. 

I naša Crkva i sve ^vjerske zajednice, tumače da samoubojnica, 
ako je to učinio svjesno, završava u mjestu vječnih muka. Kad bi 
nekom koji pati savjetovali da stavi ruku na jaki plamen, to ne bi 
mogao, jer bi te muke bile svakako teže od onih u kojima se nalazi. 
S toga stanovišta moramo zaključiti, kako je krajnje nerazumno, pobje¬ 
ći od privremenih muka u vječne muke. 

Ne samo da čovjek ne smije ubiti sebe, nego ne smije niti škoditi 
svojem zdravlju, što čine oni koji neumjereno jedu ili piju, puše, ne¬ 
umjereno se bave sportom, zanemaruju liječenje, i slično. 

Pijanstvo, alkoholizam je jedan od najvećih problema u mnogim 
zemljama na svim kontinentima. Tu su razne bolesti koje uslijed ne¬ 
umjerenog pića nastupaju kod mnogih, fizičke i psihičke, gubitak ugleda, 
gubitak ljubavi kod najbližih, koji od alkoholičara trpe, ludilo i štošta 
drugo. Spominje se i izvanredno velika materijalna šteta. U jednoj 
zemlji koja izvozi vino, kao jedan od svojih primarnih proizvoda, daleko 
više potroše na liječenje alkoholičara, no što zarade tom trgovinom. 

Neumjereno jelo. Veoma brzo iza rata, počele su se iznositi statis¬ 
tike, u kojima se tvrdi, da je u bogatim zemljama Zapada, najveći 
broj bolesnika koji umiru od bolesti srca. To je i danas često na stra¬ 
nicama svjetskog tiska. Spominje se, pak, kao uzrok te smrtonosne 
bolesti — »kriva ishrana«. Obilato kalorična, hrana i neumjerene koli¬ 
čine, krive su za preranu smrt mnogih. Čovjeku pada na pamet ona 
svetopisamska: »Od posta nije umro nitko, od proždrljivosti pomriješe 
mnogi!« U jednoj bogatoj zemlji tvrde da je 40 posto djece predebelo. 
U isto vrijeme svake godine umre, doslovno od gladi, trideset milijima 

ljudskih bića. Polovica od toga djece. Svaki dan to iznosi oko četrdeset 
tisuća malenih i isto toliko odraslih. Uz to vele da dvije trećine sta¬ 
novništva u svijetu nema dovoljno hrane, a 500 milijuna živi na rubu 
života i smrti. Radi se o bićima, koji su kao i mi djeca Božja i članovi 
ljudskog društva. 

Mržnja. Grijeh svojstven čovjeku. Netko reče davno: čovjek čov¬ 
jeku vuk! Od tog poguhnog grijeha nisu pošteđeni ni vjernici. Isus je 
jasno rekao, da je prva i najveća zapovijed: »Ljubi Gospodina Boga 
svojega svim srcem svom dušom, svim umom i svom snagom.« No, od¬ 
mah zatim dodaje: »Ljubi bližnjega svoga kao samoga sebe« — pa 
nastavlja. »Ova je zapovijed jednaka onoj prvoj.« Stoga u svojoj mo¬ 
litvi — Očenašu — poziva na ljubav, i stavlja veoma ozbiljnu opome¬ 
nu. Uči da molimo: Otpusti nam duge naše, kako i mi otpuštamo duž¬ 
nicima našim. Sudbonosan uvjet. Grešnici smo svi, moramo uvijek iz¬ 
nova moliti Oca za oproštenje, no dobiti ćemo ga samo onda, ako i mi 
oprostimo koji su nama »sagriješili«. Prijeti izravno: »Ako od srca 
ne oprostite svojemu bližnjemu, niti moj Otac nebeski neće oprostiti 
vama!« Rekao bi čovjek: Tada jao nama! 

Mržnja je bila uvijek uzrok svađama, ubojstvima, ratovima, nemiru 
u obiteljima, među susjedima, većim ili manjim zajednicama. Grijeh 
koji je po težini odmah na drugom mjestu, jer je ljubav prema bliž¬ 
njemu odmah iza ljubavi prema Bogu po obavezi. Sveti Ivan s osjeća¬ 
jem, ali i sa strogošću govori: »Tko ne ljubi, ostaje u smrti. Tko god 
mrzi svoga brata ubojica je; a znate da nijedan ubojica nema u sebi 
trajnoga, vječnoga života. Po tome smo upoznali njegovu (Isusovu) 
ljubav, što je on za nas dao svoj život. Tako i mi moramo dati svoj 
život za svoju braću.« (1 Iv 3,15-18). Kratko i jasno: Tko mrzi — ubo¬ 
jica je, tko ne ljubi, nema vječnoga života, jer veli Apostol: »Tko 
pred bratorm-tr nevolji zatvori srce, kako će ljubav Božja ostati u nje¬ 
mu?« 

Sablazan. Obrađuje se u petoj zapovijedi: Ne ubij? Radi se, naime 
o jednoj vrsti ubojstva, težeg od onoga kod kojega se prolijeva krv. 
Isus kaže: »Tko sablazni ... bolje bi mu bilo da si objesi kamen oko 
vrata i potone u dubine morske...« Pa opet: »Jao svijetu od sablazni...« 
»Teško onom po kome dođe sablazan!« Radi se o teškom grijehu, pa, 
evo, nekoliko riječi o tome. 

»Sablažnjava onaj tko rječju ili primjerom, navodi bliižnjega na 
zlo, ili odvraća od dobra!« Jedan duhovni pisac donosi ovaj proračun: 
Kada bi neki grešnik, bludnik, psovač, lopov, zaveo na grijeh samo jed¬ 
nu osobu, po računu vjerojatnosti, u roku od dvadeset godina, skrivio 

bi on preko milijun zavedenih. Misli se na to, da kada bi svaki zavedeni 
opet još samo jednoga zaveo. 

Kakove grozne sablazni psovača, koji psuje pred svojim djetetom. 
Dijete danima sluša, uđe mu u podsvijest, pa mu prvom prilikom iz 

ustiju izlete bogohulne riječi. Kada, pak, jednom počne, pakleno kolo 
psovke se teško zaustavi. Otac može tjerati dijete u crkvu, ako sam ne 
ide, njegov primjer može biti presudan. Grijeh sablazni. Još više ako 
roditelji izričito govore da se u crkvu ne mora, da je to za babe, ili 
slično. Jedan liječnik, seksolog tvrdi u svojim spisima, da su prvi uči¬ 
telji prostote u životu djeteta, njegovi roditelji ili najbliži srodnici. 
Jedan sociolog piše: »Ako je otac grub prema svojoj ženi, sin to sluša 
i uči. Jao onoj ženi koju sin tako odgojen oženi. Opet sablazan primje¬ 
rom. Nastavlja i veli: »Ako se otac pred djecom pohvali kako je »oderao 
nekog naivčinu« (previše računao) što će drugo njegov sin misliti, nego 
da je pravi čovjek onaj koji drugoga nasamari, prevari, ih nepravedno 
oguli. 

Jedan naš doktor psiholog tvrdi da preko devedeset posto filmova 
koji se kod nas prikazuju, nije za mladež. Roditelji ne sprečavaju takovu 
sablazan, zavođenje. Za mnoge časopise namjenjene mladeži, kaže neki 
naš pisac da su to »davitelji duša«, jer pred nezrelu, on veli »nezaštiće¬ 
nu« mladež, iznose najveće moralne prestupe i perverzije. _ 

Završimo s time. Ako ateistička štampa govori o ubojstvu, davlje¬ 
nju duša, razumjet ćemo Isusov povik: »Jao svijetu od sablazni.« Tu 
se radi o duševnom ubojstvu, jer se zavedeni opredjeljuju za život ne¬ 
reda i opačine, što uzrokuje gubitak nadnaravnog života, vječnu smrt. 

Jedan je misionar u propovijedi pozvao starice da bace krunice, 
jer ionako Boga neće vidjeti. Zašto? Jer su u mladosti same bježale 
od djece, čuvale se, to su tobože okajale u ispovijedi, ah sada istim 
opačinama uče kćeri i snahe, često i druge »hrabre« svojim opakim 
primjerom. 

VI. zapovijed: »Ne sagriješi bludno!« Gospodin Isus naredio je 
apostolima da pođu po svem svijetu i propovijedaju evanđelje svakom 
stvorenju. Ipak, kao da izuzima jednu vrstu slušača, kada veli: »Ne 
dajte svetinje psima, i ne bacajte bisere pred svinje, da, pošto ih pogaze, 
vas ne rastrgnu.« Znamo koje značenje ima ta usporedba. Svinja koja 
se valja u blatu je simbol nečistoće, bludnosti. Isus kao da kaže: nemojte 
niti pokušati njima govoriti, jer nećete uspjeti. 

Radi čega? I najbistrije oči ne vide ništa, ako su pune blata. I 
najosjetljivije uši, neće čuti najvrijedniju glazbu, ako su začepljene 
muljem. Iz najljepših usta i kroz biserne zube, cjedit će se blato, ako su 
njime ispunjena usta. Radi se o grijehu koji je posebno opasan za du¬ 
hovni život čovjeka. 

S druge strane Spasitelj govori u svojoj propovijedi na gori: »Blago 
onima koji su čista srca, oni će Boga gledati!« Gledati će ga ovdje 
tražeći Boga i njegove istine, vršiti ono što su uvidjeli, i Boga gledati 

u vječnosti. Sveci nazivaju život u nebu kratko: Blaženo gledanje. Zato 
pogledajmo u čemu i kakova se čistoća traži, da zavrijedim to gledanje. 

Naš časopis »Arena« donio je prije nekoliko godina rezultat ankete 
koju je proveo među mnogim liječnicima dr.Kinsey, američki seksolog, 
koji nije uživao u svijetu dobar glas, radi njegove popustljivosti u pita¬ 
njima moralnog života. 

Ipak, nakon dugog proučavanja, napisao je radnju, u kojoj je iznio 
mišljenje liječnika i to brojnih, koji navode deset najozbiljnijih razloga 
fizičke i psihičke naravi, zašto je potrebna »predbračna čistoća«. Kao 
zadnji navode: »Mnogi autori, liječnici, smatraju da suzdržavanje prije 
braka pogoduje psihičkom i fizičkom razvoju pojedinca! »Liječnik koji 
je to u nas komentirao veli: »Ima stručnjaka, doduše rijetkih« — koji 
tako ne misle. 

Sto pak misli o suzdržavanju Gospodin, čitamo u evanđelju: »Ima, 
naime ljudi, koji su od rođenja nesposobni za ženidbu.« Mi bismo rekli, 
nisu u kreposti čistoće, nego nesposobni, tjelesno bolesni.« »Ima tako¬ 
vih« nastavlja Isus, »koje su ljudi učinili nesposobnima.« To su i u 
našem vremenu činili zločinci: i takovi nemaju suzdržljivost, čistoću 
slobodno prihvaćenu, nego su osakaćeni. »Ima takvih«, završava Isus, 
»koji se odriču ženidbe radi kraljevstva nebeskog.« 

Oni koji se odriču za cijeli život, žive u djevičanstvu. Uz tu vrstu 
čistoće, postoji mladenačka čistoća, suzdržavanje do ženidbe, suzdržava¬ 
nje od nedopuštenog u braku — bračna čistoća, te suzdržavanje nakon 
smrti bračnog druga, udovička čistoća. 

^Duševna čistoća. Liječnici zovu mentalna čistoća. Glasoviti medicin¬ 
ski leksikon Kraft-Ebing, tvrdi da svaka normalno razvijena ljudska 
jedinka može čisto živjeti, bez ikakove štete. No, kada to može, — raz¬ 
ličiti medicinski stručnjaci — jednako tumače. Potrebno je čuvati čisti 
duh (mens) a ne samo čisto tijelo. »Treba provesti čistoću duševnu i 
tjelesnu, i od takovih čina treba uzdržati čistu fantaziju, maštu, a ne 
samo tjelesne moći!« (Dr. Herbst). 

Sto sve nisu činili sveci da odbiju bestidne misli, želje, umire 
neuredne porive, koje osjeća svaki čovjek? Sv. Franjo se valjao po trnju, 
sv. Bernardo usred zime spušta se u ledeno jezero, mnogi su se do 
krvi bičevali, neki u vatru prste stavljali, a nebrojeni poput sv. Pavla 
mislili, govorili i djelovah: »Osjećam gdje duh ratuje protiv tijela i 
tijelo protiv duha, ali ga ja obuzdavam i držim u razložitoj pokornosti!« 

Danas nam mogu ti svi svetački »zahvati« izgledati ne samo za¬ 
starjelim, nego i smiješnim. No, nije li puno žalosnije slušati, gdje u 
velikoj i bogatoj zemlji 40 posto mladih nije seksualno normalno, 
dvadeset posto potpuno nesposobno za brak, a tek ostalo koliko-toliko 

normalno. U drugoj, više od pedeset posto pobačaja otpada na djevojke, 
itd. Sve to zlo počinje, redovno mentalnom nečistoćom, koja eskalira u 
nečistoću razgovora, čitanja, filmova, i raskalašenog života. 

Čistoća očiju. »Sklopio sam ugovor s očima svojim da neću pogle¬ 
dati djevice«, čitamo u Knjizi Jobovoj, koji je živio davno prije Biblije 
i zapovijedi danih na Sinaju. 

Poganski kralj Kir, ne želi gledati povorku u kojoj vode lijepu 
ženu pobjeđenog kralja, uz ostali ratni plijen. Pitaju ga — zašto? Od¬ 
govara: Jer neću da mene, koji sam pobjedio tolike kraljeve, pobjedi 
jedna žena! 

Mahatma Gandhi, veliki vođa indijskog naroda: »Sačuvaj, Bože, 
da s požudom pogledam one, koje bi mi trebale biti sestre. »Nije bio 
kršćanin, a koliki bi se vjernici mogli duboko posramiti pred tim 
»poganinom«. Baš o toj sramoti današnjeg kršćanina, piše jedan sekso- 
log: »Pogledajte današnjeg čovjeka, kako stoji na rubu pločnika i pro¬ 
matra žene kao da se radi o komadu mesa, a ne o onima koje su nečije 
žene, nečije sestre ili nečije kćerke. Kakvog strašnog pravorjeka nad 
suvremenim čovjekom! 

Tako je činio i kralj i prorok David. Sa krova svoje palače, baca 
pogled na tuđu ženu, njezina muža ubije, a nju otme i postade preljub- 
nik. Sve se to dogodilo, jer nije obuzdao svoje oči. Ouipme najozbiljnije 
govori Gospodin: »Ćuli ste da vam je kazao: ne čini preljuba. A ja 
vam kažem: »Tko s požudom pogleda ženu, već je učinio preljub u 
srcu svojem!« U tom istom smislu kaže: »Ako te oko tvoje sablažnjava, 
iskopaj ga, jer ti je bolje s jednim okom ući u kraljevstvo nebesko, 
nego da te s oba bace u oganj vječni?« Tu je uz šestu zapovijed Božju, 
sadržana i pouka o devetoj: »Ne poželi tuđeg ženidbenog druga!« 


Čistoća u govoru: »Čega je puno srce, o tome govore usta«, riječ 
je Gospodnja. Govor otkriva sadržaj naše duše. I kao što iz prepune 
posude navire ili miomirisna tekućina ili smradna, tako biva i s ustima 
čovjeka. 

»Usta su bludnika grob otvoren, iz njega dopire zadah smrti.« »A 
Pavao apostol teškim riječima prijeti: »Sto se tiče bludnosti i svake 
vrste nečistoće, neka se i ne spominje među vama? KAO STO SE 
PRISTOJI SVETIMA! Ni prostaštva ni ludorije, ni dvosmislene šale... 
Jer ovo znajte dobro: nijedan bludnik, nijedan nečisnik nema dijela 
u Kristovu, Božjem kraljevstvu!« Takovim i sličnim riječima, sv. Pavao 
»urazumljuje« na više mjesta »nečisnike« i bludnike. 

Pisana riječ. Sugovornika ne možemo uvijek naći, ah tuđe riječi 
možemo kadgod želimo slušati — preko pisane riječi. Sto ne smije 

čitati častan čovjek? Opet veliki čovjek M. Gandhi: »Sačuvaj me, Gos¬ 
podine, da pročitam ono, što ne bih mogao u poštenom društvu reći!« 
— Sto se može čitati? Tako su pitali francuskog akademika H. Laveda- 
na. On odgovori: Sve ono što možete čitati na glas bez stida. Sam? 
Ne, nego pred svojom ženom i kćerkom. 

Sveti Antun Pustinjak naiđe na bestidnu knjigu. Smjesta je baci 
u vatru uz riječi: »Knjigo opasna i izdajnička, bacam te u vatru, da ti 
ne bi bacila mene!« Grofovski sin, Alojzije Gonzaga, isto tako baca 
sramotnu knjigu u vatru i pere ruke kao da je imao u rukama blato. 
Preoštro? Smiješno? Nesuvremeno? 

Victor Hugo, romanopisac savjetuje djevojke: »Otvori li tvoja čista 
ruka bestidnu knjigu, osjetit ćeš kako u tvojoj duši umire Bog!« 

J. J. Ruousseau, enciklopedista, slobodni mislilac, sam sebe preko- 
rava što je pisao bestidne romane, kaže da duše truje, mjesto hrani, 
a sebe nazivk prostim zločincem. O svojim knjigama kaže: »Cista dje¬ 
vojka uopće ne čita takovih romana. Djevojka koja se usudi pročitati 
iz takove knjige ma samo jednu stranicu, izgubljena je!« Nekoj plemki- 
nji koja se pohvalila da je pročitala sve njegove romane, 
odgovorio je: »Stidite se, gospođo, nijedna poštena žena ne čita takove 
knjige. — Požalio je što je pisao takove knjige, i poželio da ih sve 
uništi. Istu su misao izrazili pisci besramnih djela: Klemens von Bren- 
tano, Lav Tolstoj, George Sande, Ida Hahn, stari rimski pisac Ovidije, 
i drugi. 

Dnevni tisak. Ugledni zagrebački liječnik piše: »Zadnje vrijeme 
gotovo u svim novinama, tjednicima, revijama, nalazimo napise, članke 
i stranice koje obrađuju nasilja, tjelesne odnose, nastranosti i različite 
druge nemoralne teme. Mladi su ljudi naprosto sa svih strana napad¬ 
nuti ritmovima, literaturom i filmovima što obiluju putenošću, te razuz¬ 
danim fotografijama, plakatima, pa i kazališnim pretstavama i ispunje¬ 
nim prostotom, striptizom...« Cijela povorka zala, koja brine tog obra¬ 
zovanog čovjeka, kojemu je na srcu dobro mladeži. Sto o tome može 
kazati tek katolički svećenik? U ovom slučaju je dosta: gledajte mladići 
i djevojke, što vam priča liječnik, a ne svećenik. No, obojica — isto. 

Filmovi. Učeni i svetog života papa Pijo XII. rekao je u jednom 
nagovoru roditeljima: »Jedan je bestidni film u stanju razoriti sve ono 
što ste vi u duši vašeg djeteta gradili kroz dvadeset godina.« Pretjera¬ 
no? Ako može jedna stranica bestidne knjige upropastiti djevojku, tako 
da »osjeti kako umire Bog u njezinoj duši«, što tek reći za jedan cjelo¬ 
večernji film, u kojem se na privlačan način prikazuje »slobodna ljubav«, 
rastava braka, što nije ništa drugo doli propagiranje nemorala, ili 
života koji je daleko izvan stvarnosti i poimanja poštenog života. 

Moda. Kada je vladala bestidna moda »mini suknja«, francuska 
policija je podijelila stotine tisuća letaka sa sadržajem: »Djevojke, 
oblačite se pristojno, jer seksualni zločinci kažu da ih vi izazivate 
golotinjom na zločin.« Liječnik, učenjak, profesor, Dr. Kostić piše: 
»Ženska je moda uvijek bila promjenljiva, ali u pogledu cilja uvijek 
uporna i ustrajna: u isticanju tijela na sve moguće načine!« No, to baš 
crkva proglasu je nemoralom. Može li biti veće sramote, nego da netko 
želi doći do samopotvrđivanja — vlastitim mesom, razgolićivanjem. 

Ples. Već više puta spominjani dr. Kostić opširno piše o plesu. 
Među ostalim i ovo: »Na javnim igrankama vlada i kod igrača i kod 
gledalaca razdraženo stanje, koje se još više podstiče upotrebom alko¬ 
hola!« Ako takve igre razdražuju, onda tu ne može biti govora o dobru. 

Jedan pisac navodi: »Mladići koji su iskreni priznati će da oni 
idu na ples samo zato jer se tamo lako nađe djevojaka za zabavljanje. 
Ali, kada se žene, onda traže djevojke koje nisu išle od plesa do plesa!« 
Iskreno, ah nečasno! 

Mlada talijanska književnica priznaje: »Poslije plesa je u mojoj 
duši uvijek izgledalo, kao i u plesnoj dvorani nakon plesa!« Sve polu¬ 
pano, isprevrtano, sve u neredu i u nečistoći!« Katastrofalna slika, s 
jednom razlikom, što se duša ne može jednostavno »pomesti«, kao 
plesna dvorana. U vjerski živoj, maloj župi, na Božić se pričestilo više 
od 400 vjernika, od toga polovica mladih. Drugi dan pola manje, u ne¬ 
djelju skoro nitko. Na župnikov oprezan upit zašto? Dobio je odgovor: 
»Nakon adventskog odricanja počeo je ples.« Odgovorio je: A zašto 
idete tamo gdje izgubite pravo na Boga u sv. Pričesti? 

Čistoća tijela. Za svakog vjernika je zapovijed: Ne sagriješi bludno, 
ne samo odredba dana odozgo, nego i u dušu usađeni zahtjev za očuva¬ 
njem osobnog dostojanstva. Jedan, svjetskoga glasa, liječnik veli. da 
propovjedati djevičanstvo do braka, nije nešto zastarjelo i smješno, 
nego da čuvanje djevičanstva, odgovara najdubljim težnjama djevojačke 
duše. 

»Čovjek kao svjesno biće mora sebe kontrolirati i često se ograniča¬ 
vati, jer je njegovo svojsto da ne postupa nagonski, slijepo, pa je u 
interesu njegove čovječnosti često potrebno da obuzdava seksualni na¬ 
gon!« Tako piše u jednom našem tjedniku Z. P. Golubović, asistent 
fil. fakulteta. 

Oni koji krše ovu zapovijed Božju, dakle, i prema mišljenju znan¬ 
stvenika postupaju nagonski, što je oznaka za životinjski način života 
i ne postupa »u interesu svoje čovječnosti.« Možemo kazati i tuđe, jer 
i drugima namiče život onečovječenja. 

Prije nekoliko godina ispitivali su rastavljene žene u SAD o raz¬ 
lozima njihove rastave. Skoro 80 posto je izjavilo da su to učinile, 
jer im brak nije donio ništa novo, budući »da su sve već prije braka 
iskusile«. Evo još jednog dokaza da je nečistoća prije braka — one- 
čovječenje. 

»Govjek se razlikuje od životinje. On i u najsirovijem tjelesnom 
susretu poklanja i ne znajući dio svoje ličnosti. Ako osjetila lako za¬ 
boravljaju, duša ne zaboravlja... Zato dodiri takove vrste, ne obogaću¬ 
ju nego osiromašuju duševne vrednote čovjeka, pa se može desiti da se 
uvježbani tjelesni sladokusci brzo svedu na duševne bogalje i siromahe. 
Uništavanje tog duševnog potencijala, neminovno dovodi do nesposob¬ 
nosti stvarnog voljenja, kada se takav rasipnik odluči na »ljubav« 
i brak...« (Prof. Dr. A. Kostić: »Jedan teški problem — osvrt na pred- 
bračne odnose). 

Kada se mladić ili djevojka odlučuju da sklope brak, sigurno neće 
skupiti negdje na ulici kakova bogalja ili prosjaka, no daleko je veća 
tragedija, ako se odluče na brak s »duševnim bogaljem« i rasipnikom, 
veli liječnik na drugom mjestu: »Može li mladić koji je živio prije 
braka poligamno (s više žena), može li biti ozbiljan životni drug u 
monogamnom (jednoženskom) braku?« I to za cijeli život! 

Kada se je mladi Tobija odlučio na ženidbu sa uzornom djevojkom, 
bojao se uzeti je samo zato, što je nekoliko njezinih zaručnika naglo 
umrlo. Dobio je uputu od Božjeg poslanika: »Nemoj se bojati. Njih je 
uništio đavao, a on ima vlast samo nad onima koji se žene kao konji 
i mazgovi! Dr. Silvan Duvel, američki seksolog, obara sve lažne postavke 
po kojima predbračni život daje prednosti pred suzdržljivim. On govori 
o strašnom porastu zaraznih bolesti, koje su posljedica nemoralnog 
života. Kažu da su te bolesti druge po redu među najraširenijim boles¬ 
tima u SAD. O tome Svjetska Zdravstvena Organizacija daje slijedeće 
podatke: Godine 1969. oboljelo je od jedne od tih bolesti, 65 milijima. 
Godine 1974 SZO bilježi brojku od 300 milijuna »novozaraženih«. Poda¬ 
ci iz 1983. godine govore o 500 milijima zaraženih. Kako mnogi ne dođu 
u doticaj s liječnikom, taj broj može biti još i veći. 

U već navedenoj anketi dra Kinseya, koju je objavio među brojnim 
liječnicima, koji su za predbračnu uzdržljivost, navode protiv predbrač- 
nog života slijedeće opasnosti: Opasnost od zaraze, neželjenog začeća, 
nepovoljni uvjeti takovog života i njihov negativni utjecaj na ličnost, 
osjećaj krivnje, razni oblici straha, opasnost da se podcjeni vrijednost 
braka, opasnost da jedno ili drugo luta i nakon sklapanja braka, opasnost 
frigidnosti radi duševne traume zbog predbračnog života, i deseti razlog 
za čistoću: Čistoća je uvjet, da se pojedinci potpuno razviju psihički i 
fizički. 

Crkva, dakle, kada u ime Božje poziva: Ne sagriješi bludno, nije 
protiv ljubavi mladih bića, nego ona želi u skladu s Božjom voljom, 

a to veli i mnoštvo svjedočanstava učenjaka, Crkva želi da mlade 
sačuva čiste i zdrave fizički i psihički, za onu ljubav u braku, koju im 
je namjenio Bog stvarajući prvog čovjeka i ženu. 

U vezi s »kugom našeg vremena« sidom, imali smo prilike proči¬ 
tati cijeli niz članaka koji alarmiraju. Bilo je takovih gdje se napada 
moral koji propovijeda Crkva. S gnjevom se obaralo na one, koji go¬ 
vore da je to Božja kazna. Uglavnom: čuli smo, čitali, vidjeli spotove 
na televiziji — treba se čuvati zaraze, a ne bluda,promiskuiteta i lu¬ 
tanja bez granica, o čemu svjetski stručnjaci kažu da su jedini izvor 

tog suvremenog užasa. Nije li gorka istina, da tu neizlječivu bolest 
dobiju bludnici, ili oni koji su po nesreći došli u dodir s njima, pri¬ 
majući njihovu krv... 

Da sada postavimo pitanje: Dali je to nagrada? Možda majke pri¬ 
rode? Poznata je uzrečica da priroda kažnjava kršenje njezinih zakona. 
Mi, pak, znamo da iza prirode i njezinih zakona, stoji Zakonodavac, 
koji je proglasio na Sinaju : »Ne sagriješi bludno!« 

VII. Zapovijed: »Ne ukradi!« 

Krade onaj koji potajno i nepravedno uzima tuđu stvar. Teško 
griješi tko bližnjemu uzme vrijednost prosječne nadnice. Teži je grijeh 
ako se ošteti siromah, nego onaj koji je imućniji. Teško griješi i onaj, 
koji uzastupnim krađama vlasnika ošteti u većoj stvari. 

Ukradeno se mora vratiti, šteta nadoknaditi. Nikada to ne mora 
biti javno, nego putem pošte, tako da se kao pošiljalac naznači neko 
drugo ime izmišljeno, ili preko svećenika koji mora držati službenu, 
odnosno ispovjednu tajnu. 

Teško griješi onaj, tko bližnjemu nanese veću štetu. I to je dužan 
u punini nadoknaditi. Posuđeni novac treba u obećanom roku vratiti, 

' i to ako je došlo do promjene novca u njegovoj prvotnoj vrijednosti. 
Ako se ne može nadoknaditi šteta, odnosno ukradena vrijednost, jer je 
vlasnik nepoznat, odselio ili umro, ne smije se novac zadržati, nego se 
mora dati za dobre svrhe: siromasima, crkvi, socijalnim ustanova.a 
Teško griješe napoličari, koji izrabljuju ostarjele seljake, čiju zemlju 
rade. 

Posebno teško griješe oni koji uskraćuju pravednu plaću onome 
koji je to zaradio. Naročito kada se radi o siromahu. 

Grijeh je posuditi novac potrebnom, s nepravednim kamatama. 
Lihvari i zelenaši, kako ih naziva narod, izričito rade protiv naredaba 
koje je već Mojsije zapisao. 

Hazardne igre: kartanje, kocka, igre na sreću, nanose veliku štetu 
i materijalnom dobru obitelji i ugledu onoga koji se tim bavi. Mnogi 
su upropastili sebe i svoje obitelji, pa i život sebi oduzeli u očaju. 

Djela milosrđa. Ne samo tuđe poštivati, nego smo dužni od svojega 
drugima davati. Isus govori da će na Sudnji dan doći u nebo samo 
oni koji su: gladne hranili, žedne pojili, gole odjevali, putnike primali, 
bolesne i utamničene pohađali, pomagali. Koji tako ne čine, za njih 
sprema presudu: Odlazite prokleti od mene u oganj vječni. Već Mojsije 
kaže: Ako imaš dvije haljine, jedna nije tvoja. Danas je posve drugi 
način života. Tada su ljudi i spavali u onom što su po danu nosili, 
pa nije potrebno doslovno shvatiti. Ali treba najozbiljnije shvatiti što 
govori Isus. Sv. Ivan Krstitelj uči isto. Jakov Apostol: »Onoga koji 
ne bude iskazivao milosrđe, stići će sud bez milosrđa; milosrđe se smije 
sudu.« (Jak 2,13) Sv. Augustin: »Pred vratima pakla stoji milosrđe i 
ne da ući onima koji su činili milosrđe.« 

Svaki dan umre u svijetu od gladi osamdeset tisuća ljudi, žena, 
djece u vremenu kada su pune novine članaka: kako omršaviti? Proždr- 
ljivost i neumjerenost na jednoj strani i smrt od gladi na drugoj. 

VIII. Zapovijed: »Ne reci lažna svjedočanstva!« 

Grijesi protiv ove zapovijedi: Laž, ogovor, kleveta, krivi sud, krivo 
svjedočenje, licemjerje. Laže onaj koji svjesno govori ono što zna da 
nije istina. Sv. Pismo veli da je sotona otac laži. Krist kaže za sebe da 
je put, istina i život. Veli da će nas istina osloboditi. Pilatu reče: »Ja 
sam se rodio da svjedočim za istinu.« U tom vidu laž je zlo. No, obične 
laži, hvalisanja, koje nikome ne škode, nisu teški grijeh. Uza sve to ruše 
dostojanstvo i ugled čovjeka. 

Ogovara onaj, tko otkriva bez potrebe tuđe grijehe. Na taj način 
škodi tuđem dobrom glasu, pa ako se radi o velikoj stvari — teško gri¬ 
ješi. Mnogi kažu: govorio sam istinu. To i jest ogovor. Nemamo pravo 
sramotiti drugoga ako je on u nečemu sagriješio. Ne smijemo dakle 
reći: Onaj čovjek psuje Boga, taj ne ide nikada u Crkvu, ova djevojka 
živi bestidnim životom, onaj je čovjek nevjeran svojoj ženi. Teški je 
grijeh onda, ako su to nepoznate stvari, pa se otkrivaju. Ako su poznate 
neće biti teški grijeh, ali ćemo se sjetiti koliko ima u našem životu 
gorkih »istina« o kojima ne bismo željeli da se pripovijeda. 

Tuđe je grijehe dozvoljeno otkriti roditeljima, da djecu opomenu, 
odgojiteljima, svećeniku — s istom svrhom. Isto tako vlastima ako se 
radi o važnoj stvari — krađi, kriminalu, ubojstvu ili slično. 

Sv. Bazilije veli za ogovor: »Tko rado ogovara, ima vraga na jeziku; 
tko rado sluša ogovore ima vraga u ušima!« Kod nas postoji riječ: 
»Bez ogovora nema razgovora!« Veoma zla poslovica, a vrijedi za plitke 
i opake koji ne znaju naći drugi predmet razgovora. 

Kleveće onaj tko o bližnjemu pripovijeda izmišljene grijehe, ili 
grijehe uvećava. Taj grijeh ima posebnu zloću, ako je svjesno učinjen. 
Škodi i dobrom glasu i cjelokupnom stanju bližnjega i njegovih najbli¬ 
žih. Nije rijetko da si slabije osobe radi toga oduzmu život, izgube 
namještenje, čast ili ugled. 

Poznato nam je da je Isus radi kleveta osuđen na smrt. Evanđelista 
kaže da se »niti dva svjedoka nisu slagali u svojim lažnim izjavama«. 
Iznijeli su najteže optužbe: da buni narod, da se pravi kraljem, hoće 
razoriti hram Božji, zabranjuje platiti porez. Eto i na tom promjeru 
očite zloće toga grijeha. I o tome postoji poslovica: »Reci mu što ni, 
pa neka ga boli!« Zaista đavolska poslovica. 

Kao što je lopov dužan vratiti ukradeno dobro, tako klevetnik mora 
vratiti dobar glas oklevetanom, što je veoma teško. Stari primjer govori 
o župniku koga neki vjernici teškom klevetom srušiše na samrtničku 
postelju. Došli su župniku moliti ga da im oprosti, a oni su spremni 
sve učiniti što im on naredi. Svećenik im reče, neka za pokoru otiđu 
na crkveni toranj i istresu vreću perja pa ga onda po selu pokupe. 
»Jao, tko će to učiniti?« — povikali su prestrašeni. Župnik im reče: 
»Ja vam opraštam, ali tko će, djeco moja, pokupiti sve ono što ste vi 
lažno prosuli o meni u našem selu, a što će se raširiti i dalje?« Naš 
narod veli: »Klevetnik je kuga, a kleveta šuga!« 

Krivo svjedočanstvo na sudu može imati teška posljedica za onoga 
koji radi toga bude osuđen. Može izgubiti materijalna dobra, slobodu, 
čast, a nekada i život. Spominje se i pojam sudskog umorstva, kada je 
nevin čovjek osuđen i pogubljen na temelju lažnih ili nedovoljnih svje¬ 
dočanstava. Onaj koji je kriv za nepravednu osudu takove vrste, dužan 
je sve učiniti, pa i uz najveće osobne žrtve, da popravi i nadoknadi 
svu moralnu i materijalnu štetu nevino osuđenom. 

Post i nemrs. Postiti znači samo jedanput na dan se do sita najesti, 
a dva puta založiti. Obavezuje sve od navršene osamnaeste godine, do 
započete šezdesete. Od toga su, dakako, oprošteni teži bolesnici, majke 
s malom djecom, teški radnici i si. Nemrs veže sve od navršene četrna¬ 
este godine do kraja života. Opet izuzetak su bolesnic, majke dojilje, 
teži radnici, oni koji su kod drugih na hrani, koji se nalaze na putu, 
za tuđim stolom u gostima, i si. Nemrs se sastoji u tome da se ne uzima 
taj dan meso i mesne prerađevine. Ribe i tzv. hladnokrvne životinje 
nisu zabranjene. Strogi post obavezuje na Cistu srijedu i Veliki Petak. 
Nemrs veže kroz sve petke u godini. Ni post ni nemrs nije obavezan na 
blagdane. 

I post i nemrs imaju značaj pokore, odricanja. Na zadnjem Saboru 
se ozbiljno naglašavao taj duh pokore. On potiče od Krista, koji daje 
strogu naredbu: Tko želi biti moj učenik, neka se odreče sebe svaki 
dan. uzme svoj križ i ide za mnom! Bez toga duha odricanja ne može 
nitko biti ni dobar čovjek, ni dobar vjernik. Isto tako požrtvovan otac, 
majka, dijete, vojnik, radnik, liječnik, svećenik ili bilo tko u jednoj 
zajednici. 

Oni koji nemaju duha odricanja, traže samo sebe na uštrb drugima, 
provode bezobzirno svoje želje, namiču nesmilj.no svoje prohtjeve, pa 
tako mogu biti u većoj ili manjoj zajednici uzrok mnogih nepravda, 
boli. i nereda. 

Post i nemrs su obdržavali proroci, Gospodin Isus, apostoli, kršćan¬ 
ske zajednice kroz dvadeset stoljeća. Poznat je primjer i nekršćanskih 
zajednica koje od svojih pripadnika traže stroge postove kroz mnogo 
dana u godini. Bezumna uzrečica »Ne ide grijeh u usta nego iz usta«, 
iskrivljena je Isusova poruka, koja se odnosi na nutarnju čistoću, pa se 
bez ikakova temelja primjenjuje na post. 

Nemrs se može, osim na dva dana strogog posta, zamjeniti obilatom 
milostinjom-siromasima, crkvi, pohodom bolesnika, groblja s mo¬ 

litvom za , pokojnike, primanjem sv. sakramenata (Sv. Misa, ispovijed; 
Pričest) ili slobodno izabranim dobrim djelom. Ta dobra djela ne mogu 
biti neka sitnica, da dadnemo prosjaku par dinara izmolimo Očenaš, 
ili naiđemo samo u crkvu taj dan. Sva ta dobra djela treba učiniti u 
petak, kao nadomjestak za određeni nemrs. 

Veoma je dobro i potrebno u ispovijedi spomenuti svoje karakterne 
mane: Oholost, škrtost na što se rijetko tko potuži, zavist, neumjerenost 
u jelu, srditost, lijenost. Tuđi grijesi: braniti tuđi grijeh (majke pred 
očevima da ne kazni djecu) hvaliti tuđi grijeh, šutjeti na tuđi grijeh, 
nagovarati na grijeh ili sudjelovanti u tuđem grijehu na bilo koji način. 
I to se rijetko vjernici potuže. Jedno od najboljih duhovnih vježba jest 
uz makar kratku večernju molitvu, obaviti ispit savjesti, pobožno se 
pokajati i stvoriti konkretnu odluku sa slijedeći dan. Kada bi svaku 
večer ozbiljno požalili za ono što smo skrivili Bogu ili bližnjemu, i 
ozbiljno odlučili, uz žarku molitvu, da ćemo sutradan paziti da ne grije¬ 
šimo, zar ne bi naš život krenuo onim smjerom, koji nam pokazuje 
evanđeoska poruka, radosna vijest o Kraljevstvu Kristovom? 

